
Pastorale  arhiereşti 


f  ANTONIE 

DIN  MILA  LUI  DUMNEZEU  ARHIEPISCOP  AL  SIBIULUI  SI  MITRO¬ 
POLIT  AL  ARDEALULUI,  CRIŞANEI  SI  MARAMUREŞULUI 

Cinului  monahal,  Prea  Cucernicilor  protopopi,  preoţi  şi  diaconi  şi  tu¬ 
turor  bine  credincioşilor  creştini,  Har,  milă  şi  ajutor  de  la  Dumnezeu 

iar  de  la  noi  arhierească  binecuvântare 

Iubiţi  credincioşi, 

Iată,  numai  cu  câteva  zile  înainte  de  a  intra  în  anul  nou  1996,  Bi¬ 
serica  intră  în  marea  Sărbătoare  a  Naşterii  Domnului,  de  la  care  se 
împlinesc  1995  de  ani.  Aşadar,  aproape  2000  de  ani  de  dăinuire  a  creş¬ 
tinismului.  Aproape  2000  de  ani  de  verificare  a  lui  în  istorie.  A  tre¬ 
cut  în  acest  timp,  uneori,  prin  perioade  grele  de  persecuţii  şi  de  inter¬ 
dicţii,  dar  întotdeauna  a  supravieţuit.  Numărul  credincioşilor,  în  loc 

să  scadă,  in  acele  perioade  a  crescut. 

* 

♦  * 

Să  ne  amintim  de  primele  trei  veacuri  de  persecuţii  şi  de  condam¬ 
nare  a  creştinilor  la  moarte,  numai  şi  numai  pentru  că  se  declarau 
creştini.  Moarte  prin  tăierea  capului.  Moarte  prin  aruncarea  în  caza¬ 
ne  cu  apă  sau  ulei  în  fierbere.  Moarte  prin  trimiterea  în  arene  cu  lei 
înfometaţi,  cu  care  erau  puşi  să  se  lupte,  deşi  se  ştia  că  întotdeauna 
vor  învinge  leii  care  îi  vor  sfâşia.  Ba  chiar  organizau  aceste  crime 
sălbatice  ca  pe  nişte  spectacole  cu  public.  Iar  publicul  îi  aplauda  pe 
lei! 

* 

*  * 

Să  ne  amintim  şi  de  ultimii  cincizeci  de  ani  din  Ţara  noastră.  S-a 
încercat  ateizarea  poporului  român  prin  toate  mijloacele,  multor  cate¬ 
gorii  de  cetăţeni  interzicându-li-se  participarea  la  slujbe  şi  orice  con¬ 
tact  cu  Biserica  şi  cu  preoţii. 

Să  întrebăm  acum  istoria:  ce  s-a  întâmplat  în  veacurile  de  perse¬ 
cuţii  şi  de  condamnare  a  credincioşilor  creştini  la  moarte? 

Un  scriitor  bisericesc  care  a  trăit  între  anii  160 — 240,  pe  nume 
Tertulian,  într-o  carte  intitulată  Apologeticum  care  tratează  despre 
apărarea  şi  dovedirea  dumnezeirii  lui  Iisus  şi  a  caracterului  divin  al 
învăţăturii  Sale,  ne  spune  despre  persecuţii:  Sanguis  semen  cristiano- 
rum,  adică:  sângele  martirilor  creştini  a  fost  sămânţa  înmulţirii  creşti- 

nilor.  Exemplul  martirilor  i-a  convins  pe  tot  mai  mulţi  căf  religia  creş¬ 
tină  era  religia  cea  adevărată.  Efectul  persecuţiilor  a  fost  invers  decât 
cel  aşteptat  de  persecutori. 

* 

♦  * 

Şi  în  secolul  nostru,  în  ultimii  50  de  ani,  persecuţia  împotriva 
creştinilor  şi  a  învăţăturii  creştine,  interzicerea  religiei  în  şcoli  şi  în 
armată,  şi  în  alte  servicii  de  stat,  ca  şi  în  epoca  martirilor,  în  loc  să 
împuţineze  credinţa,  a  făcut-o  să  crească.  Recensământul  liber  din 
1993  a  descoperit  că  aproape  80%  din  populaţia  României,  a  rămas 
creştină  şi  ortodoxă.  : 

De  ce?  Iată  de  ce:  pentru  că  învăţătura  creştină  cea  adevărată  e 
de  la  Dumnezeu.  Dumnezeu  a  apărat-o.  Preoţii,  mănăstirile  şi  şcolile 
teologice  au  propovăduit-o  fără  încetare  şi  uneori,  cu  riscuri.  Nu  pu¬ 
tea  fi  ucisă,  pentru  că  Iisus  Hristos,  întemeietorul,  era  Dumnezeu. 
Pentru  că  Biserica  nu  poate  fi  distrusă  nici  de  forţele  iadului.  De 
oameni  cu  atât  mai  puţin. 

Acest  lucru  s-a  dovedit  lămurit  în  cei  aproape  2000  de  ani  de 
creştinism  şi  de  multe  încercări.  Iisus  Hristos,  Cel  a  cărui  naştere  o 
sărbătorim  astăzi,  a  fost  permanent  cu  Biserica  întemeiată  de  El.  El  a 
apărat-o.  Şi,  cu  Dumnezeu  nu  se  poate  lupta  nimeni  şi  să  învingă!  Au 
căzut  răpuşi  toţi  cei  care  au  încercat  o  asemenea  luptă,  oameni  şi  im¬ 
perii,  împăraţi  şi  conducători,  care  se  credeau  atotputernici.  A  căzut 
sub  ochii  noştri  imperiul  sovietic  ateu  şi  dictaturile  din  ţările  răsări¬ 
tene  instaurate  de  acest  imperiu. 

Au  trăit  fără  rost,  în  conflicte  interioare,  şi  au  murit  absurd  şi 
fără  speranţă,  toţi  cei  care  n-au  înţeles  că  fără  Dumnezeu  nu  se  poate 
nimic,  nimic  nu  se  explică,  nimic  nu  are  sens.  Cu  Dumnezeu  totul  ca¬ 
pătă  răspuns.  Şi  toate  tainele  din  noi  şi  din  jurul  nostru  se  lămuresc. 

Un  mare  om  de  ştiinţă,  savant,  matematician  din  secolul  al  XVII- 
lea,  socotea  că,  oricum,  e  mai  de  folos  să  crezi,  decât  să  nu  crezi,  a- 
tunci  când  nici  ştiinţele,  nici  filosofia  nu  dau  răspunsuri  convingătoa¬ 
re  la  marile  întrebări  pe  care  şi  le  pun  oamenii.  Savantul  acesta,  Pas¬ 
cal,  (1623 — 1662),  făcea  următorul  raţionament,  un  fel  de  pariu  cam 
negustoresc,  dar  pentru  aceasta  nu  mai  puţin  adevărat.  El  se  şi  numeş¬ 
te  „Pariul  lui  Pascal“,  adică  demonstrează  că,  oricum,  e  mai  bine  să 
crezi,  decât  să  nu  crezi. 

Iată-1: 

1.  Dacă  Dumnezeu  nu  există  şi  nu  crezi,  n-ai  pierdut  nimic. 

2.  Dacă  Dumnezeu  nu  există  şi  crezi,  de  asemenea  n-ai  pierdut 
nimic. 

3.  Dar  dacă  Dumnezeu  există  şi  crezi,  ai  câştigat  totul. 

4.  Şi  dacă  Dumnezeu  există  şi  nu  crezi,  ai  pierdut  totul.  Adică  ai 
pierdut  Raiul. 

Şi  savantul  încheia:  Aşadar  e  mai  folositor  să  crezi  şi  să  câştigi 
totul,  adică  mântuirea. 

Cine  nu  ajunge  pe  calea  credinţei  la  Dumnezeu,  să-şi  facă  măcar 
socoteala  aceasta.  Că  şi  mintea  ne-a  daf-o  Dumnezeu  ca  să  ne  folosim 
de  ea! 

* 

*  * 

Credinciosul  trăieşte  liniştit.  Ştie.  Ştie  de  Dumnezeu,  îşi  explică 
prin  Dumnezeu  viaţa  şi  tot  universul.  Trăieşte  după  legi  morale  care 
îi  reglementează  şi  îi  orientează  viaţa  personală  şi  cea  împreună  cu 
semenii.  Simte  responsabilitate  pentru  familia  sa  şi  pentru  marea  fa¬ 
milie  alcătuită  din  toţi  oamenii.  Credinciosul  moare  liniştit  şi  chiar 
dacă  cei  care  rămân  îl  plâng,  toţi  au  speranţa  că  nu  moartea  are  ulti¬ 
mul  cuvânt,  ci  nemurirea,  prelungirea  vieţii  care  nu  va  mai  cunoaşte 
moartea.  Nemurirea  înseamnă  întâlnirea  dincolo  cu  cei  dragi,  plecaţi 
mai  devreme.  Altfel,  despărţirea  de  cei  dragi,  de  părinţi,  de  soţie,  de 
soţ,  de  copii,  ar  fi  catastrofală.  In  speranţa  nemuririi,  legătura  cu  cei 
care  pleacă  se  va  relua.  De  aceea  poporul  român  ortodox  păstrează 
comuniunea  cu  morţii,  se  roagă  pentru  ei,  face  pomeni  pentru  ajuto¬ 
rarea  lor  dincolo.  Legătura  dintre  cele  doua  lumi  e  mereu  vie  şi  ea 
dă  linişte  sufletelor  noastre  îndurerate  de  orice  despărţire,  care,  pe 
pământ  e  definitivă. 

Iubiţi  credincioşi, 


Naşterea  Domnului  ne-a  adus  această  speranţă.  Sărbătoarea  ne 
aminteşte  de  vizita  lui  Dumnezeu  pe  pământ.  Fără  această  vizită,  fără 
întruparea  lui  Dumnezeu,  oricâte  strădanii  ar  face  ştiinţele  toate,  şi 
filosofia,  şi  noi  înşine,  n-am  şti  nimic,  nimic,  nici  despre  noi,  nici  des¬ 
pre  originea  universului,  nici  despre  cerul  înstelat  cu  lumile  lui,  nici 
despre  pământ,  nici  despre  plantă,  nici  despre  copac,  nici  despre  pă¬ 
dure,  nici  despre  pasăre,  nici  despre  puterea  germinatoare  a  seminţei 
de  grâu  şi  de  trandafir,  şi  a  tuturor  seminţelor,  nici  despre  culoare, 
nici  despre  mirosul  ascuns.  în  floare. 

Iisus  venind  pe  pământ  ne-a  spus  că  toate  acestea  şi  tot  ce  mai 
cade  sub  privirea  noastră,  şi  tot  gândul  ce  naşte  în  minţile  noastre,  şi 
tot  ce  simt  inimile  noastre,  toate  vin  de  la  Tatăl.  De  la  Dumnezeu.  El 
le-a  sădit  în  lume  şi  în  noi.  Iisus  ne-a  adus  această  ştiinţă  despre  toa¬ 
te,  din  cer.  De  la  autorul  tuturor.  De  la  Creator,  El  fiind  una  cu  Tatăl 
şi  cu  Duhul  Sfânt,  Treimea  cea  nedespărţită. 

Iată  de  ce  Naşterea  Domnului  a  fost  un  eveniment  crucial  in  is¬ 
torie .  Creatorul  a  coborât  din  cer  şi  s-a  destăinuit  nouă,  oamenilor. 
Adică  ne-a  explicat  tainele.  Iată  de  ce  istoria  lumii  se  împarte  în  două: 
până  la  Hrislos  şi  după  Hristos.  Aşa  numărăm  anii. 


*  4 

Naşterea  Domnului  e  fereastra  către  Dincolo,  către  Dumnezeu, 
Prin  ea  vedem  Dincolo.  Prin  ea  înţelegem.  Prin  ea  aflăm  cum  a  fost 
cu  creaţia  şi  cum  va  fi  după  ce  vom  pleca  de  aici. 

Divinitatea  lui  Iisus  se  oferă  în  primul  rând  credinţei.  Dar  nu  nu¬ 
mai  credinţei.  Ea  se  oferă  şi  capacităţii  noastre  de  judecată.  Iisus  a 
făcut  minuni.  A  vindecat  ologi,  orbi  şi  a  înviat  morţi.  Şi  a  înviat  El 
însuşi  din  morţi.  Acestea  au  fost  fapte  văzute  de  contemporani  şi 
transmise  până  la  noi,  din  generaţie  în  generaţie.  Aceste  fapte  alcă¬ 
tuiesc  Evangheliile.  Şi  faptele,  se  spune,  sunt  un  lucru  încăpăţânat. 
Ele  nu  pot  fi  negate.  Şi  nu  au  nevoie  să  fie  argumentate,  demonstrate. 
Ele  sunt.  Cei  care  le-au  văzut,  apostolii  şi  primii  martori  şi  martirii  au 
murit  pentru  ceea  ce  au  văzut.  „Nu  putem  să  nu  spunem  ceea  ce  am 
văzut  şi  am  auziV' ,  au  declarat  apostolii  Petru  şi  Ioan  în  faţa  ancheta¬ 
torilor  (F.  Ap.  4,  20).  Ei  au  văzut  „semne  şi  minuni "  incontestabile  (F. 
Ap.  2,  22),  şi,  mai  presus  de  acestea,  l-au  văzut  pe  Iisus  înviat  după  ce 
îl  văzuseră  mort  pe  cruce  şi  îngropat.  Ei  zic:  „La  acestea  noi  toti  sun¬ 
tem  martori "  (F.  Ap.  II,  32). 

Cu  astfel  de  martori  şi  nu  puţini  —  toţi  apostolii  şi  peste  cinci 
sute  de  persoane  (I  Cor.  15,  6)  —  creştinismul  a  trecut  prin  istorie  a- 
proape  2  000  de  ani  şi  va  rămâne  viu  în  istorie  până  la  sfârşitul  vea¬ 
curilor.  Despre  minuni  mulţimile  spuneau:  „Niciodată  nu  s-a  văzut  una 
ca  aceasta  In  Israel"  (Matei  9,  33). 

Şi-apoi,  în  afara  minunilor,  au  rămas  de  la  Iisus  Învăţăturile .  Con¬ 
temporanii  care-L  ascultau,  spuneau:  „Niciodată  n-a  grăit  un  om  aşa 
ca  omul  acesta u  (Ioan  VII,  46).  Aceasta  pentru  că  Omul  acesta,  nu 
era  om  ci  era  Dumnezeu.  Cine  să  fi  putut  vorbi  mai  bine  ca  Dumne¬ 
zeu? 

* 

*  * 

Aşadar  minunile,  predica  Sa  unică,  jertfa  Sa  pentru  alţii,  căci  El 
era  fără  păcat  (Ioan  VIII,  46)  şi  învierea  de  toţi  controlată,  cum  fu¬ 
sese  controlată  şi  moartea  pe  cruce,  toate  acestea  ni-L  arată  pe  Iisus 
a  fi  fost  Dumnezeu,  Dumnezeu  —  Fiul.  Unul  din  Treime.  Trimisul  ce¬ 
rului.  Cel  ce  a  adus  din  cer  ştiinţa  şi  cunoştinţa  despre  tot  ceea  ce 
este  necesar  şi  esenţial  pentru  ca  oamenii  să  ştie.  Despre  viaţă.  Des¬ 
pre  moarte.  Despre  mijloacele  mântuirii,  credinţa  dreaptă,  faptele  bu¬ 
ne  şi  ajutorul  Harului  dumnezeiesc.  Despre  pocăinţă  şi  iertare.  Des¬ 
pre  nemurire  şi  viaţa  veşnică. 

* 

*  * 

Iată  ce  sărbătorim  noi  astăzi.  Sosirea  din  cer  a  marelui  răspuns  la 
toate  întrebările  care  erau  până  atunci  fără  răspuns.  Iată  ceea  ce  tre¬ 
buie  să  ne  amintim,  ca  să  ne  întărim  credinţa  în  Dumnezeu  şi  în  Evan¬ 
ghelia  Mântuitorului  nostru  Iisus  Hristos. 

Acestea  toate  să  ne  stimuleze,  să  ne  îndemne  spre  fapte  bune.  Să 
ne  întărească  răspunderea  pentru  felul  cum  ne  trăim  viaţa  pe  pământ 
şi  pentru  pregătirea  intrării  noastre  în  viaţa  veşnică. 

Iată  lucruri  cu  care  nu  se  poate  glumi.  Iată  lucruri  de  mare  se¬ 
riozitate.  Pentru  că  toţi  vom  muri.  Ştim  bine:  nu  se  face  nici  o  excep¬ 
ţie.  Toţi  vom  avea  de  dat  socoteală  pentru  tot  gândul,  pentru  toată 

fapta.  Şi  ce  bine  va  fi  când  vom  auzi  la  Marea  Judecată:  „ întră  întru 
bucuria  Domnului  tâu“  (Matei  XXV,  21). 

Iubiţi  credincioşi, 

Naşterea  Domnului  să  ne  facă  mai  ascultători  de  Dumnezeu.  Şi 
mai  buni  unii  cu  alţii.  Şi  mai  atenţi  faţă  de  Biserica  în  care  se  propo- 
văduieşte  Cuvântul  lui  Dumnezeu  şi  în  care,  prin  Taine,  ne  aflăm  în 
comuniune  cu  Dumnezeu  şi  la  poarta  Raiului, 

* 

*  * 

Dumnezeu  să  ne  binecuvinteze  Sărbătoarea. 

Să  aveţi  pace  şi  bucurii  în  familii  şi  în  suflete.  Anul  Nou  1996  să 
fie  mai  bun  şi  mai  rodnic. 

Naşterea  Domnului  Hristos 
Să  ne  fie  de  folos 

Acesta  este  colindul  meu  la  fereastra  sufletelor  Dv. 

Fiţi  sănătoşii 

Harul  Domnului  să  fie  peste  noi  toţi,  peste  Transilvania  şi  peste 
toată  Ţara  românilor  „de  Ia  Nistru  pâri  la  Tisa**. 

Al  vostru  al  tuturor  de  tot  binele  voitor  şi  pururea  rugător  către 
Domnul 

f  Dr.  ANTONIE  PLĂMĂDEALA 

Arhiepiscop  al  Sibiului  şi  Mitropolit 
al  Ardealului,  Crişanei  şi  Maramureşului 


Bată  în  reşedinţa  noastră  în  Sibiu  cu  prilejul  Naşterii 
1995. 


Domnului 

t  BARTOLONSEU 

DIN  MILA  LUI  DUMNEZEU,  ARHIEPISCOP  AL  VADULUI, 

FELEACULUI  ŞI  CLUJULUI 

IUBITULUI  NOSTRU  CLER  ŞI  POPOR:  j 

HAR,  PACE,  AJUTOR  ŞI  MILA  DE  LA  DUMNEZEU,  IAR  DE  LA  NOI, 

ARHIEREASCA  BINECUVÂNTARE! 


Iubiţii  mei  fii  sufleteşti, 


fii 

De  data  aceasta  îmi  propun  să  vă  vorbesc  despre  pogorârea  lui 
Dumnezeu  printre  noi,  oamenii,  aşa  cum  ne  este  ea  înfăţişată  în  câ¬ 
teva  din  minunatele  noastre  colinde  de  Crăciun.  Să  nu  vă  mire  că  mă 
abat  puţin  de  la  îndătinata  regulă  a  Scrisorii  Pastorale  care  citează 
cu  precădere  versete  din  Sfânta  Scriptură  şi  că  apelez  la  citate  din 
folclor.  E  bine  de  ştiut  că  nu  puţine  din  aceste  colinde  au  o  vechime 
tot  atât  de  mare  ca  şi  creştinismul  nostru  şi  că  ele  au  fost  alcătuite 
de  oameni  care  cunoşteau  bine  Sfintele  Scripturi,  fie  că  erau  preoţi 
fie  dascăli,  fie  cântăreţi  de  strană,  fie  ţărani  ştiutori  de  carte  sau  a- 
tenţi  la  citirile  din  biserică.  Colindele  nu  sunt  altceva  decât  rostirea 
populară  a  unor  lecturi  biblice  care  s-au  întâlnit  cu  harurile  poetice 
şi  muzicale  ale  unor  făurari  de  frumuseţe.  Departe  de  a  fi  nişte  sim¬ 
ple  versete  versificate,  ele  sunt  opere  profund  originale,  dar  originali¬ 
tatea  lor  are  grijă  să  se  ţină  cât  mai  aproape  de  izvorul  care  a  inspi- 
rat-o,  adică  de  credinţa  cea  adevărată,  aşa  cum  credinţa  însăşi  se  spri¬ 
jină,  la  rândul  ei,  pe  izvoarele  biblice.  Iată  un  exemplu:  când  au  al¬ 
cătuit  Crezul,  Sfinţii  Părinţi  de  la  Niceea  au  precizat  că  Domnul  Iisus 
Hristos  a  înviat  a  treia  zi,  „după  Scripturi44,  adică  potrivit  Scripturi¬ 
lor,  adică  aşa  cum  ne  spun  Scripturile,  ca  să  nu  mai  încapă  nici  o  în¬ 
doială.  Nu  altfel  mărturiseşte  începutul  unui  colind,  care  sună  aşa: 

O,  pricină  minunată 
Din'ceput  de  lumea  toată, 

Din'ceput  şi  din  vecie 
Precum  la  Carte  ne  scrie. 

„Cartea14  nu  este  altceva  decât  Biblia,  iar  versul  acesta  ultim  e  o  tri¬ 
mitere  la  Epistola  Sfântului  Apostol  Pavcl  către  Romani  16,  25,  unde 
se  vorbeşte  despre  întruparea  Domnului  ca  fiind  „taina  cea  ascunsă 
din  timpuri  veşnice14,  sau  la  Epistola  către  Coloseni  1,  26  unde  este 
numită  „taina  cea  din  veci  ascunsă". 

Intr-un  alt  colind  ni  se  spune  că  cei  trei  crai  de  la  Răsărit  s-au 
lăsat  călăuziţi  de  stea 

Si-au  mers,  după  cum  citim, 

Până  la  Ierusalim. 

Aşadar:  după  cum  citim  în  Sfintele  Scripturi,  ca  să  nu  se  creadă 
cumva  că  această  istorisire  ar  fi  fost  născocită  de  închipuirea  poetu¬ 
lui  popular.  Totul,  izvorât  din  credinţă  şi  întemeiat  pe  credinţă. 

înainte  însă  de  a  porni  împreună  cu  colindătorii  pe  la  casele  unde 
poposeşte  micuţul  Iisus,  aş  vrea  să  vă  aduc  aminte  că  Dumnezeu,  în 
marea  Sa  bunătate  faţă  de  noi,  cei  ce  prin  păcatele  noastre  ne-am  în¬ 
depărtat  de  Elr  i-a  lăsat  mântuirii  noastre  toate  căile  deschise.  Dru¬ 
mul  dintre  El  şi  om  se  poate  face,  deopotrivă,  în  ambele  sensuri.  Când 
Domnul  stă  în  aşteptarea  noastră,  a  celor  ce  călătorim  pe  cărările  sau 
valurile  vieţii,  glasul  Său  ne  cheamă:  „Veniţi  la  Mine  toţi  cei  osteniţi 
şi  împovăraţi,  şi  Eu  vă  voi  odihni"1.  Iar  dacă  ne-am  apropiat  de  pra¬ 
gul  uşii  Sale  şi  ne-am  poticnit  în  şovăială,  tot  El  este  Cel  ce,  dinlăun¬ 
tru,  ne  încurajează:  „Bateti  şi  vi  se  va  deschide!"2  Când  însă  noi  ne 
aflăm  înlauntru,  în  casele  noastre,  însinguraţi  şi  înstrăinaţi  de  un  Iisus 
care  călătoreşte,  ostenit,  în  căutarea  noastră,  vocea  Lui  răzbate  per¬ 
vazul  şi  ne  trezeşte  auzul:  „Iată,  Eu  stau  la  uşă  şi  bat;  de-Mi  va  auzi 
cineva  glasul  şi  va  deschide  uşa,  voi  intra  la  el  şi  voi  cina  cu  el  şi  el  cu 
Mine"3.  Iată  deci  cum  omul  devine  gazda  lui  Iisus  şi  se  învredniceşte 
de  un  ospăţ  In  care  Dumnezeu  îşi  află  pe  ale  Sale  dintru  ale  Sale. 

Iubiţii  mei  Iii  sufleteşti , 

Cunoaştem  din  Simbolul  Credinţei  că  Fiul  lui  Dumnezeu  „pentru 
noi  oamenii,  şi  pentru  a  noastră  mântuire  S-a  pogorât  din  cer  şi  S-a 
întrupat  de  la  Duhul  Sfânt  şi  din  Fecioara  Maria  .  .  Iată  cum  acelaşi 
lucru  este  spus  într-un  colind  românesc,  dar  nu  prin  rostirea  directă 
a  teologiei,  ci  cu  mijloacele  harului  poetic: 

Pe  o  scara  de  argint 
Se  pogoară  Domnul  Sfânt . 

Se  pogoară  rareori , 

Numai  pe  la  Sărbători . 

Ei  bine,  „scara  de  argint"  pe  care  se  pogoară  Domnul  nu  este  altceva 
şi  altcineva  decât  Fecioara  Maria,  prin  care  Fiul  lui  Dumnezeu  se  în¬ 
trupează,  devenind  om.  Metafora  (căci  aşa  se  numeşte  această  figură 
de  stil)  este  preluată  din  Vechiul  Testament,  unde  se  vorbeşte  de  sca¬ 
ra  pe  care  patriarhul  Iacob  a  văzut-o  în  vis,  o  scară  rezemată  cu  un 
capăt  în  cer  şi  cu  altul  în  pământ  şi  pe  care  se  urcau  şi  se  pogorau 
îngerii  lui  Dumnezeu4.  Asemenea  ei,  Sfânta  Fecioară  este  legătura  di¬ 
rectă  dintre  cer  şi  pământ,  aşa  cum  au  văzut-o  Sfinţii  Părinţi  şi  cum 
ne  este  arătată  şi  în  Acatistul  Bunei  Vestiri:  „Bucură-te,  scara  cereas¬ 
că  pe  care  S-a  pogorât  Dumnezeu"5.  Colindul  ne  mai  spune  că  această 
pogorâre  nu  este  un  fapt  obişnuit,  care  se  petrece  zilnic  sau  săptămâ¬ 
nal,  ci  un  fapt  sărbătoresc  al  unui  timp  sărbătoresc. 

In  legătură  cu  aceasta  însă  voi  aminti  un  alt  colind,  de  o  mare 
adâncime  teologică  şi  frumuseţe  literară,  care  începe  aşa: 


1  Mt  11,  28. 

.  ,  2  Mt  7,  7?  Lc  12,  36. 

3  Ap  3,  20. 

4  Fc  28,  12. 

5  Icos  2. 

Mare-i  seara  de-astăseară 
Dar  nu-i  seară  de-astăseară , 

Ci  e  seara  lui  Crăciun , 

Lui  Crăciun  celui  bătrân, 

Când  S-a  născut  Fiul  Sfânt, 

Fiul  Sfânt  pe-acest  pământ. 

Cu  alte  cuvinte,  noi  sărbătorim  Naşterea  Domnului  acum,  în  acest  an, 
dar  totodată  ne  întoarcem  în  timpul  de  atunci,  în  urmă  cu  aproape 
două  mii  de  ani,  când  Naşterea  S-a  petrecut  ca  fapt  istoric,  şi  trăim 
acel  moment  ca  şi  cum  am  fi  contemporani  cu  el.  Acelaşi  lucru,  iubi¬ 
ţii  mei,  vi-1  spuneam  şi  acum  doi  ani,  în  Scrisoarea  Pastorală  de  Cră¬ 
ciun,  numai  că  atunci  îl  citam  pe  Sfântul  Roman  Melodul:  „Fecioara 
astazi  pe  Cel  mai  presus  de  fiinţă  naşte4*.  Iată  cum  imnograful  bizan¬ 
tin  şi  poetul  popular  anonim  se  întâlnesc  pe  una  din  culmile  rostirilor 
noastre  de  credinţă. 

Prin  întrupare,  Fiul  lui  Dumnezeu  a  devenit  oaspetele  pământului, 
dar  colindele  noastre  11  aduc  în  aria  şi-n  văzduhul  neamului  românesc, 
acesta  devenindu-i  gazdă.  Betleemul  nu  mai  e  acolo,  departe,  în  Pales¬ 
tina,  ci  undeva  pe  aici,  pe-aproape,  dincolo  de  marginea  satului: 

La  Vitleem  colo  jos 
Cerul  arde  luminos: 

Preacurata 

Naşte  astăzi  pe  FIristos. 

Deşi  cerul  e  năpădit  de  lumină,  Pruncul  se  naşte  în  singurătate, 
in  mijlocul  naturii.  Natura  însă  poate  fi  şi  vătămătoare,  fapt  pentru 
care  omul  îşi  ocroteşte  trupul  împotriva  vremuielilor.  De  data  aceas¬ 
ta  insă  natura  îşi  recunoaşte  Stăpânul,  pe  Cel  ce  a  făcut-o  dintru  în¬ 
ceput,  şi  se  face  blândă,  devine  ea  însăşi  umană  în  faţa  Pruncului,  aşa 
cum  rosteşte  cu  mare  gingăşie  un  alt  colind: 

Ploaia  caldă 
Că  mi-1  scaldă-, 

Vântul  bate, 

Nu-1  răzbate; 

Neaua  ninge, 

Nu-1  atinge. 

Dar  dacă  firea  poate  ocroti  Pruncul  ferindu-L  de  ea  însăşi,  ea  nu 
e  în  stare  să-I  dea  ceea  ce  întotdeauna  e  de  trebuinţă  unui  nou-năs- 
cut.  Ca  atare,  ne  spune  colindul  Vitleemului  de  jos,  Maica  Sfântă  stă 
aplecată  deasupra  Fiului  şi  plânge'ncetişor.  De  ce  plânge?  Pentru  că 

N'are  scutec  de'nfăşat, 

Nici  hăinufe  de'mbrăcat 
Pentru  Pruncul  de'Mpărat. 

E  uşor  de  reţinut  contrastul  dintre  originea  împărătească  a  Pruncului 
şi  sărăcia,  intru  umilinţă,  a  Maicii  Sale.  Plânsul  acesteia,  poate  că  dus 
de  vânt,  pătrunde’n  sat  şi-i  trezeşte  femeile,  care  aleargă  într'un  su¬ 
flet  la  locul  cu  pricina  şi-i  vorbesc  mamei  singuratice  într'un  grai  de 
duioasă  solidaritate  a  omului  cu  Dumnezeu: 


PASTORALE  ARHIEREŞTI 


11 


y ..  '  r* 


Nu  mai  plânge ,  maica  mea , 

Scutecele  noi  ţi-om  da. 

Pruncul  sîânt  de-i  infama 

Astfel  se  încheie  întâia  treaptă  a  pogorârii  Domnului  pe  pământ 
şi-n  spaţiul  românesc.  De  aici,  Pruncul  „mititel  şi'nfăşeţel"  intră  pe 
seama  copiilor,  a  nevinovaţilor,  care-1  duc  în  sat.  Glasurile  lor  răsună 
de  departe; 

Scu/afi,  scuia/Z,  boieri  mari, 

Sculaţi  voi,  români  plugari, 

Că  vă  vin  colindători 
Noaptea  pe  la  căutători . 

Ei  pornesc  deci  cam  în  revărsatul  zorilor,  atunci  când  încep  să  cânte 
cocoşii.  Pentru  ca  ţăranii  să  nu  creadă  că  e  vorba  de  o  oarecare  zar¬ 
vă  tinerească,  menită  doar  să-i  trezească  din  somn  fără  nici  un  rost, 
colindătorii  se  simt  datori  să-i  liniştească: 

Şi  nu  v'aduc  nici  un  rău, 

Ci  v'aduc  pe  Dumnezeu . 

Din  această  clipă,  copiii  nu  mai  sunt  simpli  copii,  ci  au  devenit 
teofori  sau  hristofori,  adică  „purtători  de  Dumnezeu11  sau  „purtători 
de  Hristos14.  Dacă  Maica  Domnului  a  fost  scara  de  argint  pe  care  S’a 
pogorât  Domnul,  colindătorii  sunt  alaiul  împărătesc  prin  care  Domnul 
întră  în  Ierusalimul  satului.  Sătenii  însă  nu  mai  sunt  nici  ei  simpli  ţă¬ 
rani,  ci  devin  „boieri" ,  dar  nu  în  înţelesul  de  clasă  socială,  ci  în  acela 
de  nobili  sau,  cum  se  spune  în  Ardeal,  domni.  împăratul  nu  poate  fi 
primit  decât  domneşte.  Dacă,  mergând  cu  crucea,  preotul  II  aduce  în 
case  pe  Dumnezeu  care  sfinţeşte,  copiii  îl  aduc  pe  Dumnezeu  care  în¬ 
nobilează.  Ajuns  la  pragul  satului,  colindul  se  întâlneşte  cu  citatul  bi¬ 
blic:  „Iată,  Eu  stau  la  uşă  şi  bat;  de-Mi  va  auzi  cineva  glasul  şi  va 
deschide  uşa,  voi  intra  la  el  şi  voi  cina  cu  el  şi  el  cu  Mine11. 

înainte  de  a  se  deschide  uşile,  se  deschid  inimile.  Satul  întreg  sra 
trezit  şi  freamătă: 


Sus,  boieri ,  nu  mai  dormiţi, 

Vremea  e  să  vă  treziţi. 

Casa  să  v'o  măturaţi 
Şi  masa  sTo  încărcaţi . 

E  masa  la  care  creştinul  se  pregăteşte  să-L  primească  pe  Domnul.  Ve¬ 
cinii  par  a  se  îndemna  unii  pe  alţii,  ca  nu  cumva  vreunul,  asemenea 
celor  cinci  fecioare  nebune  din  Evanghelie,  să  rămână  în  afara  praz¬ 
nicului: 


Ia  sculaţi  şi  slugile 
S'aprindă  făcliile, 

Să  măture  curţile, 

Curţile  şi  casele, 

Că  vă  vin  colindele . 

Dacă  cerul  ardea  luminos  acolo,  deasupra  Vitleemului,  pământul 
arde  şi  el,  tot  atât  de  luminos,  aici,  în  vatra  satului.  Arderea  lui  Dum¬ 
nezeu  sra  întâlnit  cu  arderea  omului.  Lumina  a  năpădit  ogrăzile  cu 
mult  înainte  de  răsăritul  soarelui,  căci  în  ele  a  intrat  Soarele  Drep- 

tăţii,  Răsăritul  Cel  de  Sus.  Acum  se  întâmplă  ceva  pe  care  începutul 
colindului  nu  l-ar  fi  bănuit:  odată  intrat  în  casa  creştinului,  adus  de 
copiii  colindători,  Iisus  îi  lasă  pe  aceştia  să  meargă  mai  departe  spre 
a-L  duce  şi  în  casele  altora,  El  rămânând  şi  totodată  plecând,  acelaşi 
şi  nedespărţit,  ca  un  Dumnezeu  ce  Se  află.  Şi  nu  e  numai  atât.  Odată 
rămas  in  casă,  Pruncul  Iisus  creşte  tainic  şi  devine  Domnul  Iisus,  băr¬ 
batul  desăvârşit,  ca  şi  cum  viaţa  Sa  cea  istorisită  în  Sfintele  Evanghe¬ 
lii  s'ar  reface  şi  s'ar  repeta  sub  ochii  casnicilor  Săi.  Masa,  într-adevăr, 
a  fost  încărcată  cu  toate  bunătăţile,  dar  nu  pentru  cei  ce  au  colindat, 
căci  acelora  li  s’au  dat  în  traistă  colăcei  şi  covrigi  şi  mere  şi  nuci,  ci 
pentru  Domnul  care  S'a  aşezat  la  ea  şi,  iată-L,  se  ospătează  împreună 
cu  nuntaşii  din  Cana  Galileii,  împreună  cu  Zaheu  Vameşul  şi  cu  Si- 
meon  Leprosul,  împreună  cu  Lazar  şi  cu  surorile  acestuia,  Marta  şi 
Maria,  împreună  cu  Luca  şi  Cleopa  în  Emaus  şi  laolaltă  cu  ucenicii 
Săi  pe  malul  Ghenizaretului.  Faptul  acesta  extraordinar  poate  fi  gă¬ 
sit  într'un  colind  din  Ţara  Loviştei,  care  sună  aşa: 

. . .  Ci-mi  aştept  pe  Dumnezeu 
Să  mi-1  ospătez  şi  eu 
Cu  vin  roşu-ovăşit, 

Dumnezeu  fie  sosit! 
i  Intră' n  casă  după  masă 

Găsi'n  casă  masa'ntinsă 
Si  pe  masă  vadra  plină. 

Şi  şedea  şi  Se-ospăta, 

Şedea  azi  şi  şedea  mâine, 

Săptămâna,  luna  plină. 

Dacă  luna  se’mplineară, 

Dumnezeu  atar'ieşeară, 

Sus  la  cer  se  ridicară, 

Lasă'n  casă  sănătate 
Si  prin  curte  bogătate. 

Aşadar,  timpul  pe  care  Domnul  îl  petrece  în  casa  creştinului  este  o 
lună,  ceea  ce  ar  însemna  de  la  Sfântul  Nicolae,  când  încep  copiii  să 
înveţe  şi  să  repete  colindele,  până  la  Sfântul  Ion,  când  se  cântă  ulti¬ 
mele  colinde.  După  aceea  El  se  ridică  la  cerul  din  care  Se  pogorâse  pe 
o  scară  de  argint,  încheind  astfel  ciclul  marilor  Sărbători.  Aici  e  bine 
să  mai  observăm  ceva:  potrivit  acestui  colind,  Oaspetele  intră  în  ca¬ 
să  ca  un  Dumnezeu  la  singular,  dar  iese  şi  se  înaltă  la  cer  ca  un  Dum¬ 
nezeu  la  plural,  ca  şi  cum  pe  durata  şederii  Sale  li  s’ar  fi  descoperit 
gazdelor  ca  Dumnezeu  treimic.  Iată  că  şi  de  data  aceasta  colindul  se 
întâlneşte  cu  Scriptura,  căci  e  peste  putinţă  să  nu  vedem  în  el,  trans¬ 
figurata,  ospetia  patriarhului  Avraam,  la  stejarul  Mamvri,  când  Dum¬ 
nezeu  S’a  revelat  pentru  prima  oară  ca  fiind  în  trei  persoane.  Şi  aşa 
cum  El  l-a  răsplătit  pe  Avraam  cu  binecuvântare  şi  cu  toate  bunătă¬ 
ţile  pământului,  tot  astfel  şi  pe  gazda  lui  de  acum,  lăsând  în  urmă-I 
sănătate  şi  bogăţie.  Dacă  a  fost  primit  cu  cinste,  iubire  şi  mărinimie. 
Dumnezeu  nu  rămâne  niciodată  dator. 

Iubiţii  mei  fii  sufleteşti, 

Am  socotit  de  cuviinţă  să  vă  spun  aceste  lucruri  cu  gândul  la 
răuvoitorii  care  ne  învinuiesc  pe  noi,  ortodocşii  şi  mai  cu  seamă  pe 
noi,  românii,  că  practicăm  un  creştinism  folcloric,  lipsit  de  osârdia 
lecturilor  biblice  şi  de  adâncimea  meditaţiilor  teologice.  Vi  le-am 
spus  pentru  ca  voi  să  cunoaşteţi  că,  tocmai  dimpotrivă,  creştinismul 
nostru  a  ieşit  din  scoarţele  Bibliei  şi  s'a  revărsat,  cântând,  în  viaţa  ca¬ 
selor  noastre,  că  la  noi  el  este  trăit  nu  numai  cu  mintea  şi  buna  pur¬ 
tare,  ci  cu  sufletul  întreg.  Aşa  l-am  moştenit  de  la  strămoşii  noştri: 
prin  Biserică,  dar  şi  prin  colinde,  prin  zugrăveli,  prin  troiţe  şi  prin 
fântânile  apelor  vii.  în  colindele  noastre  nu  veţi  găsi  nici  o  abatere 
de  la  dreapta  credinţă  şi  nici  o  lunecare  spre  mândria  deşartă,  ci  nu¬ 
mai  adevărul  lui  Dumnezeu  şi  bunacuviinţă  a  unui  neam  creştin.  în 
anii  dictaturii  ateiste,  când  colindele  au  fost  alungate  din  drumuri  şi 
cărări,  ele  sau  refugiat  în  biserică,  acolo  de  unde  plecaseră,  ca  în  adă¬ 
postul  lor  firesc.  Acum,  în  libertate,  ele  răsună  din  nou  în  văzduhul 
românesc  ca  tot  atâtea  mărturii  ale  creştinismului  nostru  plenar. 

Vă  spuneam  la  început  că  Dumnezeu  i-a  lăsat  mântuirii  noastre 
toate  căile  deschise.  Iată,  acum,  în  ceasul  de  faţă,  când  ne-am  adunat 
aici,  în  sfânta  biserică,  pentru  ca  împreună  să  prăznuim  Crăciunul  li¬ 
turgic,  noi  suntem  oaspeţi,  iar  Dumnezeu  ne  este  gazdă.  în  acelaşi 
timp,  cei  ce  ne-am  împărtăşit  am  devenit,  la  rându-ne,  gazdele  lui 
Dumnezeu.  Şi  tot  gazde  îi  suntem  în  casele  noastre,  unde  ni  L-au  a- 
dus  şi  ni-1  aduc  colindătorii.  în  felul  nostru  de  a  fi  nu  există  nici  un 
zid  între  bucuria  din  biserică  şi  cea  de  acasă,  ele  fiind  unite  printr'o 
punte  a  colindelor  şi-a  cântărilor  de  stea. 

Intru  lumina  acestor  bucurii  vă  doresc  din  toată  inima  să  petre- 
ceţi  Sfintele  Sărbători  în  pace,  sănătate  şi  sporuri  duhovniceşti.  La 
mulţi  anii 


Dată  în  reşedinţa  noastră  din  Cluj-Napoca,  Ia  sărbătoarea  Naşte¬ 
rii  Domnului,  1995. 

t  ANDREI 

DIN  MILA  LUI  DUMNEZEU,  EPISCOPUL  ALBA  IULIEI 

• 

Cinstitului  cler,  cinului  monahal  şi  dreptmăritorilor  noştri  creş¬ 
tini,  har  şi  bucurie  de  la  Hristos  cel  născut  în  iesle,  iar  de  la  Noi  ar¬ 
hiereşti  binecuvântări . 

„Prin  tine  Cel  nevăzut  S-a  fă¬ 
cut  văzut,  pentru  care  aducem  ru¬ 
găciune  ţie,  noi  robii  tăi . , 

(Din  Acatistul  Bunei-Vestiri) 

Iubiţi  fii  duhovniceşti, 

Omul  fără  de  Dumnezeu  este  o  biată  fiinţă  care  vine  de  nicăieri 
şi  merge  nicăieri.  Multă  vreme  pământenii  au  trăit  în  această  stare, 
lipsită  de  perspectivă  şi  de  orizont.  Datorită  îndepărtării  lor  de  Dum¬ 
nezeu,  prin  păcat,  li  s-a  întunecat  mintea  de  nu-L  mai  puteau  vedea, 
nici  înţelege?  iar  inima  s-a  pângărit  de  nu-L  mai  puteau  simţi.  Oame¬ 
nii  erau  ca  nişte  oi  fără  păstor,  rătăciţi  şi  dezmoşteniţi.  Dar  „când  a 
venit  plinirea  vremii,  Dumnezeu  a  trimis  pe  Fiul  Său,  născut  din  fe¬ 
meie,  născut  sub  Lege,  ca  pe  cei  de  sub  Lege  să-i  răscumpere,  ca  să 
dobândim  înfierea “  (Gal.  4,  4-5).  Dumnezeu  S-a  pogorât  pe  pământ 
implinindu-se  proorocia  lui  Isaia  care  zice  că:  „Fecioara  va  avea  în 
pântece  şi  va  naşte  Fiu  şi  vor  chema  numele  Lui  Emanuel,  care  se  tâl - 
cuieşte:  Cu  noi  este  Dumnezeu “  (Matei  1,  23). 

Plinirea  vremii,  pregătirea  omenirii  pentru  întruparea  lui  Hristos, 
presupunea  mai  multe  lucruri?  noi  ne  oprim  la  unul  foarte  important: 
ivirea  Fecioarei  Maria,  cea  mai  sfântă  fiinţă,  exceptându-L  pe  Mân¬ 
tuitorul,  care  este  Dumnezeu  şi  Om,  din  câte  au  călcat  pe  acest  pă¬ 
mânt.  Nu  fără  temei  i  ne  adresăm  ei,  în  rugăciunea  de  la  Acatist  spu- 
nându-i:  „Cad  pentru  tine  a  fost  cu  noi  Domnul  puterilor  şi  prin  tine 
am  cunoscut  pe  Fiul  lui  Dumnezeu  şi  ne-am  învrednicit  de  Sfântul 
Trup  şi  de  preacuratul  Lui  Sânge. “  Noi  nici  nu  putem  concepe  mântu¬ 
irea  lumii  fără  a  o  vedea  implicată  în  planul  de  mântuire  al  lui  Dum¬ 
nezeu  pe  Maica  Domnului.  Pe  bună  dreptate  cântau  părinţii  noştri,  ca 
nişte  teologi  populari:  „Scară  dacă  nu  era  /  Domnul  nu  se  pogora  / 
Tu  eşti  Scara  cea  de  flori  /  cu  un  capăt  peste  nori  /  Tu  eşti  raiul  prea 
frumos  /  Care  ai  tras  pe  Domnul  ;os." 

Imnografii  creştini  se  întrec  unii  pe  alţii  atunci  când  încearcă  să 
găsească  cuvintele  cele  mai  potrivite  pentru  a  o  lăuda  pe  Născătoa¬ 
rea  de  Dumnezeu.  Ei  o  numesc:  „Fecioară  încuviinţată  de  Dumnezeu , 
Scaun  de  foc  al  nevăzutului  împărat,  chivot  ceresc,  purtător  al  Cuvân¬ 
tului  lui  Dumnezeu . . .,  Biserică  nefăcută  de  mână  omenească  a  îm¬ 
păratului  tuturor  veacurilor...0  Pentru  misiunea  ei  unică  o  preacins- 
teşte  şi  o  laudă  Cerul  şi  Pământul.  Arhanghelul  Gavriil  i  se  pleacă 

şi -i  zice:  „Bucură-te,  ceea  ce  eşti  plină  de  har ,  Domnul  este  cu  tine. 
Binecuvântată  eşti  tu  Intre  femei"  (Luca  lr  28).  Elisabeta,  mama  Sfân¬ 
tului  Ioan  Botezătorul,  plină  de  Duhul  Sfânt  „a  strigat  cu  glas  mare 
şi  a  zis:  Binecuvântată  eşti  tu  Intre  femei  şî  binecuvântat  este  rodul 
pântecelui  tău.  Şi  de  unde  mie  aceasta  ca  să  vina  Maica  Domnului 
meu  la  mine?"  (Luca  1,  42-43).  Iar  o  femeie,  care-L  asculta  pe  Domnul 
Hristos  predicând,  o  fericeşte  zicând:  „ Fericit  este  pântecele  care  Te-a 
purtat  şi  sânii  la  care-ai  supt!"  (Luca  11,  27). 

Preasfânta  Fecioară  Maria  a  fost  învrednicită  să-L  nască  pe  Fiul 
lui  Dumnezeu,  ca  Om.  Pentru  că  ea  L-a  născut  pe  Fiul  lui  Dumnezeu 
în  chip  minunat,  fără  să  cunoască  bărbat,  fiind  fecioară  şi  înainte  de 
naştere,  şi  în  timpul  naşterii,  şi  după  naştere,  pentru  totdeauna,  o  nu¬ 
mim  Fecioară  Preacurată  şi  Pururea  Fecioară;  iar  pentru  că  Cel  ce 
S-a  născut  din  ea  nu  este  numai  Om,  ci  şi  Dumnezeu,  o  numim  Năs¬ 
cătoare  de  Dumnezeu  sau  Maica  Domnului  şi  o  cinstim  mai  presus  de 
toţi  sfinţii  şi  îngerii,  ea  fiind  prin  Fiul  său  „mai  cinstită  decât  Heru¬ 
vimii  şi  mai  mărită  fără  de  asemănare  decât  Serafimii" ,  aşa  cum  cân¬ 
tăm  la  sfânta  slujbă. 

Minunea  ce  se  săvârşeşte  la  Crăciun  este  mare  şi  uimitoare.  „ As¬ 
tăzi  Fecioara  naşte  şi  pântecele  nu  i  se  strică .  Cuvântul  Se  întrupează 
şi  de  Tatăl  nu  Se  desparte ;  îngerii  cu  păstorii  doxologesc  şi  noi  îm¬ 
preună  cu  dânşii  cântăm:  mărire  intru  cei  de  sus  lui  Dumnezeu  şi  pe 
pământ  pace,  între  oameni  bunăvoire ",  Rămânând  uimiţi  de  această 
minune,  la  slujba  din  Ajunul  Crăciunului,  ne  întrebăm  cum  i-am  putea 
răsplăti  Domnului,  şi  nu  găsim  altă  modalitate  decât  aceea  de  a  I-o 
oferi  de  propria  Sa  Maică:  „Ce  vom  aduce  Ţie,  Hristoase?  Că  Te-ai 
arătat  pe  pământ  ca  un  om  pentru  noi.  Fiecare  din  făpturile  cele  zidite 
de  Tine  mulţumire  aduc  Ţie:  îngerii  cântarea,  cerurile  steaua ,  magii 
darurile,  păstorii  minunea,  pământul  peştera,  pustiul  ieslea,  iar  noi  pe 
MAICA  FECIOARA 

Sunt  străini  de  adevărata  credinţă  creştină  cei  ce  nu  o  cinstesc, 
nu  o  fericesc  şi  nu  se  roagă  Maicii  Domnului.  Iar  cei  ce  s-au  pornit 
cu  înverşunare  împotriva  ei,  socotind-o  o  femeie  obişnuită,  propovă¬ 
duind  că  a  mai  avut  copii,  cu  dreptul  Iosif,  fac  parte  din  ceata  proo¬ 
rocilor  mincinoşi  despre  care  spunea  Mântuitorul  că  trebuie  să  vină 
în  lume.  Toate  neamurile  creştine,  alcătuind  un  singur  popor  al  lui 
Dumnezeu,  împlinesc  proorocia  pe  care  Maica  Domnului  a  făcut-o  zi¬ 
când:  „iată,  de  acum  mă  vor  ferici  toate  neamurile “  (Luca  1,  48). 

îubiţi  credincioşi. 

Am  încercat,  pe  scurt,  să  subliniem  din  punct  de  vedere  dogma¬ 
tic,  adică  al  credinţei,  importanţa  pe  care  i-o  dăm  Maicii  Domnului, 
Născătoarea  Mântuitorului.  Dar  Preasfânta  Fecioară  Maria  rămâne 
pentru  noi  şi  din  punct  de  vedere  moral,  modelul  desăvârşit.  Cu  toţii 
avem  nevoie  de  Hristos,  pentru  că  fără  de  El,  viaţa  noastră  nu  are 
nici  un  sens.  Ori  pentru  a-L  primi  pe  Hristos  înlăuntrul  nostru,  o  a- 
vem  model  pe  Maica  Domnului,  care  L-a  sălăşluit  întru  sine.  Ea,  pe 

lângă  credinţa  puternică  în  Dumnezeu,  pe  lângă  smerenie  şi  ascultare, 
a  avut  o  viaţă  curată.  Este  tocmai  ceea  ce  ne  lipseşte  nouă.  Sufletul 
nostru  care  ar  trebui  să  fie  peşteră  curată,  iar  inima  iesle  sfântă,  a 
ajuns  peşteră  de  tâlhari.  Lucrul  acesta  îl  recunoaştem  tot  la  slujba  din 
ajunul  Crăciunului,  când  spuneam:  „Pe  mine,  cel  ce  am  ajuns  peşteră 
de  tâlhari,  aratâ-mă,  Doamne,  Cel  ce  in  peşteră  Te-ai  născut,  locaş  al 
Tău  şi  al  Tatălui  şi  al  dumnezeiescului  Tău  Duh,  ca  să  te  slăvesc  in¬ 
tru  toţi  vecii".  In  ce  priveşte  inima  pângărită,  Mântuitorul  ne  spune 
că  din  ea  ies  „gândurile  rele,  uciderile,  desfrânările,  furtişagurile,  măr¬ 
turiile  mincinoase,  hulele . . .  Acestea  sunt  care  spurcă  pe  omu  (Matei 
15,  19-20). 

Trăim  într-o  lume  în  care  la  tot  pasul  suntem  ispitiţi  să  ne  pân¬ 
gărim  mintea  şi  inima.  Sfântul  Siluan  spune  că  imaginaţia  este  tune¬ 
lul  prin  care  intră  dracul  în  suflet.  Ori  imaginaţia  noastră  slăbănoagă 
este  stimulată  înspre  rău,  în  primul  rând  de  emisiunile  păcătoase  de  la 
televizor,  de  revistele  şi  cărţile  imorale,  de  cuvintele  şi  cântecele 
obscene  de  pe  la  discoteci,  la  care  se  adaugă  alcoolul,  tutunul  şi  dan¬ 
sul  destrăbălat.  Toate  acestea  aţâţă  pofta  păcătoasă  „apoi  pofta,  ză¬ 
mislind,  naşte  păcatul,  iar  păcatul,  odată  săvârşit,  aduce  moarte “  (Ia- 
cov  1,  15).  Şi  din  nefericire  lucrurile  acestea  nu  lipsesc  nici  la  sărbă¬ 
tori,  deşi  Sfântul  Pavel  ne  îndeamnă  „să  umblăm  cuviincios,  ca  ziua: 
nu  in  ospeţe  şi  in  beţii,  nu  in  desfrânări  şi  in  fapte  de  ruşine,  nu  in 
ceartă  şi  in  pizmă “  (Romani  13,  13).  Chiar  dacă  păcatul  se  săvârşeşte 
mai  întâi  în  intimitatea  sufletului,  el  se  exteriorizează  şi  cuprinde  o- 
mul  întreg.  Odată  săvârşit  se  răsfrânge  asupra  stării  psihice  şi  fizice 
a  omului  ce  l-a  comis  şi-l  face  să  ajungă  „peşteră  de  tâlhari “  şi  nu 
iesle  sfântă  în  care  să  se  nască  Hristos.  Mai  mult,  păcatul  se  reflectă 
în  exterior,  depăşind  limitele  vieţii  individuale  şi  tulburând  viaţa  o- 
menirii  întregi. 

Dar  atunci  cineva  ne-ar  putea  întreba:  Biserica  ne  opreşte  de  la 
bucuriile  fireşti  pe  care  Dumnezeu  le  îngăduie  muritorilor?  Nicide¬ 
cum!  Iată  ce  spune  Sfântul  Maxim  Mărturisitorul:  „Nu  mâncărurile 
sunt  rele  ci  lăcomia  pântecelui,  nici  băutura,  ci  beţia-,  nici  facerea  de 
prunci,  ci  desfrânarea ;  nici  banii,  ci  iubirea  de  bani ;  nici  demnitatea, 
ci  slava  deşartă.  Iar  dacă-i  aşa,  nimic  nu  e  rău  din  cele  ce  sunt,  decât 
reaua  întrebuinţare,  care  vine  din  negri ja  minţii  de  a  cultiva  cele  fi¬ 
reşti". 

Din  păcate  trăim  vremuri  în  care  sunt  cultivate  şi  cele  nefireşti. 
Privim  neputincioşi  cum  este  pângărit  izvorul  vieţii,  cum  se  împuţi¬ 
nează  fiii  acestui  neam  a  cărui  tradiţie  are  rădăcini  creştine  adânci. 
Cele  mai  fioroase  vieţuitoare  în  mod  firesc  îşi  ocrotesc  şi-şi  cresc  puii, 
pe  când  omul  cu  sânge  rece  îşi  ucide  copiii  înainte  de  a  vedea  lumina 
zilei  şi  a  se  împărtăşi  de  Taina  Sfântului  Botez.  La  această  lucrare 
monstruoasă  noii  Irozi  sunt  ajutaţi  de  cadre  specializate,  iar  legisla¬ 
ţia  laxă  îi  încurajează. 

Pe  de  altă  parte,  o  altă  categorie  de  fiinţe  nefericite,  cu  sufletul 
bolnav  şi  cu  mintea  slabă  ajung  robite,  după  cuvântul  Sfântului  Apos¬ 
tol  Pavel,  „unor  patimi  de  ocară,  căci  şi  femeile  lor  au  schimbat  fi - 

reasca  rânduială  cu  cea  împotriva  firii ;  asemenea  şi  bărbaţii,  lăsând 
rânduiala  cea  după  fire  a  părţii  femeieşti,  s-au  aprins  în  pofta  lor  unii 
pentru  alţii . . .  săvârşind  ruşinea  şi  luând  în  ei  răsplata  cuvenită  ră¬ 
tăcirii  lorH  (Romani  1,  26-27). 

Un  creştin  adevărat  este  îndurerat  de  toate  acestea;  pentru  el  sunt 
valabile  cuvintele  Scripturii:  „Ieşiţi  din  mijlocul  lor  şi  vă  osebiţi,  zice 
Domnul,  şi  de  ce  este  necurat  să  nu  vă  atingeţi  şi  Eu  vă  voi  primi  pe 
voi "  (2  Cor.  6,  17).  Un  tânăr  creştin  adevărat  o  are  de  model,  privind 
viaţa  curată,  pe  Maica  Domnului.  Filozoful  nostru  Petre  Ţuţea  îl  defi¬ 
neşte  pe  românul  adevărat  prin  trei  trăsături  de  caracter:  1.  Să  moară 
pentru  România,  fără  regret,  de  câte  ori  România  îi  cere;  2.  Să  nu  ne¬ 
cinstească  nici  o  fecioară,  pentru  a  nu  ofensa  majestatea  Maicii  Dom¬ 
nului;  3.  Să  respecte  tot  ce  face  altul  şi  nu  este  în  stare  să  facă  el. 

Dreptmăritori  creştini, 

Maica  Domnului  este  „Biserică  nefăcută  de  mână(t  în  care  S-a  să¬ 
lăşluit  Hristos.  Lucrul  acesta  l-am  dori  să  se  întâmple  şi  cu  noi,  acum, 
la  Crăciun.  Chiar  dacă  am  ajuns  „peşteră  de  tâlhar  iu ,.  putem  redeveni 
iesle  curată.  Maica  Domnului,  dacă  o  solicităm,  ne  ajută  la  aceasta,  nu 
numai  cu  exemplul  ci  şi  cu  mijlocirea.  Intr-o  rugăciune  afirmăm  acest 
crez,  zicând:  „cu  a  ta  mijlocire  îndrăznim  să  ne  apropiem  de  sfântul 
altar,  de  harul  preasfântelor  şi  de  viaţă  făcătoarelor  Taine,  deşi  sun¬ 
tem  nevrednici 11 . 

De  fapt,  în  postul  ce  s-a  încheiat,  prin  rugăciune,  prin  cumpătare, 
prin  milostenie,  prin  abţinere  de  la  mâncăruri  de  origine  animală,  dar 
mai  ales  printr-o  spovedanie  bună,  această  purificare  sufletească  am 
dobândit-o.  Putem  spune  acum,  în  preajma  clipelor  de  cântec  şi  de  lu¬ 
mină,  când  Domnul  se  coboară  pe  pământ,  dimpreună  cu  Vasile  Voi- 
culescu:  „Şi  noi  Doamne,  ne-am  sculat  /  Colibele  am  curăţat  /  Uşi,  fe¬ 
restre,  toate-s  noi  /  Doamne,  intră  şi  la  noi  “  Iar  Domnul,  la  Liturghie, 
prin  Taina  Sfintei  Cuminecături,  se  naşte  în  ieslea  inimii,  grăindu-i 
tainic  sufletului  nostru:  „Suflete,  scoal  şi  cunoaşte  /  Luminos  prunc 
că  se  naşte  /  Din  Palatul  Treimii /In  peştera  inimii “  Şi  lucrul  acesta 
se  întâmplă  nu  numai  la  Crăciun,  ci  ori  de  câte  ori  flămânzi  şi  însetaţi 
după  Dumnezeu,  ne  împărtăşim  cu  Trupul  şi  Sângele  Fiului  Său.  Pe 
măsură  ce  lumea  se  va  convinge  de  puterea  purificatoare  a  spoveda¬ 
niei,  şi  se  va  îndulci  de  Sfânta  Liturghie,  va  putea  progresa  din  punct 
de  vedere  spiritual. 

In  preajma  momentelor  Sfinte  când  cerul  şi  pământul  răsună  de 
cântări,  iar  îngerii  şi  oamenii  se  înfrăţesc  pentru  a-L  adora  pe  Dom¬ 
nul  „Mititel,  Infăşeţel,  în  scutec  de  bumbăceT1 ,  vă  îmbrăţişăm  cu  pă¬ 
rintească  dragoste  şi  vă  urăm  să  petreceţi  cu  pace  şi  cu  bucurie  sfin¬ 
tele  sărbători  ale  Crăciunului,  Anului  Nou  şi  Bobotezii. 

Al  vostru  rugător  către  Dumnezeu 

t  ANDREI 
Episcopul  Alba  Iuliei . 

Dată  în  reşedinţa  Noastră  episcopală  din  Alba  Iulia  la  Praznicul 
Naşterii  Domnului,  1995. 

Iubitului  cler,  cinului  monahal  şi  bînecredincioşilor  creştini ,  har, 
mziâ  şi  pace  de  Ia  lisus  Hristos,  Domnul  nostru,  iar  de  la  smerenia 
noastră  arhiereşti  binecuvântării 

,  .x  •  .  . 

.  *.  i  hu'tiin-m  „ Creşteţi . şi  stăpâniţi  pămân- 

.  ■y  >.  h  m.  i vil  ii?  .  iui"  (Fac.  7,  28). 

J»i  ij*-  j-  i  ,ui  o  „lisus  creştea  cu  Înţelepciunea  şi 

cu  vârsta  şi  cu  harul  Ia  Dumnezeu 
şi  la  oameni “  (Ic.  2,  52). 

Din  mulţimea  nuanţelor  frumoaselor  noastre  simţăminte,  Naşterea 
Mântuitorului  ne  prilejuieşte  mereu,  alte  şi  alte  bucurii  ce  coboară 
din  izvorul  nesecat  al  Sf,  Treimi,  cea  mai  presus  de  minte  şi  de  cuvânt. 

Cântările  noastre  bisericeşti  vin  şi  ele  prin  textele  lor  înţelepte 
şi  melodiile  lor  pline  de  mireasmă  duhovnicească  să  întregească  înăl- 
ţătoarea  gamă  a  acestor  simţăminte  sfinte. 

Parafrazând  colindul  „Din  an  în  an  sosesc  mereu  la  geam  cu  Moş 
Ajun“,  putem  spune  că  „din  an  în  an  gustăm  mereu  colindul  sfânt 
şi  bun“. 

.Li. 

7u6//ii  noştri  credincioşi,  ■ 

In  anul  acesta  de  Sărbătoarea  Naşterii  am  socotit  de  cuviinţă  să 
ne  oprim  asupra  celor  doua  versete  citate  mai  sus,  unul  de  la  începu¬ 
tul  Sfintei  Scripturi  şi  altul  de  la  începutul  Noului  Testament. 

Primul  ne  aminteşte  de  porunca  dată  de  Dumnezeu  primilor  oa¬ 
meni  zicându-le:  „Creşteţi  şi  stăpâniţi  pământul",  iar  al  doilea  ni-L 
prezintă  pe  Mântuitorul  care  „creştea  cu  înţelepciunea  şi  cu  vârsta  şi 
cu  harul  la  Dumnezeu  şi  la  oameni". 

Este  îndeobşte  cunoscută  tălmăcirea  pe  care  Sfinţii  Părinţi  ai  Bi¬ 
sericii  o  dau  referitor  ia  cuvântul  „creşteţi".  El  nu  se  referă  doar  ia  o 
creştere  biologică,  ci  la  o  creştere  cu  un  înţeles  mult  mai  adânc,  la  o 
creştere  duhovnicească,  Ia  o  maturizare  spirituală,  la  o  statornicire 
temeinică  în  tot  lucrul  bun,  la  o  asemănare  cu  Dumnezeu  cât  e  posibil 
omeneşte,  care  creştere  dacă  ar  fi  plinit-o  primii  oameni  nu  ar  fi  mân¬ 
cat  din  pomul  oprit  şi  nu  ar  fi  avut  parte  de  atâtea  necazuri  şi  neno¬ 
rociri. 

Ştia  Dumnezeu  că  numai  crescând  duhovniceşte  ar  fi  înţeles  cum 
să  stăpânească  pământul  cu  folos  şi  nu  spre  pierzare. 

O  poruncă  dată  chiar  şi  de  Dumnezeu  nu  este  totdeauna  ascultată 
şi  împlinită.  Dar  nu  e  tot  atât  a  împlini  sau  a  nu  împlini  porunca  dum¬ 
nezeiască.  Neascultând  porunca  primii  oameni  au  descrescut  duhov- 

niceşte  şi  ca  urmare  au  crescut  în  pământul  curat  şi  bun  spinii  şi  pă- 
lămida  şi  nu  numai  în  pământul  curat  şi  bun,  ci  şi  în  pământul  sufle¬ 
telor  lor  au  crescut  spinii  urii  care  le-a  întunecat  mintea  şi  le-a  secat 
inima  de  frumuseţile  iubirii  încât  fraţii  au  ajuns  să  se  ucidă  unii  pe 
alţii,  Cain  ucide  pe  fratele  său  Abel,  durere  simţită  adânc  şi  în  sufle¬ 
tele  părinţilor  lor,  Adam  şi  Eva. 

Până  astăzi  spinii  urii  întunecând  minţile  oamenilor,  aşa  precum 
constatăm,  s-a  ajuns  a  se  ucide  frate  pe  frate,  popor  pe  alt  popor,  spre 
marea  nefericire  a  multor  nevinovaţi.  Aşa  s-a  ajuns  la  distrugerea  pă¬ 
mântului,  uitându-se  că  lumea  e  un  dar  al  lui  Dumnezeu  dăruit  nouă 
oamenilor  după  expresia  unuia  dintre  cei  mai  mari  teologi  români. 

Datorită  acestor  invenţii  sofisticate  de  armament  distrugător  s-a 
pustiit  nu  numai  pământul  ci  şi  atmosfera  printr-o  otrăvitoare  polua¬ 
re.  l  oate  acestea  ca  o  urmare  a  descreşterii  noastre  duhovniceşti  care 
duce  la  secătuirea  iubirii  dumnezeieşti  în  sufletele  noastre.  Vai  nouă! 

Dacă  primii  oameni  ar  fi  crescut  duhovniceşte  şi  ca  urmaşi  ai  lor 
am  fi  crescut  şi  noi,  ar  fi  arătat  altfel  faţa  lumii,  altfel  frăţietatea  şi 
comuniunea  între  noi  oamenii.  Nu  s-ar  fi  destrămat  atâtea  familii.  Am 
fi  avut  mai  mult  folos  din  agonisita  părinţilor  noştri.  Nu  ne-am  fi  cau¬ 
zat  noi  înşine  atâtea  boli  incurabile.  Şi  cine  ar  putea  enumera  neno¬ 
rocirile  şi  primejdiile  ce  le  aduce  în  persoana  noastră,  în  familie  şi  so¬ 
cietate  această  descreştere  duhovnicească.  Doamne  miluieşte! 

Iubiţi  credincioşi,  ^  tl 

Al  doilea  text  referitor  la  Cel  născut  în  iesle,  la  Domnul  nostru 
lisus  Hristos,  ne  relatează  că  El  „creştea  cu  înţelepciunea  şi  cu  vârsta 
şi  cu  harul  la  Dumnezeu  şi  la  oameni4*.  Este  vorba  în  acest  verset  de 
creşterea  duhovnicească  a  firii  Sale  omeneşti  luată  din  Sfânta  Fecioa¬ 
ră  şi  prin  ea  ne-a  recapitulat  pe  noi  toţi  în  ipostasul  dumnezeirii  sale. 

Un  exemplu  viu  grăitor  al  acestei  creşteri  îl  întâlnim  în  eveni¬ 
mentul  din  templu,  când  lisus  de  abia  la  vârsta  de  12  ani  îi  uimea  prin 
întrebările  şi  răspunsurile  sale  pe  cărturari  şi  farisei. 

In  tot  decursul  vieţii  Sale  Mântuitorul  creştea  în  îndumnezeirea 
firii  Sale  omeneşti  în  cel  mai  înalt  grad,  de  la  Naştere  şi  până  la  înăl¬ 
ţare,  urmând  ca  să-şi  reverse  darurile  Sale  prin  Sf.  Biserică  asupra 
credincioşilor  ei.  Starea  firii  noastre  omeneşti  de  după  Naşterea  Dom¬ 
nului  nostru  lisus  Hristos  se  deosebeşte  de  cea  a  primilor  oameni,  în 
ceea  ce  priveşte  întărirea  în  har,  pentru  că  prin  venirea  Sa  la  noi  am 
luat  toţi  har  peste  har,  după  cuvântul  Evangheliilor  de  la  Sărbătorile 
noastre  bisericeşti.  1  . 

Dreptmăritorilor  creştini, 

Care  este  atitudinea  noastră  în  ceea  ce  priveşte  creşterea  persoa¬ 
nei  noastre  în  harul  lui  Dumnezeu?  Ne  străduim  noi  sincer  în  a  creş¬ 
te  duhovniceşte?  Să  medităm  fiecare  acest  răspuns  în  taina  inimii,  în 
adâncul  conştiinţei,  înaintea  lui  Dumnezeu  şi  înaintea  oamenilor.  Este 

adevărat  că  în  copilăria  noastră  după  ce  ne-am  spălat  în  Taina  Sfân¬ 
tului  Botez  am  cunoscut  frumuseţile  acestui  har,  dar  pe  urmă,  după 
expresia  unui  mare  psiholog  român,  au  urmat  ocolurile  înstrăinărilor 
de  tot  felul,  ale  întreitelor  valuri,  nu  lipsite  de  încercări  şi  ispite  amă¬ 
gitoare,  ale  unor  duhuri  înşelătoare. 

Văzând  atâta  purtare  de  grijă  faţă  de  noi  a  bunului  nostru  Dum¬ 
nezeu,  cum  vom  putea  rămâne  nepăsători?  Să  căutăm  ca  în  înfrânare 
şi  răbdare,  în  rugăciune  şi  stăruinţe  neîncetate  să  încercăm  să  creş¬ 
tem  cu  înţelepciunea  şi  cu  vârsta,  fără  a  ne  lăsa  duşi  în  mari  ocoluri 
înstrăinate,  atât  cât  e  cu  putinţă  omeneşte.  Mereu  să  avem  trează  în 
conştiinţă  învăţătura  din  svetilna  Naşterii  care  zice:  „Cercetatu-ne-a 
pe  noi  Mântuitorul  nostru  răsăritul  răsăriturilor  şi  cei  din  întuneric  şi 
din  umbră  au  aflat  adevărul,  că  din  Fecioara  s-a  născut  Domnul44.  A- 
vem  în  cele  dinlăuntru  ale  noastre  asigurarea  nedistrusă  a  chipului 
Său,  slavă  lui  Dumnezeu,  încât  putem  zice  cu  Sf.  Ap.  Pavel:  „căzuţi 
dar  nu  de  totu. 

Iubiţi  credincioşi, 

Lupta  noastră  pentru  creşterea  duhovnicească  este  mereu  ajutată 
de  darurile  Bisericii.  Biserica  ne  însoţeşte  pe  tot  drumul  vieţii  noas¬ 
tre  până  la  sfârşitul  veacurilor  împreună  cu  Mântuitorul,  fapt  pentru 
care  se  cade  a  avea  o  susţinută  încurajare  şi  o  nădejde  neştirbită. 

Ştia  Mântuitorul  că  vom  avea  lipsă  de  darurile  Bisericii  chiar  din 
prima  zi  a  naşterii  noastre,  de  aceea  ne-a  lăsat  Taina  Sf.  Botez  ca 
ajutor  de  har  la  început  de  drum.  Ne-a  înarmat  de  la  început  cu  pu¬ 
terea  Sf.  Cuminecături  şi  cu  darul  creşterii  duhovniceşti  prin  „Pece¬ 
tea  darului  Duhului  Sfânt". 

Ştia  Mântuitorul  că  haina  curată  a  Sf.  Botez  nu  o  vom  păstra  cu¬ 
rată,  de  aceea  ne-a  rânduit  al  doilea  Botez,  cel  al  lacrimilor  în  Taina 
Sf.  Spovedanii  şi  din  nou  înviorându-ne  prin  împărtăşirea  cu  trupul  şi 
sângele  Său.  Ştia  că  pe  cărările  vieţii  vom  întâmpina  diferite  nepu¬ 
tinţe  trupeşii  şi  sufleteşti,  de  aceea  ne-a  ocrotit  cu  Taina  Sf.  Maslu. 

Ştia  că  după  căsătorie  vom  avea  mereu  lipsă  de  o  întărire  sufle¬ 
tească,  de  aceea  ne-a  binecuvântat  viaţa  familiei  cu  binecuvântare 
terească  în  Taina  Nunţii. 

Şi  toate  aceste  daruri  le-a  revărsat  prin  Biserică  asupra  noastră 
prin  marea  Taină  a  Preoţiei  care  a  intrat  în  planul  lui  Dumnezeu  de 
mântuire  a  lumii  încă  de  la  începutul  creării  omului,  întâi  ca  o  umbră 
prin  simbolurile  jertfelor  arhiereilor  Vechiului  Testament  apoi  prin 
realitatea  Jertfei  Marelui  Arhiereu  Domnul  nostru  Iisus  Hristos,  a  că¬ 
rui  jertfă  şi  arhierie  se  vor  actualiza  în  Biserică  până  la  sfârşitul  vea¬ 
curilor  într-o  lucrare  cu  Tatăl  şi  cu  Duhul  Sfânt. 

Tot  prin  purtarea  Sa  de  grijă  Dumnezeu  ne  călăuzeşte  prin  înge¬ 
rul  nostru  păzitor  spre  marea  trecere  în  veşnicie,  dându-ne  binecu¬ 
vântarea  şi  iertarea  Sa  tot  prin  Biserică  la  ieşirea  noastră  din  lumea 
aceasta. 

Şi  dacă  uneori  s-ar  întâmpla  să  ne  înstrăinăm  de  la  calea  cea 
dreaptă,  să  ne  rămână  mereu  trează  în  conştiinţa  noastră  scena  cu  fiul 
risipitor  din  Sf.  Evanghelie  care  nu  a  uitat  casa  Tatălui  Său  şi  s-a 
aprins  de  dorul  întoarcerii  acasă. 

M-aş  bucura  mult  dacă  prin  împărtăşirea  cu  darurile  Bisericii  ne 
vom  aprinde  de  dorul  sfânt  de  a  sta  strânşi  uniţi  în  jurul  Bisericii 
noastre  strămoşeşti  contribuind  astfel  şi  la  întărirea  unităţii  neamu¬ 
lui  nostru  românesc.  Vă  aduc  din  nou  aminte  iubiţii  noştri  credincioşi 
de  pastorala  trimisă,  prin  care  v-am  rugat  să  sprijiniţi  construirea  ca¬ 
tedralei  noastre  din  Oradea,  care  am  dori  să  fie  o  catedrală  ortodoxă 
şi  românească  în  acest  colţ  de  ţară. 

Rog  pe  Bunul  nostru  Dumnezeu  ca  să  ne  sprijinească  pe  fiecare 
în  parte,  familiile  noastre,  ţara  noastră  şi  pe  locuitorii  tuturor  ţărilor, 
ca  să  creştem  duhovniceşte  şi  astfel  să  ajungem  la  mai  multă  pace  şi 
frăţietate  pe  planeta  noastră  spre  marele  nostru  bine  vremelnic  şi 
veşnic. 

Vă  doresc  ca  Sfintele  Sărbători  ale  Naşterii  Domnului,  Anului 
Nou  şi  Bobotezei  să  le  petreceţi  într-o  frumoasă  atmosferă  duhovni¬ 
cească. 

Al  vostru  sincer  rugător  către  bunul  nostru  Dumnezeu  pentru  în¬ 
tărirea  noastră  în  tot  lucrul  bun. 

t  IOAN 
Episcopal  Oradiei 


Dată  în  reşedinţa  noastră  episcopală  din  Oradea,  la  praznicul  Naş¬ 
terii  Domnului  din  anul  mântuirii  1995. 

t  JUSTINIAN 

DIN  MILA  LUI  DUMNEZEU  EPISCOP  DREPTCREDINCIOS 
AL  MARAMUREŞULUI  ŞI  SATMARULUI 

Iubitului  cler,  cinului  monahal  şi  dreptcr edinciosului  popor  ro¬ 
mân ,  har,  milă  şi  pace  de  la  Dumnezeu  Tatăl  şi  de  la  Domnul  nostru 
li  sus  Hristos 


„ Iată  de  acum  mă  vor  ferici  toa¬ 
te  neamurile u  (Lc.  1,  48). 

In  ziua  aceasta  de  praznic  luminos  în  care  serbăm  Naşterea  Dom¬ 
nului  nostru  Iisus  Hristos,  cu  părintească  şi  creştinească  dragoste  vă 
binecuvântez  şi  vă  urez  din  toată  inima  să  petreceti  sfintele  sărbători 
ale  Naşterii  Domnului,  ale  Anului  Nou,  ale  Botezului  şi  ale  Sfântului 
loan,  cu  sănătate,  cu  pace,  cu  bucurie  şi  fericire.  La  mulţi  ani! 

Ziua  aceasta  şi  zilele  care  urmează  sunt  zile  sfinte,  zile  binecu¬ 
vântate  de  Dumnezeu,  zile  în  care  Dumnezeu  a  coborât  pe  pământ  şi 
este  mai  aproape  de  noi,  decât  în  alte  zile  din  an. 

Crăciunul  îl  aşteptăm  toţi  creştinii  cu  bucurie,  pentru  că  el  ne 
aduce  un  dar  mai  de  preţ  şi  mai  frumos  decât  orice  dar  din  lume.  Ta¬ 
tăl  nostru  cel  din  ceruri  ne-a  trimis  în  dar  pe  Fiul  său,  care  s-a  năs¬ 
cut  ca  un  prunc  nevinovat  din  Fecioara  Maria  în  Betleera.  El  a  venit 
blând  şi  smerit  ca  să  ne  mântuiască  pe  noi  din  robia  iadului  şi  din 
spaima  morţii.  Să  primim  acest  dar  cu  sfinţenie,  cu  smerenie  şi  cu 
credinţă.  Să  nu  uităm  şi  să  ne  amintim  toţi  în  aceste  zile  sfinte  că  prin 
naşterea  lui  Hristos,  Dumnezeu  este  cu  noi,  între  noi,  alături  de  noi. 
Ca  un  prunc  nevinovat,  curat  şi  luminat,  Fiul  lui  Dumnezeu,  cel  ce 
este  Domn  şi  Stăpân  al  cerului  şi  al  pământului,  iată,  iubiţii  mei  fraţi, 
că  a  venit  în  lumea,  de  care,  deşi  este  umbrită  de  păcat,  Dumnezeu 
nu  s-a  lepădat,  pentru  că  este  opera  Sa.  Lumea  suntem  noi,  toţi,  care 
cu  toate  că  de  multe  ori  suntem  nevrednici,  Tatăl  nostru  nu  s-a  lepă¬ 
dat  de  noi,  nu  ne-a  părăsit  pentru  că  ne  iubeşte  şi  ne-a  iubit,  după 
cum  ne  spune  Scriptura,  zicând:  „Dumnezeu  aşa  a  iubit  lumea,  încât 
pe  Fiul  Său  Cel  Unul  Născut  L-a  dat  ca  oricine  crede  în  El  să  nu  pia¬ 
ră,  ci  să  aibă  viaţă  veşnică"  (In.  3,  16).  Iată  iubiţii  mei  fraţi,  ce  dar 
ne-a  făcut  nouă  Dumnezeu,  pe  care  noi  trebuie  să-L  primim  cu  nemăr¬ 
ginită  bucurie,  dar  şi  cu  mare  grijă  pentru  că  avem  datoria  să  ne  gân¬ 
dim  şi  să  nu  uităm  niciodată  cine  este  cel  ce  ne-a  făcut  acest  dar,  şi 
de  asemenea,  să  vedem  ce  preţ  are  acest  dar.  Şi  nu  numai  viaţa  noas¬ 
tră  toată,  toate  bucuriile  şi  speranţele  noastre  sunt  legate  de  acest  dar. 
Şi  nu  numai  viaţa  de  aici  de  pe  pământ,  ci  şi  mântuirea  şi  fericirea 
noastră  veşnică  izvorăsc  din  acest  Dar,  „Domnul  nostru  Iisus  Hristos, 
Mesia  cel  luminos"  cum  cântăm  în  frumoasele  noastre  colinde. 

Dar  în  această  sfântă  şi  frumoasă  zi,  fraţilor,  să  vedem  prin  cine 
ne-a  trimis  Dumnezeu  pe  Fiul  său  în  lume. 

Tot  Sfânta  Scriptură  ne  spune  că  Dumnezeu  ne-a  trimis  pe  Fiul 
său  în  lume  printr-o  fecioară  numită  Maria  (Lc.  1,  27).  Ea  este  Maica 
Domnului,  Născătoarea  de  Dumnezeu  care  după  ce  a  primit  vestea  că 
va  naşte  pe  Hristos,  cu  smerenie  şi  cu  bucurie  mare  a  strigat:  „Iată, 
de  acum  mă  vor  ferici  toate  neamurile"  (Lc.  1,  48). 

Această  proorocire  pe  care  a  făcut-o  Maica  Domnului,  în  casa  lui 
Zaharia,  o  vedem  împlinindu-se  de-a  lungul  timpului.  De  două  mii  do 
ani  aproape,  pe  Maica  Domnului  o  fericesc,  o  cinstesc  şi  o  preamăresc 
toate  neamurile,  aşa  cum  Duhul  Sfânt  i-a  descoperit  Fecioarei  Maria 
în  Nazaret. 

Iubiţii  mei  fraţi  şi  fii  duhovniceşti, 

Toate  neamurile  iubitoare  de  Hristos  cinstesc  pe  Maica  Domnu¬ 
lui,  înălţând  în  cinstea  ei  altare  măreţe,  scriind  opere  nemuritoare,  în¬ 
temeind  mănăstiri  şi  aşezăminte  sfinte,  în  care  îşi  găsesc  ocrotire  şi 
mângâiere  mulţi  bătrâni,  orfani  şi  bolnavi,  care  sunt  părăsiţi  de  toţi 
oamenii. 

Icoana  Maicii  Domnului,  este  aşezată  în  locul  cel  mai  de  cinste 
în  sfintele  biserici  şi  în  casele  dreptcredincioşilor.  O  candelă  sau  o  lu¬ 
mânare  arde  în  cinstea  Maicii  Domnului  în  toate  bisericile  lui  Hristos. 

Nici  o  persoană  în  cer  şi  pe  pământ  nu  se  bucură  de  atâta  cinste, 
cum  se  bucură  Maica  Domnului. 

Pe  Maica  Domnului  o  preamăreşte  Tatăl  care  a  ales-o  să  fie  Mai¬ 
ca  Fiului  Său.  O  preamăreşte  Fiul  care  a  dorit  să-i  fie  mamă,  o  înalţă 
Duhul  Sfânt,  care  sfinţind-o  s-a  sălăşluit  în  ea,  ca  în  cel  mai  sfânt  lo¬ 
caş  din  lume. 

Pe  Maica  Domnului  o  preamăresc  foţi  îngerii  şi  toţi  strămoşii  şi 
patriarhii.  O  fericesc  pe  Maica  Domnului  Adam  şi  Eva  pentru  că  i-a 
eliberat  de  greşeala  pe  care  au  făcut-o.  Pe  ea  au  aşteptat-o,  în  ea  şi-au 
pus  speranţa  din  clipa  în  care  Dumnezeu  le-a  dat  vestea  cea  bună, 
când  a  spus  şarpelui:  Călcâiul  ei,  al  femeii  „îţi  va  zdrobi  capul"  (Fc. 
3,  15). 

O  fericesc  pe  Maica  Domnului  Avraam,  Isac  şi  Iacob  împreună 
cu  toţi  proorocii  şi  sfinţii.  O  preamăresc  apostolii,  martirii  şi  cuvioşii. 
Toţi  ierarhii  şi  slujitorii  sfintelor  altare  o  preamăresc,  pentru  că  prin 
ea  ne-a  venit  nouă,  şi  s-a  născut  pe  pământ  „lumina  lumii",  Izbăvito¬ 
rul  Emanuel,  prin  care  Dumnezeu  este  cu  noi. 

Pe  Maica  Domnului  o  fericesc  toate  creaturile,  îngerii  şi  oamenii, 
pentru  că  ea  s-a  ridicat  mai  presus  de  toată  zidirea,  prin  ascultare, 
prin  smerenie,  prin  sfinţenie,  prin  credinţă  şi  prin  iubire  faţă  de  Dum¬ 
nezeu. 

Nimeni  nu  s-a  ridicat  mai  presus  de  Ea  în  bunătate,  în  sfinţenie, 
în  milă,  în  dreptate. 

Natura  întreagă  o  preamăreşte  pe  Ea,  care  este  desăvârşirea  şi 
împlinirea  tuturor. 

Pentru  flori,  ea  este  trandafirul  cel  ales,  ea  este  mireasma  şi  cu¬ 
loarea  lor,  mireasma  şi  frumuseţea  florilor. 

Pentru  păsări,  Maica  Domnului  este  turtureaua  cea  aurită,  porum¬ 
biţa  cea  nevinovată,  privighetoarea  cea  cu  dulce  glas,  pasărea  care  îşi 
ocroteşte  puii  sub  aripi,  pentru  ca  păsările  cele  răpitoare  —  duhurile 
cele  rele  şi  întunecate  —  să  nu-i  răpească. 

Pentru  animale,  Maica  Domnului  este  mieluşeaua  din  care  s-a 
născut  mielul  lui  Dumnezeu. 

Pentru  preafrumoasele  stele,  Maica  Domnului  este  Luceafărul  di¬ 
mineţii,  care  a  prevestit  răsăritul  soarelui  vieţii,  Hristos. 

Pentru  lună,  ea  este  mireasa  ce-şi  reazemă  picioarele  pe  tainica 
ei  arătare. 

Pentru  soare,  Maica  Domnului  este  raza  care  luminează  şi  încăl¬ 
zeşte  pământul. 

După  cum  întreg  Cosmosul  îşi  are  darurile,  raţiunile,  rostul  lui, 
tot  aşa  şi  pentru  lumea  spirituală  în  planul  lui  Dumnezeu  Maica  Dom¬ 
nului  îşi  are  rostul  şi  raţiunile  ei  tainice  fără  de  care  nu  ar  fi  venit 
împlinirea  harului  prin  Duhul  Sfânt. 

Tatăl,  Fiul  şi  Duhul  Sfânt  au  ales-o  pe  ea  din  sânul  creaţiei,  care 
din  pricina  duhului  celui  rău,  era  gata  să  se  prăbuşească  în  haos,  toa¬ 
tă  creatura  fiind  zdruncinată  din  pricina  răzvrătirii  şi  neasculării  de 
legile  date  de  Dumnezeu.  Prin  zămislirea  Fiului  lui  Dumnezeu  din  cea 
Preacurată,  prin  ascultarea  şi  smerenia  Măriei  s-a  echilibrat  ceea  ce 
stricase  neascultarea  Evei. 

Dar  Maica  Domnului,  deşi  a  născut  pe  Fiul  lui  Dumnezeu  nu  s-a 
ridicat  mai  presus  de  Cel  Preaînalt,  cum  a  făcut  Lucifer.  Ea  nu  şi-a 
asumat  merite  pe  care  nu  le  are  decât  Dumnezeu.  Maica  Domnului  are 
daruri,  dar  nu  le  acordă  cu  puterea  ei,  ci  darurile  pe  care  le  are  de  la 
Fiul,  ea  le  împarte  tuturor,  aşa  cum  a  făcut  şi  la  nunta  din  Cana  Ga- 
lileii. 

Maica  Domnului  este  peste  tot  prezentă  cu  mila,  cu  bunătatea,  dar 
nu  se  declară  atotprezentă. 

Ca  o  mamă  bună,  ea  a  fost  întotdeauna  alături  de  Fiul  ei,  de  la 
Naştere  şi  până  la  înălţare,  dar  niciodată  n-a  trecut  peste  voia  Fiu¬ 
lui  său. 

Maica  Domnului  este  zidul  de  care  se  sfărâmă  toate  valurile  pe 
care  satana  le  stârneşte  împotriva  planurilor  lui  Dumnezeu,  împotri¬ 
va  lucrărilor  lui  Dumnezeu,  împotriva  Bisericii  lui  Dumnezeu,  împo¬ 
triva  tuturor  fiilor  împărăţiei  lui  Dumnezeu  care  poartă  crucea  lui 
Hristos  şi  pe  umeri  şi  în  inimă. 

De  aceea  împotriva  Maicii  Domnului  se  ridică  toate  duhurile 
diavolului  şi  toti  slujitorii  diavolului. 

Pe  Maica  Domnului,  iubiţi  creştini,  o  fericesc  toate  neamurile  de 
două  mii  de  ani  aproape.  Chiar  şi  păgânii  o  onorează  pe  Maica  Dom¬ 
nului.  „In  toate  moscheile,  din  Africa  până  în  India,  de  la  Bosfor  până 
în  China,  de  la  sanctuarele  cele  mai  măreţe  până  la  cele  mai  umile  ca¬ 
pele,  Fecioara  este  prezentă  în  mod  misterios.  Ea  este  adorată  fără 
împotrivirea  credincioşilor  mahomedani. “  (MIRIAM  HARRY  —  Cul¬ 
tul  sfintei  Fecioare  la  musulmani,  tradus  din  limba  franceză  de  V.  DU- 
DU  —  extras  din  revista  Mitropolia  Moldovei  nr.  4,  aprilie  1940). 

>  Iubiţi  fraţi , 


împreună  cu  toate  neamurile  creştineşti  de  pe  pământ,  poporul  ro¬ 
mân  a  fericit,  adică  a  cinstit  întotdeauna  în  mod  deosebit  pe  Maica 
Domnului.  Numele  ei  este  cel  mai  des  pomenit  pe  toate  monumentele 
străvechi,  pe  care  arheologii  le-au  descoperit,  şi  de  aceea  pământul 
locuit  de  români  a  fost  numit  „Grădina  Maicii  Domnului"  (Pr.  Prof.  Dr. 
Ioan  Coman,  Scriitori  bisericeşti  din  epoca  străromână,  Bucureşti  1979, 
pag.  321). 

Maica  Domnului  a  iubit  şi  a  ocrotit  întotdeauna  poporul  român.  A 
apărat  şi  şi-a  păzit  Ţara  şi  Biserica  noastră,  Ţara  şi  Poporul  român, 
pentru  că  în  această  ţară  numele  Fiului  ei,  a  Domnului  nostru  Iisus 
Hristos,  a  fost  preamărit  şi  cuvântul  Lui  a  fost  ascultat. 
h  Aici  în  ţara  noastră,  în  casa  fiecărui  creştin  şi  în  fiecare  suflet  de 
român,  Domnul  nostru  Iisus  Hristos  are  un  locaş. 

Fiecare  plugar,  fiecare  muncitor  şi  fiecare  păstor  din  munţii  noş¬ 
tri  cinsteşte  pe  Maica  Domnului  şi-L  iubeşte  pe  Domnul  nostru  Hristos. 

Biserica  noastră  de  asemenea  este  iubită  şi  ocrotită  de  Maica  Dom¬ 
nului,  pentru  aceasta  Biserica  a  păstrat  învăţătura  lui  Iisus  Hristos  cu¬ 
rată,  altarele  ei  au  fost  întotdeauna  ieslea  în  care  se  odihneşte  Fiul  lui 
Dumnezeu.  Aceste  altare  sunt  leagănul  în  care  se  află  Iisus  Hristos, 
la  care  preoţii  se  închină  şi  poporul  dreptcredincios  îi  aduce  daruri 
mai  preţioase  decât  aurul,  mai  plăcute  lui  Dumnezeu  decât  smirna,  mai 
sfinte  decât  tămâia?  Credinţa,  Iubirea  şi  Evlavioasa  smerenie  creşti¬ 
nească. 

Toată  lumea  recunoaşte  că  în  Biserica  Ortodoxă  s-au  scris  cele 
mai  frumoase  cântări  de  laudă  şi  slavă  în  cinstea  Maicii  Domnului, 
Acatistele  şi  Paraclisele  care  sunt  un  izvor  de  mângâiere  şi  de  bucu¬ 
rie  pentru  tot  creştinul. 

Biserica  Ortodoxă  i-a  închinat  Maicii  Domnului  cele  mai  frumoa¬ 


se  sărbători:  Naşterea  Maicii  Domnului,  Bunavestire,  Adormirea  Mai¬ 
cii  Domnului,  Izvorul  Tămăduirii,  Acoperământul  Maicii  Domnului,  In¬ 
trarea  în  biserică  şi  Soborul  Maicii  Domnului  din  ziua  a  doua  de  Cră¬ 
ciun.  Toate  acestea  sunt  semne  ale  evlaviei  noastre  faţă  de  Maica 
Domnului.  Sunt  zile  şi  praznice  sfinte  pe  care  Sfinţii  Părinţi  le-au  aşe¬ 
zat,  ca  poporul  lui  Dumnezeu  să  înalţe  cântări  de  laudă  şi  de  mul¬ 
ţumire  la  cea  mai  sfântă  mamă  de  pe  pământ. 

Impresionant,  înălţător,  este  timpul  în  care  tot  poporul  român, 
toţi  binecredincioşii  creştini  din  Eparhia  Ortodoxă  Română  a  Mara¬ 
mureşului  şi  Sătmarului  îl  petrec  în  post  şi  rugăciune,  de  la  1  august 
şi  până  la  15  august,  ca  să  cinstească  marele  praznic  al  Adormirii  Mai¬ 
cii  Domnului.  în  ajunul  acestui  praznic  se  mişcă  toată  ţara.  Creştinii 
pleacă  în  convoaie  spre  sfintele  mănăstiri,  ca  acolo  împreună  cu  că¬ 


lugării,  care  sunt  fiii  cei  mai  iubiţi  ai  Maicii  Domnului,  să  privegheze 


toată  noaptea,  să  se  roage,  să-şi  mărturisească  păcatele,  să  primească 


dezlegare  şi  să  înalţe  cântări  de  laudă,  de  cinstire,  de  preamărire  Năs¬ 


cătoarei  de  Dumnezeu,  care  este  ocrotitoarea  şi  binefăcătoarea  cea 


mai  sfântă  a  neamului  omenesc. 

în  genunchi,  bătrâni  şi  tineri,  bărbaţi  şi  femei,  tineri  cu  suflet  lu¬ 
minat,  bărbaţi  înţelepţi,  bătrâni  curaţi  la  suflet  şi  femei  evlavioase, 
la  Sfânta  Mărie  Mare  se  îndreaptă  şi  se  roagă  în  faţa  sfintelor  altare 
ale  mănăstirilor,  pentru  că  toţi  ştim  că  fiecare  mănăstire  este  o  casă  a 
Maicii  Domnului.  Cerul  îşi  revarsă  atunci  binecuvântarea  Sa  peste  toţi 
cei  ce  „fericesc",  adică  preamăresc  şi  cinstesc  pe  Maica  Domnului. 

Iubiţi  fraţi, 

în  această  sfântă  şi  mare  sărbătoare  a  Naşterii  Domnului  în  care 
toţi  sunteţi  veseli  şi  cu  inima  înseninată,  am  dorit  să  sporesc  bucuria 
voastră,  vorbindu-vă  despre  aceea  prin  care  Dumnezeu  Tatăl  ne-a 
trimis  şi  ne-a  făcut  cel  mai  mare  dar,  care  este  Domnul  nostru  Iisus 
Hristos.  Să  vă  vestesc  tuturor  că  şi  voi  sunteţi  fiii  Maicii  Domnului. 
Ea  este  Maica  noastră  a  tuturor  celor  ce  facem  parte  din  Biserica  lui 
Iisus  Hristos. 

Acesta  este  darul  pe  care  în  această  sfântă  zi  vi-1  ofer  vouă  prea 
cinstiţi  şi  prea  iubiţi  fraţi. 

Avem  o  nebiruită  mărturie,  proorocie  pe  care  o  vedem  împlinită 
sub  ochii  noştri,  rostită  de  Duhul  Sfânt  prin  Maica  Domnului,  care  a 
prevestit  ceea  ce  Dumnezeu  a  rânduit  ca  pe  Maica  Fiului  Său  să  o  fe¬ 
ricească  toate  neamurile. 

La  biserică  aţi  venit  astăzi  ca  nişte  oameni,  dar  acum  auzind  Cu¬ 
vântul  lui  Dumnezeu  să  vă  întoarceţi  acasă  ca  nişte  oameni  mântuiţi. 

Inima  noastră  s-a  umplut  astăzi  de  bucurie,  pentru  că  am  văzut 
alături  de  dumnezeiescul  Prunc  şi  pe  Maica  Lui,  pe  Născătoarea  de 
Dumnezeu,  care,  prin  Iisus  Hristos,  este  şi  Mama  noastră,  a  tuturor 
creştinilor  adevăraţi. 

Avem  o  mamă  fiecare,  care  ne-a  născut,  ne-a  alăptat  şi  ne-a  cres¬ 
cut.  Avem  un  tată  care  ne-a  iubit  şi  a  muncit  pentru  noi  toată  viaţa, 
de  aceştia  să  ne  amintim  azi  fiecare  şi  să  ne  rugăm  pentru  ei.  Dar  ei 
au  îmbătrânit,  unii  din  ei  au  murit,  lăsându-ne  orfani.  Iisus  Hristos  în 
marea  Sa  iubire  de  oameni  ne-a  oferit  ca  pe  un  dar  ceresc  pe  mama 
Sa,  ca  să  ne  fie  tuturor  mamă  bună,  mamă  care  nu  îmbătrâneşte,  ma¬ 
mă  care  nu  moare,  mamă  care  nu  ne  părăseşte,  mamă  care  nu  ne  lasă 
singuri,  nu  ne  lasă  orfani,  ci  se  roagă  neîncetat  pentru  noi  păcătoşii. 
Şi  multă  putere  are  rugăciunea  mamei  în  faţa  fiului  ei. 

Se  roagă  pentru  noi  îngerii,  iubiţii  mei  fraţi,  se  roagă  sfinţii  şi 
drepţii,  aşa  cum  a  rânduit  Dumnezeu,  care  a  zis  unor  păcătoşi  „mer¬ 
geţi  la  robul  meu  Iov  să  se  roage  pentru  voi,  din  dragoste  pentru  el, 
voi  fi  îngăduitor,  ca  să  nu  mă  port  cu  voi  după  nebunia  voastră  şi  pă¬ 
cătoşii  au  făcut  cum  le  spusese  Domnul  şi  Domnul  a  primit  rugăciu¬ 
nea  lui  Iov"  (Iov.  42,  8-9).  Dar  mai  presus  şi  mai  puternică  decât  a 
tuturor  îngerilor,  drepţilor  şi  sfinţilor  este  rugăciunea  Maicii  Dom¬ 
nului  care  niciodată  nu  trebuie  trecută  cu  vederea. 

Iubiţii  mei  fraţi  şi  fii  duhovniceşti, 

Luaţi  aminte,  Maica  Domnului  se  roagă  pentru  copiii  săi  să-i  ape¬ 
re  Dumnezeu  de  cel  rău.  Maica  Domnului  se  roagă  pentru  tineri  să-i 

lumineze  Dumnezeu,  se  roagă  şi  pentru  bătrâni,  ca  să  le  dea  Bunul 
Dumnezeu  bătrâneţe  frumoase  şi  sfârşit  creştinesc  „fără  durere,  neîn¬ 
fruntat,  în  pace  şi  răspuns  bun  la  înfricoşata  judecată  a  lui  Hristos". 

Maica  Domnului  se  roagă  mereu  pentru  familia  noastră,  pentru 
casa  noastră,  pentru  viaţa  noastră.  Ea  se  roagă  pentru  cei  vii  şi  pen¬ 
tru  cei  morţi  deopotrivă. 

Toate  binefacerile  care  se  revarsă  peste  lume  sunt  rodul  lacrimi¬ 
lor  şi  a  rugăciunilor  ei  fierbinţi. 

Dacă  am  dori  să  cunoaştem  un  gând  al  Maicii  Domnului,  ascul¬ 
taţi  ce  ne  cere:  Nu  uitaţi  pe  Fiul  meu.  „Faceţi  orice  vă  va  spune" 
(In.  4,  5). 

Amintiţi-vă  că  pentru  mântuirea  voastră  El,  care  este  Fiul  lui  Dum¬ 
nezeu,  s-a  născut  într-un  grajd  în  ieslea  vitelor. 

Amintiţi-vă  că  El  care  este  Domnul  cerului  şi  a  pământului  a  tră¬ 
it  sărac,  necunoscut  de  nimeni  treizeci  de  ani  şi  a  muncit  din  greu, 
ca  să-şi  câştige  pâinea  cea  de  toate  zilele. 

'  Amjntiţi-vă  de  învăţătura  Lui,  de  Patimile  lui,  de  Moartea  şi  în¬ 
vierea  lui. 

Naşterea  Domnului,  pe  care  şi  în  acest  an  o  sărbătorim  în  pace, 
am  dori  să  fie  închinată  celei  mai  sfinte  mame,  care  este  Maica  Dom¬ 
nului  şi  tuturor  mamelor  din  lume,  care  au  inima  sfâşiată  de  durere 
pentru  copiii  lor,  care  cad  victimă  morţii  sau  păcatelor. 

Pe  Maica  Domnului  şi  pe  toate  mamele  din  ţară  le  rog  să  se  roa¬ 
ge  fierbinte  Celui  ce  în  frig  şi  în  mizerie  s-a  născut,  în  peştera  din 
Betleem,  să  ne  apere  Ţara,  Biserica  şi  Poporul. 

Bucuria  care  a  început  pe  pământ  în  ziua  Naşterii  Domnului,  să  o 
prefacem  într-o  bucurie  permanentă,  sfântă,  creştinească,  românească, 
având  încredere  în  Maica  Domnului,  care  este  ocrotitoarea  Patriei 
noastre,  a  Bisericii  noastre,  a  binecredinciosului  popor  român  de  pre¬ 
tutindeni. 

Tuturor  vă  doresc  SĂRBĂTORI  FERICITE! 

t  JUSTINIAN  CHIRA 

EPISCOPUL  MARAMUREŞULUI  ŞI  SATMARULUI 


Dată  în  reşedinţa  noastră  episcopală  din  BAIA  MARE  la  Sfintele 
Sărbători  ale  NAŞTERII  DOMNULUI,  1995. 

t  IO  A  N 

DIN  MILA  LUI  DUMNEZEU ,  EPISCOP  AL  EPISCOPIEI  COVASNEI 

$1  HARGHITEI 

Iubitului  nostru  cler,  cinului  monahal  şi  dreptcredincioşilor  creş¬ 
tini,  har  şi  pace  de  la  Dumnezeu  —  Tatăl,  iar  de  la  noi  părintească 
binecuvântare. 


Slavă  intru  cei  de  sus  lui  Dumnezeu 

şi  pe  pământ  pace 

intre  oameni  bunăvoire  (Lc.  2,  14) 


Iubiţii  mei  iii  sufleteşti, 

Prăznuim  cu  bucurie  şi  anul  acesta  ziua  sfântă  a  Naşterii  Dom¬ 
nului  şi  Mântuitorului  nostru  Iisus  Hristos,  zi  mare  şi  binecuvântată 
de  Milostivul  Dumnezeu. 

Acest  moment  unic  în  istoria  mântuirii  neamului  omenesc  a  pro¬ 
dus  o  mare  bucurie  atât  în  lumea  cerească  cât  şi  pe  pământ.  îngerii 
In  noaptea  Naşterii  Domnului  au  binevestit  păstorilor  care-şi  păzeau 
turmele  în  câmp  o  „bucurie  mare"  care  va  fi  împărtăşită  apoi  până  în 
zilele  noastre  tuturor  celor  ce  credem  în  Hristos  Domnul. 

Bucuria  acestei  veniri  la  noi  aici  pe  pământ  a  Mântuitorului  ne 
face  să  rostim  cu  Psalmistul:  „Veniţi  să  ne  bucurăm  de  Domnul  şi  să 
strigăm  lui  Dumnezeu,  Mântuitorului  nostru  (Ps.  94,  11),  „să  se  vese¬ 
lească  cerurile  şi  să  se  bucure  pământul,  clătească-se  marea  şi  toate 
cele  ce  sunt  întru  ea;  să  se  bucure  câmpiile  şi  toate  ce  sunt  pe  ele  . . . 
de  faţa  Domnului  „că  vine  . .  ."  (Ps.  95,  11 — 12). 

Fiul  lui  Dumnezeu,  Domnul  şi  Mântuitorul  nostru  Iisus  Hristos  a 
mărturisit  El  însuşi  despre  scopul  venirii  sale  pe  pământ,  când  a  zis: 
„Dumnezeu  n-a  trimis  pe  Fiul  Său  în  lume  ca  să  judece  lumea,  ci  ca 
lumea  să  fie  mântuită  prin  El“  (In.  3,  17). 

Mlâdiţa  despre  care  vestea  profetul  Isaia  că  „Va  ieşi  din  tulpina 
lui  lesei"  (Is.  11,  1)  cu  adevărat  a  odrăslit;  şi  tot  aşa  „proorocul"  des¬ 
pre  care  a  grăit  Moise  poporului  înainte  de  moartea  sa,  „pe  Acela 
să-L  ascultaţi"  (Deutr.  18,  15),  cu  adevărat  a  fost  ridicat  din  neamul 
ales  şi  S-a  arătat  în  timp,  a  fost  văzut  de  îngeri,  S-a  propovăduit  între 
neamuri,  a  fost  crezut  în  lume  . . ."  (I  Tim.  3,  16). 

Trimiterea  în  lume  a  Fiului  lui  Dumnezeu  trebuie  înţeleasă  ca 
fiind  dovada  cea  mai  grăitoare  a  iubirii  lui  Dumnezeu  pentru  lume 
pe  care  a  creat-o,  după  cuvântul  Scripturii  care  zice:  „Atât  de  mult 
a  iubit  Dumnezeu  lumea,  că  a  dat  pe  Fiul  Său  Unul  —  Născut,  pentru 
ca  oricine  crede  în  El  să  nu  piară,  ci  să  aibă  viaţă  veşnică'1  (In.  3,  16). 
Acelaşi  lucru  îl  vedem  mărturisit  în  Epistola  întâia  Sobornicească  a 
Sfântului  Apostol  Ioan  în  care  scrie:  „Iubirea  lui  Dumnezeu  faţă  de 
noi  s-a  arătat  prin  aceea  că  Dumnezeu  a  trimis  în  lume  pe  Unicul  Fiu, 

ca  noi  să  trăim  prin  El“,  şi  dragostea  stă  nu  în  faptul  că  noi  am  iubit 
pe  Dumnezeu,  ci  în  aceea  că  El  ne-a  iubit  pe  noi  şi  a  trimis  pe  Fiul 
Său  ca  jertfă  de  ispăşire  pentru  păcatele  noastre  (I  In.  4,  9 — 10). 

Din  aceste  Dumnezeieşti  slove  desprindem  două  adevăruri  de  cre¬ 
dinţă  şi  anume:  Iisus  Hristos  a  venit  în  lume  pentru  mântuirea  noas¬ 
tră,  ca  întruchiparea  iubirii  lui  Dumnezeu  pentru  lume  şi  că  iubirea 
creştină  înseamnă  jertfă. 

Iubiţii  mei  fii  duhovniceşti, 


Ziua  Naşterii  Domnului  nostru  Iisus  Hristos  nu  a  fost  şi  nu  ră¬ 
mâne  numai  bucuria  Maicii  Domnului  ci  ea  este  bucuria  cerului  şi  a 
pământului,  este  o  bucurie  universală  —  cosmică. 

Astăzi  noi  „nu  mai  trăim  în  aşteptarea  naşterii  trupeşti  a  Domnu¬ 
lui  care  a  avut  loc  acum  aproape  două  mii  de  ani  la  „plinirea  vremii14, 
Dumnezeu  a  trimis  pe  Fiul  său44  (Gal.  4,  4),  cum  ne  mărturiseşte  Sfân¬ 
tul  Apostol  Pavel,  ci  trăim  în  „bucuria  nădejdii44  venirii  Lui  pentru  a 
răsplăti  credinţa  şi  iubirea  noastră. 

începând  cu  acel  „Bucură-te,  ceea  ce  eşti  plină  de  har"  (Lc.  1,  28), 
rostit  de  îngerul  Gavriil  Fecioarei  Maria  continuând  apoi  cu  minuna¬ 
tele  cuvinte  rostite  de  „oastea  cerească":  „Slavă  întru  cei  de  sus  lui 
Dumnezeu  şi  pe  pământ  pace,  între  oameni  bunăvoire"  (Lc.  2,  14)  la 
care  se  adaugă  bucuria  păstorilor,  a  magilor,  mai  apoi  a  dreptului  Si- 
meon,  toate  acestea  ne  fac  să  avem  cât  mai  clar  starea  de  spirit  a  lu¬ 
mii  la  Naşterea  Mântuitorului  nostru  Iisus  Hristos. 

Intru  această  bucurie  au  trăit  strămoşii  noştri,  trăim  şi  noi  şi  vor 
trăi  toţi  iubitorii  de  acest  praznic  dumnezeiesc  până  la  sfârşitul  vea¬ 
curilor. 

Oamenii  au  avut  nevoie  de  întruparea  Cuvântului  lui  Dumnezeu, 
nici  îngerii,  nici  o  altă  făptură  fără  însuşi  Fiul  lui  Dumnezeu  nu  pu¬ 
tea  să  schimbe  o  stare  de  fapt  şi  să  scoată,  şi  să  arate  pe  cei  ce  erau 
fii  ai  mâniei  şi  ai  morţii  ca  fii  ai  dragostei  şi  ai  nemuririi.  Păcatul  adu¬ 
sese  pe  oameni  în  stare  de  robie  şi-i  făcuse  robi  ai  legii  păcatului". 
(Rom.  7,  23). 

Luând  firea  noastră,  păstrând-o  curată  şi  împlinind  cu  ea  legea 
iubirii  şi  ascultării  până  la  jertfa  de  pe  Cruce  a  izbăvit  pe  oameni  de 
osândă  şi  i-a  împăcat  cu  Dumnezeu  (Rom.  5,  14). 

Prin  întruparea  Fiului  lui  Dumnezeu  oamenii  au  mereu  în  faţă 
„icoana  dumnezeirii"  pe  Iisus  Hristos,  au  fost  câştigaţi  la  mântuirea 
prin  pilda  văzută  a  dragostei  lui  Dumnezeu,  fiind  astfel  „zidiţi  în  Hris¬ 
tos"  (Efes.  2,  10), 

Sfântul  Apostol  Pavel  spune  că  „mare  este  taina  credinţei  noas¬ 
tre"  dacă  însuşi  „Dumnezeu  S-a  arătat  în  trup..."  (I  Tim.  3,  16)  iar 
Sfinţii  Părinţi  au  scris  şi  ei  că  „taina  lui  Hristos  este  cea  mai  tainică 
dintre  toate  tainele  dumnezeieşti  şi  aceasta  pentru  că  „cine  a  cunos¬ 
cut  cum  se  întrupează  Dumnezeu  rămânând  Dumnezeu,  şi  cum  rămâ¬ 
nând  Dumnezeu  adevărat  este  totodată  om  adevărat?  şi  ce  e  mai  mi¬ 
nunat  decât  aceasta,  ca  fiind  Dumnezeu  prin  fire  şi  binevoind  să  se 

facă  şi  om  prin  fire  nu  a  schimbat  hotarele  nici  unei  firi  prin  cealaltă 
ci  fiind  întreg  Dumnezeu  a  rămas  şi  întreg  om“. 

Deci  mântuirea  noastră  a  fost  săvârşită  de  Fiul  lui  Dumnezeu  în¬ 
trupat  de  Dumnezeu  —  Omul  şi  credem  că,  prin  Sfinţii  Apostoli  „noi 
L-am  văzut  cu  ochii  noştri  şi  mărturisim  că  Tatăl  a  trimis  pe  Fiul  Mân¬ 
tuitor  al  lumii"  (I  In.  4,  14). 

Dacă  nu  ar  fi  venit  însuşi  Fiul  şi  Cuvântul  lui  Dumnezeu  în  trup 
omenesc  s-ar  fi  pierdut  în  timp  credinţa  cea  adevărată  în  Dumnezeu 
Cel  în  Treime  închinat  şi  slăvit,  Iisus  Domnul  aducându-ne  „lumina 
cunoştinţei44,  El  însuşi  fiind  lumina  (I  In.  1,  5). 

Prin  întruparea  Sa,  Fiul  lui  Dumnezeu  îl  cheamă  pe  om  la  desă¬ 
vârşire  (Mat.  5,  48):  „Fiţi  dar,  voi  desăvârşiţi  precum  Tatăl  vostru  Cel 
ceresc  desăvârşit  este"  şi  ne  cere  apoi,  să  ne  îmbrăcăm  în  omul  cel 
nou,  care  este  făcut  după  chipul  lui  Dumnezeu,  în  dreptatea  şi  sfinţe¬ 
nia  adevărului  (Efes.  4,  22 — 24). 

Luând  firea  noastră  pământească,  Hristos  Domnul  ne-a  împăcat 
cu  Dumnezeu  Tatăl.  Sfântul  Apostol  Pavel  spune  în  Epistola  către  E- 
feseni  „Hristos  s-a  făcut  pacea  noastră  . . .  surpând  peretele  cel  din 
mijloc  al  despărţituri  şi  desfiinţând  vrăjmăşia  în  trupul  Său  ...  ca  în¬ 
tru  sine  pe  cei  doi  să-i  zidească  într-un  singur  om  nou"  (Efes.  2,  14 — 
16). 

Sfântul  Atanasie  cel  Mare  afirma  că  Iisus  Hristos  Cuvântul  lui 
Dumnezeu  „s-a  întrupat  ca  pe  noi  să  ne  îndumnezeiască"  adică  prin 
Sfintele  Taine,  prin  rugăciune  şi  trăire  duhovnicească  să  ne  ridicăm 
iarăşi  la  starea  dintâi,  să  devenim  dumnezei  prin  har.  Indumnezeirea 
omului  începe  prin  botez  şi  se  continuă  pe  tot  „urcuşul  nostru  duhov¬ 
nicesc  de  la  curăţirea  de  patimile  din  noi  şi  dobândirea  în  acelaşi  timp 
a  virtuţilor,  până  la  atingerea  iluminării,  adică  a  desăvârşirii44. 

După  Sfântul  Grigorie  de  Nissa  însă  „desăvârşirea  nu  are  hotar" 
şi  nimănui  nu-i  este  cu  putinţă  atingerea  desăvârşirii,  suntem  datori 
să  ne  străduim  ca  „să  câştigăm  din  ea  atât  cât  vom  putea  cuprinde. 
Poate  că  chiar  a  voi  pururea  să  fie  şi  mai  bine  este  desăvârşirea  firii 
omului44.  Este  deci  cu  putinţă  să  intrăm  pe  calea  desăvârşirii  căci 
avem  in  fiinţa  noastră  pe  însuşi  Hristos  şi  suntem  după  chipul  şi  ase¬ 
mănarea  Lui.  Iar  Sfântul  Ioan  Gură  de  Aur  zice:  „şi  Dumnezeu  se  bu¬ 
cură  să  sălăşluiască  mai  degrabă  în  noi  decât  în  ceruri". 

Prin  naşterea  Sa  Hristos  Domnul  s-a  sălăşluit  întru  noi.  în  stihira 
vecerniei  Naşterii  Domnului  se  spune:  „Astăzi  Dumnezeu  pe  pământ 
a  venit  şi  omul  la  cer  s-a  suit". 

Deci  ridicarea  noastră  la  Dumnezeu  începe  odată  cu  coborârea  Sa 
la  noi.  Pogorându-Se  din  cer  şi  venind  pe  pământ  ca  om,  s-a  golit  pe 
Sine,  chip  de  rob  luând,  făcându-se  asemenea  oamenilor  şi  la  înfăţişa¬ 
re  dovedindu-Se  ca  un  om  şi  s-a  smerit  pe  Sine  ascultător  făcându-Se 
până  la  moarte  şi  încă  la  moarte  pe  cruce"  (Filip.  2,  6 — 8).  S-a  golit 
Mântuitorul  nu  numai  de  mărirea  Sa  dumnezeiască,  dar  şi  de  demni¬ 
tatea  Sa  omenească  arătându-Se  ca  un  rob,  lipsit  de  drepturi  sau  bu¬ 
nuri,  supus  şi  sărac. 

In  Epistola  sa  către  Corinteni  Sfântul  Apostol  Pavel  zice:  „Cu¬ 
noaşteţi  că  Hristos  pentru  voi  a  sărăcit,  bogat  fiind  pentru  ca  voi  prin 
sărăcia  Lui  să  vă  îmbogăţiţi"  (II  Cor.  8,  9). 

„Dacă  pentru  noi  a  sărăcit  pentru  Sine  El  a  rămas  bogat;  dacă  a 
venit  pe  pământ,  El  n-a  părăsit  cerul".  O,  adâncul  bogăţiei  şi  al  înţe¬ 
lepciunii  şi  a  ştiinţei  lui  Dumnezeu.  Cât  sunt  de  necercetate  judecăţile 
Lui  şi  cât  de  nepătrunse  căile  Lui!  (Rom.  11,  33)  grăieşte  uimit  Sfân¬ 
tul  Apostol  Pavel  în  faţa  tainelor  lui  Dumnezeu.  Se  spune  că  pe  magi 
nu  i-a  înfricoşat  nici  uimit  puterea  lui  Irod,  de  aceea  şi  nici  n-au  dat 
ascultare  cuvintelor  lui  de  a  se  întoarce  şi  să-i  spună  unde  au  aflat 
dumnezeiescul  Prunc  —  însă  ceea  ce  i-a  uimit  pe  magi  a  fost  nemăr¬ 
ginita  sărăcie  a  Pruncului  din  peştera  din  Betleem. 

ly  /;,  v.  .  i.  J  1  >  ‘  ' 

Iubiţi  credincioşi , 

Astăzi,  în  această  zi  de  praznic  împărătesc  ne  întoarcem  gândul 
la  cuvintele  Sfântului  Apostol  Pavel  care  spune  că  „Dumnezeu  poate 
să  ne  dea  cu  mult  mai  presus  decât  toate  ce  cerem  şi  pricepem  noi" 
(Efes.  3,  20),  adeverindu-se  astfel  cuvântul  profetului  care  zice:  Cele 
pe  care  ochiul  nu  le-a  văzut  şi  urechea  nu  le-a  auzit  şi  la  inima  omu¬ 
lui  nu  s-au  suit,  acestea  le-a  pregătit  Dumnezeu  pentru  cei  ce-L  iu¬ 
besc  pe  El  (I  Cor,  2,  9). 

La  slujba  acestui  praznic  a  Naşterii  Domnului  răsună  de  veacuri 
în  Bisericile  noastre  creştine  cuvânt  ca  acesta:  „Cerul  şi  pământul 
s-au  unit  astăzi,  născându-se  Hristos;  astăzi  Dumnezeu  pe  pământ  a 
venit  şi  omul  la  cer  s-a  suit'4.  Să-L  întâmpinăm  pe  Domnul  la  naşterea 
Sa,  cum  ne  îndeamnă  Sfântul  Grigorie,  cu  bucurie,  cu  gânduri  curate, 
şi  evlavie  adâncă,  cu  bunătate,  cu  smerenie,  cu  blândeţe,  cu  îndelun¬ 
gă  răbdare,  îngăduindu-ne  unul  pe  altul  şi  iertând  unul  altuia.  Iar  pes¬ 
te  toate  acestea  să  ne  îmbrăcăm  cu  dreptate,  care  este  legătura  desă¬ 
vârşirii  şi  pacea  lui  Hristos  să  stăpânească  în  inimile  noastre  (Col. 
3,  1). 

Odată  cu  acest  cuvânt  de  învăţătură  şi  de  îndemn,  în  ziua  Lumi¬ 
natului  praznic  de  astăzi  al  Naşterii  Domnului  vă  trimit  tuturor  arhie¬ 
rească  binecuvântare  şi  părintească  îmbrăţişare. 


Al  vostru  de  tot  binele  voitor  şi  fără  încetare  către  Domnul  ru¬ 
gător, 


t  IO  AN 

Episcop  al  Covasnei  şi  Harghitei 


Dată  în  reşedinţa  Sfintei  Episcopii  a  Covasnei  şi  Harghitei,  cu 
prilejul  sărbătorii  Naşterii  Domnului  nostru  Iisus  Hristos  din  anul 
mântuirii  1995. 


Momente  aniversare 


MOMENTE  ANIVERSARE  ALE  BISERICII 

ORTODOXE  ROMÂNE 


In  zilele  de  26  octombrie  —  1  noiembrie  a.c.,  au  avut  loc,  la  Bucu¬ 
reşti,  momente  aniversare  prilejuite  de  împlinirea  a  110  ani  de  la  do¬ 
bândirea  autocefaliei  Bisericii  Ortodoxe  Române  şi  a  70  de  ani  de  la 
ridicarea  ei  la  rang  de  Patriarhie. 

Acest  popas  aniversar  a  fost  marcat  în  special  de  două  momente: 
slujba  Sfintei  Liturghii  săvârşită  în  aer  liber,  lângă  Catedrala  Patriar¬ 
hală  din  Bucureşti,  în  zilele  de  26  şi  27  octombrie  a.c.,  la  sărbătoarea 
Sfântului  Dimitrie  —  Izvorâtorul  de  Mir  şi  a  Sfântului  Cuvios  Dimi- 
trie  cel  Nou  din  Basarabi,  precum  şi  lucrările  sesiunii  aniversare  con¬ 
sacrate  celor  două  evenimente  de  o  importanţă  deosebită  din  istoria 
Bisericii  Ortodoxe  Române.  * 

In  comuniune  de  rugăciune  şi  de  recunoştinţă  adusă  lui  Dumne¬ 
zeu,  credincioşii  ortodocşi  români,  monahii  şi  monahiile,  diaconii,  pre¬ 
oţii  şi  ierarhii  Sfântului  Sinod  au  avut  în  mijlocul  lor  oaspeţi  de  sea¬ 
mă  din  partea  Bisericilor  Ortodoxe  surori,  ai  altor  Biserici  Creştine  şi 
ai  forurilor  ecumenice  internaţionale. 

Bisericile  Ortodoxe  surori  au  fost  reprezentate  prin:  Sanctitatea 
Sa,  BARTOLOMEU  I,  Patriarhul  Ecumenic  al  Constantinopolului;  Prea 
Fericirea  Sa,  PARTHENIOS  III,  Papă  şi  Patriarh  al  Alexandriei  şi  al 
întregii  Africi;  înalt  Prea  Sfinţitul  Mitropolit  ELIAS  de  Tir  şi  Sidon, 
ca  delegat  al  Patriarhiei  Antiohiei;  înalt  Prea  Sfinţitul  Mitropolit  CON- 
STANTINOS  de  Skytopolis,  din  partea  Patriarhiei  apostolice  a  Ierusa¬ 
limului;  Sanctitatea  Sa,  PAVLE,  Patriarhul  Serbiei;  Sanctitatea  Sa, 
MAXIM,  Patriarhul  Bulgariei;  Prea  Fericirea  Sa,  HRISOSTOM,  Arhi¬ 
episcopul  Ciprului;  înalt  Prea  Sfinţitul  PROKOPIOS,  Mitropolit  de 
Phiiippi,  din  partea  Bisericii  Elene,-  Prea  Fericirea  Sa,  ANASTASIOS, 
Arhiepiscop  de  Tirana  şi  al  întregii  Albanii;  înalt  Prea  Sfinţitul  Arhi¬ 
episcopie  SIMION  de  Lodz  şi  Poznan,  ca  delegat  al  Bisericii  Ortodoxe 
din  Polonia,-  Prea  Fericirea  Sa,  DOROTEI,  Arhiepiscop  de  Praga  şi  Mi¬ 
tropolit  al  ţinuturilor  Cehiei  şi  al  Slovaciei;  înalt  Prea  Sfinţitul  IOAN, 
Arhiepiscop  al  Kareliei  şi  al  întregii  Finlande;  înalt  Prea  Sfinţitul 
THEODOSIUS,  Arhiepiscop  de  Tokyo  şi  Mitropolit  al  întregii  Japonii. 

Credincioşii  ortodocşi  români  din  diaspora  au  fost  prezenţi  prin 
delegaţii  conduse  de  arhipăstorii  lor,  astfel: 

Arhiepiscopia  Ortodoxă  Română  pentru  Statele  Unite  şi  Canada 
prin  înalt  Prea  Sfinţitul  Arhiepiscop  VICTORIN  URSACHE. 

Prea  Sfinţitul  Episcop  NATHANIEL  POP  al  Episcopiei  Ortodoxe 
Române  din  America. 

Înalt  Prea  Sfinţitul  Mitropolit  SERAFIM  JOANTA  al  Mitropoliei 
Ortodoxe  Române  pentru  Germania  şi  Europa  Centrală. 

De  asemenea,  a  fost  prezent  înalt  Prea  Sfinţitul  PETRU  PĂDURA- 
RU,  Mitropolitul  Basarabiei,  în  fruntea  unei  delegaţii,  precum  şi  repre¬ 
zentanţi  ai  Vicariatelor  Ortodoxe  Române  de  la  Vârşeţ  (Serbia)  şi 
Gyula  (Ungaria). 

Din  partea  Bisericilor  Ortodoxe  Orientale  au  fost  prezenţi:  Sanc¬ 
titatea  Sa  KAREKIN  I,  Patriarhul  Suprem  Catolicos  al  tuturor  arme¬ 
nilor,  Sanctitatea  Sa  SHENOUDA  III,  Papă  şi  Patriarh  al  Alexandriei 
şi  al  Bisericii  Ortodoxe  Copte?  iar  din  partea  Bisericii  Romano-Cato- 
iice  au  fost  prezenţi:  Eminenţa  Sa,  Cardinalul  EDWARD  IDRIS  CAS- 
SIDY,  Preşedintele  Consiliului  Pontifical  pentru  Promovarea  Unităţii 
Creştine  şi  Monseniorul  Dr.  ALBERT  RAUCH,  Directorul  Institutului 
pentru  Bisericile  Orientale  din  Germania. 

Din  partea  Consiliului  Mondial  al  Bisericilor,  a  participat  Dl. 
WESLEY  ARIARAJAH,  Secretar  General  Adjunct  al  Consiliului  Mon¬ 
dial  al  Bisericilor,  iar  din  partea  Conferinţei  Bisericilor  Europene,  Dl. 
Rector  WILHELM  NAUSNER. 

Aceste  momente  aniversare  au  fost  marcate  şi  de  întâlnirea  tutu¬ 
ror  delegaţiilor  Bisericilor  Ortodoxe  prezente  în  Sala  Sinodală  a  Re¬ 
şedinţei  patriarhale  cu  membrii  sfântului  Sinod  al  Bisericii  Ortodoxe 
Române,  în  ziua  de  27  octombrie  a.-c.  Cu  această  ocazie,  s-a  adre¬ 
sat  un  MESAJ  prin  care  s-a  dat  expresie  unităţii  de  credinţă  şi  s-a 
manifestat  îngrijorarea  faţă  de  toate  dificultăţile  şi  nedreptăţile  pe 
care  le-au  suferit  şi  le  suferă  multe  popoare  ale  lumii. 

In  ziua  de  sâmbătă,  28  octombrie  a.c.,  în  rotonda  Camerei  Depu¬ 
taţilor  a  Parlamentului  României,  a  avut  loc  Sesiunea  solemnă  dedi¬ 
cată  acestor  aniversări,  la  care  au  participat  delegaţiile  bisericeşti 
prezente,  reprezentanţi  ai  altor  comunităţi  religioase  din  România, 
personalităţi  ale  vieţii  publice  româneşti,  membri  ai  Corpului  diplo¬ 
matic  acreditaţi  la  Bucureşti,  reprezentanţi  ai  mânăstirilor,  şcolilor  te¬ 
ologice,  asociaţiilor  ortodoxe  etc. 

Cuvântul  de  deschidere  a  fost  rostit  de  Prea  Fericitul  Părinte  Pa¬ 
triarh  TEOCTIST,  iar  Cuvântul  festiv,  de  Î.P.S.  Mitropolit  DANIEL  al 
Moldovei  şi  Bucovinei.  De  asemenea,  au  luat  cuvântul  Sanctitatea  Sa, 
BARTOLOMEU  I,  Patriarhul  Ecumenic,  Sanctitatea  Sa,  KAREKIN  I, 
Eminenţa  Sa,  Cardinalul  EDWARD  IDRIS  CASSIDY,  Î.P.S.  Arhiepis¬ 
cop  VICTORIN  URSACHE  al  Arhiepiscopiei  Ortodoxe  Române  din 
Statele  Unite  şi  Canada,  Dl.  WESLEY  ARIARAJAH,  Secretar  General 
Adjunct  al  Consiliului  Mondial  al  Bisericilor. 

Din  partea  oficialităţilor  de  stat,  au  luat  cuvântul:  Dl.  Consilier 
VICTOR  OPASCHI,  care  a  prezentat  mesajul  Preşedintelui  României? 
DL  OLIVIU  GHERMAN,  Preşedintele  Senatului?  DL  ADRIAN  NASTA- 
SE,  Preşedintele  Camerei  Deputaţilor?  DL  N1COLAE  VACAROIU, 
Primul-Ministru  al  Guvernului  României?  DL  VIRGILIU  G.  N.  CON- 
STANTINESCU,  Preşedintele  Academiei  Române. 

Menţionăm,  de  asemenea,  că  în  ajunul  momentelor  aniversare 
consacrate  obţinerii  autocefaliei  Bisericii  Ortodoxe  Române  şi  ai  ri¬ 
dicării  acesteia  la  rangul  de  Patriarhie,  Prea  Fericitului  Părinte  Pa¬ 
triarh  TEOCTIST  i  s-a  decernat  titlul  de  „Doctor  honoris  causa"  al 

Universităţii  din  Bucureşti.  Aniversările  bisericeşti  din  Bucureşti  au 
fost  urmate  de  pelerinaje  la  eparhii  ale  Patriarhiei  Române  din  Mol¬ 
dova,  Muntenia,  Transilvania  şi  Oltenia. 

Cu  prilejul  acestor  aniversări  ale  Bisericii  Ortodoxe  Române  a 
fost  tipărită  broşura  „AUTOCEFALIE,  PATRIARHIE,  SLUJIRE  SFÂN¬ 
TA.  Momente  aniversare  în  Biserica  Ortodoxă  Română  —  1995“  şi  a 
fost  emisă  o  medalie  jubiliară. 

In  continuare,  prezentăm  textul  APELULUI  şi  al  Actului  aniver¬ 
sar. 


MESAJ 

Reuniţi  în  Bucureşti  la  invitaţia  Prea  Fericitului  Părinte  Patriarh 
TEOCTIST  al  Bisericii  Ortodoxe  Române,  pentru  a  sărbători  a  70-a 
aniversare  de  la  înfiinţarea  Patriarhiei  Ortodoxe  Române  şi  a  110-a 
aniversare  a  autocefaliei  Bisericii  Ortodoxe  Române,  am  dat  expresie 
unităţii  noastre  de  credinţă,  de  viaţă  sacramentală  şi  de  mărturie  creş¬ 
tină,  alături  de  poporul  român  ortodox  care  se  află  azi  în  zi  de  sărbă¬ 
toare,  împreună  cu  toţi  sfinţii  care  s-au  ridicat  din  acest  neam. 

Păstrând  cu  fidelitate  „credinţa  care  a  fost  dată  sfinţilor  o  dată 
pentru  totdeauna" ,  încorporaţi  în  pleroma  eclesială  panortodoxă,  res¬ 
pectând  identitatea  legitimă  naturală  a  fiecărei  Biserici,  suntem  bucu¬ 
roşi  că  şi  cu  această  ocazie  am  manifestat  şi  am  consolidat  unitatea 
noastră  văzută,  ca  mărturie  creştină  pentru  întreaga  lume. 

Astfel  uniţi,  pe  noi,  reprezentanţii  canonici  ai  Bisericilor  Orto¬ 
doxe,  în  frunte  cu  Sanctitatea  Sa  Patriarhul  Ecumenic  BARTOLOMEU 
I  al  Constantinopolului,  ne  îngrijorează  toate  dificultăţile  şi  nedrep¬ 
tăţile  pe  care  le-au  suferit  şi  le  suferă  popoarele  pe  care  le  reprezen¬ 
tăm  şi  exprimăm  dorinţa  de  pace  şi  de  înţelegere  a  popoarelor  noas¬ 
tre.  Ne  declarăm  solidari  cu  suferinţele  fizice  şi  morale  pe  care  le  în¬ 
dură  în  multe  părţi  ale  lumii  popoare  şi  oameni  nevinovaţi.  Susţinem 
pe  toţi  cei  ce  caută  o  soluţie  paşnică  şi  dreaptă,  mai  ales  în  conflictul 
de  astăzi  din  Bosnia-Herţegovina. 

Unitatea  văzută  a  Bisericii  universale,  care  s-a  realizat  o  dată  pen¬ 
tru  totdeauna  la  Cincizecime,  în  Ierusalim,  rămâne  o  taină  a  lui  Dum¬ 
nezeu,  pe  care  suntem  datori  să  o  apărăm  şi  să  o  promovăm. 

Suntem  hotărâţi  să  revigorăm  propovăduirea  Evangheliei,  mărturi¬ 
sirea  credinţei  şi  trăirea  moralei  creştine  în  sânul  Bisericilor  locale 
care  formează  Ortodoxia  ecumenică  şi  am  dori  ca  acestea  să  se  în¬ 
tărească  şi  între  toţi  creştinii  care  caută  unitatea  pentru  care  s-a  ru¬ 
gat  Hristos-Domnul. 

Inchinându-ne  Sfintei  Treimi,  rugăm  pe  Unicul  Mijlocitor  al  mân¬ 
tuirii  noastre,  Domnul  nostru  Iisuş  Hristos,  să  trimită  Duhul  Sfânt  pes¬ 
te  poporul  credincios  român  şi  peste  toate  naţiunile  lumii,  ca  să  re¬ 
verse  harul,  pacea  şi  iubirea  Sa  de  oameni,  peste  noi  toţi,  acum  şi  pu¬ 
rurea  şi  în  vecii  vecilor.  AMIN. 


Bucureşti,  27  octombrie  199 5 

Cu  vrerea  Bunului  Dumnezeu,  Celui  în  Treime  închinat  şi  lăudat, 
In  zilele  de  26  octombrie  —  i  noiembrie  1995,  a  avut  loc,  la  Patriarhia 
Română,  aniversarea  a  110  ani  de  la  recunoaşterea  autocefaliei  Bise¬ 
ricii  Ortodoxe  Române  şi  a  70  de  ani  de  la  înălţarea  ei  la  rangul  de 
Patriarhie» 

Cu  acest  binecuvântat  prilej,  în  urma  hotărârii  Sfântului  Sinod  al 
Bisericii  Ortodoxe  Române  şi  la  invitarea  Prea  Fericitului  Patriarh 
TEOCTIST,  au  răspuns  în  duhul  dragostei  frăţeşti  şi  al  unităţii  creşti¬ 
ne,  Intâistătători  şi  soli  ai  Bisericilor  Ortodoxe  surori  de  pretutindeni, 
în  frunte  cu  Sanctitatea  Sa,  BARTOLOMEU  I,  Patriarhul  Ecumenic  al 
Constantinopolului,  ai  Bisericilor  Ortodoxe  Orientale,  reprezentanţi  ai 
Bisericii  Romano-Catoîice,  ai  Bisericilor  Protestante,  ai  Organizaţiilor 
Creştine  internaţionale,  ai  Bisericilor  şi  Cultelor  din  România,  precum 
şi  ai  diasporei  ortodoxe  române. 

S-au  oficiat  slujbe  religioase  în  zilele  închinate  Sfântului  Dimi- 
trie  Izvorâtorul  de  mir  şi  Sfântului  Cuvios  Dimitrie  cel  Nou,  de  către 
soborul  ierarhilor  şi  clericilor  ortodocşi,  la  care  au  participat  mulţimi 
de  credincioşi,  preoţi,  monahi  şi  monahii  din  capitală  şi  din  ţară,  adu¬ 
când  mulţumiri  lui  Dumnezeu  pentru  darurile  sale  revărsate  asupra  a 
toată  lumea,  pentru  pacea  şi  unirea  tuturor. 

In  cadrul  Sfintei  Liturghii  s-au  înălţat  rugăciuni  de  pomenire  în¬ 
tru  odihna  celor  ce  s-au  jertfit  pentru  Neamul  Românesc  şi  slava  Bi¬ 
sericii  Ortodoxe  Române,  pentru  vrednicii  de  pomenire  patriarhi  ai 
României:  Miron  Cristea,  Nicodim  Munteanu,  Justinian  Marina  şi  Ius¬ 
tin  Moisescu,  pentru  toţi  cei  ce  s-au  jertfit  pentru  demnitatea  şi  liber¬ 
tatea  poporului  român. 

A  fost  evocat  momentul  de  importanţă  istorică  al  recunoaşterii 
Autocefaliei  Bisericii  Ortodoxe  Române,  consfinţit  acum  110  ani,  prin 
Tomosul,  semnat  în  luna  aprilie  1885,  de  vrednicul  de  pomenire  IOA- 
CHIM  IV,  Patriarhul  Ecumenic  şi  Sinodul  din  jurul  său,  prin  care  Bi¬ 
serica  Ortodoxă  Română  a  fost  recunoscută  „neatârnată  şi  autocefa¬ 
lă",  administrându-se  de  Sfântul  său  Sinod. 

A  fost  rememorat,  de  asemenea,  actul  ridicării  Bisericii  Ortodoxe 
Române  la  rangul  de  Patriarhie,  hotărât  de  Sfântul  ei  Sinod  la  4  apri¬ 
lie  1925,  recunoscut  de  patriarhul  ecumenic  VASILE  prin  Tomosul  de 
la  30  iulie  1925  şi  urmat  apoi,  la  1  noiembrie,  acelaşi  an,  de  întroniza- 
rea  primului  Patriarh  al  Bisericii  Ortodoxe  Române,  Dr»  Miron  Cristea. 

înalţii  oaspeţi  şi  invitaţi  de  peste  hotare  şi  din  ţară,  care  au  luat 
cuvântul  la  Sfânta  Liturghie  şi  la  sesiunea  aniversară,  închinate  celor 
două  evenimente,  au  exprimat  alese  aprecieri  la  adresa  Bisericii  Or¬ 
todoxe  Române  şi  au  transmis  mesajul  lor  frăţesc  de  solidaritate,  uni¬ 
tate  şi  pace,  precum  şi  toate  doririle  de  bine  pentru  drept  credincio¬ 
sul  popor  român.  Atmosfera  de  frăţietate  ecumenică  a  străbătut  fie¬ 
care  moment  din  programul  aniversărilor. 

Au  participat  la  festivităţi,  împreună  cu  membrii  Sfântului  Sinod 
al  Bisericii  Ortodoxe  Române,  oaspeţi  bisericeşti,  Preşedintele  Româ- 

niei,  domnul  Ion  Iliescu,  Preşedinţii  Senatului  şi  Camerei  Deputaţilor, 
Primul  Ministru  şi  membri  ai  Guvernului,  Corpul  diplomatic,  Acade¬ 
mia  Română,  Universitatea  din  Bucureşti,  decanii  Facultăţilor  de  Teo¬ 
logie,  senatori,  deputaţi,  personalităţi  politice  şi  culturale,  preoţi  şi 
monahi,  drept  mărturie  a  preţuirii  de  care  se  bucură  Biserica  Ortodo¬ 
xă  Română. 

Pentru  aducerea  aminte  a  momentelor  de  bucurie  duhovnicească 
şi  de  comuniune  sfântă,  trăite  în  întreaga  Biserică  Ortodoxă  Română, 
in  anul  mântuirii  1995,  când  s-au  aniversat  110  ani  de  la  recunoaşte¬ 
rea  autocefaliei  sale  şi  70  de  ani  de  la  ridicarea  ei  la  rangul  de  Pa¬ 
triarhie,  an  în  care  şi  Prea  Fericitul  Părinte  Patriarh  TEOCTIST  îm¬ 
plineşte  80  ani  de  viaţă  şi  45  ani  de  slujire  arhierească,  Sfântul  Sinod 
a  emis  „Medalia  Jubiliară"  care  înmănunchează  toate  aceste  eveni¬ 
mente,  spre  a  fi  înmânată  participanţilor. 

Preamărind  cu  recunoştinţă  şi  mulţumire  pe  Atotputernicul  şi  Mi¬ 
lostivul  Dumnezeu,  Care  ne-a  învrednicit  să  fim  părtaşi  la  acest  po¬ 
pas  aniversar  şi  care  ne-a  adunat  la  Patriarhia  Română  în  duhul  dra¬ 
gostei  creştine,  subscriem  acest  Act  de  aniversare,  consemnat  în  Con¬ 
dica  Sfântă  a  Patriarhiei  Române. 

Bucureşti,  28  octombrie  1995. 


Studii  şi  articole 

!  t 

Introducere  ; 

1.  Numele  şi  epoca  activităţii 

Iona  înseamnă  porumbel.  Iona  era  fiul  lui  Anitai  din  Gat-Hefer 
(azi  Meşched)  din  apropierea  Nazaretului.  A  vietuit  în  timpul  regelui 
Ierobuam  II  (783 — 743),  In  2  Regi  14,  25,  se  vorbeşte  despre  un  Iona 
care  a  fixat  hotarele  ţârii  lui  Israel  sub  Ierobuam  II.  A  fost  deci  unul 
şi  acelaş  cu  profetul  Iona.  Este  activ  în  sec.  VIII  a.  Hr. 

2.  Conţinut 

Cartea  constă  din  4  capitole  şi  conţine  următoarele: 

Cap.  I.  Profetul  primeşte  încredinţarea  de  a  merge  la  Ninive  în 
Asiria  —  pentru  a  predica.  Iona  se  sustrage  acestei  misiuni  şi  în  loc 
să  plece  spre  Ninive,  se  îmbarcă  din  portul  Iope  —  pentru  Tars  (Tarte- 
sus).  Iscându-se  o  furtună,  Iona  este  considerat  vinovat  şi  aruncat  îr 
mare  —  cu  asentimentul  său. 

Cap.  II.  Aici  un  peşte  mare  îl  înghite  pe  profet.  Văzându-se  scă¬ 
pat  în  interiorul  peştelui  unde  trăieşte  3  zile,  pronunţă  un  psalm  drept 
mulţumită  lui  Dumnezeu  la  a  cărui  poruncă  peştele  îl  varsă  pe  uscat; 

Cap.  III.  Pentru  a  doua  oară  i  se  încredinţează  misiunea  de  a  călă¬ 
tori  la  Ninive  —  capitala  Asiriei  —  pentru  a  ie  vesti  câ  cetatea  le  va 
fi  distrusă  în  40  de  zile.  Dar  ninivitenii  se  convertiră  şi  Dumnezeu  nu 
execută  ameninţările  sale. 

Cap.  IV.  Văzând  această  îndurare  a  lui  Dumnezeu  profetul  se  în¬ 
tristează  şi-şi  cere  moartea.  Dumnezeu  îl  mustră  si  face  să  se  usuce 
planta  sub  care  se  adăpostea  profetul.  Rămas  fără  de  adăpost,  împo¬ 
triva  arşiţei  soarelui  Iona  se  supără  de  tot,  iar  Dumnezeu  îi  dă  urmă¬ 
toarea  lecţie:  tr îţi  este  milă  de  planta  aceasta,  care  nu  te-a  costat  nici 
o  trudă,  dar  eu  să  nu  mă  îndur  de  Ninive,  cetate  cu  120  000  oameni?*. 

3.  Caracterul  istoric: 

Cartea  lui  Iona  se  deosebeşte  de  celelalte  scrieri  profetice  prin 
faptul  că  nu  conţine  cuvântări,  ci  un  episod  din  viaţa  lui.  Ea  este  o 
scriere  istorică,  o  citează  Mântuitorul  (Mat.  12,  33  şi  Luca  11,  29).  Nu 
trebuie  să  ne  mire  rapida  convertire  a  Ninivitenilor?  din  cele  câte  ştim 
ninivitenii  acordau  mare  putere  profeţilor.  în  ce  priveşte  minunile  care 
se  educ  ca  argument  împotriva  caracterului  istoric  al  scrierii,  răspun¬ 
dem  împreună  cu  Fer.  Augustin:  „Sau  trebuie  contestate  toate  minu¬ 
nile  sau  nu  e  nici  un  motiv  să  nu  se  dea  crezare  acesteia"  (Ad.  Deo- 

grad  ep.  102,  30  şi  următoarele).  O  altă  obiecţie  contra  caracterului 
istoric  este  că  suveranul  Asiriei  nu  este  numit  cu  numele  şi  nici  locul 
unde  este  aruncat  la  mal  profetul.  Răspundem  că  acestea  sunt  amă¬ 
nunte  de  mai  putină  importanţă,  care  nu-şi  aveau  locul  într-o  scri¬ 
ere  aşa  de  mică. 

Exagerarea  privind  extinderea  oraşului  Ninive  „Cetate  foarte  ma¬ 
re,  cale  de  trei  zile"  (3,  3)  s-ar  explica  bine  dacă  se  admite  că  scrierea 
a  fost  alcătuită  „mult  în  urma  distrugerii  oraşului  (606)“.  (L.  Denenfeld 
o.  c.  mai  jos,  col.  1498),  de  către  Nabucodonosor  al  Babiloniei. 

4.  Interpretarea  cârtii 

S-au  propus  o  mulţime  de  interpretări.  Ludwy  Denenfeld.  (In  Dict. 
de  Theol.  Cath.  tom.  8,  1924,  col.  1497  şi  ur.)  le  reduce  la  următoarele: 

1.  Interpretarea  istorică  (susţinută  de  tradiţie). 

2.  Interpretarea  parabolică  sub  formă  de  parabolă;  cartea  învaţă  că 
„Dumnezeu  vrea  să  mântuiască  pe  toţi  oamenii,  nu  numai  pe  Iudei, 
ci  şi  pe  păgâni,  ba  are  milă  chiar  şi  de  animale".  (Denenfeld  o.  c.  col. 
1499). 

3.  Interpretarea  midraşică  (de  la  Daraş  —  a  explica,  iar  midraş  — 
comentar  rabin  la  Scriptură).  Aceasta  admite  fondul  istoric  al  cărţii, 
dezvoltat  apoi  în  mod  fantastic:  a)  că  Aventura  lui  Iona  s-a  petrecut 
în  vis;  b)  Peştele  a  fost  o  corabie  cu  numele:  Peştele;  c)  Peştele  a  fost 
firma  unui  han  unde  a  poposit  Iona  după  naufragiu. 

4)  Interpretarea  mitologică,  face  o  apropiere  între  Iona  şi  para¬ 
lele  din  literatura  babiloniană  (Oanes  —  Dumnezeu  peşte)  şi  greacă 
(Hercule  eliberând  pe  Hesione,  Perseni,  pe  Andromede). 

5)  Interpretarea  simbolică.  Admisă  de  unii  Sf.  Părinţi  (Grigore  de 
Nazians,  Teofilact). 

înghiţirea  lui  Iona  simbolizează  căderea  lui  Israel. 

Concluzii:  Cartea  Iona  este  istorică  şi  canonică.  Ea  aparţine  epocii 
in  care  a  trăit  Iona.  Cartea  formează  o  perlă  a  literaturii  biblice  prin 
învăţătura  care  se  desprinde  din  ea.  Ea  combate  concepţia  îngustă  că 
numai  coborâtorii  din  Avraam  au  dreptul  la  mântuire  şi  învaţă  că  Dum¬ 
nezeu  este  Părinte  bun  al  tuturor  oamenilor.  Acest  duh  universalist 
face  din  carte  o  scriere  unică  prin  rolul  ei  misionar,  „căci  toată  nara¬ 
ţiunea  e  o  prezicere"  aceasta  o  dovedeşte  Mântuitorul  (Mat.  12,  39; 
16,  4;  Luca  11,  29,  etc.). 


IONA 

Chemarea  lui  Iona,  neascultarea  şi  pedeapsa 

1.  Şi  a  fost  cuvântul  Domnului  către  Iona,  fiul  lui  Amitai,  zicând: 
1.  „Şi  a  fost“  e  forma  povestitoare  a  verbului.  Aşa  încep  de  obi¬ 
cei  cărţile  istorice  (Rut,  1,1:  I  Sam  1,  1).  Conjuncţia  „şi“  arată  că  scrie¬ 
rea  are  o  legătură  ideologică  cu  alte  evenimente  sau  cărţi. 

Scrierea  are  caracter  revelaţional  (a  vorbit  Domnul).  Numele  lui 
Dumnezeu  e  Jahve  —  Cel  ce  este  Cel  absolut.  Se  traduce  de  obicei 

cu  Domnul;  din  respect  evreii  nu  îi  pronunţă  ci  îi  zic  Adonai  (Dom¬ 
nul).  Iona  înseamnă  porumbel.  La  cei  vechi  numele  de  persoane  se 
luau  adesea  din  lumea  faunei  (ex.  Leur  vacă,  Caleb,  câine,  Debora,  al¬ 
bină).  Tatăl  profetului,  Amitai,  era  originar  din  Gathefer  (în  Galilea) 
conf.  IV  împ.  14,  25,  unde  s-a  născut  şi  Iona  (în  sec.  VIII  a.Hr.). 

2.  Scoală-te,  du-te  la  Ninive  cetatea  cea  mare  şi  propovădueşte 
îuţimea,  căci  răutatea  lor  s-a  suit  până  la  mine. 

2.  Profetul  are  trimitere  de  sus»  Ninive  (Nivos,  Ninus)  este  capi¬ 
tala  Asiriei  (Gen.  10,  11)  pe  malul  râului  Tigru.  După  analele  asiriene 
fondatorul  Ninivei  a  fost  Ninus.  Ea  era  alcătuită  dintr-un  complex  de 
4  cetăţi,  deci  era  mare.  Predica  (evr.  zice  strigă)  avea  să  combată  re¬ 
lele  care  se  încuibaseră  între  locuitorii  capitalei. 

Expresia  „s-a  suit"  arată  că  s-au  săvârşit  păcate  strigătoare  la 

cer. 

3.  Şi  s-a  sculat  Iona  să  fugă  din  faţa  Domnului  la  Tarşiş.  Şi  s-a 
pogorât  la  Jope  şi  a  găsit  o  corabie,  care  mergea  la  Tarşiş.  Şi  plătind 
preţul  călătoriei  a  intrat  în  ea  ca  să  se  ducă  cu  dânşii  la  Tarşiş,  de  la 
fata  Domnului. 

3.  Iona  se  sustrage  trimiterii.  In  loc  să  apuce  spre  capitala  Asi¬ 
riei,  Ninive,  îmbarcă  pentru  Tarşiş»  Jope,  Jafa  de  azi,  oraş-port  la  Ma¬ 
rea  Mediterană.  Tarşiş  e  vechiul  oraş  spaniol  Tartessus  (III  Imp.  10, 
20,  Is.  2,  16). 

4,  Dar  Domnul  a  pornit  un  vânt  năpraznic  pe  mare,  şi  s-a  urnit  o 
furtună  crâncenă  pe  mare  şi  corabia  era  gata  să  se  sfarme. 

4.  Marea  Mediterană  era  bântuită  adesea  de  furtuni  pericu¬ 
loase.  Apostolul  Pavel  semnalează  un  asemenea  caz  (F.  A.  27,  14);  conf. 
şi  Mat.  8f  24).  Corabia  cumpănindu-se  în  dreapta  şi-n  stânga  e  amenin¬ 
ţată  cu  sfărâmarea  şi  scufundarea. 

5.  Şi  s-au  înspăimântat  corăbierii  şi  au  început  fiecare  să  strige 
către  Dumnezeul  lui,  apoi  au  aruncat  în  mare  încărcăturile  din  corabie 
ca  să  se  mai  uşureze.  Dar  Iona  s-a  pogorât  în  fundul  corăbiei  şi  cul- 
cându-se  a  adormit. 

5.  în  corabie  erau  călători  de  naţionalitate  şi  credinţe  diferite. 
Majoritatea  vor  fi  fost  Fenicieni.  Iona  a  coborât  în  fundul  corăbiei  nu 
pentru  că  nu  ar  fi  avut  înţelegere  pentru  pericolul  în  care  se  găsesc, 
dar  probabil  a  avut  rău  de  mare,  iar  pe  bord  zguduiturile,  care  ali¬ 
mentează  boala,  erau  prea  puternice. 

6.  Atunci  s-a  apropiat  cârmaciul  de  el  şi  a  zis:  „Scoală-te  şi  stri¬ 
gă  către  Dumnezeul  tău.  Poate  Îşi  va  aduce  aminte  Dumnezeu  de  noi 
ca  să  nu  pierim!" 

6.  „Cârmaciul"  (evr.:  şeful  celor  care  trag  funiile)  e  căpitanul  va¬ 
porului.  Profetul  e  trezit  la  realitate  de  către  un  păgân. 

7.  Şi  au  zis  unul  către  altul:  Veniţi  să  tragem  sorţi,  ca  să  ştim  din 
pricina  cui  a  dat  peste  noi  nenorocirea  aceasta!  Şi  au  aruncat  sorţi  şi 
soartea  a  căzut  pe  Iona. 

7.  Marinarii  se  sfătuiesc.  Ei  văd  în  nenorocire  o  pedeapsă  Dum¬ 
nezeiască  (Is.  7,  14,  Prov,  16,  33).  Considera  vinovat  pe  Iona  pentru  in¬ 
diferentismul  cu  care  s-a  dedat  Domnului.  I  19(  55. 

8.  Şi  i-au  zis  lui:  Spune-ne  nouă  din  pricina  cui  a  venit  nenoro¬ 
cirea  aceasta  peste  noi?  Care  este  îndeletnicirea  ta?  De  unde  vii?  Care 
îţi  este  tara?  Şi  din  ce  popor  eşti? 

8.  Marinarilor  le-a  fost  suspect  refugiul  profetului  în  interiorul 
cei  mai  dosnic  al  corăbiei.  Ei  îl  legitimează  şi  supun  unei  anchete  mi¬ 
nuţioase. 

9.  Atunci  a  zis  către  ei:  Sunt  evreu  şi  pe  Domnul  Dumnezeul  ce¬ 
rului  cinstesc  eu,  cel  ce  a  făcut  marea  şi  uscatul. 

9.  Profetul  se  legitimează  ca  evreu  şi  adorator  al  unui  singur 
Dumnezeu,  Dumnezeul  creator  al  Universului  (Dan.  2,  18;  2  Cron.  36.  23). 

10.  Şi  toti  oamenii  s-au  temut  cu  frică  mare,  şi  au  zis  lui:  „Pen¬ 
tru  ce  ai  făcut  (una  ca)  aceasta?"  Căci  ştiau  oamenii  că  fugise  din  fata 
Domnului,  căci  el  le  spusese. 

10.  I  se  reproşează  conduita,  după  ce  Iona  a  descris  întâmplarea 
pe  larg.  A  se  sustrage  misiunii  era  lucru  înfricoşător  chiar  şi  pentru 
un  păgân. 

11.  Şi  i-au  zis  lui:  Ce  să-ţi  facem  ca  să  se  domolească  marea  fată 
de  noi?  Căci  marea  se  înălţa  şi  se  ridica  şi  mai  vijelioasă. 

11.  Marinarii  nu  iau  ei  sunguri  iniţiativa  ci,  lasă  pe  Iona  să  se 

decidă.  Ei  se  tem  de  răzbunarea  lui  Dumnezeu  şi  de  urmările  furtunii. 

Expresia  „să  se  domolească  marea"  are  sensul  din  Gen  8,  2 — 3  să 
dispară  cauzele  care  au  provocat  furtuna. 

12.  Şi  a  zis  către  ei:  Luati-mă  şi  aruncaţi-mă  în  mare,  şi  marea  se 

va  linişti  faţă  de  voi.  Căci  ştiu  că  din  vina  mea  vine  peste  voi  această 

mare  furtună! 

12.  Jona  e  sincer  în  atitudinea  sa  şi  convins  că  păcatul  trebuie  is¬ 
păşit.  La  întrebarea:  Ce  să  facem?  el  răspunde  că  pentru  salvarea  unei 
mari  mulţimi  nevinovate  e  mai  prudent  a  se  jertfi  viaţa  celui  vinovat 
(Iona  11,  50). 

13.  Şi  se  sileau  oamenii  aceştia  ca  să  ajungă  la  uscat,  dar  nu  iz* 
buteau  căci  marea  se  ridica  tot  mai  furioasă  împotriva  lor. 

3.  Marinarii  ar  fi  fost  mai  bucuroşi  ca  Iona  să  găsească  la  ei  mâi¬ 
nile  întinse  pentru  ajutor  decât  să-l  scufunde  în  bezna  mării,  de  aceea 
încercau  disperaţi  să  ajungă  la  mal.  Verbul  „hatar"  exprimă  ideea  că 
marinarii  încercau  din  toate  puterile  să  vâslească  de-a  curmezişul  va¬ 
lurilor,  să  străpungă  în  mod  eroic  furia  apei. 

14.  Atunci  au  strigat  către  Domnul  şi  au  zis:  O  Doamne,  nu  ne 
pierde  din  pricina  sufletului  acestui  om  şi  nu  ne  împovăra  pe  noi  cu 
sânge  nevinovat!  Căci  tu,  Doamne,  precum  ai  voit  ai  făcut. 

14.  Credincioşii  nu-şi  pot  închipui  un  Dumnezeu  fără  putere,  fără 
minuni.  De  aceea  se  îndreaptă  cu  multă  nădejde  de  ajutor  spre  acela 
care  poate  comanda  mărilor  să  intre  în  disciplina  lor.  Lepădarea  lui 
Iona,  trimisul  unui  Dumnezeu  unic  şi  temut,  în  oceanul  fremătător  o 
considerau  o  crimă  care  le-ar  fi  tulburat  din  nou  liniştea.  Sufletul  (ne- 
fes)  stă  în  loc  de  viaţă  (lui  Iona). 

15.  Şi  au  luat  pe  Iona  şi  l-au  aruncat  în  mare  şi  s-a  potolit  ur¬ 
gia  ei. 

15.  Cauzele  care  au  provocat  furtuna  dispar,  apa  se  linişteşte. 

16.  Şi  oamenii  s-au  temut  cu  frică  mare  de  Domnul  şi  i-au  adus 
Domnului  o  jertfă  şi  i-au  făcut  jurăminte. 

16.  Exprimă  spaima  ce-i  cuprinse  pe  marinari  (ca  şi  la  Luca  8,24). 
Toţi  cei  din  corabie  recunosc  o  fiinţă  superioară  şi  atotputernică  că¬ 
ruia  i  se  închină  (cf.  Marcu  4,  41), 

Jertfa  (Zebah)  e  una  sângeroasă,  de  pace  sau  de  mântuire  (zebah 
şelamin).  Juruinţele  (nedariu)  sunt  făgăduinti  solemne  şi  libere  de  a 
face  a  se  feri  de  ceva  plăcut  şi  permisu  (Tarnavschi  Asheol  593). 

2. 

RUGĂCIUNEA  LUI  IONA  PENTRU  MÂNTUIRE 

1.  Şi  Domnul  a  trimis  un  peşte  mare  să  înghită  pe  Iona,  şi  Iona 
a  stat  în  pântecele  peştelui  trei  zile  şi  trei  nopţi. 

1.  Rugăciunea  îşi  are  rostul  numai  dacă  se  presupune  că  Dum¬ 
nezeu  procură  celor  ce  se  roagă  bunurile  cerute,  că  activitatea  lui 
Dumnezeu  cuprinde  atât  lumea  morală  cât  şi  lumea  fizică  şi  că  El  con¬ 
duce  toate  sore  folosul  omului. 

i 

Nu-i  indicată  specia  peştelui.  Cuvântul  ebraic:  dag  gadel  (peşte 
mare)  presupune  că  putea  fi  balenă  sau  un  rechin,  care  se  întâlnesc 
în  Marea  Mediterană  (chit,  cum  îi  zice  Sept.). 

Balena  are  gâtul  strâmt,  mai  probabil  e  rechinul.  Călugării  de  la 
Prodromul  —  din  Atos,  ne-au  povestit  (în  iulie  1928)  că  au  prins  un 
rechin  şi  au  aflat  în  pântecele  lui  o  capră  întreagă,  proaspăt  înghi¬ 
ţită.  Lângă  insula  Sf.  Margareta  în  Franţa  —  s-a  aflat  un  cal  în  pân¬ 
tecele  unui  rechin,  iar  în  altul  un  bărbat  cu  armele  asupra  lui  (Fillion, 
Iona  p.  458). 

Miracolul  constă  în  conservarea  cu  viaţă  în  interiorul  peştelui. 
Posibilitatea  minunii  se  întemeiază  pe  dependenţa  puterilor  şi  lucru¬ 
rilor  naturale  de  voinţa  şi  puterea  lui  Dumnezeu  (Andrutsos  Dog.  132). 

Mântuitorul  consideră  textul  o  profeţie  care  vestise  petrecerea 
sa  în  sânul  pământului,  (Mat.  1340,  Luc  11,  30). 

2.  Şi  Iona  s-a  rugat  către  Domnul,  Dumnezeul  său,  din  pântecele 
peştelui  şi  a  zis: 

2.  Rugăciunea  e  de  laudă  şi  preamărire.  Iona  nu  se  roegă  unui 
Dumnezeu  oarecare  ci  Dumnezeului  său:  celui  care  i-a  trimis  la  pro- 
povăduire,  care  l-a  mântuit. 

3.  Slrigat-am  către  Domnul  din  strâmtoarea  mea  şi  el  m-a  auzit, 
din  mijlocul  seolului  am  strigat,  şi  tu  ai  ascultat  glasul  meu. 

3.  E  o  reproducere  fidelă  a  Psalmului  18,  7  şi  120,  vers.  1.  Vor¬ 
birea  e  exagerat  de  antropomorfică,  în  sensul  că  Dumnezeu  are  urechi 
şi  aude  rugăciunea  celor  desnădăjduiti,  derivarea  filologică  a  cuvân¬ 
tului  Seol  nesigură.  Soal  înseamnă  larg,  gol,  prăpastie,  loc  adânc.  Aici 
e  personificarea  împărăţiei  morţilor  pentru  că  Iona  se  consideră 
pierdut. 

4.  Tu  m-ai  aruncat  adânc  în  inima  mării  şi  undele  in-au  înconju¬ 
rat,  toate  talazurile  şi  valurile  tale  au  trecut  peste  mine. 

4.  Imaginaţia  psalmistului  (Ps.  42,  7  şi  Ps.  88,  6)  a  experimentat-o 
personal  profetul  Iona.  Dumnezeu  e  cauza  tuturor  cauzelor,  marinarii 
au  fost  numai  unelte  în  mâna  sa.  De  ei  s-a  folosit  pentru  a  sancţiona 
pe  Iona,  cum  s-a  folosit  de  Babiloneni  pentru  a  pedepsi  pe  evrei,  pe 
perşi,  pentru  babiloneni  etc. 

Pluralul  ebraic  inima  mărilor  (în  loc  leb  iam)  este  o  expresie  a 
intensităţii,  ca  şi  când  apele  ar  fi  fără  de  sfârşit,  iarăşi  salvarea  de 
la  început  imposibilă.  „Talazurile  şi  valurile  tale"  exprimă  dependenţa 
naturii  de  voinţa  şi  puterea  lui  Dumnezeu. 

5.  Şi-mi  ziceam:  Sunt  lepădat  dinaintea  ochilor  tăi!  Au  doară  voi 
mai  vedea  templul  cel  sfânt  al  tău? 

5.  Gândeam  în  sinea  mea:  Sunt  oare  pierdut  cu  desăvârşire,  nu 
voi  mai  participa  la  slujbe  religioase  din  templul  de  la  Jerusalim?  (cf. 
Ps.  31,  22,  III  Imp.  8,  38). 

6.  Apele  m-au  acoperit,  aproape  să-mi  ia  viaţa,  adâncul  m-a  învă¬ 
luit,  iarba  mării  s-a  împletit  în  jurul  capului  meu. 

6.  „Acoperirea  cu  ape"  este  o  zicere  cu  înţelesul:  a  fi  în  mare 
primejdie  (Ps.  3,  54).  In  loc  de  a  se  zice:  „aproape  să-mi  ia  viaţa"  stă 
in  original  „până  la  suflet". 

Iarba  de  mare  (evr.  stuf,  trestie,  papură)  creşte  în  fundul  apelor, 
cu  deosebire  in  Marea  Mediterană.  Expresia:  „iarba...  în  jurul  ca¬ 
pului"  exprimă  ideea:  m-am  dus  pân  la  fund,  unde  creşte  această  plan¬ 
tă  acvatică,  sunt  vecin  cu  moartea. 

7.  M-am  pogorât  pân  la  temeliile  munţilor,  zăvoarele  pământului 
mă  incuiau  pe  vecie,  dar  tu  m-ai  scos  viu  din  groapă,  Doamne  Dum¬ 
nezeul  meu. 

7.  Temeliile  munţilor  ajung  până  în  fundul  mării  (Ps.  18,  6).  In 
vorbirea  figurată  pământul  are  zăvoare,  cel  închis  nu  mai  poate  ieşi 
şi  textele  paralele  Gen,  7,  16;  Is.  26,  20;  Jov.  38,  10. 

Din  groapă  —  din  mormânt. 

8.  Când  se  sfârşea  in  mine  sufletul  meu,  de  Domnul  mi-am  adus 
aminte  şi  la  Tine  a  ajuns  rugăciunea  mea,  la  lăcaşul  tău  cel  sfânt. 

8.  Când  era  aproape  să-mi  dau  duhul,  mi-am  pus  nădejdea  în  Dum¬ 
nezeu,  prin  rugăciune  şi  sufleteşte  am  luat  contact  cu  templul  din  Ie¬ 
rusalim.  Versul  se  bazează  pe  Ps.  143,  4 — 6. 

9.  Cei  ce  slujesc  idolilor  deşerţi  îndepărtează  îndurarea  lor.  Ido¬ 
lii  sunt  divinităţi  false,  nu  pot  mijloci  îndurare  de  la  Dumnezeu. 

10.  Dar  eu  cu  glas  de  laudă  îţi  voi  jertfi  ţie...  şi  câte  am  făgă¬ 
duit  voi  plini,  (căci)  mântuirea  (vine)  de  la  Domnul. 

10.  Iona  pronunţă  o  rugăciune  de  mulţumire  lăudând  pe  Dumne¬ 
zeu  pentru  că  nu  l-a  trecut  printre  morţi.  Făgăduinţele  pe  care  le-a 
făcut,  în  clipele  întunecate  ale  vieţii  sale,  le  va  împlini  întocmai. 
Aştepta  moartea  şi  s-a  pomenit  că  i  se  oferă  viaţa.  Aşa  o  lucrare  nu¬ 
mai  Dumnezeu  putea  înfăptui  (Ps.  50,  14 — 23;  Osea  14,  2;  Evrei  13,  15. 
Cu  v.  se  sfârşeşte  partea  poetică  a  cărţii/3 — 10). 

11.  Şi  Domnul  a  poruncit  peştelui  şi  a  lepădat  pe  Iona  pe  uscat. 

11.  Răspunsul  rugăciunii  lui  Iona  este  vărsarea  la  mare  a  profetu¬ 
lui.  Lepădarea  s-a  întâmplat  pe  litoralul  Mării  Mediterane,  poate  nu 

departe  de  portul  Jope,  căci  din  pricina  furtunii  corabia  nu  s-a  prea 
îndepărtat  de  mal.  După  informaţiile  de  la  v.  1,  evenimentul  s-a  în¬ 
tâmplat  la  3  zile  de  la  înghiţire. 


3 

MUSTRAREA  ŞI  POCĂINŢĂ  NINIVITENILOR 

1.  Şi  a  fost  cuvântul  Domnului  către  Iona  a  doua  oară  zicând: 

1.  Porunca  se  repetă  pentru  ca  profetul  să  se  reexamineze  pe  sine 
şi  să  ia  atitudine  în  conformitate  cu  mărturisirea  sa  declarată  din 
3 — 10.  Nici  un  profet  nu  poate  opune  rezistenţă  lui  Dumnezeu  (Ier  20r 
7  şi  Amos  3,  8). 

2.  Scoală-te,  caută  la  Ninive,  cetatea  cea  mare  şi  propovăduieşte 
într-însa  vestea  pe  care  eu  ţi-am  poruncit-o. 

2.  Partea  întâia  a  versului  e  reproducere  din  1,  2.  Dumnezeu  ofe¬ 
ră  profetului  ocazia  de  a  se  reabilita.  Evreescul  Keriia  o  traduce  cu 
predică,  strigare. 

3.  Şi  Iona  s-a  sculat  şi  s-a  dus  în  Ninive,  după  cuvântul  Domnu¬ 
lui.  Şi  Ninive  era  cetate  mare  (înaintea)  lui  Dumnezeu,  cale  de  trei 
zile. 

3.  Nu  mai  este  pretext  de  refuz.  Profetul  aleargă  nerăbdător  spre 
Ninive.  Este  imposibil  a  stabili  azi  numărul  locuitorilor.  După  Iona  4, 
11  cetatea  avea  120  000  de  locuitori.  Scriitorii  laici  vorbesc  de  600  000 
de  suflete.  „Calea  de  trei  zile'4  se  referă  la  triunghiul  asirian  cuprins 
între  fluviul  Tigru  şi  Dur  Sarukin  (Corsabad  la  nord)  înglobând  mai 
multe  cetăţi. 

Expresia  înaintea  lui  Dumnezeu  „indică  purtarea  de  grijă  faţă  de 
Ninive. 

4.  Şi  Iona  a  pătruns  în  oraş,  cale  de  o  zi,  şi  a  început  să  propo¬ 
văduiască  şi  a  zis:  „Mai  sunt  patruzeci  de  zile  şi  Ninive  va  fi  nimi¬ 
cită!  “ 

4.  Om  de  fapte,  nu  se  mai  opreşte  în  faţa  necunoscutului,  intră  în 
contact  cu  toate  aspectele  marii  capitale  asiriene,  încercând  să  tragă 
după  sine  pe  orăşenii  puţin  sensibili  pentru  crearea  omului  de  tip  nou. 
In  ce  limbă  a  predicat  profetul  nu  se  ştie.  Faptele  oraşului  Ninive  stri¬ 
gă  către  cer  cerând  răzbunare  (cf.  Gen,  18,  13 — 21).  Pedeapsa  con¬ 
stă  în  dărâmarea  cetăţii.  Planul  se  va  pune  în  aplicare  peste  40  zile. 
(Sept.  are  3  zile  , probabil  e  o  greşeală  a  copiştilor). 

5.  Atunci  oamenii  din  Ninive  au  crezut  în  Dumnezeu,  au  vestit 
post  şi  s-au  îmbrăcat  în  saci  de  la  mare  până  la  mic. 

5.  Ninivitenii  sunt  impresionaţi  de  predica  lui  Iona  şi  unul  câte 
unul,  până  ce  mii  de  oameni  îşi  descoperă  gândurile,  şoptesc  rugăciuni 
către  Dumnezeu  şi  înţeleg  din  ce  în  ce  mai  bine  glasul  celui  care  a  ve¬ 
nit  să-i  mântuiască. 

Sacul  este  haina  de  doliu  pe  care  o  îmbracă  cineva  în  vreme  de 
grea  nenorocire.  Se  numeşte  sac  pentru  că  avea  un  croi  simplu  ca  un 
sac  (Gen.  37,  34;  Est  4,  1;  Is.  58,  5). 

Postul  este  o  altă  măsură  izvorâtă  din  hotărârea  de  a  se  îndrepta. 

6.  Şi  a  ajuns  vestea  la  împăratul  Ninivei  şi  s-a  sculat  de  pe  scau¬ 
nul  său  şi  a  scos  veşmântul  de  pe  el  şi  s-a  îmbrăcat  în  sac  şi  s-a  cul¬ 
cat  în  cenuşă. 

6.  Evenimentul  din  Iona  e  cunoscut  şi  de  împăratul  Ninivei,  pro¬ 
babil  Ramanirar  III  (Ramman-Nirazi)  812 — 783  a.  Hr.  Manifestarea  du¬ 
rerii  se  făcea  prin  îmbrăcarea  sacului  (o  haină  groasă,  simplă,  fără  mâ¬ 
neci,  ca  un  sac)  şi  culcarea  (sau  şederea)  în  cenuşă,  praf  sau  ţărână. 
(Gen.  37,  34,  II  Sam.  3,  31;  II  Sam.  12,  16;  Iov  2,  3). 

7.  Apoi  a  trimis  să  dea  ştire  în  Ninive,  din  porunca  împăratului  şi 
a  diregâtorilor  lui,  zicând:  oameni  şi  vite,  boi  şi  oi  să  nu  guste  nimic, 
să  nu  pască  şi  apă  să  nu  bea. 

7.  Se  instituie  un  post  general  la  care  participă  şi  animalele  de 
casă  (domestice).  în  Orient  se  asociau  şi  vitele  la  doliul  familiei  (Is. 
30,  23—24,  Rom,  8,  19—22). 

8.  Şi  oamenii  şi  vitele  să  se  îmbrace  în  saci,  şi  să  strige  cu  putere 
către  Dumnezeu  şi  să  se  întoarcă  fiecare  de  la  calea  lui  cea  rea  şi  de 
la  strâmbătăţile  ce  sunt  în  mâinile  lor. 

8.  Se  impune  un  doliu  general,  căinţă  şi  convertirea  spre  senti¬ 
mente  vrednice  de  demnitatea  omului.  Manifestarea  doliului  este  ace¬ 
eaşi  la  popoarele  Orientului  Apropiat.  Perşii  au  tuns  caii  când  a  căzut 
în  război  generalul  Masistic.  Şi  azi  la  moartea  unor  generali  caii  fa¬ 
voriţi,  acoperiţi  cu  o  pătură  neagră,  însoţesc  convoiul  mortuar.  (Fi- 
lion  Corn  sonap.  462).  Strâmbătăţile  Ninivitenilor  le  semnalează  şi 
Naum  2,  11 — 12  şi  Naum  3,  1. 

9.  Cine  ştie!  Poate  Domnul  se  va  îndura  şi  se  va  căi,  îşi  va  opri 
mânia  lui  aprinsă  ca  să  nu  pierim! 

9.  Conf.  Ioil  2,  14.  Se  vorbeşte  antropomorfic,  ca  şi  când  Dumne¬ 
zeu  ar  avea  urechi  ca  să  audă,  ochi  ca  să  vadă,  defecte  şi  patimi  ome¬ 
neşti. 

10.  Şi  Dumnezeu  a  văzut  faptele  lor,  că  s-au  întors  de  la  calea  cea 
rea.  Atunci  Dumnezeu  s-a  căit  de  răul  (pe)  care  a  zis  că-1  face  lor  şi 
nu  l-a  (mai)  făcut. 

10.  Conf.  Ex.  32,  14.  Rezultatul  căinţei  este  favorabil.  Cei  ce  se  că¬ 
iesc  cu  adevărat  sunt  iertaţi.  V.  T.  informează  că  Ninivitenii  şi  alţii, 
câindu-se  au  fost  iertaţi  fără  să  mai  fie  supuşi  pedepselor  temporale. 

„Dumnezeu  a  văzut44  însemnează  că  Dumnezeu  a  avut  putere  de 
pătrundere  sigură  şi  a  constatat  că  e  sinceră  convertirea.  „Dumnezeu 
s-a  căit“  este  un  antropomorfism,  Dumnezeu  nu  e  susceptibil  schimbă¬ 
rii.  Nimicirea  oamenilor  îl  întristează. 


4. 

ÎNTRISTAREA  LUI  IONA  ŞI  MUSTRAREA  LUI 

1.  Şi  s-a  întristat  Iona  foarte  mult  şi  s-a  tulburat. 

1.  In  profet  se  încrucişează  două  atitudini:  una  naţional-evreiască 
şi  fariseic  de  injustă  care  l-a  oprit  a  vesti  mistuirea  Asirienilor,  duş- 


STUDII  ŞI  ARTICOLE 


45 


manii  seculari  şi  autorii  prăbuşirii  lui  Israil,  alta  desprinsă  din  misiu¬ 
nea  j  de  profet  şi  luptător  pentru  interesele  spirituale  ale  întregii 
omeniri,  care-1  împingea  cu  o  forţă  tainică  să  facă  ceva  pentru  scăpa¬ 
rea  şi  fericirea  unei  naţiuni  care  începea  să  simtă  în  sine  pasiunea 
mântuirii.  Triumfă  deocamdată  aspectul  de  natură  pur  omenească: 
invidia  împotriva  celor  fericiţi.  în  loc  de  „foarte  mult"  se  citeşte  în 
textele  originale:  cu  întristare  mare. 

2.  Şi  s-a  rugat  Domnului  şi  a  zis:  O  Doamne,  nu  este  tocmai  ce  cu¬ 
getam  eu  când  eram  în  ţara  mea?  Pentru  aceasta  voiam  să  fug  la  Tar- 
şişr  căci  ştiam  că  tu  eşti  Dumnezeu  îndurat  şi  milostiv,  îndelung  răb¬ 
dător  şi  mult  milostiv  şi  te  căieşti  de  rău. 

2.  Profetul  nu  se  întristează  pentru  că  Ninive  n-a  fost  condam¬ 
nată  la  pieire,  cum  s-ar  fi  aşteptat  3,5.  Atitudinea  nu  contrazice  ne- 
schimbabilitatea  lui  Dumnezeu,  dar  firea  Ninivitenilor  s-a  schimbat  de- 
săvârşindu-se,  de  aceea  au  găsit  în  Dumnezeu  milostivire  şi  bunătate. 
11  mişcă  ceea  ce  constituie  participarea  pozitivă  la  martiriul  său,  el 
nu  înţelege  să  plătească  el  preţul  nefericirii  şi  al  ruinei  sale  morale. 

3.  Şi  acum  Doamne  ia-mi  sufletul  meu,  căci  este  mai  bine  să  mor 
decât  să  trăiesc. 

3.  Cu  aceleaşi  cuvinte  îşi  imploră  sfârşitul  Sfântul  Profet  Ilie  (I 
Reg.)  III  Imp.  (19,  4)  şi  Moise  (Num  11,  15),  determinaţi  însă  de  alte 
motive. 

Sufletul  stă  în  loc  de  viaţă,  ia-mi  sufletul,  adică  ia-mi  viaţa. 

4.  Şi  a  zis  Domnul:  E  bine  din  partea  ta,  că  te  mânii?. 

4.  Profetul  este  tras  la  răspundere,  ca  un  judecător  vinovat  care 
trebuie  să  se  înfăţişeze  înaintea  judecătorului.  întrebarea  „e  bine?" 
scoate  în  evidenţă  situaţia  la  care  a  ajuns  Iona,  în  urma  atitudinii 
sale.  Vina  profetului  este  evidentă,  tăcerea  confirmă  aceasta. 

în  Septuaginta  figurează  numele  profetului:  A  zis  . . .  lui  Iona.  în¬ 
tregirea  dialogului  e  lămuritoare,  deşi  se  deduce  din  text  că  e  o  vorbi¬ 
re  directă  către  profet. 

5.  Atunci  Iona  a  ieşit  din  cetate  şi  s-a  aşezat  la  răsăritul  cetăţii. 

Şi  acolo  şi-a  făcut  un  umbrar,  şi  a  şezut  sub  el  la  umbră,  ca  să  vadă 

ce  se  va  întâmpla  cu  cetatea. 

5.  Profetul  s-a  plasat  pe  o  colină,  la  răsărit  de  oraşul  Ninive 
de  unde  avea  o  privire  generală  asupra  lui.  Umbrarul  (suta  . . .)  —  co¬ 
libă  din  tufişuri,  ca  la  Lev  23,  42.  întrucât  dacă  şi-ar  fi  construit  o  co¬ 
libă  nu  mai  era  necesar  vrejul  din  v.  6,  unii  teologi  (b.  o.  Kautzsck,  Die 
HI.  Schr.  p.  46)  consideră  v.  5  o  intercalare  în  textul  cărţii. 

„Ca  să  vadă“  . . .  adică  ivindu-se  catastrofa  anunţată. 

6.  Şi  Domnul-Dumnezeu  a  făcut  să  crească  un  cikaion  şi  s-a  ridi¬ 
cat  deasupra  lui  Iona,  ca  să-i  ţină  umbră  deasupra  capului  şi  să-i  po¬ 

tolească  mânia.  Şi  s-a  bucurat  Iona,  cu  bucurie  mare,  pentru  cikaion. 

6.  Cikaion  —  este  planta  de  ricin,  cunoscută  la  asirieni  sub  nu¬ 
mele  de  „kukanitu,  Kiki  la  Egipteni,  Sept.  are . . .  curcubete,  Vulgata 
—  hedera  —  iederă.  Traducerea  atât  de  variată  a  cuvântului  cikaion 
a  dat  şansă  la  multe  discuţii  cu  privire  la  soiul  plantei.  Astăzi  majo- 

Postul  este  o  altă  măsură  izvorâtă  din  hotărârea  de  a  se  îndrepta. 

6.  Şi  a  ajuns  vestea  la  împăratul  Ninivei  şi  s-a  sculat  de  pe  scau¬ 
nul  său  şi  a  scos  veşmântul  de  pe  el  şi  s-a  îmbrăcat  în  sac  şi  s-a  cul¬ 
cat  în  cenuşă. 

6.  Evenimentul  din  Iona  e  cunoscut  şi  de  împăratul  Ninivei,  pro¬ 
babil  Ramanirar  III  (Ramman-Nirazi)  812 — 783  a.  Hr.  Manifestarea  du¬ 
rerii  se  făcea  prin  îmbrăcarea  sacului  (o  haină  groasă,  simplă,  fără  mâ¬ 
neci,  ca  un  sac)  şi  culcarea  (sau  şederea)  în  cenuşă,  praf  sau  ţărână. 
(Gen.  37,  34,  II  Sam.  3,  31;  II  Sam.  12,  16;  Iov  2,  3). 

7.  Apoi  a  trimis  să  dea  ştire  în  Ninive,  din  porunca  împăratului  şi 
a  diregătorilor  lui,  zicând:  oameni  şi  vite,  boi  şi  oi  să  nu  guste  nimic, 
să  nu  pască  şi  apă  să  nu  bea. 

7.  Se  instituie  un  post  general  la  care  participă  şi  animalele  de 
casă  (domestice).  în  Orient  se  asociau  şi  vitele  la  doliul  familiei  (Is. 
30,  23—24,  Rom,  8,  19—22). 

8.  Şi  oamenii  şi  vitele  să  se  îmbrace  în  saci,  şi  să  strige  cu  putere 
către  Dumnezeu  şi  să  se  întoarcă  fiecare  de  la  calea  lui  cea  rea  şi  de 
la  strâmbătâţile  ce  sunt  în  mâinile  lor. 

8.  Se  impune  un  doliu  general,  căinţă  şi  convertirea  spre  senti¬ 
mente  vrednice  de  demnitatea  omului.  Manifestarea  doliului  este  ace¬ 
eaşi  la  popoarele  Orientului  Apropiat.  Perşii  au  tuns  caii  când  a  căzut 
în  război  generalul  Masistic.  Şi  azi  la  moartea  unor  generali  caii  fa¬ 
voriţi,  acoperiţi  cu  o  pătură  neagră,  însoţesc  convoiul  mortuar.  (Fi- 
lion  Corn  sonap.  462).  Strâmbătăţile  Ninivitenilor  le  semnalează  şi 
Naum  2,  11 — 12  şi  Naum  3,  1. 

9.  Cine  ştie!  Poate  Domnul  se  va  îndura  şi  se  va  căi,  îşi  va  opri 
mânia  lui  aprinsă  ca  să  nu  pierim! 

9.  Conf.  Ioil  2,  14.  Se  vorbeşte  antropomorîic,  ca  şi  când  Dumne¬ 
zeu  ar  avea  urechi  ca  să  audă,  ochi  ca  să  vadă,  defecte  şi  patimi  ome¬ 
neşti. 

10.  Şi  Dumnezeu  a  văzut  faptele  lor,  că  s-au  întors  de  la  calea  cea 
rea.  Atunci  Dumnezeu  s-a  căit  de  răul  (pe)  care  a  zis  că-1  face  lor  şi 
au  l-a  (mai)  făcut. 

10.  Conf.  Ex.  32,  14.  Rezultatul  căinţei  este  favorabil.  Cei  ce  se  că¬ 
iesc  cu  adevărat  sunt  iertaţi.  V.  T.  informează  că  Ninivitenii  şi  alţii, 
căindu-se  au  fost  iertaţi  fără  să  mai  fie  supuşi  pedepselor  temporale. 

„Dumnezeu  a  văzut4*  însemnează  că  Dumnezeu  a  avut  putere  de 
pătrundere  sigură  şi  a  constatat  că  e  sinceră  convertirea.  „Dumnezeu 
s-a  căit"  este  un  antropomorfism,  Dumnezeu  nu  e  susceptibil  schimbă¬ 
rii.  Nimicirea  oamenilor  îl  întristează. 

*  4. 

ÎNTRISTAREA  LUI  IONA  ŞI  MUSTRAREA  LUI 

1.  Şi  s-a  întristat  Iona  foarte  mult  şi  s-a  tulburat. 

1.  în  profet  se  încrucişează  două  atitudini:  una  naţional-evreiască 
şi  fariseic  de  injustă  care  l-a  oprit  a  vesti  mistuirea  Asirieniior,  duş- 

manii  seculari  şi  autorii  prăbuşirii  lui  Israil,  alta  desprinsă  din  misiu¬ 
nea  ,  de  profet  şi  luptător  pentru  interesele  spirituale  ale  întregii 
omeniri,  care-1  împingea  cu  o  forţă  tainică  să  facă  ceva  pentru  scăpa¬ 
rea  şi  fericirea  unei  naţiuni  care  începea  să  simtă  în  sine  pasiunea 
mântuirii.  Triumfă  deocamdată  aspectul  de  natură  pur  omenească: 
invidia  împotriva  celor  fericiţi.  In  loc  de  „foarte  mult"  se  citeşte  în 
textele  originale:  cu  întristare  mare. 

2.  Şi  s-a  rugat  Domnului  şi  a  zis:  O  Doamne,  nu  este  tocmai  ce  cu¬ 
getam  eu  când  eram  în  ţara  mea?  Pentru  aceasta  voiam  să  fug  la  Tar- 
şiş,  căci  ştiam  că  tu  eşti  Dumnezeu  îndurat  şi  milostiv,  îndelung  răb¬ 
dător  şi  mult  milostiv  şi  te  căieşti  de  rău. 

2.  Profetul  nu  se  întristează  pentru  că  Ninive  n-a  fost  condam¬ 
nată  la  pieire,  cum  s-ar  fi  aşteptat  3,5.  Atitudinea  nu  contrazice  ne- 
schimbabilitatea  lui  Dumnezeu,  dar  firea  Ninivitenilor  s-a  schimbat  de- 
săvârşindu-se,  de  aceea  au  găsit  în  Dumnezeu  milostivire  şi  bunătate. 
II  mişcă  ceea  ce  constituie  participarea  pozitivă  la  martiriul  său,  el 
nu  înţelege  să  plătească  el  preţul  nefericirii  şi  al  ruinei  sale  morale. 

3.  Şi  acum  Doamne  ia-mi  sufletul  meu,  căci  este  mai  bine  să  mor 
decât  să  trăiesc. 

3.  Cu  aceleaşi  cuvinte  îşi  imploră  sfârşitul  Sfântul  Profet  Ilie  (I 
Reg.)  III  Imp.  (19,  4)  şi  Moise  (Num  11,  15),  determinaţi  însă  de  alte 
motive. 

Sufletul  stă  în  loc  de  viaţă,  ia-mi  sufletul,  adică  ia-mi  viaţa. 

4.  Şi  a  zis  Domnul:  E  bine  din  partea  ta,  că  te  mânii?. 

4.  Profetul  este  tras  la  răspundere,  ca  un  judecător  vinovat  care 
trebuie  să  se  înfăţişeze  înaintea  judecătorului.  întrebarea  „e  bine?" 
scoate  în  evidenţă  situaţia  la  care  a  ajuns  Iona,  în  urma  atitudinii 
sale.  Vina  profetului  este  evidentă,  tăcerea  confirmă  aceasta. 

In  Septuaginta  figurează  numele  profetului:  A  zis  . . .  lui  Iona.  în¬ 
tregirea  dialogului  e  lămuritoare,  deşi  se  deduce  din  text  că  e  o  vorbi¬ 
re  directă  către  profet. 

5.  Atunci  Iona  a  ieşit  din  cetate  şi  s-a  aşezat  la  răsăritul  cetăţii. 
Şi  acolo  şi-a  făcut  un  umbrar,  şi  a  şezut  sub  el  la  umbră,  ca  să  vadă 
ce  se  va  întâmpla  cu  cetatea. 

5.  Profetul  s-a  plasat  pe  o  colină,  la  răsărit  de  oraşul  Ninive 
de  unde  avea  o  privire  generală  asupra  lui.  Umbrarul  (suta  . . .)  —  co¬ 
libă  din  tufişuri,  ca  la  Lev  23,  42.  întrucât  dacă  şi-ar  fi  construit  o  co¬ 
libă  nu  mai  era  necesar  vrejul  din  v.  6,  unii  teologi  (b.  o.  Kautzsck,  Die 
HI.  Schr.  p.  46)  consideră  v.  5  o  intercalare  în  textul  cărţii. 

„Ca  să  vadă“  . . .  adică  ivindu-se  catastrofa  anunţată. 

6.  Şi  Domnul-Dumnezeu  a  făcut  să  crească  un  cikaion  şi  s-a  ridi¬ 
cat  deasupra  lui  Iona,  ca  să-i  ţină  umbră  deasupra  capului  şi  să-i  po¬ 
tolească  mânia.  Şi  s-a  bucurat  Iona,  cu  bucurie  mare,  pentru  cikaion. 

6.  Cikaion  —  este  planta  de  ricin,  cunoscută  la  asirieni  sub  nu¬ 
mele  de  „kukanitu,  Kiki  la  Egipteni,  Sept.  are  . . .  curcubete,  Vulgata 
—  hedera  —  iederă.  Traducerea  atât  de  variată  a  cuvântului  cikaion 
a  dat  şansă  la  multe  discuţii  cu  privire  la  soiul  plantei.  Astăzi  majo- 

ritatea  exegeţilor  (Gesenius,  Buhl,  Kautzsch,  Filion)  sunt  de  părere 
că-i  vorba  despre  ricin.  Acesta  creşte  bine  în  Orient  ajungând  până 
la  4 — 5  metri  înălţime,  are  foi  late  şi  ţine  o  umbră  deasă.  In  V.  T.  nu 
se  mai  întâlneşte  în  alt  text  afară  de  Iona  4,  6. 

7.  Dar  a  doua  zi  în  revărsatul  zorilor,  Dumnezeu  a  poruncit  unui 
vierme  să  roadă  ricinul  şi  el  s-a  uscat. 

7.  In  concepţia  autorului  biblic  toate  se  întâmplă  în  baza  unui  de¬ 
terminism  voit  de  legile  eterne. 

8.  Şi  la  răsăritul  soarelui  a  pornit  Dumnezeu  un  vânt  arzător  de 
la  răsărit  şi  soarele  a  dogorit  capul  lui  Iona  îneât  el  a  leşinat  de  căl¬ 
dură  de  nu  mai  trăgea  nădejde  de  sufletul  său.  Şi  şi-a  dorit  moartea  zi¬ 
când:  „Mai  bine  să  mor  decât  să  trăiesc". 

8.  „Vântul  arzător"  (evr.  ruah  kadim)  e  vântul  din  pustiu  foarte 
periculos  pentru  vegetaţie  şi  pentru  sănătate.  El  bântuie  în  deşertul 
arabic  şi  egiptean,  în  Persia,  Babilon  mai  puţin  în  Palestina.  Era  atât 
de  fierbinte  şi  veninos  încât  „la  câmpie  omora  într-o  clipă  pe  oricine 
l-ar  fi  surprins  stând“  (Onciul . . .  Asheal,  p.  59). 

9.  Şi  a  zis  Dumnezeu  către  Iona:  „Oare  bine  ai  făcut  că  te-ai  mâh¬ 
nit,  din  pricina  ricinului?  Şi  el  a  răspuns:  Bine  am  făcut  că  m-am  în¬ 
tristat  până  la  moarte. 

9.  La  decepţiunea  lui  Iona  se  mai  adaugă  şi  interogatoriul  lui  Dum¬ 
nezeu,  care  vrea  să-l  facă  să  înţeleagă  că  e  pe  o  linie  greşită.  Expre¬ 
sia  „intristat  până  la  moarte"  mai  obvine  în  lud.  16,  16,  Mat.  26,  38. 
Cu  aceasta  a  voit  să  spună  că  întristarea  lui  şi-a  ajuns  gradul  suprem. 
Ea  a  ajuns  să  fie  egală  cu  moartea.  Mai  mare  întristare  ca  aceasta 
pentru  Iona,  nu  se  putea  (Gheorghiu,  Ev.  d.  Mat.,  corn.,  p.  738). 

10.  Şi  a  zis  Domnul:  Tu  te-ai  îndurat  pentru  un  ricin,  pentru  care 
nu  te-ai  trudit,  nici  nu  l-ai  crescut,  care  într-o  noapte  s-a  ivit  şi  într-o 
altă  noapte  a  pierit! 

10.  Omul  adesea  ţese  pânză  de  păianjen,  preţuieşte  adică  nimi¬ 
curile  şi  trece  cu  nebăgare  de  seamă  pe  lângă  probleme  capitale  ale 
vieţii.  Ideea  se  exprimă  într-o  parabolă  poetică. 

11.  Dar  eu  să  nu  mă  îndur  de  Ninive,  cetatea  cea  mare,  în  care 
sunt  mai  mult  decât  120  000  de  oameni  (care  nu  ştiu  care  le  este  dreap¬ 
ta  nici  care  le  este  stânga),  vite  fără  număr. 

11.  Adevărul  se  exprimă  prin  antiteză:  pe  de  o  parte  un  simplu  fi¬ 
ricel  de  iarbă  (v.  10)  pe  de  altă  parte  o  masă  imensă  de  oameni,  unul 
(Iona)  urgiseşte,  altul  (Dumnezeu)  iubeşte.  Numărul  locuitorilor  nu-i 
precizat.  Cei  120  000  sunt  copii  nevârstnici  (care  nu  ştiu  deosebi 
dreapta  de  stânga). 

Se  combate  concepţia  fariseic  de  îngustă  a  profetului,  care,  proba¬ 
bil,  susţinea  că  afară  de  coborâtorii  din  Avraam  nimeni  n-are  dreptul 
la  mântuire  şi  se  învaţă  că:  Dumnezeu  este  părinte  bun  al  tuturor  oa¬ 
menilor,  el  vrea  să  mântuiască  pe  toţi  oamenii  şi  are  milă  şi  de  ani¬ 
male.  Acest  duh  universalist  face  din  cartea  profetului  Iona  o  perlă  a 
literaturii  bisericeşti. 

CARACTERUL  DINAMIC  ŞI  CEL  STATORNIC  AL  CULTULUI 

ORTODOX.  TRADIŢIE  Şl  ÎNNOIRE* 

# 

Dumnezeu  este  iubire  (I  In.  4,  16)  şi  El  a  creat  lumea  din  bunătate 
pentru  a  face  părtaşe  şi  alte  fiinţe  de  iubirea  Lui  intratrinitară.  El  a 
creat  lumea  pentru  om  şi  a  preconizat  conducerea  lumii  spre  scopul 
ei  —  deplina  comuniune  cu  El  — ,  prin  „dialog"  cu  omul.  Numai  omul 
poate  fi  „martorul"  slavei  şi  bunătăţii  lui  Dumnezeu,  arătată  prin  lu¬ 
me,  numai  omul  se  poate  bucura  conştient  de  iubirea  creatorului,  de¬ 
venind  partenerul  iconic  al  Lui.  De  aceea  lumea  e  creată  pentru  su¬ 
biecte  umane1. 

Prefaţăm  încercarea  noastră  de  a  reliefa  raportul  dintre  statornic 
şi  dinamic  în  cultul  ortodox,  prin  prezentarea  iubirii  lui  Dumnezeu  şi 
a  răspunsului  omului  la  această  iubire,  ca  fiind  baza  teandrismului  ecle- 
sial  şi  ca  premiza  realizării,  înţelegerii  şi,  totodată,  a  împlinirii  cultu¬ 
lui  în  Ortodoxie. 

Pentru  Biserica  Răsăritului,  cultul  este  mediul  de  trăire  al  lucră¬ 
rilor  Sfântului  Duh  de  către  credincioşi,  este  dialogul  conştient,  per¬ 
sonal  şi  plin  de  iubire  dintre  Hristos,  Capul  Bisericii  şi  Biserică,  Mi¬ 
reasa  Lui2.  Prin  Fiul  lui  Dumnezeu  întrupat,  răstignit,  înviat  şi  înălţat 
la  cer,  omul  a  intrat  în  intimitatea  Sfintei  Treimi  şi  astfel  infinitatea 
iubirii  dumnezeieşti  iradiază  şi  asupra  noastră  prin  Duhul  Sfânt,  Care 
vine  în  noi  ca  Purtător  al  iubirii  lui  Dumnezeu  Tatăl  pentru  Fiul.  A- 
ceastă  bunătate  ne  îmbrăţişează  şi  pe  noi,  acum,  prin  Fiul  şi  ni  se  co¬ 
munică  prin  transparenţa  Fiului3.  Viaţa  dumnezeiască  extinsă  din  Tru¬ 
pul  lui  Hristos  este  Biserica,  care  este  transparenţă  faţă  de  Capul  ei, 


*  Prezentul  studiu  a  fost  pregătit  pentru  Congresul  al  XV-leia  al  Asociaţiei  in¬ 
ternaţionale  Societas  Liturgica,  Dublin  (Irlanda),  t4 — 19  august  1995,  cu  tema:  „For¬ 
ma  Liturghiei  viitorului".  O  parte  din  acest  studiu  va  fi  publicist  în  revista  „Studia 
Liturgica",  1996»  sub  titlul:  „Tradition  and  renewal  in  Orthodox  Liturgy11. 

1  Pr.  Prof.  Dr.  Dumitru  Stăniloae,  Teologia  Dogmatică  Ortodoxă,  voi.  I.  Bucu¬ 
reşti,  1978,  p.  339. 

2  Idem,  Cu/tui  Bisericii  Ortodoxe ,  mediu  al  lucrărilor  Sfântului  Duh  asupra  cre¬ 
dincioşilor,  în  rev.  „Ortodoxia",  XXXIII  (1981),  nr.  1,  p.  6. 

3  Idem,  Teologia  Dogmatică  Ortodoxă,  voi.  II,  Bucureşti,  1978,  p.  325. 

în  sensul  că  prin  toate  actele  ei  se  vede  Hristos,  Care  se  comunică  cre¬ 
dincioşilor  prin  toate  adele  eclesiale.4 

Unirea  divinului  cu  umanul,  îmbrăţişarea  tainică  şi  mântuitoare  a 
firii  umane  de  către  firea  dumnezeiască,  fără  desfiinţarea  umanului  în 
Persoana  Fiului  lui  Dumnezeu  întrupat,  sunt  temeiurile  teandrismului 
eclesial  şi  baza  ultimă  a  explicării  raportului  dintre  văzut  —  nevăzut, 
sensibil  —  inteligibil,  ceresc  —  pământesc  în  sânul  Bisericii.  Nimic 
sensibil  nu  ne-a  dat  Hristos,  ci  toate  cele  inteligibile  ni  le-a  dat  prin 
lucruri  sensibile.  „Văzutul  în  Biserică  este  transfigurat,  plin  de  putere, 
obiectivul  în  Biserică  rămâne  obiectiv,  dar  un  obiectiv  pnevmatic  prin 
care  Hristos  ne  împărtăşeşte  darurile  Sale*5. 

1.  Raportul  între  simbol  şi  realitate  în  cult 

Omul,  fiinţă  raţională  deschisă  ontologic  spre  comuniunea  cu 
Dumnezeu,  poate  descoperi  caracterul  de  simbol  al  lumii:  „Lumea  slu¬ 
jeşte  ridicării  noastre  la  sensul  nostru  ultim  sau  la  obţinerea  plenitu¬ 
dinii  noastre  în  comuniunea  cu  Dumnezeu  cel  personal,  prin  raţionali¬ 
tatea  ei  flexibilă  şi  contingenţă,  prin  sensurile  pe  care  omul  le  poate 
urmări  prin  ea*6. 

Ortodoxia  vorbeşte  în  acest  sens  de  un  realism  simbolic.  Dumne¬ 
zeu  se  manifestă  în  lume  prin  „energiile  necreate  ce  emană  din  fiinţa 
divină:  „Dumnezeu  a  zidit  această  lume  văzută  ca  un  reflex  al  lumii 
mai  presus  de  lume,  pentru  ca  prin  contemplarea  spirituală  a  ei  să 
ajungem  ca  pe  o  scară  minunată  la  lumea  aceea*7.  Forma  văzută,  ca 
parte  componentă  a  teandrismului  eclesial,  nu  este  una  cu  Realitatea 
nevăzută,  dar  este  nedespărţită  de  aceasta,  fiind  „îmbibată*  de  ea. 
Lucrul  văzut  este  simbol  al  paradigmei  sale  nevăzute,  tocmai  prin  fap¬ 
tul  că  acestea  două,  fără  să  fie  una,  sunt  totuşi  la  un  loc,  sunt  nedes¬ 
părţite  (symballein).  Realitatea  văzută  nu  este  însă  numai  un  simbol  se¬ 
parat  de  har,  care  să  ocazioneze  lucrarea  harului,  ci  ea  este  prin  Sf. 
Taine  o  realitate  plină  de  putere  dumnezeiască. 

După  înălţarea  la  cer  a  Mântuitorului,  noi  nu  ne  mai  putem  atin¬ 
ge  trupeşte  de  Hristos,  ci  Acesta  lucrează  prin  Trupul  Său  pnevmati- 
zat  asupra  trupului  nostru,  prin  materia  văzută.  Hristos  pătrunde  cu 
Trupul  Său,  cu  energia  Trupului  Său  preacurat  în  trupul  nostru  prin 
realitatea  văzută  de  care  se  foloseşte  viaţa  Bisericii. 

Mântuitorul  Hristos  ne-a  dat  daruri  spirituale  prin  intermediul 
realităţii  sensibile.  Sf.  Euharistie,  ţelul  şi  ţinta  ultimă  a  oricărei  cele¬ 
brări  liturgice,  este  prin  excelenţă  un  „termen  intermediar "  între  lu- 


4  Idem,  Transparenta  Bisericii  ]n  viata  sacramentală.  In  rev.  „Ortodoxia*  XXII 
(1970),  nr.  4,  p.  500. 

5  Idem,  Teologia  Dogmatică  .. .,  voi.  II,  op.  cit.,  p.  252. 

6  Ibidem,  voi.  I,  p.  340. 

7  Idem,  Simbolul  ca  anticipare  şi  temei  al  posibilităţii  icoanei,  In  rev.  „Studii 
Teologice",  IX  (1957),  nr.  7—8,  p.  427. 

mea  prezentă  şi  universul  eshatologic8.  Toate  actele  liturgice  au  con¬ 
sistenţă  proprie,  fiind  orientate  eshatologic.  Ele  sunt  imitaţie  a  acte¬ 
lor  lui  Hristos,  imitare  care  ni-L  face  prezent  pe  Dătătorul  harului.  In 
toate  tainele  şi  ritualurile  liturgice  imitarea  (mimesis)  actelor  istorice 
ale  lui  Hristos  are  loc  iconic  (en  eikoni),  dar  mântuirea  şi  harul  ne  sunt 
comunicate  în  realitate  (en  alitia). 

Săvârşirea  Jertfei  celei  noi  în  cadrul  Sf.  Liturghii  a  fost  trăită  de 
la  început  ca  o  realitate  eshatologică  nouă,  care  irupe  continuu  în  lu¬ 
mea  sensibilă.  Sf,  Liturghie  a  fost  şi  este  spaţiul  privilegiat  al  „paru- 
siei  liturgic-sacramentală  a  Domnului11.  Actele  cultice  ale  Synaxei  eu- 
haristice,  pe  care  le  găsim  deplin  conturate  în  lucrările  liturgice  ale 
Bisericii  primare  şi  care  vor  evolua  apoi  spre  fastul  bizantin  (sau  so¬ 
brietatea  liturghiilor  apusene)  au  o  eficienţă  ontologică,  ducând  la 
sfinţirea  darurilor,  dar  ele  sunt  şi  „semne11,  „simboluri4*  ale  unei  îm¬ 
pliniri  eshatologice  viitoare9. 

Nici  unul  din  actele  liturgice  nu  este  gratuit,  „spectacular",  ci  îm¬ 
preună  alcătuiesc  un  tot  unitar  în  iconizarea  împărăţiei  lui  Dumnezeu, 
în  lumea  aceasta.  Corelaţia  dintre  simbol  şi  realitatea  simbolizată ,  din¬ 
tre  imagine  şi  arhetip  în  Sf.  Liturghie  este  una  dinamică:  realitatea  de¬ 
scrisă  simbolic  de  actul  liturgic  este  o  realitate  nouă  a  împărăţiei  lui 
Dumnezeu,  care  vine  tot  mai  deplin.  Simbolul  este  anficipa/ie  şi  par- 
ţiaîâ  realizare  a  realităţii  celei  noi,  a  eonului  viitor.  Imaginea  liturgi¬ 
că  a  actelor  sacramentale  este  imaginea  care  se  întoarce  la  Arhetip10. 
Simbolul,  de  la  simballo  —  (unesc,  ţin  la  un  loc),  uneşte  două  realităţi: 
empirică  sau  văzută  şi  spirituală  sau  nevăzută,  nu  în  chip  logic  (aceas¬ 
ta  înseamnă  aceea),  nici  analogic  (aceasta  reprezintă  aceea,  nici  după 
o  relaţie  cauzală  (aceasta  este  cauza  aceleia),  ci  epUanic  (epifania  — 
descopăr).  O  realitate  descoperă  pe  alta,  dar  numai  în  măsura  în  care 
simbolul  este  capabil  să  întrupeze  această  realitate11. 

2.  Sensul  înnoirii  în  cultul  ortodox 

Plenitudinea  misterului  mântuirii,  adică,  dumnezeirea  în  maxima 
ei  apropiere  şi  lucrare  mântuitoare  în  umanitate,  a  fost  trăită  continuu 
în  mod  plenar  de  Biserică,  dar  niciodată  nu  a  putut  fi  deplin  exprima¬ 
tă  în  cuvinte12.  Cu  toate  acestea,  Biserica  a  păstrat  cu  fidelitate  con¬ 
ţinutul  kerigmei  apostolice,  ca  expresie  a  experierii  misterului  mântu¬ 
irii  în  sânul  Bisericii.  Această  „păstrare  cu  fidelitate11  a  putut  lăsa  im- 


8  Rene  Borncrt,  Les  commentaires  byzQntins  de  la  divine  Liturgie ,  du  Vll-e  au 
XV -e  siecie,  Paris,  1966,  p.  50. 

9  Vezi  pe  larg:  Al.  Schmomann,  L.  Euchristie  —  Sacrament  du  Royaumef  Trad. 
par  C.  Andronikof,  Paris  1985.  Trad.  rom.  de  Pr.  Boris  Răduleanu,  Ed.  'Anastasia» 
1993. 

10  V.  Hzhivov,  The  Mystagogia  oi  St.  Maximus  the  Contesseur  and  the  de- 
veiopment  oi  the  bvzantine  thcory  oi  the  image,  in  «St.  Vladimir’s  Theological  Qua- 
terly",  V.  31,  1987,  nr.  4,  p.  319. 

11  Al.  Schmeirbann,  op.  cit.,  p.  33.  Trad.  rom.  cit.,  p.  45. 

12  Pr.  prof.  dr.  D.  Stănllcae,  Taina  Euharistiei  —  izvor  de  viată  spirituală  în 
Ortodoxie ,  In  rcv.  „Ortodoxia",  XXXI  (1979),  nr,  3 — 4,  p.  505. 

presia  că  Biserica  nu  a  mers  „cu  timpul",  ci  a  repetat  şi  repetă  mereu 
formule  şi  practici  venerabile  primite  prin  Tradiţie.  Pentru  Răsăritul 
Ortodox  insă,  Tradiţia,  această  memorie  vie  a  Bisericii,  este  relaţia  vie 
cu  Hristos  cel  înviat  şi  înălţat  la  ceruri,  este  realitatea  nouă,  eficientă 
a  lui  Hristos,  trăită  şi  transmisă  continua ,3. 

a)  Tradiţia,  din  care  face  parte  şi  cultul  divin,  nu  este  o  sumă  de 
propoziţii  reţinute  de  memoria  Bisericii,  ci  este  o  trăire  continuă  a  a- 
celeaşi  legături  cu  Hristos  pe  care  a  trăit-o  Biserica  apostolică. 

Conţinutul  interior  al  Sf.  Tradiţii  este  Hristos  cel  întrupat,  răstig¬ 
nit,  înviat  şi  înălţat  la  ceruri,  Care  ni  se  comunică  în  Sf.  Duh  şi  prin 
aceasta  ne  conduce  la  mântuire.  Astfel,  conţinutul  Tradiţiei  este  pleni¬ 
tudinea  vieţii  divine  în  formă  umană  care  ni  se  comunică  nouă.14  A- 
ceastă  plenitudine  nu  admite  schimbare,  decât  cu  preţul  căderii  din  ea. 
Această  plenitudine  trebuie  să  fie  păstrată  în  toate  timpurile.  Rămâ¬ 
nând  în  această  plenitudine,  care  se  arată  în  toate  actele  eclesiale,  Bi¬ 
serica  şi  membrii  ei  nu  se  menţin  într-o  „închistare  în  forme  vechi", 
într-o  imobilitate,  ci  într-o  continuă  mişcare  de  desăvârşire  în  aplica¬ 
rea  conţinutului  inepuizabil,  bogat  şi  viu  şi  totodată  dinamic  al  Tra¬ 
diţiei. 

Conţinutul  Tradiţiei  este  permanent  pentru  că  este  totdeauna  nou 
şi  dinamic,  pentru  că  este  infinit.  El  devine  „static"  când  nu  mai  este 
sesizat  şi  însuşit  prin  viaţă.  Formele  de  ritual  exterioare  pe  care  le 
propune  Biserica  sunt  expresia  prelungită  a  experienţei  cultice  de  două 
mii  de  ani  a  creştinilor.  Ele  au  apărut  şi  s-au  cristalizat  în  pleroma  Bi¬ 
sericii  în  timp,  prin  asistenţa  Duhului  Sfânt.  Ele  poartă  marca  tean- 
drismului  eclesial,  nefiind  niciodată  acte  simple,  „gratuite".  Cultul  nu 
este  memorie ,  ci  eveniment  mântuitor  prezent .  El  este  eveniment  mân¬ 
tuitor  prezent,  întemeiat  pe  lucrarea  mântuitoare  trecută,  readusă  în 
memorie,  actualizată,  prin  celebrarea  liturgică.  Dacă  sunt  înţelese  şi 
trăite  interior  actele  cultice  ale  Bisericii  ele  îşi  descoperă  transparen¬ 
ta,  descoperindu-L  pe  Hristos,  Cel  care  se  comunică  pe  Sine  şi  pe  a- 
ceastă  cale.  Doar  credinţa  şi  încorporarea  sacramentală  şi  ascetică  în 
trupul  lui  Hristos,  adică  practicarea  Tradiţiei  cu  credinţă  poate  face 
„expresiile  teoretice  ale  cultului"  şi  actele  liturgice  înţelese  şi  totoda¬ 
tă  utile  pentru  asimilarea  conţinutului  Tradiţiei  şi  înaintarea  în  viaţa 
duhovnicească.  „Cultul  este  mijlocul  principal  care  ajută  viaţa  omu¬ 
lui  să  înainteze  neabătut  spre  unirea  cu  Dumnezeu ...  el  este  mijlocul 
principal  de  creştere  spirituală  a  omului  şi  prin  aceasta  el  este  o  an¬ 
ticipare  a  fericirii  eshatologice,  o  arvună  a  acestei  fericiri."15 

Preocuparea  faţă  de  latura  formală  a  ritualului  liturgic  de  către 
credincioşi  sau  chiar  teologi  exprimă  mai  întâi  insensibilitatea  acesto¬ 
ra  faţa  de  conţinutul  Tradiţiei.  Sesizarea  formală  înseamnă  incapaci- 


13  Idem,  Concepţia  ortodoxă  despre  tradiţie  şi  dezvoltarea  doctrinei,  în  rev. 
.Ortodoxia**,  XXVII  (1975),  nr.  1,  p.  5. 

14  Idem,  Caracterul  permanent  şi  mobil  al  Tradiţiei,  în  rev.  „Ortodoxia**,  XXV 
(1973),  nr.  3—4,  p.  155. 

15  Idem,  Cultul  Bisericii  Ortodoxe  . . .,  art.  c it.t  p.  7. 

tatea  celor  care  o  fac  de  a  simţi  şi  trăi  bogăţia  infinită  a  predaniei  bi¬ 
sericeşti,  şi  această  criză  a  formalismului  nu  poate  fi  depăşită  prin 
reducerea  ritualului,  cum  propun  chiar  unii  ortodocşi16,  sau  prin  schim¬ 
barea  formelor  exterioare  —  cum  a  făcut  Apusul  desfiinţând  cu  totul 
cultul  —  căci  aceasta  ar  însemna  o  adaptare  a  cadrului  eclesial  exte¬ 
rior  la  sărăcia  credinţei  unui  moment  istoric  şi  astfel  se  ajunge  Ia  pier¬ 
derea  şi  distrugerea  mediului  în  care  se  comunică  întreaga  credinţă  în 
Hristos.17 

Dacă  alunecarea  în  formalismul  Tradiţiei,  căderea  din  plenitudi¬ 
nea  ei,  a  atras  după  sine  problema  „reviziunii  cultului",  în  sensul  re¬ 
ducerii,  ffajustăriiJ'  lui  nejustificate,  atunci  rezolvarea  acestei  proble¬ 
me  o  dă  doar  redescoperirea  conţinutului  interior  al  Tradiţiei  prin  cre¬ 
dinţă,  a  semnificaţiei  mistice  şi  a  valorii  sacramentale  a  rânduielilor 
bisericeşti.  Aceasta  înseamnă  o  revenire  la  plenitudinea  interioară  a 
Tradiţiei. 

Formele  cultice  exterioare,  cuvintele  ritualului  şi  ritualul  pot  fi 
„modificate"  doar  în  sensul  necesităţii  de  a  le  face  mai  transparente 
prin  credinţă,  astfel  încât  credincioşii  să  aibă  în  cadrul  cultic  conşti¬ 
inţa  şi  evidenţa  că  trăiesc  în  Hristos  şi  se  realizează  în  El.  Ajungând 
apoi  să  aplice  conştient  în  viată  aceste  „forme  exterioare44,  credincio¬ 
sul  va  putea  trăi  conţinutul  acestor  acte,  fără  să  se  mai  simtă  stinghe¬ 
rit  de  cadrul  exterior.  Dispoziţiile  exterioare,  înţelese  şi  trăite,  se  im¬ 
primă  în  fiinţa  proprie  şi  se  transformă  în  viaţă  spirituală.18 

b)  Centrul  cultului  divin  ortodox  îl  constituie  Sf.  Liturghie .  Sf. 
Liturghie  este  o  plenitudine  a  Revelaţiei  retrăite  continuu  de  Biserică 
prin  practică  şi  memorial ,  memoria  reliefând  practicarea  ei  continuă, 
iar  practicarea  făcând  memoria  vie,  ontologică.  Biserica  trăieşte  pe 
Hristos  prin  memorial  (memorie),  dar  şi  prin  legătură  prezentă  şi  prin 
aşteptare  şi  pregătire  eshatologică.  Biserica  este  ea  însăşi  tradiţie  vie, 
tradiţie  practicată  sau  Revelaţie  integrală  trăită  continuu. 


16  Vezi:  Prot.  Dr.  Vaslle  Petrica,  Liturghia  copiilor  —  un  mijloc  pentru  revi¬ 
gorarea  religiozităţii  tineretului ,  în  «Vestitorul  Ortodoxiei",  an.  V,  nr.  97,  30  iunie 
1993,  p.  3.  Autorul  propune,  ca  „benefică  inventitate",  o  „liturghie  specială",  „mult 
tmai  scurtă",  care  să  se  oficieze  sâmbăta  în  mod  special  pentru  copii.  Buna  sa  in¬ 
tenţie  este  acoperită  de  o  „mutilare"  periculoasă  a  SL  Liturghii  şi  de  o  „frustrare" 
a  tinerilor,  care  au  şi  ei  dreptul  să  cunoască  şi  să  trăiască  în  integritatea  ei  aceas¬ 
tă  slujbă  d  ivină.  Invocarea  nerăbdării  copiilor  de  a  participa  la  o  liturghie  obiş¬ 
nuită,  care  nu  depăşeşte  cu  mult  o  oră,  este  contrazisă  dc  însăşi  normele  didacti¬ 
ce  şi  pedagogice,  care  prevăd  şi  pentru  cei  mai  mici  şcolari  patru  ore  de  curs  pe 
zi.  Cu  atât  mai  mult  nu  este  justificată  „graba"  slujitorilor.  Soluţia  este  una  sin¬ 
gură,  cea  pe  care  ne-o  propune  Păr.  Stănîloae:  sper/rea  credinţei  prin  conştientiza¬ 
rea  tuturor  credincioşilor  pentru  a  trăi  bogăţia  infinită  a  predaniei  bisericeşti,  nu 
prin  reducerea  slujbei  la  nivelul  sărac  al  credinţei  (7'eo/ogj’a  Dogmatică ,  op,  c/f., 
p.  341  )4 

Preoţii  „extrem  de  entuziasmaţi",  gata  să  treacă  „grabnic  La  a  proceda  în¬ 
tocmai",  cum  propune  autorul,  înainte  de  a  face  acest  lutru  c  bine  să  se  gândească 
fiecare  la  răspunderea  personală  ce  revine  „iconomului  tainelor  dumnezeieşti". 

17  Pr,  prof.  dr.  D.  Stănîloae,  Caracterul  permanent,..,  art,  cit .,  p.  159. 

18  Idem,  Spiritualitate  şi  comuniune  în  Liturghia  Ortodoxă ,  Craiova,  1984,  p.  125. 

Sf.  Liturghie  este  în  Ortodoxie  nu  numai  o  trăire  continuă  la  ace¬ 
laşi  nivel  de  spiritualitate  a  misterului  mântuirii,  ci  şi  o  înaintare  în 
trăire  şi  înţelegere,  căci  descoperirea  sensurilor  adânci  ale  Synaxei 
euharistice  se  arată  plenar  în  progresul  vieţii  duhovniceşti.  Tradiţia 
nu  este  doar  o  „memorie  vie",  mereu  retrăită  de  Biserici,  ci  o  trans- 
cendere  spre  ţinta  eshatologică,  o  înaintare  în  transparenţa  realităţii 
divine,  trăită  neîntrerupt  în  Biserică. 

Aceasta  se  reflectă  inevitabil  şi  într-o  Îmbogăţire  a  limbajului, 
într-o  nuanţare  şi  diversificare  continuă,  limbaj  care  devine  astfel  ca¬ 
pabil,  in  fiecare  epocă,  să  exprime  cât  mai  adecvat  misterul  lucrării 
mântuitoare  a  lui  Hristos  în  Biserică.  Progresul  neîntrerupt  în  înţele¬ 
gerea  Sf.  Liturghii,  ca  realitate  eshatologică  prezentă  în  lume,  a  adus 
cu  sine  şi  diversificarea  şi  nuanţarea  actelor  liturgice  şi,  totodată,  ale¬ 
gerea  celor  mai  potrivite  cuvinte  de  invocare  în  rugăciune  (stabilirea 
textelor  anaforalelor). 

Elementele  ritualului  primar,  ca  elemente  ale  tradiţiei  apostolice 
s-au  dezvoltat  şi  amplificat,  păstrând  însă  până  astăzi  aceeaşi  semni¬ 
ficaţie.  Această  lărgire  şi  amplificare  a  ritualului  nu  a  avut  altă  me¬ 
nire  decât  să  reliefeze  acelaşi  unic  şi  negrăit  mister  exprimat  în  esen¬ 
ţă  în  revelarea  lui  iniţiată  de  Hristos  şi  de  Apostoli  şi  formulat  în  con¬ 
turul  lui  general  de  Biserică.  Cuvintele,  metaforele,  formulele  noi  nu 
au  înlăturat  pe  cele  de  la  început,  ci  au  fost  verificate  în  lumina  ace¬ 
lora,  pentru  ca  Biserica  să  aibă  siguranţa  că  nu  iese  prin  noile  expre¬ 
sii  din  misterul  mântuirii,  trăit  de  la  început  în  întregimea  lui.  Cuvin¬ 
tele,  simbolurile  şi  formulele  noi  s-au  intercalat  între  cele  de  la  în¬ 
ceput,  prin  care  s-a  revelat  misterul  mântuirii,  pentru  ca  acelea  să-şi 
recapete  prospeţimea,  iar  sensul  celor  noi  să  redea  în  mod  nealterat 
acelaşi  mister  al  mântuirii  exprimat  de  cele  de  la  început. 

c)  Tradiţia  statornică  şi  Tradiţia  dinamică  în  Sf.  Liturghie 

Raportul  între  vechi  şi  nou,  între  statornic  şi  dinamic  în  Sf.  Litur¬ 
ghie  este  dat  de  raportul  dintre  Tradiţia  apostolică,  statornică  şi  Tra¬ 
diţia  bisericească,  dinamică.  Revelaţia  dumnezeiască  nescrisă  este  Tra¬ 
diţia  dumnezeiască  apostolică.  Transmiterea  ei  s-a  încheiat  cu  moar¬ 
tea  ultimului  Apostol,  după  care  a  urmat  fixarea  ei  în  scris  (sec.  I — 
VIII),  în  scrieri  şi  documente.  Aceasta  este  Tradiţia  dumnezeiască  a- 
postolică  sub  aspect  statornic  cu  valoare  permanentă,  în  care  Biseri¬ 
ca  recunoaşte  fondul  tradiţiei  moştenite  de  la  Sf.  Apostoli  şi  înţelesul 
ei  autentic.  Tradiţia  bisericească  este  aspectul  dinamic  al  Tradiţiei 
apostolice.  Ea  răspunde  nevoilor  timpului,  scoţând  în  evidenţă  sensu¬ 
rile  cele  mai  adecvate  fiecărei  epoci,  dar  în  acelaşi  timp  devansând 
realitatea.  Dar  numai  acel  progres  din  Tradiţia  bisericească  este  vala¬ 
bil  care  se  sprijină  pe  Tradiţia  apostolică.  Această  Tradiţie  bisericeas¬ 
că  ce  creşte  din  Tradiţia  apostolică  şi  rămâne  în  cadrul  ei,  ca  Tradiţie 
dinamică  şi  identică  în  acelaşi  timp  —  ca  Tradiţie  al  cărei  dinamism 
se  hrăneşte  din  sursa  stabilă  a  Tradiţiei  apostolice  sau  din  Hristos  cel 

integral  descris  şi  comunicat  prin  ea  —  înaintează  pe  un  drum  ale  că¬ 
rui  jaloane  sunt  date  virtual  în  Tradiţia  apostolică19. 

în  Liturghia  ortodoxă  avem  o  înnoire  continuă,  spirituală,  iar  pen¬ 
tru  că  nu  se  poate  separa  conţinutul  de  limbaj  trebuie  precizat  că 
prin  cuvinte,  metafore,  acte,  formulări  noi  spiritul  creştin  urmăreşte 
scoaterea  în  evidenţă  a  unor  laturi  sau  colţuri  vitale  implicate  în  mis¬ 
terul  mântuirii  şi  care  sunt  insuficient  puse  în  lumină  de  formulele 
vechi. 

Termenii  şi  formulele  noi  urmăresc  să  arate  că  în  conţinutul  mis¬ 
terului  creştin  al  îndumnezeirii  omului,  aşa  cum  îl  înfăţişează  Tradi¬ 
ţia  apostolică,  se  află  implicate  sensuri  mai  adânci  şi  nuanţate. 

Dar  chiar  dacă  noile  cuvinte  şi  formulări  pot  însemna  mai  mult 
decât  simple  alternative  sau  formule  verbale,  ele  nu  trebuie  să  corec¬ 
teze  cuvintele  şi  formulele  tradiţiei  de  la  început,  care  în  esenţă  şi  în 
conturul  general  exprimă  în  mod  fidel  şi  în  întregime  misterul  mân¬ 
tuirii.  Această  necontrazicere  este  şi  criteriul  acceptării  lor. 

3.  Stabilitatea  şi  evoluţia  iormelor  de  cult 

Pe  baza  legăturii  genetice  dintre  doctrină  şi  cult ,  exprimată  în 
principiul  general:  îex  credendi,  lex  orandir  există  anumite  forme  ex¬ 
terne  ale  cultului  divin  care  aparţin  „tradiţiei  statornice",  fiind  sta¬ 
bile  şi  nemodificabile  în  conţinutul  lor.  Adevărurile  de  credinţă,  ne- 
schimbabile,  ale  Revelaţiei  divine  sunt  exprimate  şi  concretizate  în 
viaţa  Bisericii  prin  actele  fundamentale  ale  cultului  divin.  Cultul  fie¬ 
cărei  Biserici  sau  confesiuni  creştine  exprimă  astfel  cel  mai  fidel  doc¬ 
trina  acesteia,  aşa  încât  cultul  are  un  pronunţat  caracter  confesional. 
Cultul  nu  este  numai  (fo  expresie,  ci  şi  un  suport  al  dogmei  confesiu¬ 
nii  respective",  aşa  încât  modificările  formelor  esenţiale  ale  lui  se 
răsfrâng  şi  asupra  doctrinei20. 

a)  între  formele  fundamentale ,  stabile  şi  nemodificabiîe  ale  cultu¬ 
lui  divin  sunt,  mal  întâi,  cele  instituite  direct  de  Mântuitorul  sau  Sfin¬ 
ţii  Săi  Apostoli  şi  practicate  de  Biserica  primară,  şi  care  s-au  transmis 
până  la  noi.  Din  acestea  amintim:  hirotonia  sau  instituirea  ierarhiei 
sfinţitoare  prin  punerea  mâinilor  (din  veacul  X  catolicii  au  adăugat  şi 
ungerea),  săvârşirea  Sf.  Euharistii  cu  pâine  dospită  (din  sec,  IX — X  în 
Apus  se  foloseşte  azima)  şi  vin  amestecat  cu  apă ,  administrarea  bote¬ 
zului  prin  Întreita  afundare  (din  sec.  XIV  în  Apus  se  generalizează  stro¬ 
pirea  (aspersio)  sau  turnarea  (infusio),  locul  Sf.  Liturghii,  ca  jertfă  şi 
taină,  în  centrul  cultului,  cu  cele  trei  părţi  principale  ale  ei:  proscomi- 
dia,  liturghia  catehumenilor  şi  liturghia  credincioşilor,  cele  şapte  lau¬ 
de,  ritualul  tainelor  şi  ierurgiilor,  sărbătorile  anului  liturgic  ş.  a,21. 


19  Idem,  Teologia  Dogmatici ,  op.  cit.,  p.  341, 

20  Pr.  prof.  Ene  Branişte,  Problemele  de  actualitate  ale  Bisericii  de  azi:  dez¬ 
voltare  (evoluţie)  şi  revizuire  (adaptare)  in  cult,  din  punct  de  vedere  ortodox ,  in 
rev.  „Ortodoxia**,  XXI  (1969),  nr.  2,  p.  199. 

21  Ibide/n,  p.  199—200. 

Din  această  categorie  fac  parte  şi  rugăciuni  şi  imne  cu  caracter 
doctrinar:  „Lumină  lină“,  „Sfinte  Dumnezeule”,  Doxologia,  Crezul,  ru¬ 
găciunile  începătoare  ş.  a. 

Slujbele  divine,  constituind  experienţa  îmbogăţită  de  două  mile¬ 
nii  a  vieţii  Bisericii,  au  dobândit  fiecare  în  parte  o  constituţie  sau 
structură  specială,  exprimată  în  rcij.duiala  tipiconală.  Elementele  sluj¬ 
bei,  dozate  după  un  „echilibru  liturgic”,  se  succed  după  o  „logică  li¬ 
turgică”,  exprimând  împreună  o  semnificaţie  mistico-simbolică,  care 
face  legătura  între  imanent  şi  transcendent.  Schimbarea  rânduielii  mo¬ 
difică  şi  semnificaţia  simbolică  a  slujbei. 

De  asemenea,  au  devenit  stabile  şi  acele  rituri  şi  imne  specifice 
ortodoxiei,  care  sporesc  solemnitatea  cultului  şi  îi  îmbogăţesc  conţi¬ 
nutul  doctrinar  al  acestuia,  care  suni  ritualurile  legate  de  marile  săr¬ 
bători,  din  Săptămâna  Patimilor,  din  ziua  înălţării  Sf.  Cruci. 

Toate  actele  fundamentale  ale  cultului  sunt  un  bun  comun  al  creş¬ 
tinătăţii  ortodoxe  întregi,  fiind  consacrate  şi  devenind  venerabile  şi 
intangibile.  „Păstrarea  neştirbită  a  formelor  esenţiale  ale  cultului  ga¬ 
rantează  şi  întreţine  nu  numai  uniformitatea  cultului  liturgic  în  în¬ 
treaga  creştinătate  ortodoxă,  ci  şi  unitatea  ei  de  doctrină,  omogenita¬ 
tea  vieţii  religioase  (a  spiritualităţii)  ortodoxe,  unitatea  externă  a  Bi¬ 
sericii  precum  şi  legătura  de  continuitate  cu  originile  creştine".22 

b)  In  cadrul  cultului  se  află  şi  lorme  secundare,  care  nu  sunt  le¬ 
gate  de  învăţătura  de  credinţă  şi  care  au  apărut  ca  dezvoltări,  în  di¬ 
ferite  epoci  şi  în  anumite  condiţii.  Aceste  forme  sunt  susceptibile  de 
modificări  în  funcţie  de  evoluţia  vieţii  spirituale.  în  cadrul  acestei  e- 
voluţii,  unele  forme  vechi  sunt  abandonate,  fiind  înlocuite  cu  altele  noi, 
unele  forme  vechi  sunt  dezvoltate  şi  altele  trecute  în  umbră.  Cultul 
divin,  aşa  cum  se  prezintă  azi,  este  rezultatul  unui  proces  de  lentă 
dar  continuă  evoluţie,  care  a  înregistrat  modificări  de  amănunt,  su¬ 
primări,  adăugiri  şi  dezvoltări.  Procesul  de  creştere,  de  dezvoltare 
continuă  a  formelor  primare  ale  cultului  ajungându-se  la  cele  de  azi 
mai  bogate  şi  complexe,  a  fost  secundat  de  alt  proces  şi  mai  lent  de 
simplificare  sau  prescurtare  (în  lecturile  biblice,  psalmi,  poezia  imno- 
grafică  etc.).  Acest  proces  amplu  dar  foarte  lent  „nu  a  fost  determi¬ 
nat  de  autoritatea  bisericească,  ci  de  însăşi  pietatea  credincioşilor".13 
Cele  mai  expuse  acestor  schimbări,  dintre  rânduielile  liturgice,  au  fost 
laudele  bisericeşti. 

Formele  care  pot  suferi  aceste  schimbări  sunt,  între  altele:  limba 
liturgică,  melodiile  cântărilor  bisericeşti,  numărul  lecturilor  biblice, 
psalmi  şi  paremi,  folosite  în  cult.24 

Ortodoxia  nu  vorbeşte  despre  o  reformă  liturgică,  ci  doar  despre 
o  punere  in  acord  a  formelor  ei  de  manifestare  cu  specificul  fiecărei 


22  Ibidcm ,  p.  201. 

23  Idem,  Câteva  opinii,  atitudini  şi  propuneri  In  problema  revizuirii  cultului 
ortodox ,  in  rev.  „Ortodoxia",  XXVI  (1974),  nr.  3,  p.  461. 

24  Idem,  Probleme  de  actualitate  . . .,  art.  cit.,  p.  202 — 203. 

epoci,  acţiune  care,  săvârşită  prin  asistenţa  Sf.  Duh  în  Biserică,  defi¬ 
neşte  cadrul  firesc  al  evoluţiei. 

Autoritatea  superioară  bisericească  supraveghează  şi  dirijează  e- 
voluţia  cultului,  putând  interveni  după  caz,  în  acest  proces.  Pe  lista 
sinodului  panortodox  au  fost  puse  diverse  probleme  privitoare  la  cult, 
cum  sunt:  reintroducerea  în  cult  a  lecturilor  vetero-testamentare  aban¬ 
donate  pe  parcurs,  uniformizarea  tipicului  şi  a  rânduielilor  de  cultr 
uniformizarea  calendarului,  întărirea  vieţii  liturgice  ş,  a. 

Pentru  sporirea  vieţii  liturgice,  prin  participarea  reala  şi  conştien¬ 
tă  a  credincioşilor,  este  necesar  să  se  citească  cu  voce  tare  rugăciu¬ 
nile  canonului  euharistie,  după  cum  a  propus,  printre  alţii,  liturgistul 
grec  P.  Trembelas.25  La  aceasta  s-a  adăugat  conştientizarea  credincio¬ 
şilor  despre  importanţa  covârşitoare  a  împărtăşirii  pregătite  cu  Tru¬ 
pul  şi  Sângele  Mântuitorului  la  Sf.  Liturghie.  Împărtăşania  trebuie  să 
fie  nu  rară,  nici  deasă,  ci  pregătită  cum  ne  învaţă  Sf.  Părinţi.  La  fie¬ 
care  Sf.  Liturghie,  pentru  ca  această  slujbă  divină  să-şi  împlinească 
pe  deplin  scopul,  trebuie  să  se  împărtăşească  în  afară  de  slujitor  şi 
altcineva,  care  s-a  pregătit  anume  pentru  aceasta.  „Masa  împărăţiei" 
la  care  suntem  chemaţi  este  şi  „şansa  vieţii  noastre". 

4.  Unitatea  ontologică  a  Sf.  Liturghii 

Pentru  sporirea  credinţei  şi  ridicarea  evlaviei  noastre  la  nivelul 
de  înţelegere  şi  de  trăire  a  Sf.  Tradiţii,  începutul  trebuie  să-l  facem 
prin  înfe/egerea  şi  trăirea  Sf.  Liturghii . 

Sf.  Liturghie  este  în  acelaşi  timp  şi  Jertfă  nesângeroasă,  care  pre¬ 
lungeşte  spre  noi  Jertfa  de  pe  Golgota,  dar  şi  Taină ,  pentru  că  suntem 
împărtăşiţi  cu  însuşi  Trupul  şi  Sângele  Mântuitorului.  în  Sf.  Liturghie 
Hristos  este  prezent  real  mai  mult  decât  în  orice  slujbă.  Prezenţa  Sa 
începe  la  Proscomidie  şi  sporeşte  gradual,  desăvârşindu-se  în  prezenţa 
euharistică.26 

Sf.  Liturghie  ne  angajează  pe  toţi,  slujitori  şi  credincioşi  ca  şi  co- 
liturghisitori,  pentru  împreună  slujirea  cu  Hristos,  Săvârşitorul  real  şi 
nevăzut  al  Jertfei  euharistice. 

Credinciosul  participă  la  Sf.  Liturghie  nu  numai  cu  ofranda  sa  spi¬ 
rituală,  iubirea  sa  ca  răspuns  la  iubirea  nemărginită  a  lui  Hristos,  ci 
şi  prin  darul  său  de  pdine  şi  vin,  care  îl  reprezintă  pe  el  şi  toată  dra¬ 
gostea  sa.  Ofranda  credincioşilor  adusă  şi  pregătită  la  Proscomidie  in¬ 
tră  în  ofranda  Bisericii.  Hristos,  Capul  Bisericii,  primeşte  această  o- 
frandă  şi  şi-o  inpropriază,  şi-o  face  a  Sa,  pentru  ca  să  o  prezinte  apoi 
Tatălui,  prin  Sf.  Jertfă,  Alături  de  Sf.  Agneţ,  care  se  preface  în  Sf. 
Trup,  şi  alături  de  miridele  Maicii  Domnului  şi  ale  sfinţilor  stăm  şi 
noi  reprezentaţi  de  fărămiturile  puse  pe  Sf.  disc  pentru  fiecare  nume 
pomenit. 

Cele  trei  părţi  ale  Sf.  Liturghii  sunt  într-o  dependenţă  şi  legătură 


25  Idem,  Cdfeva  opinii . . ari.  cit.,  p,  454 — 455. 

26  Vezi  pe  larg:  Pr.  prof.  Dr.  D.  Stăniloae,  Spiritualitate  şi  comuniune,  Op.  cit., 

ontologică.  Proscomidia  nu  numai  pregăteşte,  ci  şi  anticipează  Jertfa. 
Liturghia  catehumenilor  având  în  centru  „Liturghia  cuvântului"  este 
legată  ontologic  de  Liturghia  euharistică,  precum  este  legat  Cuvântul 
de  Taină.  Cuvântul,  care  exprimă  temeiul  revelaţional,  temeiniceşte 
lucrarea  Tainei.  Fără  el  Taina  ar  fi  o  lucrare  magică.  Taina  însă  îm¬ 
plineşte,  desăvârşeşte  Cuvântul.  Cuvântul  fără  taină  devine  o  simplă 
doctrină.27 

Pentru  a  exprima  şi  mai  profund  relaţia  ontologică  dintre  elemen¬ 
tele  Sf.  Liturghii,  Părintele  Al.  Schmemann28  împarte  Liturghia  în  mai 
multe  „lucrări  tainice",  care  se  pregătesc  una  pe  alta  şi  se  desăvâr¬ 
şesc  una  în  alta.  Prin  adunarea  în  biserică  a  credincioşilor  şi  a  sluji¬ 
torilor  începe  „taina  adunării",  adică  odată  cu  începerea  Sf.  Liturghii 
începe  mistic  „re-constituirea  Bisericii"  ca  Trup  mistic  al  Domnului. 
Cei  care  participă  la  această  slujbă  sfântă  se  manifestă  ca  mădulare 
vii  ale  Bisericii.  Urmează  apoi  „taina  împărăţiei",  anunţată  de  binecu¬ 
vântarea  mare,  Sf.  Liturghie  fiind  calea  şi  realizarea  împărăţiei  lui 
Dumnezeu.  în  această  împărăţie  înaintăm  prin  „taina  intrării".  Sunt 
exprimate  trei  direcţii  ale  intrării,  intrarea  în  biserică,  din  naos  în  al¬ 
tar  (prin  vohodul  mic)  şi  din  faţa  Sfintei  mese  spre  intimitatea  altaru¬ 
lui,  în  faţa  scaunului  cel  de  sus.  De  aici  se  va  provoca  „taina  cuvân¬ 
tului",  Apostolul,  urmat  de  Sf.  Evanghelie  şi  predică.  începe  apoi  „tai¬ 
na  credincioşilor",  adică  liturghia  rezervată  numai  membrilor  Biseri¬ 
cii,  prin  ieşirea  cu  darurile  se  exprimă  „taina  ofrandei",  cu  cele  trei 
direcţii  ale  sale:  credincios  —  proscomidiar,  proscomidiar  —  Sf.  masă, 
sf.  masă  —  altarul  cel  mai  presus  de  ceruri.  Rostirea  Simbolului  de 
credinţă  exprimă  „taina  unităţii",  urmată  de  „taina  înălţării".  Sf.  jert¬ 
fă  se  săvârşeşte  în  cer. 

Cu  Rugăciunea  Sf.  Jertfe  începe  „taina  aducerii  aminte",  come- 
morându-se  toate  evenimentele  din  istoria  mântuirii.  Invocarea  Sf. 
Duh,  la  epicleză,  numită  „taina  Sf.  Duh",  desăvârşeşte  lucrarea  de 
sfinţire  a  darurilor,  arătându-le  a  fi  însuşi  Trupul  şi  Sângele  Domnu¬ 
lui.  „Taina  împărtăşirii"  le  desăvârşeşte  pe  toate,  toţi  credincioşii  fiind 
chemaţi  la  masa  împărăţiei.  Toate  aceste  „taine"  (lucrări  tainice)  îm¬ 
plinesc  împreună  Taina  cea  una,  misterul  Liturghiei  euharistice. 

Orice  încercare  de  scurtare  a  Sf.  Liturghii  nu  este  numai  o  gre¬ 
şeală  a  ignoranţei,  ci  şi  o  impietate29,  un  atentat  la  integritatea  acestui 
mister  dumnezeiesc,  chiar  dacă  îi  avem  în  vedere  pe  copii,  cărora  do¬ 
rim  să  le  oferim  o  „liturghie  mai  uşoară"  (mai  săracă).30 


27  Al.  Schmemann,  op.  cit.,  p.  67.  Trad.  rom.  p.  74. 

28  Ibidem . 

29  Pr.  praf.  Ene  Branişte,  Probleme  de  actualitate...,  art.  cit.,  p.  210. 

30  După  publicarea  In  „Vestitorul  Ortodoxiei-  (30  iunie  1993)  a  acestei  propu¬ 
neri  „de  înnoire**  a  Sfintei  Liturghii,  care  se  dorea  olicializatâ  de  Conducerea  Su¬ 
perioară  a  Bisericii  noastre,  Cancelaria  Sf.  Sinod  ne-a  adresat  rugămintea  de  a  re¬ 
feri  in  această  problemă.  Un  răspuns  simplu  privitor  la  imposibilitatea  şi  neaveni- 
rea  acestei  inovaţii  ar  fi  fost  needificator.  Considerăm  prezentul  studiu  şi  un  răs¬ 
puns  ia  această  „îndrăzneaţă**  propunere. 

încercând  câteva  concluzii  la  cele  expuse  constatăm  mai  întâi  că 
sensul  „înnoirii"  în  Tradiţia  ortodoxă  poartă  amprenta  sinergiei  în  ca¬ 
drul  teandrismului  eclesial. 

—  Ortodoxia  vorbeşte  despre  necesitatea  unei  constante  înnoiri 
în  receptarea,  trăirea  şi  simţirea  Sf.  Liturghii,  căci  realitatea  cea  nouă 
a  împărăţiei  cerurilor  pentru  a  fi  conştientizată  cere  o  înnoire  conti¬ 
nuă  în  om  prin  efort  etic  şi  ascetic,  prin  integrare  în  viaţa  sacramen¬ 
tală  a  Bisericii. 

—  Sf.  Liturghie  este  realitatea  eshatologică  transfiguratoare  a  că¬ 
rei  irupere  în  lume  nu  poate  fi  sesizată  fără  o  prealabilă  sensibilizare 
spirituală.  Nu  ritualul  liturghiei  trebuie  simplicat  după  „cerinţele  vre¬ 
mii"  sau  „cenzura  vremii",  ci  omul  trebuie  să  tindă  printr-o  continuă 
înnoire  a  sa,  la  descoperirea  sensurilor  adânci  ale  Synaxei  euharistice. 

Pr.  prof.  dr.  Livia  Streza 


TRANSILVANIA  ANILOR  1918—1919  VĂZUTĂ 

DE  UN  PREOT  MILITAR 

In  marele  război  pentru  reîntregirea  neamului  din  1916 — 1918  au 
fost  mobilizaţi,  în  calitate  de  confesori  militari,  un  număr  de  252  pre¬ 
oţi.  Dintre  aceştia,  170  de  preoţi  au  făcut  războiul  de  la  început  şi 
până  la  sfârşit,  participând  la  toate  cele  trei  campanii  ale  anilor  1916, 
1917  şi  1918 — 1919.  Pentru  abnegaţia  şi  devotamentul  cu  care  şi-au 
îndeplinit  misiunea,  147  de  preoţi  au  fost  avansaţi  la  gradul  de  căpi¬ 
tan,  iar  61  au  fost  decoraţi  cu  ordine  şi  medalii. 

între  confesorii  militari  aflaţi  pe  front  toată  perioada  războiului, 
s-a  numărat  şi  preotul  Ioan  A.  Parfenie,  parohul  bisericii  din  Valea 
Glodului,  jud.  Suceava,  care,  pentru  strădaniile  depuse  în  serviciul 
încredinţat,  a  fost  avansat  la  gradul  de  căpitan  şi  decorat  cu  ordinul 
Coroana  României  cu  spade  în  gradul  de  cavaler. 

Mobilizat  la  regimentul  15  infanterie  Războieni  în  campania  din 
1918 — 1919  în  Transilvania,  preotul  Parfenie  a  trecut  Carpaţii,  cu  uni¬ 
tatea  sa,  în  noiembrie  1918,  iar  la  23  februarie  1919,  la  Zalău,  a  fost 
luat  prizonier  de  gărzile  roşii  ungare,  fiind  eliberat  la  19  aprilie,  după 
aproape  două  luni,  de  trupele  româneşti. 

Pe  când  staţiona  la  Tisa  cu  regimentul  15  infanterie,  preotul  Par¬ 
fenie  a  trimis  la  Iaşi,  la  14  mai  1919,  mitropolitului  Pimen  al  Moldo¬ 
vei  şi  Sucevei,  chiriârhul  său,  un  raport  în  care,  după  ce  arată  primi¬ 
rea  entuziastă  făcută  soldaţilor  români  de  către  fraţii  lor  peste  tot  în 
Transilvania,  prezintă  unele  consideraţii  interesante  în  legătură  cu  ro¬ 
lul  Bisericii  şi  al  preoţilor  români  ardeleni  în  cultivarea  sentimentului 
naţional,  iar  în  final  se  referă  la  agresiunea  şoviniştilor  unguri  asu¬ 
pra  populaţiei  româneşti  şi  la  starea  de  criză  şi  de  haos  provocată  de 
bolşevicii  unguri  în  partea  de  vest  a  acestei  provincii  româneşti. 

Raportul  preotului  Parfenie  a  fost  înaintat  de  mitropolitul  Pimen, 
la  22  septembrie  1919,  Sfântului  Sinod  care,  luând  cunoştinţă  de  con¬ 
ţinutul  său  în  şedinţa  din  14  mai  1920,  l-a  trimis  spre  studiu  şi  infor¬ 
mare  comisiei  instituite  pentru  organizarea  clerului  militar. 

Pentru  mai  buna  înţelegere  a  celor  relatate  de  preotul  Parfenie  în 
raportul  său,  menţionăm  că  trupele  române  au  trecut  în  Transilvania, 
in  noiembrie  1918,  pentru  a  pune  în  aplicare  hotărârile  Antantei,  con¬ 
sfinţite  în  tratatul  din  august  1916  cu  guvernul  român,  care  fixase  gra¬ 
niţa  româno-ungară  pe  o  linie  ce  trecea  la  vest  de  calea  ferată  Arad- 
Oradea-Carei-Satu  Mare.  Totodată,  prezenţa  trupelor  române  în  Tran¬ 
silvania  era  impusă  şi  de  atitudinea  ostilă  a  guvernului  ungar  care, 
menţinându-se  pe  vechea  poziţie  a  Ungariei  multinaţionale,  a  refuzat 
să  dea  urmare  hotărârilor  Antantei  de  a-şi  retrage  armata  şi  admi¬ 
nistraţia  din  această  provincie  şi  s-a  dedat  la  acte  de  agresiune  îm¬ 
potriva  românilor  şi  a  Consiliului  Central  Român,  ce  convocase,  pen¬ 
tru  1  decembrie  1918,  Marea  Adunare  Naţională  de  la  Alba  Iulia. 

Înaintarea  trupelor  române  spre  vest,  în  Transilvania,  s-a  făcut  în 
etape,  cu  opriri  pe  aliniamente  intermediare  de  demarcaţie,  stabilite  de 
Antantă,  mai  intâi,  in  noiembrie  1918,  pe  Mureş,  apoi,  în  ianuarie  1919, 
pe  linia  Sighet  —  Baia  Mare  —  partea  de  vest  a  Munţilor  Apuseni  — 
Zam,  iar  la  23  martie  1919,  pe  calea  ferată  Arad-Oradea-Carei-Satu 
Mare,  dincolo  de  care  trecea  linia  revendicată  drept  graniţă  de  guver¬ 
nul  român  şi  înscrisă  în  tratatul  din  august  1916. 

Refuzând  să  recunoască  hotărârea  Marii  Adunări  Naţionale  de  la 
Alba  Iulia,  din  1  Decembrie  1918,  de  unire  a  Transilvaniei  cu  România, 
aprobată  de  Conferinţa  de  pace  de  la  Paris,  trupele  ungare  şi  detaşa¬ 
mentele  de  secui  au  trecut  la  reprimarea  românilor  aflaţi  încă  sub  con¬ 
trolul  guvernului  ungar  şi  la  incursiuni  armate,  peste  liniile  de  de¬ 
marcaţie,  împotriva  localităţilor  româneşti  intrate  sub  administraţia 
Consiliului  Dirigent  Român  şi  chiar  a  trupelor  române  staţionate  pe 
aceste  linii. 

Pentru  a  determina  guvernul  ungar  să  respecte  hotărârile  Antan¬ 
tei,  evitând  un  război  româno-ungar,  Conferinţa  de  pace  de  la  Paris  a 
instituit  embargoul  asupra  Ungariei. 

în  aceste  condiţii,  în  Ungaria,  care  nu  voia  să  recunoască  unirea 
Transilvaniei  cu  România,  puterea  a  fost  preluată  de  un  guvern  comu¬ 
nist  în  frunte  cu  Bela  Kun.  Trecerea  puterii  în  mâinile  comuniştilor 
era,  de  fapt,  o  manevră  politică  menită  să  asigure  menţinerea  Unga¬ 
riei  in  întinderea  avută  pe  timpul  imperiului  dualist,  recurgându-se 
astfel  la  singurul  sprijin  pe  care  Ungaria  bolşevică  mai  putea  conta  pe 
atunci:  Lenin  şi  Rusia  Sovietică. 

Dar  tentativa  de  a  menţine  vechea  Ungarie  cu  ajutorul  comuniş¬ 
tilor  s-a  dovedit  în  scurtă  vreme  a  fi  de-a  dreptul  falimentară,  guver¬ 
nul  lui  Bela  Kun  arătându-se  incapabil  să  pună  capăt  crizei  economi¬ 
ce  şi  sociale  din  interior.  Anarhia  s-a  întins  peste  tot  în  ţară,  iar  foa¬ 
metea  şi  rechiziţiile  forţate  pentru  armată  au  creat  o  vie  nemulţumire 
în  rândurile  populaţiei,  mai  ales  la  sate.  Pentru  a  se  menţine  la  pu- 

tere,  guvernul  comunist  a  recurs,  după  exemplul  bolşevicilor  sovie¬ 
tici,  îa  instaurarea  unui  regim  de  teroare.  Mii  de  opozanţi  au  fost  a- 
runcaţi  în  închisori,  mulţi  dintre  ei  fiind  executaţi.  Pentru  aplicarea 
măsurilor  excepţionale,  guvernul  comunist  a  înfiinţat  trupe  speciale 
care,  din  martie  şi  până  în  iulie  1919,  au  executat  numai  la  Budapesta 
535  de  .persoane,  bănuite  că  nutresc  sentimente  contrarevoluţionare. 

împotriva  populaţiei  româneşti  din  partea  de  vest  a  Transilvaniei, 
aflată  sub  controlul  guvernului  ungar,  gărzile  roşii  ungare  s-au  dedat 
la  masacre  şi  atrocităţi.  Astfel,  la  Beliş,  42  de  români  au  fost  arşi  de 
vii,  iar  fruntaşii  bihoreni  I.  Ciordaş  şi  N.  Bolcuş  au  fost  asasinaţi  mi¬ 
şeleşte.  în  timp  ce  în  zonele  intrate  sub  administraţia  Consiliului  Diri- 
gent  Român,  averea  şi  viaţa  unui  singur  ungur  n-au  fost  supuse  violă¬ 
rii  şi  maltratărilor,  în  vestul  Transilvaniei  tinerii  români  au  fost  în¬ 
rolaţi  cu  forţa  în  armata  ungară,  gărzile  româneşti  au  fost  dizolvate 
sau  dezarmate,  funcţionarii  români  au  fost  arestaţi  fără  motiv,  iar  sa¬ 
tele  româneşti  au  fost  jefuite. 

Trupele  ungare  şi  detaşamentele  de  secui,  fără  a  fi  provocate,  au 
atacat,  în  noaptea  de  15  spre  16  aprilie  1919,  trupele  române  staţio¬ 
nate  în  valea  Someşului,  la  Ciucea  şi  Ţigani.  în  aceste  împrejurări, 
trupele  române,  pentru  a  apăra  teritoriul  de  vest  al  Transilvaniei,  care 
ne  revenea  de  drept  şi  de  fapt,  având  şi  acordul  Antantei,  au  trecut 
la  contraatac  şi  au  eliberat  Satu  Mare,  Cărei,  Oradea  şi  Salonta,  iar  la 
1  mai  1919  au  atins  cursul  Tisei,  unde  s-au  oprit,  făcând  joncţiunea, 
la  nord,  cu  trupele  cehoslovace  şi  la  sud,  cu  cele  franceze  şi  sârbeşti. 

în  speranţa  recuceririi  Transilvaniei,  guvernul  lui  Bela  Kun  şi-a 
consolidat  legăturile  cu  bolşevicii  ruşi,  şi-a  întării  forţele  armate,  prin 
noi  recrutări  de  soldaţi  şi  a  declanşat  o  intensă  propagandă  de  război, 
punând  în  circulaţie  tot  felul  de  ştiri  mincinoase  cu  scopul  de  a-i  ri¬ 
dica  pe  unguri  contra  românilor,  apoi,  în  noaptea  de  19  spre  20  iulie 
1919,  trupele  ungare  au  forţat  cursul  Tisei,  în  sectorul  Szolnok  şi  au 
pătruns  circa  50  km  în  dispozitivul  trupelor  româneşti,  pe  direcţia  De- 
brecen-Oradea.  La  24  iulie  1919,  ofensiva  ungară  a  fost  oprită,  iar  în 
noaptea  de  29  spre  30  iulie,  trupele  române  au  trecut  Tisa  şi  la  3  au¬ 
gust  au  intrat  în  Budapesta,  determinând  astfel  Ungaria  să  recunoască 
hotărârea  Marii  Adunări  Naţionale  de  la  Alba  lulia,  din  1  Decembrie 
1918,  de  unire  a  Transilvaniei  cu  România. 

După  mai  bine  de  trei  luni  de  administrare  a  Ungariei,  fără  a  in¬ 
terveni  în  desfăşurarea  activităţilor  ei  sociale,  la  16  noiembrie  1919, 
trupele  române  au  părăsit  Budapesta  şi  s-au  retras  la  est  de  alinia¬ 
mentul  stabilit  de  Conferinţa  de  pace  de  la  Paris,  care  în  general  co¬ 
respunde  actualei  frontiere  dintre  România  şi  Ungaria. 

La  aceste  fapte  şi  evenimente  se  referă  preotul  Parfenie  în  rapor¬ 
tul  său  către  mitropolitul  Pimen,  făcând  asupra  lor  aprecieri  pertinen¬ 
te  şi  pline  de  adevăr,  confirmate  de  evoluţia  istorică,  cu  atât  mai  sur¬ 
prinzătoare  cu  cât  ele  au  fost  formulate  în  zorii  comunismului. 

Gh,  Vasilescu 

înalt  Prea  Sfinţite , 

„In  afară  de  campania  din  1916  şi  1917,  subsemnatul,  în  noiembrie 
1918  am  fost  mobilizat  pentru  campania  din  Ardeal  la  regimentul  15 
infanterie .  Cu  acest  regiment  am  făcut  campania  şi  asupra  celor  ob¬ 
servate  la  Biserica  şi  la  preotimea  din  Ardeal,  asupra  căderii  mele  în 
mâinile  secuilor  şi  bolşevicilor  unguri  şi  asupra  celor  observate  la  bol¬ 
şevici,  am  onoare  a  vă  raporta: 

1.  Cum  am  păşit  în  Ardeal,  la  dezrobirea  fraţilor,  drumul  ne-a 
fost  numai  o  sărbătoare.  Fiecare  sat,  strâns  sub  cutele  mândrului  tri¬ 
color,  cu  preoţi,  învăţători  şi  fruntaşi,  ne-a  primit  cu  cuvinte  de  sa¬ 
lut  frăţesc,  cu  cântece,  dragoste  şi  frăţie. 

S-a  procedat  la  dezarmare  şi  la  stabilirea  ordinei  şi  legalităţii,  în 
locul  haosului  ce  se  făcuse  în  urma  revoluţiei  ungare.  S-a  procedat 
după  regulile  creştineşti  şi  civilizate  şi  cu  populaţia  ungară  stabilită 
mai  ales  prin  oraşe.  Nu  s-a  întrebuinţat  altă  armă  decât  blândeţea  şi 
convingerea  prin  cuvânt.  Nu  în  puţine  sate  şi  localităţi,  subsemnatul, 
am  fost  trimis  de  comandantul  regimentului  ca,  prin  puterea  cuvân¬ 
tului,  să  îndemn  lumea  la  legalitate  şi  ordine. 

Am  avut  ocaziunea  de  a  sluji  bisericeşte  cu  mulţi  fraţi  preoţi  ar¬ 
deleni,  ortodocşi  şi  greco-catolici,  în  multe  localităţi.  La  Turda,  pe 
câmpie,  unde  tradiţia  spune  că  a  fost  ucis  mişeleşte  Mihai  Viteazul  şi 
unde  i  s-a  îngropat  trupul  neprohodit,  subsemnatul,  cu  zeci  de  preoţi 
ardeleni  de  ambele  rituri,  am  făcut  la  11  decembrie  1918,  în  faţa  tru¬ 
pei  în  paradă,  primul  parastas  pentru  marele  erou. 

Am  observat  că  conducătorul  sufletesc  şi  naţional  în  mod  real  în 
Ardeal  este  şi  era  şi  înainte,  preotul.  Preoţimea  este  de  rit  greco-o- 
riental  şi  de  rit  greco-catolic.  Şi  unii  şi  alţii  au  putere  în  popor,  stă¬ 
pânesc  poporul  român  sufleteşte,  sunt  ascultaţi.  Focul  naţional  ei  l-au 
ţinut  treaz  în  sufletul  ţărănesc  şi  pentru  patriotismul  lor  au  suferit. 

Pe  greco-catolici,  Roma  a  încercat  să-i  înlesnească,  ajutându-i  la 
cultură.  Ei  s-au  cultivat,  dar  tot  români  şi  încă  foarte  buni  au  rămas. 
Intre  ei  nu  se  ceartă. 

Au  căutat  greco-catolicii  a  face  prozeliţi,  dar  poporul  nu-şi  schim¬ 
bă  ce-a  apucat  din  bătrâni. 

S-ar  părea  că  bisericile  greco-catoiice  sunt  mai  bogate,  poporul 
mai  mult  dedicat  religios  prin  rugăciuni  şi  cărţi  bisericeşti. 

în  privinţa  slujbei  făcute  în  româneşte  se  deosebesc  foarte  puţin, 
aproape  neobservat.  La  greco-catolici,  răspunsurile  liturgice  le  dă  can¬ 
torul,  în  cor,  cu  cea  mai  mare  parte  din  popor.  Bisericile  sunt  frec¬ 
ventate  de  enoriaşi.  Preoţii  predică^  nu  numai  la  serviciile  religioase, 
ci  şi  la  ierurgii.  înmormântare  fără”  predică  nu  se  face.  Preoţii  sunt 
plătiţi  ceva  mai  bine  ca  in  Regat  şi  au  avantajul  că  parohiile  lor  sunt 
dintr-un  singur  sat  foarte  mare.  Au  case  parohiale,  unele  adevărate 
palate,  apoi,  tot  ce  priveşte  industria  şi  mijloacele  de  trai  sunt  mai 
ieftine  ca  în  Regat.  în  biserici  sunt  străni  şi  bănci  şi  serviciul  religios 
se  face  in  mai  puţin  timp,  dar  începe  mai  târziu  ca  la  noi  în  Regat. 
Clerul  propune  el  religia  în  toate  şcolile  primare  şi  secundare.  Ca 

treaptă  socială,  clerul  e  privit  foarte  bine  între  toată  inteligenta.  Pres¬ 
tigiul  lor  e  mare,  dar  şi  ura  ungurilor  în  chestia  naţională  este  foarte 
mare. 

Pentru  conservarea  naţionalismului  în  popor,  ungurii  acuză  nu¬ 
mai  pe  preoţii  români  şi  au  pe  ei  o  ură  îndârjită.  Şi  în  lupta  de  acum, 
zeci  şi  sute  de  preoţi  români  şi-au  pierdut  averea  şi  unii  chiar  viaţa. 
Pentru  a  nu  rămâne  familiile  lor  pe  drumuri,  cred  nimerit  ca  Marele 
Stat  Major,  faţă  cu  serviciile  aduse  de  preoţii  ardeleni,  pe  cei  morţi 
din  pricină  naţională  şi  ucişi  de  unguri  să-i  considere  ca  preoţi  mili¬ 
tari  şi  familiile  lor  să  primească  pensia  de  căpitan. 

Clerul  e  tot  căsătorit,  afară  de  foarte  puţini  greco-catolici,  care 
sunt  celibi.  Clerul  e  strâns  de  popor,  iubeşte  şi  e  iubit  de  popor  şi 
toate  afacerile  bisericeşti,  numirile  de  parohi,  protoierei,  etc.  se  fac  pe 
bază  de  alegere  cu  poporul  împreună.  Clerul  e  ridicat  astfel  pentru  că 
e  cult.  Fiecare  preot  are  cel  puţin  opt  clase,  cei  mai  mulţi  facultatea 
şi  doctoratul.  Mulţi  preoţi  au  şi  doctoratul  în  alte  ştiinţe  şi  chiar  în 
drept,  cei  mai  mulţi.  Au  prestigiul  că  sunt  cei  mai  culţi  în  sat  şi  în 
Ardeal  o  parohie  vacantă  e  căutată  de  la  distanţă  foarte  mare,  dar  nu 
e  primit  în  ea  ca  preot  un  om  ce  nu  e  la  înălţimea  culturii.  Ei  se  îm¬ 
bracă  civil  în  afară  de  serviciu  şi  îi  cunoşti  după  haină,  care  la  gât  e 
până  sus. 

Aveau  idei  greşite  despre  preoţii  din  Regat,  dar  şi-au  schimbat 
ideile  văzându-i  pe  preoţii  militari  ce  au  venit  cu  armata. 

2.  Ungurii  nu  se  pot  mângâia  cu  pierderea  Ardealului,  cu  bogăţii¬ 
le  şi  frumuseţile  lui.  Au  împănat  lumea  cu  minciuni  şi  au  alergat  în 
toate  părţile  fără  să  poată  opri  înaintarea  armatei  române  până  la  li¬ 
niile  de  demarcaţie  fixate  de  Antantă,  din  etapă  în  etapă.  Oraşele  sunt 
focarele  ungureşti  şi  ale  unguriţilor.  N-au  îndrăznit  în  1918  a  se  opu¬ 
ne  armatei  române,  căci  erau  prea  dezorganizaţi.  Prin  minciuni  şi  mai 
ales  bani  au  momit  în  retragere  parte  din  armată  şi  funcţionărime.  Ri¬ 
dicaseră  şi  foarte  mulţi  secui  unguri  din  cele  trei  comitate  din  mar¬ 
ginea  Carpaţilor,  aşezaţi  din  vechime  acolo,  între  românii  din  Regat 
şi  cei  din  Ardeal,  în  cea  mai  mare  parte  catolici,  mai  inculţi  şi  foarte 
şovinişti.  In  ianuarie  1919,  în  retragere,  banditeşte  atacau  trupele 
noastre,  dar  imediat  se  aşezau  pe  linia  de  demarcaţie  fixată  de  An¬ 
tantă. 

Progpaganda  dusă  prin  presă  contra  românilor  şi  armatei  româ¬ 
ne  este  scandaloasă.  Nu  este  minciună  scornită  de  brutalităţi  sau  săl¬ 
băticii  care  să  nu  fie  trâmbiţată  şi  publicată  pretutindeni.  Miile  de  co¬ 
roane  joacă  în  propagandă  un  mare  rol. 

Armata  română  se  poartă  din  ce  în  ce  mai  uman  cu  populaţia 
ungară  şi  trece  multe  cu  vederea.  Ea  aşteaptă  să  ajungă  la  linia  de  de¬ 
marcaţie  fixată  definitiv  de  Antantă. 

în  aşteptarea  ordinului  de  înaintare,  eram  cu  regimentul  de  opt  zile 
în  oraşul  Zalău.  îmi  căutam  de  serviciul  meu  bisericesc.  Şedeam  în 
casa  de  pe  strada  principală,  repartizată  mie  în  mod  oficial  de  ofiţerul 
comandant  al  Pieţei,  unde  şedeau  mai  mulţi  ofiţeri.  In  seara  zilei  de 
22  februarie,  după  ce  luasem  masa  cu  comandantul  şi  ofiţerii  la  po- 

potă,  pe  la  nouă  şi  jumătate  m-am  dus  acasă  să  mă  culc,  căci,  con¬ 
form  ordinelor  primite,  a  doua  zi,  23  februarie  (duminică),  trebuia  să 
fac  Liturghia  pentru  batalionul  ce  era  în  oraş  cu  Statul  Major  al  re¬ 
gimentului.  Fără  veste,  însă,  ungurii,  profitând  că  era  doar  un  singur 
batalion  şi  Statul  Major  al  regimentului  pe  prima  linie,  în  număr  ma¬ 
re,  cam  unul  şi  jumătate  batalion  de  trupe  regulate,  cam  două  mii 
până  la  trei  mii  secui  şi  cam  între  o  mie  şi  două  mii  populaţie  civilă, 
înarmaţi  cu  armele  îngropate  de  mai  înainte,  au  respins  pentru  două 
zile  batalionul  din  oraş,  dar  am  căzut  prizonieri  6  ofiţeri  şi  50  soldaţi. 
Oraşul  s-a  reluat,  dar  56  de  zile-  am  îndurat  suferinţe  materiale  şi  mo¬ 
rale  nemaipomenite  ca  prizonier,  până  ce  am  fost,  la  19  aprilie,  elibe¬ 
rat  ca  prin  minune  de  cavaleria  română  sosită  pe  neaşteptate  de  la 
Satu  Mare. 

Am  suferit  mai  mult  ca  ceilalţi  colegi  ofiţeri,  căci  eram  şi  preot 
şi  ura  ce  ungurii  aveau  contra  preoţilor  români  din  Ardeal  se  revăr¬ 
sa  şi  contra  mea.  Să  scap  cu  viaţă,  am  fost  nevoit  să  mă  îmbrac  sol- 
dăţeşte,  să  mă  tund  cu  maşina,  să  mă  bărbieresc  şi  să  răspândesc  vor¬ 
ba  că  preotul  fusese  ucis  mai  înainte. 

3.  Conducătorii  unguri,  văzând  că  toate  zvârcolirile  lor  nu  ajută 
cu  nimic  regatului  lor,  făcut  acum  republică,  care  se  micşorează  con¬ 
form  principiilor  lui  Wilson,  românii  trecând  la  români,  sârbii  la  sârbi, 
cehii  şi  slovacii  luând  partea  cuvenită  integrităţii  neamului  lor,  ca  să 
încerce  şi  ultima  sforţare,  s-au  zvârlit  în  braţele  comunismului. 

Credeau  că,  făcându-se  bolşevici,  vor  atrage  păturile  muncitoreşti 
ale  românilor  şi  naţiunilor  ce  aveau  revendicări  asupra  lor,  că  vor 
putea  entuziasma  la  luptă  păturile  populare,  că  vor  primi  ajutorul  bol¬ 
şevicilor  din  Europa  şi  în  special  al  bolşevicilor  ruşi. 

Naţionaliştii  unguri,  evrei  în  cea  mai  mare  parte,  nădăjduiau  în 
concursul  şi  ajutorul  celor  doi  conducători  evrei  ai  bolşevismului  din 
Rusia:  Lenin  şi  Troţki.  în  guvernul  unguresc,  11  din  cei  14  miniştri 
sunt  evrei  şi  cea  mai  mare  parte  din  directori  şi  din  oamenii  de  încre¬ 
dere  sunt  tot  evrei.  Bolşevismul  însă  a  dus  Ungaria  în  prăpastie,  a 
dezbinat-o  înăuntru  şi  mult  va  trece  până  să  revină  la  viaţa  regulată. 

Am  stat  prizonier  aproape  două  luni  în  puterea  bolşevicilor  un¬ 
guri  şi  am  putut  observa  că  soldaţii  care  încep  a  se  bolşeviza  cântă  in 
public  cântece  obscene,  ce  bunul  simţ  şi  pudoarea  refuză  a  le  auzi. 
Băutura  e  în  toi  şi  destrăbălarea  tineretului  fără  margini,  fără  pudoa¬ 
re  şi  ruşine.  Nu  se  mai  respectă,  nu  gradatul  dintre  ostaşii  de  rând  sau 
ofiţerii,  dar  nici  o  autoritate,  nici  bătrâneţea,  nici  experienţa,  nici  cul¬ 
tura.  Este  în  totul  o  libertate  desfrânată. 

Cauţi  între  bolşevici  oameni  inteligenţi  cu  care  să  discuţi,  găseşti 
puţini  de  tot.  Mulţi  se  arată  inteligenţi.  Numai  de  au  citit  o  carte  sau 
două  şi  se  apucă  să  discute  fără  să  ştie  ce.  Răsar  din  toate  părţile  scri¬ 
itori,  tribuni,  poeţi,  de  toate  în  sensul  bolşevismului,  dar  nici  unul  nu 
lămureşte  ce  este  bolşevismul.  Spun  că  doresc  binele  omenirii  şi  ridi¬ 
carea  păturii  muncitoreşti.  Cum  vor  face  ei  aceasta,  nici  ei  singuri 
nu  ştiu. 

în  practică,  însă,  am  văzut  ce  au  făcut.  Mai  întâi,  au  pus  mâna  pe 
presă  şi  scriu  contra  dumnezeirii  şi  a  preoţilor,  a  proprietarilor  de  pă¬ 
mânt  şi  de  case,  contra  militarismului  şi  armatei,  dar  ce  nu  scriu.  Ei 
nu  aleg  nici  pe  cei  ce  scriu  şi  nici  articolele.  Să  critici  tot  ce-a  fost 
înainte,  să  înjuri,  e  liber  să  spui  cele  mai  mari  minciuni.  Presa  aceasta 
e  susţinută  cu  fonduri  mari  şi  nu  cred  să  fie  ungur  cult  şi  cinstit  care 
să  nu  roşească  la  auzul  minciunilor  ce  se  debitează.  Se  scrie  că  de 
când  comunismul  e  stăpân  pe  aproape  întreaga  lume,  milioane  de  bol¬ 
şevici  ruşi  au  trecut  în  Moldova  şi  alte  milioane  vin  acum  în  ajutorul 
bolşevicilor  unguri,  că  regele  României  a  fost  ucis,  că  soldaţii  români 
se  revoltă,  că  Iaşii  sunt  luaţi  şi  câte  şi  mai  câte  năzbâtii  ce  înnebu¬ 
nesc  pe  nenorociţii  muncitori  din  Ungaria  şi  îi  înşală.  Astfel  e  presa 
gazetărească.  Revistele  emit  ideile  cele  mai  absurde.  Lenin  şi  Troţki 
îndumnezeiţi,  Spartacus  geniu  militar,  alţii  de  care  nu  s-a  auzit  în  li¬ 
teratură,  dar  au  scris  ceva  roşu,  toţi  sunt  acum  supraoameni. 

Piesele  şi  spectacolele  de  teatru  sunt  fără  ruşine  şi  perdea.  Fie¬ 
care  piesă  începe  cu  o  cuvântare.  în  care  se  cere  moartea  păturii  con¬ 
ducătoare  şi  dictatura  proletariatului.  Oratorii  răsar  la  fiecare  colţ  de 
stradă  şi  în  fiecare  sărbătoare  e  câte  o  întrunire  mare  şi  alte  zeci  de 
întruniri  mai  mici.  Nu  se  spune  nimic  nou,  nu  se  învaţă  nimic,  se  cere 
doar  distrugerea  păturii  conducătoare  şi  înrolarea  la  bolşevism. 

Cum  conduc  ei  în  genere?  Nu  admit  Dumnezeirea,  nici  Biserica, 
nici  clerul.  Cer  uciderea  preoţilor,  în  special  a  celor  români  şi  a  pre¬ 
oţilor  catolici.  E  curios  că  de  uciderea  rabinilor  şi  închiderea  sina¬ 
gogilor  nu  vorbesc  şi  nu  scriu  nimic.  La  fel  de  curios  e  că  dintre  cei 
de  religie  ortodoxă  şi  romano-catolică,  în  Ungaria,  puţini  muncitori  au 
trecut  la  bolşevism,  cei  mai  mulţi  sunt  protestanţi  şi  evrei.  Evreii  sunt 
de  interes  trecuţi  la  bolşevism  şi  ei  sunt  conducători.  Oraşul  e  condus 
de  un  consiliu  de  directori.  Neavând  oameni  capabili  să  pună  la  toate 
autorităţile,  pun  pe  lângă  fiecare  autoritate  un  om  de  încredere  cu  pu¬ 
terea  de  a  dicta  el  ce  să  se  facă. 


Au  luat  tot  capitalul  băncilor  şi  al  caselor  de  depuneri.  Sub  mo¬ 
tiv  de  înregistrare,  au  luat  fără  acte  bani,  obiecte,  haine,  bijuterii,  vi¬ 
te,  alimente,  locuinţe.  Totul  se  fură  sub  motivul  comunizării.  Magazi¬ 
nele  se  pradă  prin  oameni  de  încredere,  care  în  general  sunt  oameni 
simpli,  dacă  nu  certaţi  cu  justiţia.  Nu  poate  nimeni  cârti,  căci  e  con¬ 
damnat  la  moarte  sau  ucis  fără  judecată,  pentru  că  e  în  contra  prole¬ 
tariatului.  Nu  e  nimeni  sigur,  nu  de  averea  mobilă  şi  imobilă,  dar  fe¬ 
tele  şi  femeile  de  necinste  şi  toţi  tremură,  de  pe  o  zi  pe  alta,  de  viaţă. 

Intră  cu  plată  în  garda  roşie,  fără  pregătire,  cine  voieşte,  li  tre¬ 
buie  roşu  la  mânecă  şi  la  pălărie  sau  capelă  şi  face  parte  din  bolşe¬ 
vism,  se  bucură  de  toate  drepturile  fără  nici  un  scrupul,  n-are  înda¬ 
toriri  şi  nu  ştie  de  nimeni,  fiecare  e  de  capul  lui.  Nişte  hoţi  şi  nişte 
bandiţi  în  formă  oficială,  iată  ce  este  bolşevismul  în  practică  şi  de  a- 
ceea  au  ridicat  contra  lor  toata  lumea  civilizată  şi  de  aceea  şi  munci¬ 


torii  cinstiţi  îi  părăsesc  cum  îi  cunosc  şi  cum  văd  că  sunt  înşelaţi. 


N-au  ofiţeri  şi  grade  militare.  Au  lăsat  pe  toţi  ofiţerii  la  corpuri 
fără  grade,  iar  companiile  sunt  conduse  de  bizolmi  (oameni  de  încre- 

dere)  şi  regimentele  de  te-bizolmi.  Rezultatul:  destrăbălarea.,  anarhia 
şi  mişelia.  La  cea  dintâi  atingere  cu  dorobanţul  român,  fuga’  Acesta-i 
bolşevismul  unguresc". 

Preot  căpitan  loan  A.  Parfenie , 
confesor  al  reg.  15  infanterie  Răz- 
boieni  şi  paroh  al  bisericii  din  Va¬ 
lea  Glodului,  jud.  Suceava 

Gh.  Vasilescu 


l  isa  -  Tured  (pe  malul  Tisei) 
14  mai  1919 


ASPFXTE  ALE  VIEŢII  CULTURALE  ŞI  BISERICEŞTI 
LA  AROMÂNII  DIN  SUDUL  DUNĂRII  ÎN  SECOLUL 

AL  XIX-LEA 

I.  Scurtă  incursiune  istorică 

Aromânii,  cunoscuţi  în  izvoarele  medievale  cu  numele  de  vlahi, 
sunt  acea  parte  a  populaţiei  românizate  din  sudul  Dunării,  care  datori¬ 
tă  emigraţiei  slavilor  şi  a  bulgarilor  în  zona  sud-dunăreană,  în  secolul 
al  VH-lea  s-au  retras  în  părţile  sudice  ale  Peninsulei  Balcanice.  Vor¬ 
besc  unul  din  cele  patru  dialecte  ale  limbii  române  —  cel  aromân,  care 
se  alătură  celui  daco-român,  istro-român  şi  megleno-român. 

Grecii  îi  numesc  kout  tsovlahoi  —  şi  vlahi,  albanezii  —  gobane  şi 
vlehte,  bulgarii  şi  macedonenii  —  vlahi,  iar  dacoromânii  —  români  ma¬ 
cedoneni  sau  macedoneni1.  Aromânii  sunt  stabiliţi  azi  în  diferite  regiuni 
din  Grecia,  Albania,  Bulgaria  şi  Macedonia2.  Numărul  lor  este  apre¬ 
ciat  azi  în  mod  diferit.  Profesorul  Max  Demeter  Peyfuss,  profesor  la 
Institutul  de  studii  est  şi  sud-est  europene  din  Viena,  apreciază  că  nu¬ 
mărul  aromânilor  care-şi  mai  păstrează  azi  propria  limbă  este  în  jur 
de  un  sfert  de  milion,  chiar  dacă  alte  aprecieri  vorbesc  de  un  milion 
şi  jumătate.3 

Făcând  o  incursiune  în  istoria  aromânilor  constatăm  că  aromâ¬ 
nii  sunt  întâlniţi  in  tot  cursul  Evului  Mediu  pe  tot  cuprinsul  Peninsu¬ 
lei  Balcanice  de  la  Marea  Egee  până  la  Dunăre  şi  de  la  Marea  Neagră 
până  la  Adriatica.  „Din  izvoarele  istorice  desprindem  menţiunea  că 
vlahii  sud-dunăreni  erau  împărţiţi  în  trei  mari  grupuri:  sudic,  nordic 
şi  apusean.  Primul  se  numea  Vlahia  Mare  şi  avea  aşezări  în  Thesalia. 
In  al  doilea  grup  intrau  Vlahia  Mică  şi  Vlahia  de  Sus.  Vlahia  Mică 
era  situată  in  Etolia  şi  Acarnania.  Vlahia  de  Sus  cuprindea  Epirul,  Ma¬ 
cedonia  cu  ţinutul  Moglenei  şi  oraşele  Bitolia,  Ohrida,  Veria,  Vlaho- 


1  Max  Demeter  Peyfuss,  D/e  Drukerei  von  Moskopolis  (1731 — 1709).  Buchdruck 
und  Heiligenverehrung  im  Erzbistum  Achrida ,  Wien,  1989,  p.  10. 

2  O  informare  exactă  a  reciiunilor  unde  locuiesc  azi  aromânii  apare  la  M.  D. 
Peyfuss,  D/e  aromunische  Frage ,  Wien,  1974,  p.  14. 

3  M.  D.  Peyfuss,  D/e  Drukerei  von  Mo skopolis . . p.  11. 

clisura,  Moscopole  etc.r  Peninsula  Calcidica,  între  Salonic  şi  Muntele 
Athos,  ambele  versante  ale  Munţilor  Balcani  (Haemus),  cu  prelungiri 
până  la  Dunăre,  iar  în  sud  până  la  Rumelia.  Grupul  apusean  se  găsea 
în  Serbia,  Bosnia,  Muntenegru  şi  Dalmaţia,  iar  mai  târziu  în  Croaţia 
şi  Istria.1'4 

Sunt  menţionaţi  în  multe  izvoare  şi  cronici  bizantine: 

Teofanes  (torna,  torna,  fratre),  Kekaumenos,  Ana  Comnena,  Ioan 
Kinamos,  Nikita  Acominatos  Honiatul,  Pachymer,  Halcocondyles, 
Frantzes  etc.5 

După  o  perioadă  de  independenţă  politică,  locuitorii  ţinutului  sud- 
dunărean  au  fost  ocupaţi  în  anii  971  şi  1018  de  bizantini.  Şi-au  recuce¬ 
rit  independenta  doar  după  aproximativ  170  de  ani,  în  anul  1186,  prin 
răscoala  condusă  de  fraţii  vlahi  Petru  şi  Asan.  A  fost  întemeiat  atunci 
„imperiul  vlaho-bulgar“,  numit  şi  statul  Asaneşti  sau  al  doilea  ţarat 
bulgar  cu  capitala  la  Trnovo'’.  Tot  atunci  s-a  organizat  şi  o  Arhiepis¬ 
copie  ortodoxă  nouă  la  Trnovo.  Bizantinii  n-au  recunoscut  la  început 
nici  independenta  politică  şi  nici  organizarea  bisericească  autonomă 
din  sudul  Dunării.  După  o  legătură  de  scurtă  durată  cu  Roma,  Arhie¬ 
piscopia  de  Trnovo  a  fost  recunoscută  de  Patriarhia  de  Constantinopol, 
relaţiile  dintre  ele  normalizându-se.  In  anii  1393,  1396,  întregul  terito¬ 
riu  sud-dunărean  a  trecut  sub  dominaţia  Imperiului  otoman.  Şi  după 
cucerirea  Peninsulei  Balcanice  de  către  turci,  aceştia  au  îngăduit  aro¬ 
mânilor,  să-şi  păstreze  şi  pe  mai  departe  organizarea  autonomă  şi  le¬ 
gile  sociale.  Li  s-au  dat  unele  privilegii,  fiind  valabile  până  în  1769: 

„1.  înalta  justiţie  se  va  face  în  fata  unui  judecător,  potrivit  legi¬ 
lor  aromâneşti?  pe  preţul  acesta  aromânii  vor  putea  călători  în  liber¬ 
tate  în  tot  imperiul  şi  vor  putea  să  se  îndeletnicească  cu  orice  pro¬ 
fesiune  vor  crede  de  cuviinţă. 

2.  Poliţia  lăuntrică  va  fi  îndeplinită  de  aromânii  înşişi  sub  răspun¬ 
derea  propriilor  lor  căpetenii. 

3.  Pentru  poliţia  din  afară,  aromânii  se  vor  pune  în  înţelegere  cu 
guvernatorii  provinciilor  mărginaşe. 

4.  Nimeni  nu  se  va  amesteca  în  afacerile  lor  religioase. 

5.  Vor  fi  scutiţi  de  dări,  iar  ca  semn  de  vasalitate  vor  trimite  pe 
fiecare  an  câte  un  dar  sau  bacşiş  la  sultana  validee."7 

Aşezările  aromâneşti  Clisura,  Şatista,  Linotope,  Aminciu,  Călării, 
Şipisca,  Moscopole,  Gramusti  s-au  dezvoltat  foarte  mult  în  secolele 
XVI — XVII  devenind  centre  comerciale  renumite.  „Comercianţii  aro¬ 
mâni  au  avut  în  mâini  nu  numai  comerţul  din  Peninsula  Balcanică  ci 
şi  pe  cel  din  Principatele  Dunărene  şi  din  Europa  Centrală8.  „în  seco- 


4  Mircea  Păcurariu,  Istoria  Bisericii  Ortodoxe  Române ,  Chişinău  1993,  p.  73. 

5  Pericic  Papahacji,  Aromânii  din  punct  cfe  vedere  istoric  —  cultural ,  în  Ro¬ 
mânia  şi  popoarele  balcanice.  Buc.  1913,  p.  31. 

6  Mircea  Păcurariu,  op.  cit.,  p.  74. 

7  Pericic  Papahagi,  Aromân//  din  punct  de  vedere . . .,  p.  32. 

8  M.  D.  Pey  fuss,  Die  aromunische  Frage  . . p.  16. 

Iul  al  XVII-lea  localitatea  Şipisca  a  ajuns  la  o  mare  strălucire.  In  se¬ 
colul  următor,  localităţile  Clisura  şi  în  special  Moscopole  au  devenit 
centre  foarte  importante.  Din  Clisura  se  îndreptau  de  două  ori  pe  an 
caravane  spre  Viena9.  Moscopole  a  fost  şi  un  centru  al  culturii  şi  al 
ideii  naţionale,  greceşti.  „In  prima  jumătate  a  secolului  al  XVIII-lea 
se  aflau  în  Moscopole  între  40  şi  60.000  de  locuitori*'10.  „Pe  la  anul  50 
al  secolului  al  XVIII-lea,  se  găseau  la  Moscopole  mai  multe  biserici, 
o  tipografie  în  care  se  tipăreau  cărţi  greceşti  şi  o  Academie  renumită 
pentru  epoca  aceea11*1.  In  anii  1769  şi  1788  oraşul  a  fost  distrus  de  că¬ 
tre  albanezii  mahomedani.  Astăzi,  Moscopole  este  doar  un  sat  mic  cu 
aproximativ  500  de  locuitori  (albanezi,  aromâni  şi  sărăcăţani).  Mănăs¬ 
tirea  Prodromul  care  a  fost  până  în  1788  stavropighie  patriarhală  este 
azi  un  spital  de  rezervă  pentru  armata  albaneză12. 

După  distrugerea  multor  aşezări  aromâneşti  de  către  albanezii 
mahomedani,  la  sfârşitul  secolului  al  XVIII-lea  a  început  o  emigrare 
a  aromânilor  pe  de  o  parte  spre  centrul  şi  nordul  Macedoniei,  pe  de 
altă  parte  emigrarea  negustorilor  spre  centrul  Europei  (ţările  Monar¬ 
hiei  habsburgice).  „Refugiaţi  în  Imperiul  habsburgic,  în  urma  distru¬ 
gerii  centrelor  lor  comerciale  din  Balcani  de  către  musulmani  şi  gru¬ 
paţi  în  comunităţi  împreună  cu  grecii,  în  jurul  unor  biserici  de  rit  or¬ 
todox  şi  de  expresie  culturală  greacă,  aromânii  de  aici  îşi  manifestă 
tot  mai  insistent  în  această  vreme  năzuinţa  de  a  se  afirma  spiritual  în 
graiul  părintesc,  ca  o  entitate  etnică  de  sine  stătătoare.  Dornici  să  iasă 
din  cadrele  culturale  ale  elenismului  postbizantin,  ei  îşi  proclamă  sub 
influenţa  ideilor  iluministe  şi  a  Şcolii  Ardelene,  cu  ai  cărei  reprezen¬ 
tanţi  au  legat  strânse  legături,  mai  întâi  romanitatea  apoi  pur  şi  sim¬ 
plu  identitatea  cu  poporul  român'*13. 

In  ciuda  originii  etnice  diferite,  datorită  folosirii  limbii  greceşti, 
mulţi  emigranţi  aromâni  erau  cunoscuţi  în  monarhie  ca  fiind  greci. 
„Vorbind  limba  greacă,  uneori  la  perfecţie,  întrebuinţând-o  de  prefe¬ 
rinţă  între  ei,  dar  nu  în  familie  —  însă,  exclusiv  în  corespondenţa  lor 
particulară  şi  comercială  —  era  natural  ca  în  toate  documentele  tim¬ 
pului,  aromânii  să  treacă  drept  „greci“  autentici"14.  In  rândul  cunos¬ 
cutelor  familii  de  negustori  aromâni,  stabilite  în  ţările  monarhiei  habs- 


9  Ibidem ,  p.  16,  apud  Weigand,  Die  Aromunen . . Leipzig,  1895,  I,  p.  100. 

10  Neagu  Djuvara,  La  diaspora  aromaine  aux  XVllI-dme  et  XlX-kme  sibcles 
in  „Les  aroumaines" -Centre  d'etude  des  civilisations  de  L'Europe  centrale  et  du  sud- 
est.  Cahier  n.  8,  Inalco ,  Paris,  1989,  p.  97. 

11  D.  I.  Popovici,  Despre  aromâni  —  o  ţinţărimă  —  Contribuţii  cu  privire  la 
chestiunea  formării  negolului  nostru,  Buc....  1934,  p.  88,  apud.  Weigand,  Die  Aro¬ 
munen  . . .  I.  p.  99. 

12  M.  D.  Peyfuss,  D/e  aromunische  Frage...,  p.  16. 

13  N.  S.  Tanaşoca,  George  Murnu,  istoric  al  românilor  —  studiu  introductiv  In 
lucrarea  lui  George  Murnu,  Studii  privitoare  Ia  trecutul  românilor  de  peste  Dunăre , 
Buc.  . . .  1984,  p.  14. 

14  C.  Constante,  Prezentare  —  introducere  la  lucrarea  lui  D.  I.  Popovici,  Des¬ 
pre  aromâni . . .,  p.  6. 

burgice  pot  fi  amintite  familiile  Şina,  Dumba,  Tirca,  Curk,  Capra,  Sin- 
guna/Şaguna,  Mocsonyi  etc.15. 

O  conscripţie  a  negustorilor  ortodocşi  din  ţările  din  sud-estul  mo¬ 
narhiei,  din  a  doua  jumătate  a  secolului  al  XVIlI-lea  dovedeşte  con¬ 
ştiinţa  romanităţii  acestei  diaspore16.  Ca  şi  alte  grupuri  etnice  mici  din 
sud-estul  Europei,  aromânii  nu  şi-au  dezvoltat  o  conştiinţă  naţională 
şi  culturală  proprie,  decât  târziu  în  secolul  al  XlX-lea.  Trăind  într-o 
lume  greacă  şi  slavă,  ei  au  fost  pe  parcursul  timpului  sau  grecizaţi  sau 
slavizaţi.  „Grecii  au  căutat  să  se  înfrăţească  cu  mişcarea  aromâneas¬ 
că  şi  punându-le  în  faţă  ideea  creştină  îi  cuceresc  şi  ajung  prin  braţul 
luptătorilor  aromâni  să  capete  neatârnarea  Greciei"17.  Gradul  de  asi¬ 
milare  a  fost  întotdeauna  mare  chiar  dacă  numărul  lor  a  fost  conside¬ 
rabil  în  secolele  trecute. 

In  1856  - —  în  Epir  şi  Tesalia  erau  600.000  aromâni. 

In  1906  —  1  200  000  în  toată  Peninsula  Balcanică18. 

II.  Preocupările  manifestate  în  sudul  şi  nordul  Dunării  faţă  de  limba 
maternă  şi  originea  etnică  a  aromânilor ,  în  secolul  al  XlX-lea. 

In  secolul  al  XlX-lea,  la  aromânii  care  erau  supuşi  continuu  pro¬ 
cesului  de  deznaţionalizare  şi  asimilare,  în  cadrul  altor  popoare,  au 
apărut  unele  interese  pentru  revitalizarea  limbii  lor  materne.  Mişca¬ 
rea  de  înviorare  culturală  şi  naţională  a  avut  la  început  un  caracter 
singular  nefiind  îmbrăţişată  în  unanimitate.  Naţiunea  greacă  deţinea 
în  cadrul  Imperiului  otoman,  în  viaţa  socială  un  rol  important.  Cine 
dorea  o  îmbunătăţire  a  situaţiei  materiale  trebuia  să  se  declare  mai 
întâi  grec.  De  asemenea  relaţiile  bisericeşti  ale  ortodocşilor  din  sudul 
Dunării  cu  Patriarhia  de  Constantinopol  erau  mult  mai  strânse  decât 
cu  Biserica  românească  din  nordul  Dunării.  Negustorii  aromâni  folo¬ 
seau  în  călătoriile  lor  pe  teritoriul  întregii  Peninsule  Balcanice  limba 
greacă,  neputând  fi  astfel  deosebiţi  de  grecii  propriu-zişi.  In  secolul  al 
XlX-lea,  în  ciuda  gradului  mare  de  asimilare,  interesul  pentru  desco¬ 
perirea  identităţii  etnice  şi  lingvistice  proprii  s-a  manifestat  tot  mai 
evident.  Emanciparea  începută  la  nivel  cultural  şi  lingvistic  s-a  trans¬ 
format  spre  sfârşitul  secolului  într-o  emancipare  naţională  şi  biseri¬ 
cească,  pledându-se  pentru  drepturi  cetăţeneşti  egale  cu  ale  celorlal¬ 
te  popoare  şi  pentru  o  organizare  bisericească  autonomă  şi  naţională. 

Contactele  permanente  cu  centrul  Europei  şi  călătoriile  învăţaţi¬ 
lor  aromâni  în  oraşele  culturale  renumite  ale  monarhiei  habsburgice 
au  făcut  ca  ideile  iluministe  ale  secolului  al  XlX-lea  să  ajungă  şi  în 
sud-estul  Europei19. 

Au  existat  ufiii  autori  greci  care  au  început  să  publice  în  limba 
aromânilor,  având  însă  intenţii  naţionaliste.  Au  căutat  să-i  convingă 


15  M.  D.  Peytfuss,  D/e  aromunische  Frage  . . p.  17. 

16  Jb/dem,  p.  25. 

17  Pericle  Pepahagi,  Aromânii  din  punct  de  vedere...,  p.  38. 

18  îbidem,  , . p.  34. 

19  M.  D.  Peyfuss,  Die  aromunische  Frage  . . .,  p.  23. 

pe  aromâni  de  legătura  lor  cu  cultura  greacă  cu  care  se  învecinau  şi 
de  faptul  că  erau  tributari  acesteia.  Daniel  Moscopoliteanul  a  publi¬ 
cat  în  acest  scop  o  carte  de  citire  cu  un  vocabular  în  patru  limbi,  pen¬ 
tru  greci,  aromâni,  bulgari  şi  albanezi20.  La  începutul  secolului  al  XIX- 
lea,  Neophutos  Duka  (1760 — 1845),  filolog  de  origine  aromână  a  con¬ 
tinuat  procesul  de  grecizare  început  în  zona  Epirului,  prezentând  lim¬ 
ba  aromânilor  ca  o  limbă  murdară21.  „Din  rândurile  lăsate  de  Neofit 
Duka  şi  Kyril  în  a  sa  „Apologia  istorike  kai  kritike"  apare  evident  că 
propaganda  elenă  pentru  deznaţionalizarea  celor  care  nu  vorbeau  gre¬ 
ceşte  era  o  mişcare  conştientă,  condusă  sistematic  de  oameni  luminaţi."22 

Fată  de  cei  câţiva  care  au  căutat  să  folosească  limba  aromânilor 
în  scop  tendenţios,  au  existat  însă  şi  învăţaţi  aromâni  cu  intenţii  po¬ 
zitive.  Ei  au  început  să  înveţe  pe  copii  în  limba  părintească.  Autorul 
primului  abecedar  aromânesc  a  fost  Constantin  Ucuta,  protopop  în  lo¬ 
calitatea  Poznan.  în  transcrierea  dialectului  aromânesc,  Constantin 
Ucuta  foloseşte  alfabetul  grecesc  singurul  cunoscut  de  aromâni. 

Despre  limba  sa  maternă  scria:  „Dacă  m-aş  închina  în  limbă  stră¬ 
ină,  sufletul  mi  se  închină,  dar  mintea  îmi  este  fără  rod  '23.  A  tipărit 
cartea  sa  în  Viena  în  anul  1797,  în  tipografia  fraţilor  aromâni  Marki- 
des  Pouliou  (Marcu  Puiu)24.  *•  <,<>..  hi  4 

în  anul  1802  studentul  în  medicină  Georg  Constantin  Roja,  de 
origine  din  Mânăstir,  a  scris  lucrarea  „Cercetări  asupra  românilor  sau 
aşa-zişilor  vlahi  care  locuiesc  dincolo  de  Dunăre425.  Era  interesat  de 
cercetarea  trecutului  şi  prezentului  aromânilor.  Arăta  că  daco-românii 
sunt  fraţii  aromânilor  şi  îşi  apără  limba  maternă  de  diferitele  atacuri. 
Au  fost  cumpărate  637  de  exemplare  ale  acestei  cărţi. 

în  anul  1809  Roşa  a  editat  o  nouă  carte  la  Budapesta  în  care  ple¬ 
da  pentru  folosirea  alfabetului  latin  şi  a  românei  de  „dincoace  şi  de 
dincolo  de  Dunăre."26 

In  anul  1813  apărea  la  Viena  prima  „Gramatică"  pentru  aromâni, 
scrisă  de  către  M.  G.  Bojagi.  în  prefaţa  gramaticii  sale  aromâneşti,  po¬ 
lemizând  în  1813  cu  Neofit  Duca,  îl  apostrofează:  „Aromânul  nu  nu¬ 
mai  că  nu  se  va  ruşina  de  limba  sa  ci  va  privi  drept  mândrie  şi  laudă 
împodobindu-şi  spiritul  cu  studiul  ei14.27  Gramatica  lui  apărea  înainte 
de  gramatica  scrisă  de  Vuk  Karadzic  pentru  sârbi  (în  1814),  şi  înain¬ 
tea  celei  scrise  pentru  bulgari  (1835)  de  către  Feder  Neofit  Rilski  (de 


20  Ibidem ,  p.  24. 

21  Ibidem ,  p.  24. 

22  Pericle  Papahagi,  Din  trecutul  cultural  al  aromânilor ,  In  Analele  Academiei 
Române,  scris  II.  Tom.  XXXV,  Buc.  1913,  p.  15. 

23  Pericle  Papahagi,  Aromânii  din  punct  de  vedere ,  ...»  p.  33. 

24  M.  D.  Peyfuss,  D/e  aromunische  Frage,  p.  24,  apud,  Peyfuss,  Die  aromuni- 
schen  Kolonien  im  alten  Osterreich,  ...  Wien,  1972,  p.  277. 

25  Ibidem ,  p.  25,  apud  Roşa,  Untersuchungen  ilbcr  die  Romanier  o der  soge- 
nanten  Walachen  . . .,  Pesth,  1808,  p.  4. 

26  Ibidem ,  p.  26. 

27  Pericle  Papahagi,  Aromânii  din  punct  de  vedere  ....  p.  33. 

Rilap.  O  mare  parte  a  grecilor  influenţaţi  de  ideile  revoluţionarului 
Rega  Belestinles  vedeau  în  Peninsula  Balcanică  o  peninsulă  greacă  şi 
de  aceea  până  şi  patriarhul  ecumenic  s-a  împotrivit  acţiunii  lui  Boja- 
gi,  care  căuta  să-şi  apere  limba  maternă  în  faţa  călugărului  învăţat 
grec  Neophutos  Dukes.  Paralel  cu  aceste  cărţi  care  apar  în  emigraţie, 
au  fost  tipărite  cărţi  pentru  aromâni  şi  în  teritoriul  lor  de  baştină. 

Lucrarea  lui  Faveyrial  „Les  Valaques  du  Pinde“,  aminteşte  şi  de 
unele  cărţi  tipărite  în  limba  aromână  la  Moscopole:  —  un  abecedar  şi 
o  gramatică  care  serveau  copiilor  aromâni  din  Moscopole  la  învăţa¬ 
rea  primelor  elemente  ale  graiului  aromânesc. 

„în  primul  rând  trebuie  să  punem  abecedarul  aromânesc,  ce  se 
împărţea  gratuit  la  copiii  săraci.  Era  scris  cu  litere  greceşti  dar  în 
limba  aromână.  După  partea  alfabetică  urmau  o  serie  de  rugăciuni  în 
formă  de  lectură.  Exemplarul  văzut  de  noi  era  unul  mic,  format  în  12* 
şi  cu  aproape  patruzeci  de  pagine'4.2'  Acest  abecedar  se  asemăna  foar¬ 
te  mult  celui  al  lui  Ucuta  care  avea  56  pagini. 

Despre  gramatică  se  menţiona:  „O  gramatică  aromâno-greacă  cu 
sintaxă,  care  trecea  drept  o  capodoperă  şi  care  se  preda  la  elevi.  Se 
mai  găsesc  exemplare  şi  ar  fi  bine  să  fie  reimprimată“30. 

în  anul  1811  împăratul  Francisc  II  oferea  posibilitatea  deschide¬ 
rii  de  şcoli  proprii  pentru  românii  din  Ungaria.  Patru  ani  mai  târziu 
în  1815  s-a  constituit  în  Pesta  o  Asociaţie  a  femeilor  românce  pentru 
sprijinirea  şcolilor  româneşti  de  acolo  şi  pentru  cultivarea  limbii  ro¬ 
mâne31.  Coloniile  românilor  şi  aromânilor  din  Ungaria  s-au  cunoscut 
şi  apropiat  repede.  „Procesul  de  românizare  a  aromânilor  a  avut  loc 
sub  influenţa  lingvistică  a  daco-românilor".32  Printre  preşedinţii  aces¬ 
tei  asociaţii  se  numărau  şi  aromâncele  Elena  Grabovsky,  Maria  Roza, 
Maria  Nikoliks.  Printre  membrele  asociaţiei  pot  fi  amintite  Catherina 
Gyika  Edle,  Maria  Derra,  Elisabeth  Matovsky  etc.33.  Atanasie  Grabovs¬ 
ky  a  fost  una  dintre  personalităţile  cele  mai  importante  ale  coloniei 
aromânilor  din  Pesta.  Casa  lui  a  fost  un  punct  de  întâlnire  al  intelec¬ 
tualităţii  române.  El  s-a  îngrijit  de  educaţia  mitropolitului  Andrei  Şa- 
guna  în  timpul  anilor  de  studenţie  ai  acestuia  la  Pesta.  I-au  fost  închi¬ 
nate  o  serie  de  cărţi.  De  asemenea  o  serie  de  manuscrise  aromâne  care 
se  aflau  în  biblioteca  lui  Grabovsky  se  găsesc  astăzi  în  Biblioteca  Aca¬ 
demiei  Române34.  Printre  aromânii  cu  prestigiu  pot  fi  amintiţi  alături  de 
AtanaSie  Grabovsky  şi  mecenatul  Emanoil  Gojdu  şi  de  asemenea  fami¬ 
lia  Mocioni35. 


28  M.  D.  Peyfuss,  D/c  aromunische  frage . . .,  p.  26. 

29  Pericle  Papnhagi,  D/n  trecutul  cultural .. p.  15. 

30  Pericle  Papahagi,  D/n  trecutul  cultural...,  p.  16. 

31  M.  D.  Peyfuss,  D/e  aromunische  Frage...,  p.  29. 

32  M.  D.  Peyfuss,  Les  aroumaines  a  lere  des  nationalismes  balkanique  în  „Les 
aroumaines"  — Centre  de...,  p.  133. 

33  M.  D.  Peyfuss,  D/e  aromunische  frage  . . .,  p.  29. 

34  Ibidem  ,p.  29. 

35  M.  D.  Peyfuss,  Les  aroumaines...,  p.  133. 

Străduinţele  pentru  revitalizarea  limbii  aromâneşti  scrise  au  fost 
continuate  prin  lucrarea  lui  Nikolaus  Ioannovics,  originar  din  Mosco- 
pole  intitulată  „Diccionariu  tru  5  limbe:  elinescu,  gricescu,  românescu, 
nemcescu  schii  madsarescu"  şi  publicată  în  anul  1821.  In  introducere 
autorul  arăta  că  din  acel  dicţionar  reieşea  în  mod  clar  că  românii  de 
o  parte  şi  de  cealaltă  a  Dunării  sunt  fără  îndoială  urmaşi  ai  vechiu¬ 
lui  oraş  Roma.36 

Conştiinţa  deţinerii  unei  limbi  proprii  de  către  aromânii  din  sudul 
Dunării  şi  intenţia  folosirii  limbii  materne  şi  în  scris  s-au  dezvoltat  mai 
târziu  într-o  conştiinţă  a  originii  latine  care  implica  înrudirea  cu  ro¬ 
mânii  din  nordul  Dunării. 

Interesul  pentru  sprijinirea  limbii  aromânilor  şi  conştiinţa  identi¬ 
tăţii  etnice  comune  s-au  manifestat  cu  evidenţă  şi  în  nordul  Dunării, 
în  secolul  al  XIX-lea37.  încă  de  la  mijlocul  secolului  XVII,  stolnicul 
Constantin  Cantacuzino,  apoi  mai  târziu  Miron  Costin  şi  Dimitrie  Can- 
temir  s-au  interesat  de  istoria  aromânilor.  La  începutul  secolului  al 
XIX-lea  Gheorghe  Şincai  studia  şi  cita  în  revista  „Hronica  românilor*1 
cuvintele  „torna  torna  fratre*1,  care  stau  la  originea  limbii  străromâ- 
ne.  Printre  alţi  istorici  interesaţi  de  istoria  şi  limba  aromânilor  pot  fi 
amintiţi  revoluţionarul  Eftimie  Murgu,  Mihail  Kogălniceanu,  Timotei 
Cipariu,  Nicolae  Bălcescu,  Ioan  Ionescu  de  la  Brad,  generalul  Chris- 
tian  Teii,  Dimitrie  Bolintineanu,  Costache  Negri,  reprezentantul  Prin¬ 
cipatelor  unite  după  1859  la  Constantinopol  care  a  retipărit  cu  banii 
săi  proprii  gramatica  lui  Bojagi.  Dimitrie  Bolintineanu  afirma  cu  pri¬ 
vire  la  aromâni  următoarele:  „Românii  din  Macedonia  nu  sunt  greci; 
ei  sunt  români;  ei  trebuie  să  fie  români.  Nu  este  intenţia  noastră  să  îi 
unim  cu  noi  pentru  că  noi  suntem  despărţiţi  de  ei.  Aprecierile  noastre 
sunt  că  acest  popor  în  număr  de  un  milion  răspândit  în  Macedonia  se 
străduieşte  să-şi  dezvolte  o  conştiinţă  a  naţionalităţii  lor“M.  Bolinti¬ 
neanu  arăta  mai  departe  că  ideea  unui  regat  al  românilor  peste  cele¬ 
lalte  naţionalităţi  aşa  cum  li  se  reproşa  politicienilor  români  de  către 
cei  care  nu  doreau  emanciparea  naţională  a  aromânilor  este  un  vis  pe 
care  îl  visau  însă  grecii,  care  vroiau  să  asuprească  alte  popoare.  Ei 
considera  că  este  necesar  şi  plin  de  respect,  doar  că  aceşti  aromâni 
să-şi  păstreze  limba  şi  tradiţiile  proprii.  Dimitrie  Bolintineanu  a  scris 
şi  două  lucrări  privitoare  la  aromâni: 

un  volum  de  note  şi  impresii  şi  un  volum  de  poezii  intitulat  „Ma- 
cedonenele**. 

Oameni  politici  ca  M.  Kogălniceanu,  Rosetti,  D.  Brătianu,  I.  Bră- 
tianu,  prinţul  I.  Ghica,  Take  Ionescu,  Cezar  Boliac,  V.  A.  Ureche  s-au 
preocupat  de  asemenea  stăruitor  cu  istoria  şi  cauza  fraţilor  aromâni 


36  Idem ,  D/e  aromunische  Frage . . .,  p,  30,  apud  Th.  Capidan,  Aromânii.  Dia¬ 
lectul  aromân ,  Studiu  lingvistic  .. .  Buc.  ...  1932,  p.  84. 

37  Informaţiile  despre  preocupările  românilor  nord  dunăreni  faţă  de  istoria 
şi  limba  aromânilor  apar  prezentate  In  subcapitolul  Wachsendes  Interesse  bei  den 
Rumănen  im  Norden ,  la  Peyfuss,  D/e  aromunische  . . p.  30 — 34. 

38  M.  D.  Peyfuss,  D/e  aromunische  Frage . . .,  p.  36,  apud.  Bolintineanu,  Călă¬ 
torii,  voi.  II,  Buc . p.  129. 

din  sudul  Dunării.  Literatura  aromână  a  fost  de  asemenea  studiată  în 
nordul  Dunării.  Profesorul  de  la  Iaşi  L  Caragiani  a  scris  lucrarea  „Ro¬ 
mânii  din  Macedonia  şi  poezia  lor  populară"  în  Convorbiri  literare.  In 
1881i  Vangheli  publica  o  colecţie  de  cântece  şi  poezii  aromâneşti.  Pe- 
ricle  Papahagi  ne-a  dat  cea  mai  completă  colecţie  de  folclor  aromâ¬ 
nesc,  „Basmele  aromâne'1  şi  „Literatura  poporană  a  aromânilor”.39 

în  anul  1860  s-a  înfiinţat  la  Bucureşti  un  comitet  macedo-român. 
Printre  membrii  acestui  comitet  se  numărau  şi  aromânii  Dimitrie  Ca- 
zacovici  din  Megove,  fraţii  Goga  din  Clisura,  poetul  Mihai  Nicolescu 
din  Irnovo,  Zisu  Sideri  şi  Toma  Tricopo!  din  Krussevo,  C.  A.  Rosetti 
şi  D.  Bolintineanu.  Membrii  comitetului  aveau  bune  relaţii  cu  fostul 
caimacam  al  Moldovei,  Anastasie  Pann,  care  într-o  scrisoare  de  mul¬ 
ţumire  adresată  comitetului  din  Bucureşti  le  dădea  următoarele  în¬ 
demnuri: 

1.  Tineri  români  să  fie  aduşi  în  România  pentru  studiu. 

2.  Din  fondul  mănăstirilor  închinate  să  se  acorde  12.000  de  gal¬ 
beni. 

3.  Guvernul  Principatelor  să  intervină  la  Poartă  pentru  sprijinirea 
aromânilor. 

4.  Aromânii  să  aibă  posibilitatea  să-şi  aleagă  singuri  ierarhii  şi 
să  se  înfiinţeze  o  Arhiepiscopie  autocefală  Prima  lustiniana  (Ohrid)40. 

în  anul  1863  comitetul  macedo-român  din  Bucureşti  trimitea  în  su¬ 
dul  Dunării  următorul  manifest,  semnat  printre  alţii  de  generalul 
Christian  Teii,  Dimitrie  Bolintineanu,  C.  A.  Rosetti  şi  poetul  Cezar  Bo- 
liac:  „Fraţi  români”! 

„Părţile  unei  naţiuni  pot  avea  atunci  o  conştiinţă  a  lor  proprie,  când 
studiază  cu  zel  istoria  poporului  mamă  şi  caută  pe  cât  posibil  să-şi  a- 
proprie  originea.  Naţiunea  română  este  o  ramură  a  marii  naţiuni  a  ro¬ 
mânilor  . . ,,  dar  voi  fraţilor  folosiţi  o  limbă  străină  în  biserică,  în  tre¬ 
burile  voastre  vă  folosiţi  de  un  scris  străin,  oficial  vorbiţi  o  limbă 
străină,  iar  limba  voastră  maternă  aţi  aruncat-o  la  colţ.  Comitetul  ma¬ 
cedo-român  şi-a  luat  responsabilitatea  introducerii  limbii  naţionale  în 
toate  oraşele  şi  târgurile  româneşti  aşa  că  într-o  zi  toţi  cei  paisprezece 
milioane  de  români  să  avem  o  singură  limbă  de  scris  care  nu  poate 
fi  alta  decât  cea  a  Daciei  Traiana,  care  se  întrece  în  frumuseţe  cu  lim¬ 
ba  italiană.  Pentru  sprijinul  nostru  e  însă  necesar  fiecare  şi  vă  invi¬ 
tăm,  peste  tot  acolo  unde  există  români  în  majoritate,  sa  organizaţi 
alte  comitete  care  să  lucreze  în  strânsă  legătură  cu  comitetul  central 
din  Bucureşti  pentru  realizarea  scopului  naţional.  Gândiţi-vă  fraţilor 
că  clipa  este  favorabilă  pentru  această  mare  acţiune  a  românilor,  că 
Dumnezeu  ocroteşte  pe  cel  care  lucrează  în  numele  Lui,  şi  că  răspun¬ 
derea  va  fi  mare  pentru  cei  care  se  vor  da  înapoi”41. 


39  Sterie  Diamandi,  Oameni  şi  aspecte  din  istoria  aromânilor n  p.  21. 

40  M.  D.  Peyfuss,  D/e  aromunische  Frage . . p.  37. 

41  Ibidem ,  p.  37 — 38,  apud  Cordescu,  Istoricul  Şcoalelor  române  din  Turda . . .» 

Buc _  1906,  10—13. 


70 


REVISTA  TEOLOGICA 


Străduinţele  pentru  revitalizarea  limbii  aromâneşti  scrise  au  fost 
continuate  prin  lucrarea  lui  Nikolaus  Ioannovics,  originar  din  Mosco- 
pole  intitulată  „Diccionariu  tru  5  limbe:  elinescu,  gricescu,  românescu, 
nemcescu  schii  madsarescu"  şi  publicată  în  anul  1821.  în  introducere 
autorul  arăta  că  din  acel  dicţionar  reieşea  în  mod  clar  că  românii  de 
o  parte  şi  de  cealaltă  a  Dunării  sunt  fără  îndoială  urmaşi  ai  vechiu¬ 
lui  oraş  Roma.36 

Conştiinţa  deţinerii  unei  limbi  proprii  de  către  aromânii  din  sudul 
Dunării  şi  intenţia  folosirii  limbii  materne  şi  în  scris  s-au  dezvoltat  mai 
târziu  intr-o  conştiinţă  a  originii  latine  care  implica  înrudirea  cu  ro¬ 
mânii  din  nordul  Dunării. 

Interesul  pentru  sprijinirea  limbii  aromânilor  şi  conştiinţa  identi¬ 
tăţii  etnice  comune  s-au  manifestat  cu  evidenţă  şi  în  nordul  Dunării, 
în  secolul  al  XIX-lea37.  încă  de  la  mijlocul  secolului  XVII,  stolnicul 
Constantin  Cantacuzino,  apoi  mai  târziu  Miron  Costin  şi  Dimitrie  Can- 
temir  s-au  interesat  de  istoria  aromânilor.  La  începutul  secolului  al 
XIX-lea  Gheorghe  Şincai  studia  şi  cita  în  revista  „Hronica  românilor" 
cuvintele  „torna  torna  fratre",  care  stau  la  originea  limbii  străromâ- 
ne.  Printre  alţi  istorici  interesaţi  de  istoria  şi  limba  aromânilor  pot  fi 
amintiţi  revoluţionarul  Eftimie  Murgu,  Mihail  Kogălniceanu,  Timotei 
Cipariu,  Nicolae  Bălcescu,  Ioan  Ionescu  de  la  Brad,  generalul  Chris- 
tian  Teii,  Dimitrie  Bolintineanu,  Costache  Negri,  reprezentantul  Prin¬ 
cipatelor  unite  după  1859  la  Constantinopol  care  a  retipărit  cu  banii 
săi  proprii  gramatica  lui  Bojagi.  Dimitrie  Bolintineanu  afirma  cu  pri¬ 
vire  la  aromâni  următoarele:  „Românii  din  Macedonia  nu  sunt  greci? 
ei  sunt  români?  ei  trebuie  să  fie  români.  Nu  este  intenţia  noastră  să  îi 
unim  cu  noi  pentru  că  noi  suntem  despărţiţi  de  ei.  Aprecierile  noastre 
sunt  că  acest  popor  în  număr  de  un  milion  răspândit  în  Macedonia  se 
străduieşte  să-şi  dezvolte  o  conştiinţă  a  naţionalităţii  lor"58.  Bolinti¬ 
neanu  arăta  mai  departe  că  ideea  unui  regat  al  românilor  peste  cele¬ 
lalte  naţionalităţi  aşa  cum  li  se  reproşa  politicienilor  români  de  către 
cei  care  nu  doreau  emanciparea  naţională  a  aromânilor  este  un  vis  pe 
care  îl  visau  însă  grecii,  care  vroiau  să  asuprească  alte  popoare.  Ei 
considera  că  este  necesar  şi  plin  de  respect,  doar  că  aceşti  aromâni 
să-şi  păstreze  limba  şi  tradiţiile  proprii.  Dimitrie  Bolintineanu  a  scris 
şi  două  lucrări  privitoare  la  aromâni: 

un  volum  de  note  şi  impresii  şi  un  volum  de  poezii  intitulat  „Ma- 
cedonenele". 

Oameni  politici  ca  M.  Kogălniceanu,  Rosetti,  D.  Brătianu,  I.  Bră- 
tianu,  prinţul  I.  Ghica,  Take  Ionescu,  Cezar  Boliac,  V.  A.  Ureche  s-au 
preocupat  de  asemenea  stăruitor  cu  istoria  şi  cauza  fraţilor  aromâni 


36  Idem ,  D/e  aromunlsche  Frage ...»  p.  30,  apud  Th.  Capidan,  Aromânii.  Dia¬ 
lectul  aromân ,  Studiu  lingvistic  .. .  Buc.  ...  1932,  p.  84. 

37  Informaţiile  despre  preocupările  românilor  nord  dunăreni  fată  de  istoria 
şi  limba  aromânilor  apar  prezentate  In  subcapitolul  Wachsendes  Interesse  bei  den 
Rumănen  im  Norden,  la  Peyfuss,  D/e  aromunische  . . .,  p.  30 — 34. 

38  M.  D.  Peyfuss,  D/c  aromunische  Frage ....  p.  36,  apud.  Bolintineanu,  Călă¬ 
torii,  voi.  II,  Buc . p.  129. 

din  sudul  Dunării.  Literatura  aromână  a  fost  de  asemenea  studiată  în 
nordul  Dunării.  Profesorul  de  la  Iaşi  I.  Caragiani  a  scris  lucrarea  „Ro¬ 
mânii  din  Macedonia  şi  poezia  lor  populară"  în  Convorbiri  literare.  In 
1881,  Vangheli  publica  o  colecţie  de  cântece  şi  poezii  aromâneşti.  Pe- 
ricle  Papahagi  ne-a  dat  cea  mai  completă  colecţie  de  folclor  aromâ¬ 
nesc,  „Basmele  aromâne"  şi  „Literatura  poporană  a  aromânilor".39 

In  anul  1860  s-a  înfiinţat  la  Bucureşti  un  comitet  macedo-român. 
Printre  membrii  acestui  comitet  se  numărau  şi  aromânii  Dimitrie  Ca- 
zacovici  din  Mesove,  fraţii  Goga  din  Clisura,  poetul  Mihai  Nicolescu 
din  Trnovo,  Zisu  Sideri  şi  Toma  Tricopol  din  Krussevo,  C.  A.  Rosetti 
şi  D.  Bolintineanu.  Membrii  comitetului  aveau  bune  relaţii  cu  fostul 
caimacam  al  Moldovei,  Anastasie  Pann,  care  intr-o  scrisoare  de  mul¬ 
ţumire  adresată  comitetului  din  Bucureşti  le  dădea  următoarele  în¬ 
demnuri: 


1.  Tineri  români  să  fie  aduşi  în  România  pentru  studiu. 

2.  Din  fondul  mănăstirilor  închinate  să  se  acorde  12.000  de  gal¬ 
beni. 

3.  Guvernul  Principatelor  să  intervină  la  Poartă  pentru  sprijinirea 
aromânilor. 


4.  Aromânii  să  aibă  posibilitatea  să-şi  aleagă  singuri  ierarhii  şi 
să  se  înfiinţeze  o  Arhiepiscopie  autocefală  Prima  Iustiniana  (Ohrid)40. 

In  anul  1863  comitetul  macedo-român  din  Bucureşti  trimitea  în  su¬ 
dul  Dunării  următorul  manifest,  semnat  printre  alţii  de  generalul 
Christian  Teii,  Dimitrie  Bolintineanu,  C.  A.  Rosetti  şi  poetul  Cezar  Bo- 
liac:  „Fraţi  români"! 

„Părţile  unei  naţiuni  pot  avea  atunci  o  conştiinţă  a  lor  proprie,  când 
studiază  cu  zel  istoria  poporului  mamă  şi  caută  pe  cât  posibil  să-şi  a- 
proprie  originea.  Naţiunea  română  este  o  ramură  a  marii  naţiuni  a  ro¬ 
mânilor  < . .,  dar  voi  fraţilor  folosiţi  o  limbă  străină  în  biserică,  în  tre¬ 
burile  voastre  vă  folosiţi  de  un  scris  străin,  oficial  vorbiţi  o  limbă 
străină,  iar  limba  voastră  maternă  aţi  aruncat-o  la  colţ.  Comitetul  ma¬ 
cedo-român  şi-a  luat  responsabilitatea  introducerii  limbii  naţionale  în 
toate  oraşele  şi  târgurile  româneşti  aşa  că  într-o  zi  toţi  cei  paisprezece 
milioane  de  români  să  avem  o  singură  limbă  de  scris  care  nu  poate 
fi  alta  decât  cea  a  Daciei  Traiana,  care  se  întrece  în  frumuseţe  cu  lim¬ 
ba  italiană.  Pentru  sprijinul  nostru  e  însă  necesar  fiecare  şi  vă  invi¬ 
tăm,  peste  tot  acolo  unde  există  români  în  majoritate,  să  organizaţi 
alte  comitete  care  să  lucreze  în  strânsă  legătură  cu  comitetul  central 
din  Bucureşti  pentru  realizarea  scopului  naţional.  Gândiţi-vă  fraţilor 
că  clipa  este  favorabilă  pentru  această  mare  acţiune  a  românilor,  că 
Dumnezeu  ocroteşte  pe  cel  care  lucrează  în  numele  Lui,  şi  că  răspun¬ 
derea  va  fi  mare  pentru  cei  care  se  vor  da  înapoi"41. 


39  Sterie  Diamandi,  Oameni  şi  aspecte  din  istoria  a  romă  niJor . . p.  21. 

40  M.  D.  Peyfuss,  Die  aromunische  Frage...,  p.  37. 

41  Ibidem ,  p,  37 — 38,  apud  Cordescu,  Istoricul  Şcoalelor  române  din  Turcia . . 
Buc.  ...  1906,  ţi  10—13. 

La  23  septembrie  1879  s-a  înfiinţat  şi  o  Societate  de  cultură  mace¬ 
doromână,  cu  35  membri.  Cu  ajutorul  acestei  societăţi,  care  a  desfă¬ 
şurat  o  activitate  susţinută  pentru  intensificarea  acţiunii  româneşti  în 
Macedonia  şi  cu  concursul  material  şi  sprijinul  moral  al  guvernului  de 
atunci,  s-au  înfiinţat  şcoli  în  mai  toate  centrele  aromâneşti,  iar  limba 
română  a  fost  introdusă  în  mai  multe  biserici  în  care  până  atunci  se 
slujea  numai  în  greceşte42. 

III.  Întemeierea  şcolilor  româneşti  pentru  aromânii  din  sudul 
Dunării  şi  semnificaţia  lor  in  procesul  de  deşteptare  naţională, 

în  secolul  al  X/X-iea 

Prima  şcoală  românească  în  sudul  Dunării  a  fost  organizată,  în  a- 
nul  1864  de  către  aromânul  Dimitrie  Atanasescu  în  locuinţa  sa  pro¬ 
prie  din  Târnovo.  După  un  timp  de  şedere  în  Târnovo,  Constantinopol 
şi  Bucureşti,  el  a  obţinut  de  la  domnitorul  Cuza  aprobarea  pentru  des¬ 
chiderea  primei  şcoli  româneşti  în  Macedonia43.  Numărul  copiilor  care 
au  frecventat  şcoala  a  fost  între  80  şi  20. 

Pentru  a  înmulţi  numărul  de  învăţători  din  Macedonia,  comitetul 
macedo-român  a  stăruit  pe  lângă  guvern  să  aducă  din  Macedonia  un  nu¬ 
măr  de  tineri  care  să  studieze  câtva  timp  în  şcolile  din  Principatele  Ro¬ 
mâne  şi  apoi  să  fie  trimişi  ca  dascăli  în  satele  şi  oraşele  de  unde  veneau. 
Cererea  a  fost  aprobată  şi  în  luna  august  1865,  Ministerul  Instrucţiu¬ 
nii  a  trimis  în  Macedonia  pe  călugărul  Averchie  care  s-a  reîntors  cu  10 
tineri  originari  din  Pind,  pentru  care  s-a  creat  un  internat  la  mănăstirea 
Sf.  Apostoli  din  Bucureşti.  Anii  următori  internatul  număra  40  de  elevi. 

Unul  dintre  conducătorii  reprezentativi  ai  mişcării  culturale  na¬ 
ţionale  în  secolul  al  XlX-lea  a  fost  învăţătorul  de  origine  aromână 
Apostol  Mărgărit  (1832 — 1903)44.  S-a  născut  în  satul  Abdella,  sat  în 
care  s-au  născut  şi  alţi  bărbaţi  aromâni  însemnaţi  precum  Averchie 
—  stareţul  mănăstirii  Iviron  din  muntele  Athos,  istoricul  I.  Caragiani, 
învăţatul  Papahagi  şi  poetul  Nuşi  Tuliu.  Ca  învăţător  la  şcoala  gre¬ 
cească  din  Clisura,  Mărgărit  a  introdus  o  nouă  metodă  de  predare.  A 
început  să  predea  copiilor  aromâni  gramatica  grecească  în  limba  lor 
maternă.  De  asemenea  a  fost  primul  care  a  tradus  cartea  de  citire  pen¬ 
tru  aceştia.  A  avut  de  întâmpinat  însă  opoziţia  clerului  grec.  Patriar¬ 
hia  a  dispus  ca  Mărgărit  să  fie  îndepărtat  din  şcoală,  cu  toate  că  în¬ 
treaga  comunitate  a  satului  îl  sprijinea.  Acesta  a  plecat  la  Constanti¬ 
nopol  unde  a  cerut  din  partea  autorităţilor  locale  protecţia  faţă  de 
clerul  grec.  De  acolo  a  plecat  la  Bucureşti  pentru  a  lua  legătura  cu 
comitetul  macedo-român  de  acolo.  La  24  mai  1866  a  cerut  Ministeru¬ 
lui  Educaţiei  o  subvenţie  pentru  propria  întreţinere,  pentru  chiria  unei 


42  Theodor  Capidan,  Aromânii .  Dialectul  aromân.  Studiu  lingvistic,  Buc. 
1932.  p.  43. 

43  Ibidem,  . . .,  p.  42. 

44  Informa liile  privitoare  la  Apostol  Mărgărit  apar  în  subcapitolul  Apostol 
Mărgărit  und  die  Griindung  ncuer  Schulen,  la  Peyfuss,  D/e  aromunische  Frage . . .» 
p.  42 — 47. 

clădiri  unde  urma  să  se  înfiinţeze  o  şcoală  românească  şi  pentru  cum¬ 
părarea  de  manuale  şcolare.  Ministrul  Educaţiei  de  atunci,  C.  A.  Ros- 
seti,  a  aprobat  cererea  învăţătorului  Mărgărit,  dispunând  ca  noua  şcoa¬ 
lă  să  fie  înzestrată  şi  cu  publicaţiile  „Monitorul  oficial",  şi  „Buletinul 
instrucţiunii  publice".  In  acelaşi  an,  1866,  Apostol  Mărgărit  a  înfiinţat 
prima  şcoală  pentru  aromâni  în  satul  său  natal  Abdella.  Cursurile  se 
ţineau  doar  vara,  deoarece  pe  timpul  iernii  satul  era  locuit  de  puţine 
familii.  In  anul  1867  i-a  urmat  la  conducerea  şcolii  Ioan  Şomu  Tomes- 
cu,  un  nepot  al  arhimandritului  Averchie.  Şcoala  a  funcţionat  până  în 
anul  1905,  când  bande  greceşti  au  atacat  satul,  distrugând-o. 

în  iarna  anilor  1866 — 1867  Mărgărit  a  predat  în  localitatea  Ker- 
bene  (azi  Grebena).  In  primăvara  anului  1867  obţinuse  permisiunea  să 
întemeieze  o  şcoală  particulară,  lucru  realizat  doi  ani  mai  târziu.  Da¬ 
torită  greutăţilor  ce  au  venit  mereu  din  partea  mitropolitului  grec  din 
Kezriye  (Kastoria),  Nicephoros,  Mărgărit  a  cerut  sprijinul  şi  protecţia 
viceconsulului  austriac  din  Manastir,  P.  Oculi,  de  asemenea  a  întreţi¬ 
nut  legături  cu  abatele  Faveyrial  al  misiunii  catolice  lazariste  din  a- 
ceastă  localitate. 

O  altă  şcoală  a  fost  înfiinţată  în  anul  1865,  prin  strădaniile  aro¬ 
mânului  D.  G.  Cosmescu,  în  localitatea  Gopişte  la  nord-vest  de  Mă- 
năstir45.  Şcoala  era  întreţinută  din  resursele  proprii  ale  comunităţii.  Mi¬ 
tropolitul  de  Ohrida  şi  Prespa,  Meletie,  cu  reşedinţa  în  Krusevo,  a 
căutat  să-l  îndepărteze  pe  organizatorul  şcolii,  obligându-1  să  plece  în 
România.  Patru  ani  mai  târziu,  Cosmescu  s-a  întors  însă  la  şcoala  sa, 
în  Gopiste. 

In  septembrie  1868  Iacob  şi  Vanciu  Dimonie  au  înfiinţat  o  şcoală 
românească  într-un  cartier  din  Ohri,  în  clădirea  şcolii  greceşti.  Ca  şi 
învăţători  la  această  şcoală  au  predat  Gheorghe  Tomaras  şi  mai  târ¬ 
ziu  Filip  Apostolescu. 

In  localitatea  Krusevo,  în  partea  vestică  a  oraşului  Perlepe  a  fost 
organizată  în  anul  1869  o  şcoală  românească,  prin  grija  lui  St.  N.  Cio- 
nescu  (Ciona),  în  casa  părinţilor  săi.  Acesta  a  adunat  în  jurul  lui  apro¬ 
ximativ  30  de  elevi.  Datorită  unor  reclamaţii  la  adresa  învăţătorului 
că  ar  fi  provocator  de  nelinişte,  şcoala  a  fost  închisă  la  numai  o  săp¬ 
tămână  de  la  înfiinţare.  In  anul  1873  Cionescu  s-a  străduit  să  obţină 
o  aprobare  oficială  pentru  redeschiderea  şcolii  sale.  După  opt  luni  de 
aşteptare  a  fost  însă  constrâns  să  părăsească  satul  unde  locuia.  A  ple¬ 
cat  la  Bucureşti  ca  să  studieze  acolo.  Abia  în  1876,  la  dorinţa  consă¬ 
tenilor  lui  din  Kruşevo,  s-a  întors  înapoi  obţinând  şi  autorizaţia  ne¬ 
cesară  pentru  deschiderea  şcolii.  Partida  grecilor  a  rămas  şi  în  conti¬ 
nuare  puternică  în  localitate.  în  anul  1876/77  frecventau  şcoala  româ¬ 
nească  47  de  băieţi  şi  29  de  fete,  în  timp  ce  cu  un  an  înainte  şcolile 
greceşti  au  fost  frecventate  de  655  de  copii. 

Intre  anii  1870 — 1871  a  funcţionat  o  şcoală  pe  timpul  verii  în  satul 


45  Menţionări  despre  şcolile  româneşti  apărute  în  sudul  Dunării  între  1885 — 
1878,  la  Peyfuss,  Die  Aromunische  Frage ,  p.  46 — 52. 

Kato  Bermion  la  vest  de  Beroia.  Şcoala  primea  o  subvenţie  din  par¬ 
tea  oraşului  Iaşi. 

In  anul  1870  a  fost  înfiinţată  o  altă  şcoală  pentru  lunile  de  vară 
in  Peribolion,  la  4  km  sud  de  Abdella,  de  către  aromânul  Gheorghe 
Perdichi,  care  a  scris  încă  din  1867  alfabetul  pentru  aromâni  şi  de  ase¬ 
menea  a  predat  unor  copii  în  limba  maternă. 

La  iniţiativa  lui  V.  Dan,  originar  din  satul  Numphaion  (arom.  Ni- 
veasta),  dar  cu  domiciliul  în  Bucureşti,  s-a  deschis  în  acest  sat,  în  anul 
1875  o  altă  şcoală.  Pe  cheltuielile  proprii  V.  Dan  a  trimis  învăţători 
din  România. 

Războiul  ruso-turc  din  anii  1877 — 1878  a  adus  învăţământului  ro¬ 
mânesc  din  sudul  Dunării  o  grea  lovitură.  Patriarhia  greacă  a  folosit 
acest  prilej  pentru  a-i  bănui  în  faţa  Porţii  pe  învăţătorii  aromâni,  că 
ar  fi  plătiţi  pentru  activitatea  lor  de  către  ruşi.  A  urmat  închiderea 
multor  şcoli  româneşti  şi  arestarea  multor  învăţători  aromâni. 

Mai  târziu  turcii  au  arătat  totuşi  înţelegere  faţă  de  problema  aro¬ 
mânilor.  La  12  septembrie  1878  autorităţilor  turceşti  din  Salonik,  Mă- 
năstir  şi  Yanya  li  s-a  dispus  ocrotirea  aromânilor.  Conducătorii  locali 
nu  au  luat  întocmai,  în  mod  exact  dispoziţiile  de  la  Constantinopol  şi 
au  căutat  să  folosească  tensiunile  din  capitală,  dintre  demnitari  în  fo¬ 
losul  lor  propriu.  Urmările  acestui  edict  de  toleranţă  a  aromânilor  din 
partea  autorităţilor  politice  turceşti  au  fost  evidente.  Au  fost  deschise 
noi  şcoli  româneşti  în  Perlepe,  unde  alături  de  bulgari,  turci  şi  alba¬ 
nezi,  trăia  şi  o  comunitate  aromână.  George  Magiari  a  pus  la  dispozi- 
tru  şase  ani.  Directorul  şcolii  româneşti  din  Mănăstir  a  fost  numit  N. 
ţie  un  local  pentru  şcoală  şi  a  luat  asupra  lui  întreaga  cheltuială,  pen- 
Popilian.  Apostol  Mărgărit  a  primit  postul  de  inspector  general  la  şco¬ 
lilor  româneşti  din  Balcani. 

După  anul  1880  s-au  înfiinţat  şi  şcoli  medii  şi  profesionale.  In  Mă¬ 
năstir  a  fost  deschis  un  gimnaziu  în  clădirea  lazariştilor.  Printre  ab¬ 
solvenţii  acestui  gimnaziu  se  număra  şi  I.  Arginteanu,  Pericle  Papa- 
hagi,  luliu  Nusi,  Marcu  Beza  şi  alţi  scriitori  sau  oameni  de  ştiinţă  ca¬ 
re  au  activat  în  România46. 

în  anul  1888  s-a  înfiinţat  la  Mănăstir  o  şcoală  medie  pentru  fete, 
transformată  în  anul  1899  într-o  şcoală  profesională  pentru  fete47.  In 
1887  s-a  înfiinţat  la  Yanya  o  şcoală  medie  cu  5  clase43.  Intre  anii 
1879 — 1898  au  fost  înfiinţate  54  de  şcoli  primare,  printre  care  pot  fi 
amintite:  Pleasa  şi  Coriţa  (1881),  Bitolia  (1881),  Magarova,  Nijopole, 
Muhviste,  Chisura,  Salonic,  etc.49. 

Privitor  la  limba  de  predare,  în  şcolile  primare  se  preda  în  dia¬ 
lectul  aromân  iar  în  şcolile  medii  în  dialectul  daco-român.  Publicaţiile 
regionale  erau  scrise  tot  în  dialectul  aromân. 

46  M.  D.  Peyfuss,  Die  aromunische  Frage ....  p.  73. 

47  Ibidem ,  p.  73. 

48  Ibidem,  p.  73. 

49  Theodor  Capidan,  Aromânii.  Dialectul  aromân  . . .,  p.  43. 

întreaga  dezvoltare  a  învăţământului  românesc  a  neliniştit  auto¬ 
rităţile  greceşti.  „Un  ultim  conflict  cu  grecii  a  izbucnit  cu  prilejul  în¬ 
cercării  noastre  de  a  redeştepta  prin  şcoli  şi  biserici  conştiinţa  naţio¬ 
nală  a  românilor  de  dincolo  de  Balcani,  din  Macedonia,  din  Albania 
şi  Epir.  Pe  acest  teren  ne-am  izbit  de  marile  şi  secularele  sforţări  de 
reconstituire  naţională  geografică  a  elenismului,  de  înfăptuirea  aşa 
zisei  „idei  mari",  idealul  panelenic  de  reînviere  a  Imperiului  bizantin. 
Coliziunea  a  fost  cu  adevărat  dureroasă  şi  cu  atât  mai  înverşunată,  cu 
cât  grecii  au  văzut  în  tentativa  noastră  de  a  emancipa  pe  aceşti  ro¬ 
mâni  de  sub  influenţa  culturii  greceşti  o  tendinţă  antielenică,  o  inter¬ 
venţie  subversivă  de  origine  străină  pentru  a  ridica,  prin  elementul 
românesc,  un  stăvilar  la  expansiunea  lor  imperialistă.  Conflictul  aces¬ 
ta  deplojrabil,  uneori  împins  până  la  extrem  a  fost  urmarea  tristă  a  u- 
nei  totale  neînţelegeri  a  locuitorilor,  a  unei  tactici  greşite50. 

Consulul  grec  Batik’iotes  din  Salonik  preciza  într-un  raport  trimis 
superiorului  său,  Theodores  Deligionnes,  tactica  politică  ce  urma  să 
fie  adoptată  faţă  de  aromâni:  „Trebuie  să  fim  atenţi  iar  în  târgurile 
aromâne  şi  la  păstorii  aromâni  să  sprijinim  introducerea  şi  răspândi¬ 
rea  limbii  greceşti.  Dar  înaintea  tuturor  trebuie  să  se  depună  întreaga 
energie  pentru  ca  comitetele  din  România  şi  politicienii  români  să  fie 
convinşi  că  în  Macedonia  nu  există  români  în  înţelesul  propriu  şi  că 
alipirea  elenovlahilor  la  statul  român  este  imposibilă  nu  numai  din 
punct  de  vedere  fizic  ci  că  este  irealizabilă  şi  pentru  că  aceşti  eleno- 
vlahi  sunt  legaţi  în  mod  indestructibil  de  elenismul  pe  care  îl  repre¬ 
zintă  în  vest  Macedonia  unde  se  apără  cu  ţări  de  atacurile  lumii  bul¬ 
gare  şi  că  prin  urmare  orice  încercare  împotriva  elenismului  nu  folo¬ 
seşte  altcuiva  decât  lumii  bulgare.  La  acestea  este  de  menţionat  că  a- 
p^stolii  românismului  nu  consideră  ca  ceva  lipsit  de  demnitate  să  în¬ 
treprindă  împreună  cu  bulgarii  lucruri  pentru  a  combate  pe  greci"51. 

„Patriarhul  ecumenic  de  la  Constantinopol  era  şeful  suprem  al 
creştinilor  din  Balcani.  Prin  organele  lui  bisericeşti  din  Peninsulă  a 
reacţionat  şi  el,  înăbuşind  orice  încercare  de  trezire  a  aromânilor  la 
conştiinţa  naţională"52. 

Toate  încercările  de  împiedicare  a  manifestărilor  naţionale  aro¬ 
mâne  au  determinat  intensificarea  acestora,  la  începutul  secolului  al 
XX-lea.  în  anul  1904  existau  în  sudul  Dunării  93  de  şcoli  primare  în 
67  de  localităţi  cu  174  de  învăţători  şi  5  170  elevi.  Funcţionau  de  ase¬ 
menea  4  şcoli  medii  cu  272  de  elevi  şi  50  de  profesori53.  în  anul  1900, 
după  unele  informaţii,  existau  şase  şcoli  secundare  şi  113  şcoli  pri¬ 
mare54. 


50  G.  Murnu,  Studii  istorice  privitoare  la  trecutul  românilor  de  peste  Dunăre, 
Bucureşti  1984,  p.  177. 

51  M.  D.  Peyfuss,  Die  Qromunîsche  Frage ,  p.  52 — 53  apud  Kophos  nr.  84,  p. 
166—167. 

52  T.  Capidan,  Aromânii.  Dialectul  aromân ...»  p.  40. 

53  M.  D.  Peyfuss,  Die  aromunische  Frage ,  p.  84. 

54  T.  Capidan,  Aromânii .  Dialectul  aromân  . . p.  54. 

Au  existat  istorici  care  au  redus  întreaga  acţiune  de  revendicare 
culturală  şi  naţională  a  aromânilor  doar  la  o  propagandă  politică  ro¬ 
mânească,  a  României  în  sudul  Dunării,  în  interese  naţionaliste.  Până 
astăzi  învăţătorul  Mărgărit  este  prezentat  în  Grecia  ca  un  „organ  plă¬ 
tit  de  propaganda  română,  informator  al  superiorului  mănăstirii  cato¬ 
lice  lazariste  din  Mănăstir,  Faveyrial  şi  denunţător  în  serviciile  auto¬ 
rităţilor  turceşti."59  Există  însă  şi  alţi  istorici  care  explică  aceste  legă¬ 
turi  ale  lui  Mărgărit  cu  autorităţile  austriece  din  Mănăstir  şi  cu  supe¬ 
riorul  catolic  al  acelei  mănăstiri,  plecând  de  la  consideraţia  că  în  acel 
timp  de  puternică  propagandă  grecească  faţă  de  toate  popoarele  din 
Balcani,  în  special  faţă  de  grupurile  etnice  mici  cum  au  fost  aromânii, 
acesta  şi-a  dat  seama  că  numai  prin  asemenea  legături  se  va  putea 
sprijini  sau  încuraja  în  viitor  mişcarea  de  deşteptare  naţională  şi  cul¬ 
turală  a  aromânilor  în  faţa  tendinţelor  naţionaliste  ale  ierarhiei  gre¬ 
ceşti. 


IV.  Preocupări  pentru  introducerea  limbii  române  în  biserici 
şi  pentru  recunoaşterea  unei  organizări  bisericeşti 

autonome,  naţionale 

Până  în  secolul  al  XlX-lea  aromânii  au  folosit  ca  limbă  liturgică 
în  Biserică  limba  greacă.  Este  semnificativ  de  menţionat  faptul  că  în 
secolul  al  XVIII-lea  aromânii  emigraţi  în  Serbia  au  avut  o  serie  de 
conflicte  cu  sârbii,  acestea  fiind  determinate  de  intenţia  aromânilor 
grecizaţi  de  a  impune  ca  limbă  liturgică  alături  de  limba  slavonă  şi 
limba  greacă*.  S-au  înregistrat  şi  unele  reuşite.  în  localităţile  Triest, 
Zemlin,  Carloviţ  (Carlstadt),  s-a  slujit  în  a  doua  jumătate  a  secolului 
al  XVIII-lea  în  ambele  limbi.  La  începutul  secolului  al  XlX-lea  prin¬ 
ţul  Milos  Obrenovici  a  dispus  ca  slujbele  să  se  săvârşească  doar  în 
limba  slavonă.  A  urmat  un  proces  de  sârbizare  îndreptat  asupra  aro¬ 
mânilor,  soldat  şi  cu  unele  persecuţii.57 

In  secolul  al  XlX-lea,  odată  cu  mişcarea  de  renaştere  naţională  în 
Europa,  a  început  şi  pentru  aromâni  o  nouă  perioadă  în  istoria  lor  bi¬ 
sericească.  O  a  doua  preocupare  majoră,  alături  de  înfiinţarea  de  şcoli 
româneşti  pentru  aromâni,  a  fost  introducerea  şi  folosirea  limbii  lor 
materne  ca  limbă  liturgică  în  Biserică.  Acest  lucru  s-a  realizat  la  început 
cu  greutate  deoarece  partida  grecească  a  urmărit  şi  pe  mai  departe 
păstrarea  neschimbată  a  situaţiei  de  asimilare  şi  grecizare  în  care  se 
aflau  aromânii. 

In  anul  1869,  150  de  familii  de  aromâni  din  localitatea  Perlepe  au 
căutat  să  ridice  o  biserică  proprie  în  care  slujba  să  se  poată  săvârşi 


55  M.  D.  Peyfuss,  D/e  aromunische  Frage ,  p.  42,  apud  Vavouskos,  Der  Bcitrages 
Griechentums  . . .  Th.  1963.  p.  21. 

56  Relatări  amănunţite  apar  in  subcapitolul  Conilicte  In  Biserică,  la  D.  I.  Po- 
povici,  Despre  aromâni...,  p.  140 — 147. 

57  D.  I.  Popovici,  Despre  aromâni...,  p.  163. 

în  limba  maternă  şi  astfel  să  se  separe  de  bulgarii  din  localitate.58  Do¬ 
rinţa  locuitorilor  din  Perlepe  a  fost  susţinută  financiar  şi  de  unele  fa¬ 
milii  de  aromâni  din  Bucureşti.  Localnicii  au  cumpărat  şi  un  teren  pen¬ 
tru  construcţia  bisericii  cu  18  000  piaştri.  La  o  nouă  plângere  a  bulga¬ 
rilor  către  conducătorul  regional  din  Mănăstir,  care  a  fost  mituit  de 
către  aceştia  au  300  de  napoleoni,  decizia  a  fost  luată  în  defavoarea 
aromânilor,  ei  nemaiputându-şi  ridica  biserica. 

In  anul  1870  aromânii  din  localitatea  Gopes  au  cerut  de  aseme¬ 
nea  folosirea  limbii  materne  în  biserică.  Preotul  grec  i-a  avertizat  pe 
aceştia  cu  excomunicarea,  dar  locuitorii  satului  au  rămas  mai  depar¬ 
te  statornici  în  dorinţa  lor.  Douăzeci  de  ani  mai  târziu,  în  decembrie 
1890  se  slujea  la  această  biserică  în  limba  aromânilor,  existând  şi  un 
preot  aromân  în  localitate.  Mitropolitul  Alexandros  din  Ohrida  şi  Pres- 
pa  a  trimis  comunităţii  o  scrisoare  în  care  îi  mustra  pe  credincioşi  ară- 
tându-le  că  folosirea  limbii  materne  în  Biserică  este  o  încălcare  a  le¬ 
gii.  Mustrându-1  pe  preotul  Nicolae  Nance  că  şi-a  călcat  jurământul 
făcut  la  hirotonie,  i-a  cerut  să  folosească  din  nou  limba  greacă  la  slu¬ 
jire  şi  să  predea  cheile  Bisericii.  A  urmat  şi  un  proces  intentat  comu¬ 
nităţii  de  către  mitropolit,  care  a  rămas  însă  fără  rezultat. 

In  anul  1889  în  localitatea  Hrupiste  a  fost  ridicată  prima  biserică 
românească.  în  alte  localităţi  precum  Maloviste,  Abdeila,  Kato-Ber- 
mion  şi  Clisura  s-a  impus  de  asemenea  folosirea  limbii  aromâneşti  ca 
limbă  liturgică. 

Disputa  cu  clerul  grec  a  fost  atât  de  mare  în  localitatea  Voscopo- 
je  încât  comunitatea  în  frunte  cu  preotul  Cosma  Demetrescu  s-au  rupt 
de  Patriarhia  ecumenică  şi  s-au  pus  direct  sub  protecţia  sultanului.  In 
anul  1891  preotul  Cosma  a  fost  închis  înlr-o  mănăstire.  Biserica  a  ră¬ 
mas  insă  şi  in  continuare,  până  în  1896  în  posesia  partidei  naţionale  a 
aromânilor.  Au  existat  parohii  unde  preoţii  greci  s-au  împotrivit  ce¬ 
rinţelor  credincioşilor  aromâni.  Aceia  dintre  ei  care  şi-au  arătat  însă 
înţelegerea  faţă  de  intenţiile  aromânilor  au  avut  de  suferit  din  partea 
ierarhiei  bisericeşti  greceşti.  Au  existat  apoi  cazuri  când  între  români 
şi  bulgari  a  apărut  o  solidarizare  împotriva  pretenţiilor  ierarhiei  gre¬ 
ceşti  în  legătură  cu  promovarea  şi  pe  mai  departe  numai  a  limbii  gre¬ 
ceşti  la  slujbe.  Au  existat  parohii  unde  credincioşii  aromâni  au  accep¬ 
tat  să  treacă  sub  jurisdicţia  Exarhatului  bulgar  care  ie-a  permis  slu¬ 
jirea  în  limba  română.  în  alte  parohii  aromânii  nu  s-au  solidarizat  cu 
bulgarii. 

Dacă  la  început  Patriarhia  ecumenică  a  fost  categoric  refractară 
la  cerinţele  aromânilor,  ulterior  ea  s-a  arătat  tolerantă  acceptând  ia 
16  iunie  1889  folosirea  limbii  materne  pentru  aromâni  doar  în  biseri¬ 
cile  construite  de  către  aceştia.  Au  existat  şi  în  continuare  nemulţu¬ 
miri  la  aromânii  care  se  aflau  în  majoritate  în  unele  sate  şi  care  to¬ 
tuşi  nu  puteau  asculta  slujbele  în  limba  lor  naţională  deoarece  bise- 


58  încercările  de  introducere  a  limbii  române  In  biserici  sunt  prezentate  In  sub¬ 
capitolul  Die  aromunische  Kirchenfrage  zv/ischen  Union  and  Autonomie ,  la  Peyfuss, 
Dic  aromunische  Frage  . . p.  65—67. 


78 


REVISTA  TEOLOGICA 


rica  din  sat  nu  fusese  construită  doar  de  ei.  Patriarhia  greacă  a  ac¬ 
ceptat  de  asemenea  folosirea  de  cărţi  bisericeşti  româneşti  dar  numai 
a  acelora  care  erau  mai  înainte  aprobate  de  aceasta.  La  protestul  în¬ 
văţătorului  D.  Atanasescu  care  invoca  faptul  că  şi  sinodul  episcopilor 
români  putea  verifica  dreapta  mărturisire  a  acelor  cărţi  şi  că  nu  era 
nevoie  de  o  aprobare  suplimentară  din  partea  Patriarhiei,  aceasta  nu 
a  aprobat  cererea  aromânilor.  Sultanul  a  aprobat  la  27  iunie  1891  dis¬ 
poziţia  dată  de  Patriarhie  în  legătură  cu  săvârşirea  slujbelor  în  limba 
română. 

Introducerea  limbii  materne  ca  limbă  liturgică  în  Biserică  a  fost 
urmată  de  străduinţele  pentru  o  organizare  bisericească  autonomă  şi 
naţională  a  aromânilor.  Au  existat  unii  fruntaşi  politici  aromâni  care, 
pentru  obţinerea  sprijinului  politic  internaţional,  au  căutat  să  implice 
la  început  şi  Biserica. 

Apostol  Mărgărit  s-a  orientat  la  început  spre  o  serie  de  relaţii  cu 
reprezentanţii  puterilor  europene  aflaţi  la  Constantinopol  sau  în  unele 
centre  politice  pe  teritoriile  unde  locuiau  aromânii.  S-a  gândit  de  ase¬ 
menea  la  o  Unire  a  aromânilor  ortodocşi  cu  Biserica  catolică  apuseană, 
urmărind  prin  aceasta  o  organizare  bisericească  autonomă  bazată  pe 
principiul  naţional,  care  să  îi  separe  pe  aromâni  de  celelalte  popoare 
ortodoxe  şi  care  să  îi  reunească  într-o  instituţie  bisericească  naţională. 
Au  existat  şi  unii  intelectuali  din  România  care  fără  aprobarea  guver¬ 
nului  au  promovat  acest  plan,  urmărind  despărţirea  aromânilor  de  lu¬ 
mea  slavă  şi  greacă  în  mijlocul  cărora  trăiau59.  Intenţia  unei  Uniri  cu 
Biserica  Romei  a  rămas  fără  rezultat  pentru  că  majoritatea  fruntaşilor 
politici  români  n-au  dorit-o.  Până  şi  Mărgărit  şi-a  schimbat  ulterior 
punctul  de  vedere,  el  propunându-1  mai  târziu  pe  mitropolitul  de  ori¬ 
gine  albano-aromână  Antim  ca  mitropolit  ortodox  pentru  aromâni.  Di- 
mitrie  Bolintineanu  considera,  încă  în  prima  jumătate  a  secolului  al 
XlX-lea,  schimbarea  confesiunii  aromânilor  ca  ceva  exclus.60 

Atât  în  sudul  cât  şi  în  nordul  Dunării  a  apărut  în  a  doua  jumă¬ 
tate  a  secolului  al  XlX-lea  preocuparea  pentru  înfiinţarea  unui  epis¬ 
copat  ortodox  naţional61.  La  23  septembrie  1879  s-a  înfiinţat  la  Bucu¬ 
reşti  „Societatea  de  cultură  macedo-română".  întrunirea  festivă  de 
inaugurare  a  societăţii  s-a  desfăşurat  sub  conducerea  mitropolitului 
român  Calinic  Miclescu.  V.  A.  Urechia  a  fost  ales  secretar.  Printre  cei 
35  de  membri  pot  fi  amintiţi  mitropolitul  Calinic,  prinţii  Dimitrie  şi 
Ion  Ghica,  trimisul  diplomatic  la  Constantinopol  D.  Brătianu,  politi¬ 
cienii  C.  A.  Rosetti,  I.  Cămpineanu,  Chr.  Teii,  D.  A.  Sturdza,  T.  Maio- 
rescu,  poeţii  Vasile  Alecsandri  şi  I.  Caragiani,  precum  şi  alţi  români 
de  prestigiu.  Societatea  şi-a  propus  cinci  ţeluri  ale  activităţii  ei.  Unul 


59  M.  D.  Peyfuss,  op.  cit.,  p.  60. 

60  Ibicicm,  p.  65,  apuci  Bolintineanu,  Călătorii,  voi.  II.,  p.  70. 

61  In  legătură  cu  această  problemă  —  la  Peyfuss,  op.  cit.,  p.  67 — 72. 

dintre  acestea  avea  în  vedere  —  „înfiinţarea  unei  episcopii  aromâneşti 
în  legătură  cu  Biserica  românească  autocefală*462. 

Diplomaţia  română  aflată  la  Constantinopol  a  intrat  în  tratative 
directe  cu  Poarta  în  acest  scop.  In  mai  1891  comunităţile  aromâne  din 
Abdellaf  Samarina,  Kerbene,  Numphaion,  Perlepe,  Krusevo,  Gopes, 
Maloviste,  Magarevo,  şi  Trnovo  au  trimis  o  petiţie  Porţii  în  vederea 
organizării  unei  episcopii  naţionale.  Ca  urmare  a  petiţiei  înaintate  în¬ 
tre  partida  grecească  şi  cea  naţională  au  apărut  dn  nou  conflicte.  Au 
existat  cazuri  când  autorităţile  locale,  aflate  în  bune  legături  cu  grecii 
au  interzis  aromânilor  intrarea  în  biserici. 

In  anul  1892  delegaţi  ai  comunităţilor  aromânilor  au  trimis  o  nouă 
petiţie  sultanului  cu  rugămintea  de  a  li  se  accepta  alegerea  unui  ie¬ 
rarh  bisericesc.  în  luna  martie,  acelaşi  an  autorităţile  politice  turceşti 
au  aprobat  înfiinţarea  a  două  scaune  episcopale  pentru  aromâni  în 
Mănăstir  şi  Yanya,  dar  cu  condiţia  ca  cei  doi  episcopi  să  fie  hirotoniţi 
de  patriarhul  ecumenic.  Şi  patriarhul  s-a  pronunţat  în  parte  de  acord 
cu  înfiinţarea  unui  scaun  episcopal  la  Mănăstir. 

Ca  şi  candidat  a  fost  propus  mitropolitul  pentru  Ohrida  şi  Prespa, 
Anthumos,  mitropolitul  în  funcţie  al  grecilor,  dar  care  era  de  origine 
albano-aromân  şi  era  numit  de  aromâni  Antim.  La  18  nov.  1895  cu  o- 
cazia  sărbătoririi  zilei  de  naştere  a  trimisului  României  la  Constanti¬ 
nopol  T.  G.  Djuvara,  a  participat  la  slujirea  liturghiei  şi  mitropolitul 
Antim.  In  aceeaşi  seară,  patru  delegaţi  ai  comunităţilor  aromâne,  G. 
Hagi  Goga  din  Karaferiva,  H.  Gogiaman  din  Berat,  C.  Zega  din  Filor- 
ma  şi  preotul  N.  Cornătescu  din  Krusevo  au  semnat  un  protocol  prin 
care  l-au  ales  pe  Antim  ca  mitropolit  primat  pentru  aromânii  din  su¬ 
dul  Dunării.  Petiţia  a  fost  înaintată  marelui  vizir,  apoi  ministerului  de 
justiţie  şi  Patriarhiei  din  Constantinopol,  care  nu  s-a  pronunţat. 

La  4  decembrie  1896,  mitropolitul  Antim,  asistat  de  doi  preoţi  a 
săvârşit  Sfânta  Liturghie  într-un  Oratorium  improvizat  în  localitatea 
Pera.  Patriarhul  ecumenic  care  cu  patru  ani  înainte  se  pronunţase  în 
parte  de  acord  cu  numirea  unui  mitropolit  pentru  aromâni  a  reacţio¬ 
nat  acum  din  nou  critic. 

în  ianuarie  1897  cei  patru  delegaţi  aromâni  au  adresat  din  nou  o 
petiţie  autorităţilor  politice  din  Constantinopol,  cerând  recurioaşterea 
noului  mitropolit  şi  întocmirea  cât  mai  grabnică  a  formalităţilor  scri¬ 
se.  Noua  situaţie  politică  a  favorizat  pe  aromâni.  In  acelaşi  an  a  înce¬ 
put  un  război  între  turci  şi  greci.  în  urma  unui  tratat  de  înţelegere  în¬ 
tre  Turcia  şi  România,  sultanul  aproba  definitiv  cererea  trimisului  Ro¬ 
mâniei  la  Constantinopol,  privitoare  la  recunoaşterea  mitropolitului 
pentru  aromâni.  Au  urmat  alte  împotriviri,  de  data  aceasta  din  par¬ 
tea  ambasadei  ruse  la  Constantinopol,  care  a  obiectat  că  după  norme¬ 
le  ortodoxe,  înfiinţarea  a  două  episcopate  ortodoxe  în  acelaşi  oraş 
este  interzisă. 

Mitropolitul  Antim  a  activat  chiar  şi  în  condiţiile  unei  nerecu- 
noaşteri  oficiale.  In  clădirea  diplomaţiei  române  de  la  Constantinopol 


62  Ibidem,  p.  55. 

s-a  organizat  o  capelă  în  care  mitropolitul  putea  sluji  şi  hirotoni 
preoţi. 

La  începutul  secolului  al  XX-lea,  din  cauza  crizei  economice  fi¬ 
nanciare,  guvernul  României  n-a  mai  putut  susţine  financiar  acţiunea 
de  revendicare  naţională  a  aromânilor  din  sudul  Dunării.  în  anul  1903, 
trimisul  României  la  Istanbul,  Al.  Lahovari,  a  înaintai  patriarhului  ecu¬ 
menic  din  nou  o  petiţie  privitoare  la  recunoaşterea  unei  organizări  bi¬ 
sericeşti  naţionale,  la  care  patriarhul  a  refuzat  din  nou,  considerând 
întreaga  problemă  doar  ca  un  interes  politic  naţional  al  României  în 
sudul  Dunării  şi  nu  ca  o  dorinţă  proprie  a  aromânilor. 

Singura  revendicare  pe  care  au  obţinut-o  aromânii  a  fost  recu¬ 
noaşterea  lor,  de  către  sultan,  în  anul  1905,  ca  milet,  ca  grup  etnic  dis¬ 
tinct  de  celelalte  popoare.  In  ciuda  eforturilor  stăruitoare  pentru  re¬ 
cunoaşterea  unui  conducător  bisericesc  propriu  pentru  aromâni,  rezul¬ 
tatul  a  fost  negativ. 

„Cercetarea  trecutului  românilor  balcanici  ca  parte  integrantă  şi 
indispensabilă  din  studiile  de  istorie  a  românilor  este  justificată  aşa¬ 
dar,  nu  numai  de  o  îndelungată  tradiţie  istoriografică,  în  acest  sens, 
ci  de  incontestabile  realităţi  istorice.  Chiar  dacă  în  împrejurările  is¬ 
torice  ramurile  sud-dunărene  ale  poporului  român  s-au  desprins  poate 
pentru  totdeauna,  de  trunchiul  comun  al  românismului  originar,  este 
de  datoria  oamenilor  noştri  de  ştiinţă  să  le  urmărească  destinul  tra¬ 
gic,  fie  şi  numai  pentru  a  dobândi  o  viziune  globală  mai  clară  şi  mai 
cuprinzătoare,  asupra  locului  poporului  român  în  istoria  lumii".63 

Doctorand  Mihail  Simion  Săsăujan 


63  N.  S.  Tanaşoca,  op.  cit.,  p.  16. 

Secretariatul  de  stat  pentru  culte  de  pe  lângă  Guvernul  ţării  noas¬ 
tre  a  publicat,  în  1993,  o  lucrare,  de  68  pagini,  cu  titlul  „Viaţa  reli¬ 
gioasa  în  România â\  Pe  baza  recensământului  populaţiei  efectuat  la  7 
ianuarie  1992,  lucrarea  oferă  interesante  date  statistice,  câte  un  scurt 
istoric,  date  privind  organizarea  învăţământului  teologic  şi  activitatea 
culturală  a  fiecărei  confesiuni  din  ţară.  Pentru  că  lucrarea  respectivă 
s-a  tipărit  într-un  tiraj  limitat,  considerăm  ca  o  scurtă  prezentare  a 
ei  ar  fi  absolut  necesară  preoţilor  noştri,  chiar  şi  în  activitatea  lor  mi¬ 
sionară. 

Astăzi,  în  România  sunt  recunoscute  15  culte:  Biserica  Ortodoxă 
Română,-  Biserica  română  unită  cu  Roma  (greco-catolică),  Biserica  ro- 
mano-catolică,  Cultul  creştin  de  rit  vechi,  Biserica  armeană,  Biserica 
evanghelică  de  Confesiune  Augustană  (C.  A.),  Biserica  reformată  (cal¬ 
vină),  Biserica  evanghelică  sinodopresbiteriană  (S.  P.)p  Biserica  unita¬ 
riană,  Cultul  creştin  baptist,  Cultul  adventist  de  ziua  a  şaptea,  Cultul 
penticostal,  Cultul  creştin  după  Evanghelie,  Cultul  mozaic  şi  Cultul 
musulman. 

Biserica  Ortodoxă  Română  numără  —  potrivit  recensământului 
amintit  —  19  762  135  credincioşi,  reprezentând  86,8%  din  populaţia 
ţării,  de  22  760  449  locuitori.  Azi  Patriarhia  Română  are  22  de  eparhii, 
12  facultăţi  de  teologie,  cu  câte  2 — 3  profiluri  fiecare,  18  seminarii 
teologice  liceale  (din  care  două  pentru  maici),  câteva  şcoli  de  cântă¬ 
reţi  şi  licee  sanitare  cu  profil  teologic.  La  noi  în  ţară  trăiesc  şi  cre¬ 
dincioşi  ortodocşi  ucrainieni,  constituiţi  într-un  Vicariat,  cu  sediul  la 
Sighet  (20  parohii,  cu  42  000  credincioşi)  şi  un  vicariat  ortodox  sârb, 
cu  sediul  la  Timişoara  (43  parohii  şi  11  filii,  cu  cinci  mânăstiri  monu¬ 
mente  istorice),  toţi  folosind  calendarul  „pe  stil  vechi". 

In  afara  hotarelor  ţării  trăiesc  câteva  milioane  de  români:  în 
Basarabia,  Bucovina,  Ucraina,  Federaţia  Rusă,  Ungaria,  Iugoslavia,  di¬ 
ferite  ţări  din  Apusul  Europei,  Statele  Unite  ale  Americii  şi  Canada, 
mai  puţini  în  America  de  sud,  Australia,  Noua  Zeelandă.  O  parte  din¬ 
tre  ei  sunt  organizaţi  sub  raport  bisericesc;  Mitropolia  Basarabiei  „au¬ 
tonomă  şi  de  stil  vechi",  cu  sediul  la  Chişinău,  reactivată  la  14  sep¬ 
tembrie  1992,  condusă  iniţial  de  episcopul  Petru  Păduraru  de  Bălţi,  ca 
locţiitor  de  mitropolit  —  ales  apoi  mitropolit,  la  3  octombrie  1995,  sub 
oblăduirea  Sf.  Sinod  de  la  Bucureşti;  o  altă  Mitropolie  românească  — 
cu  sediul  tot  la  Chişinău  —  este  subordonată  Patriarhiei  Moscovei.  In 
aceeaşi  situaţie  se  află  şi  Episcopia  Cernăuţi,  subordonată  Mitropoliei 
din  Kiev,  deşi  acum  românii  reprezintă  abia  20%  din  populaţia  „re- 

giunii“  Cernăuţi.  O  bună  parte  din  parohiile  din  Europa  apuseană  au 
intrat  în  componenţa  Mitropoliei  ortodoxe  române  pentru  Germania, 
Europa  centrală  şi  de  Nord,  condusă  de  mitropolitul  Serafim  Joantă 
(ales  la  16  octombrie  1993,  instalat  la  Miinchen  la  5  iunie  1994).  Ro¬ 
mânii  din  America  sunt  constituiţi  într-o  Arhiepiscopie,  cu  sediul  în 
Detroit,  condusă  de  arhiepiscopul  Victorin  Ursachi  —  sub  jurisdicţia 
Sf.  Sinod  din  Bucureşti  —  şi  o  Episcopie,  cu  sediul  la  „Vatra  Româ¬ 
nească"  (Jackson,  Michigan),  condus  de  episcopul  Nathanail  Popp,  dar 
sub  o  jurisdicţie  străină.  Cele  40  de  parohii  româneşti  din  Jugoslavia 
(Banatul  sârbesc)  sunt  constituite  intr-un  Vicariat,  cu  sediul  la  Vârşeţ 
(vicar  Moise  Ianeş),  iar  cele  19  parohii  din  Ungaria  sunt  constituite 
în  alt  Vicariat,  cu  sediul  la  Gyula  (vicar  Pavel  Ardelean).  Numărul 
total  al  unităţilor  bisericeşti  ortodoxe  din  diaspora  se  ridică  la  apro¬ 
ximativ  250  (in  afară  de  Basarabia,  Bucovina  şi  ţinutul  Herţa). 

Sub  jurisdicţii  străine  se  află  românii  de  pe  valea  Timocului  (Iu¬ 
goslavia  şi  Bulgaria),  din  Cadrilater  (Bulgaria).  La  aceştia  se  adaugă 
peste  un  milion  de  aromâni,  care  trăiesc  în  Grecia  (662  000),  fosta  Iu¬ 
goslavie,  mai  cu  seamă  în  Macedonia  (250  000),  Bulgaria  (65  0C0),  Al¬ 
bania  (207  000)  şi  Turcia  Europeană  (10  000),  potrivit  unui  studiu  pu¬ 
blicat  de  profesorul  belgian  Charles  Lambert,  sub  titlul  „Les  Arou- 
mains“,  în  revista  New  York  Spectator ,  nr.  31 — 32  şi  33 — 34  din  1989 
şi  nr.  35 — 36  din  1990.  Se  pare  că  statul  român  se  interesează  prea 
puţin,  sau  chiar  deloc,  de  soarta  acestor  fraţi  ai  noştri.  Dar,  se  pare 
că  nici  Patriarhia  . . . 

„Biserica  română  unită  cu  Roma"  (greco-catolică)  recunoscută 
oficial  la  31  decembrie  1989  —  potrivit  recensământului  din  1992,  are 
numai  228.377  credincioşi  (1%  din  populaţia  ţării),  cu  60  de  biserici  şi 
260  de  preoţi.  Cu  toate  acestea,  are  azi  cinci  eparhii  (Blaj  —  unde  este 
sediul  Mitropoliei,  condusă  azi  de  Lucian  Mureşan,  Cluj  -  Gherla,  Ba¬ 
ia  Mare,  Oradea  şi  Lugoj)  cu  ierarhi  numiţi  direct  de  papa  şi  patru 
Institute  teologice  (Blaj,  Cluj,  Baia  Mare  şi  Oradea).  Ni  se  pare  exa¬ 
gerat  numărul  de  71  protopopiate,  1  516  parohii  şi  860  de  filii.  Proba¬ 
bil  Centrele  eparhiale  unite  au  prezentat  statisticile  din  1948,  fără  să 
ţină  seama  de  noua  configuraţie  confesională  a  ţării.  înseamnă  că  fie¬ 
care  unitate  bisericească  unită  cu  Roma  (parohie  sau  filie)  are  circa 
95  de  credincioşi.  Cam  puţin!  Atunci,  pentru  ce  se  pregătesc  preoţi  în 
cele  patru  Institute  teologice  unite?  Desigur,  pentru  a  produce  dezbi¬ 
nare  în  parohiile  ortodoxe,  aşa  cum  a  făcut  Biserica  unită  în  tot  de¬ 
cursul  existenţei  sale! 

Biserica  romano-catolică  numără  azi  1  144  820  credincioşi,  dintre 
care  aproximativ  700  C00  sunt  maghiari  şi  secui,  300  000  români,  70  000 
germani,  iar  restul  de  alte  naţionalităţi.  Biserica  romano-catolică  are 

700  parohii  şi  453  filii,  cu  1  000  de  biserici  şi  capele  în  care  slujesc 
circa  800  de  preoţi,  fiind  organizaţi  în  şase  dieceze:  Arhiepiscopia 
Bucureştilor  —  condusă  de  Ioan  Robu,  cu  52  000  credincioşi,  mai  mult 
români,  Arhiepiscopia  de  Alba  Iulia,  condusă  de  Balint  Lajos,  cu 
480  000  credincioşi  maghiari  şi  secui,  plus  4  parohii  de  rit  armean- 

catolic,  Episcopia  de  Iaşi,  cu  circa  250  000  credincioşi,  marea  lor  ma¬ 
joritate  fiind  români,  Episcopia  de  Timişoara,  cu  circa  180  000  de  cre¬ 
dincioşi  maghiari,  germani,  români,  bulgari,  slovaci  şi  cehi,  Episcopia 
Oradiei,  cu  72  000  credincioşi  maghiari,  Episcopia  de  Satu-Mare,  cu 
circa  110  000  credincioşi  maghiari  sau  germani.  Biserica  romano-cato- 
lică  are  7  instituţii  teologice  de  grad  universitar  (Institute  şi  Facul¬ 
tăţi),  10  scminarii  teologice  liceale  şi  4  şcoli  post  liceale  teologice- 
sanitare,  aproximativ  25  de  mănăstiri,  aparţinătoare  diferitelor  ordine 
călugăreşti.  De  notat  că  organul  central  de  conducere  al  Bisericii  ca¬ 
tolice  de  la  noi  este  „Conferinţa  episcopală11,  înfiinţată  în  1990,  care 
cuprinde  episcopii  de  ambele  rituri  (romano-catolici  şi  greco-catolici). 

Biserica  armeană,  deşi  organizată  intr-o  eparhie,  mai  are  azi  circa 
2  000  (!)  de  credincioşi  grupaţi  în  10  parohii,  14  biserici,  dar  numai  3 
preoţi.  Arhiepiscopul  armean  din  Bucureşti  este,  în  acelaşi  timp,  şi 
conducătorul  eparhiei  armene  din  Bulgaria  (cu  circa  20  000  de  cre¬ 
dincioşi). 

Cultul  creştin  de  rit  vechi  sau  „Biserica  lipovenească",  —  cu  cre¬ 
dincioşi  „lipoveni",  ai  căror  strămoşi  s-au  refugiat  din  Rusia  în  Mol¬ 
dova  (inclusiv  Bucovina)  şi  Dobrogea,  încă  din  prima  jumătate  a  se¬ 
colului  al  XVIII-lea,  —  este  organizată  într-o  Mitropolie  cu  sediul  la 
Brăila  (cu  doi  episcopi  —  vicari),  având  circa  32  000  de  credincioşi, 
35  parohii,  37  de  preoţi,  48  de  biserici  şi  două  mănăstiri.  Toţi  slujitorii 
sunt  fără  pregătire. 

în  Transilvania  şi  Banat  îşi  desfăşoară  activitatea  patru  culte 
„protestante14,  ca  urmare  a  mişcărilor  reformatoare  din  secolul  al  XVI- 
lea.  Biserica  evanghelică  C.  A.  (luterană)  mai  avea,  în  1992,  doar 
39  552  credincioşi,  grupaţi  în  circa  200  parohii,  cu  tot  atâtea  biserici  şi 
doar  63  de  preoţi.  Este  condusă  de  un  episcop  (azi  dr.  Christoph  Klein) 
cu  sediul  la  Sibiu.  Biserica  evanghelică  are  şi  un  Institut  teologic  la 
Sibiu,  cu  limba  de  predare  germană,  ca  secţie  a  Institutului  teologic 
protestant  din  Cluj-Napoca,  creat  în  1949.  Are  două  organe  de  publi¬ 
citate,  în  limba  germană,  la  Sibiu. 

Biserica  reformată  (calvină)  numără  801  577  credincioşi,  maghiari 
şi  secui,  cu  722  parohii  şi  194  filii,  cu  circa  1  000  lăcaşuri  de  cult,  de¬ 
servite  de  720  preoţi.  Este  organizată  în  două  eparhii:  Cluj  (condusă 
de  episcopul  Csiha  Kâlmân)  şi  Oradea  (episcopul  Tv'kes  Lâsz!6).  Pe 
lângă  o  secţie  în  cadrul  Institutului  teologic  protestant  din  Cluj-Na¬ 
poca,  această  Biserică  a  mai  înfiinţat,  după  1989,  o  Facultate  la  Ora¬ 
dea,  cinci  „Seminarii  liceale"  (Cluj,  Oradea,  Satu  Mare,  Zalău  şi  Aiud) 
şi  două  şcoli  postliceale  teologice-sanitare  (Cluj  şi  Târgu  Mureş),  toa¬ 
te  cu  limba  de  predare  maghiară.  Editează  şi  câteva  ziare  şi  reviste, 
tot  în  limba  maghiară. 

Biserica  evanghelică  sinodo-presbiteriană  are  aceeaşi  doctrină  ca 
şi  Biserica  evanghelică-luterană,  dar  cu  credincioşi  de  naţionalitate 
maghiară  şi  slovacă.  Are  21  160  credincioşi,  45  de  biserici,  38  de  paro¬ 
hii  şi  6  filii,  deservite  de  35  preoţi,  care  se  pregătesc  în  cadrul  unei 
secţii  la  Institutul  teologic  protestant  din  Cluj-Napoca,  Este  condusă 
de  un  episcop  (superintendent)  cu  sediul  Ia  Cluj-Napoca, 

Biserica  unitariană  (care  refuză  dogma  Sfintei  Treimi,  mărturisind 
credinţa  intr-un  Dumnezeu  unic  şi  indivizibil)  are  76  333  credincioşi 
maghiari  şi  secui,  cu  123  parohii,  39  filii,  138  biserici  şi  circa  100  de 
preoţi,  sub  conducerea  unui  episcop,  cu  sediul  la  Cluj-Napoca.  Viito¬ 
rii  preoţi  se  pregătesc  în  cadrul  „secţiei  unitariene"  de  la  Institutul 
teologic  protestant  din  Cluj.  Biserica  unitariană  are  câteva  periodice 
în  limba  maghiară. 

Cultele  neoprotestante  sunt  în  număr  de  patru:  baptist  (109  677  a- 
depţi),  penticostal  (220  051),  adventişti  de  ziua  a  şaptea  (78  658)  şi 
creştin  după  Evanghelie  (49  395),  toţi  cu  o  „istorie*4  prea  scurtă, 
de  la  sfârşitul  secolului  al  XlX-lea  sau  începutul  celui  următor,  primii 
lor  „misionari"  pe  pământ  românesc  fiind  străini  de  neam.  Primele 
două  culte  sunt  conduse  de  câte  un  „preşedinte ‘*,  celelalte  de  câte  un 
„prim  delegat  4,  toţi  cu  sediul  în  Bucureşti.  După  1989  aceste  culte 
şi-au  deschis  mai  multe  instituţii  de  învăţământ  pentru  pregătirea  cle¬ 
rului:  două  Institute,  şase  seminarii  liceale  şi  două  şcoli  postliceale 
teologice-sanitare  baptiste,  un  Institut  şi  un  Seminar  liceal  penticos¬ 
tale,  un  Institut  şi  trei  seminarii  liceale  adventiste,  un  Institut  şi  o 
şcoală  postliceală  de  specialitate  ale  cultului  creştin  după  Evanghe¬ 
lie.  Toate  cultele  neoprotestante  au  organe  de  publicitate  proprii. 

în  ţara  noastră  îşi  desfăşoară  activitatea  şi  două  culte  necreştine. 
Cultul  mozaic  mai  are  circa  9  000  de  credincioşi,  cu  circa  80  de  comu¬ 
nităţi  (constituite  într-o  „Federaţie  a  comunităţilor  evreieşti  din  Ro¬ 
mânia",  cu  sediul  la  Bucureşti).  Dispune  de  124  lăcaşuri  de  cult  (tem¬ 
ple,  sinagogi,  case  de  rugăciune),  din  care  mai  funcţionează  circa  60. 
Editează  bilunar  „Revista  cultului  mozaic",  în  patru  limbi  (română,  en¬ 
gleză,  idiş,  ebraică). 

Cultul  musulman  (islamic)  are  circa  56  000  de  adepţi,  turci,  tătari 
şi  albanezi,  dintre  care  85%  în  jud.  Constanţa  şi  12%  în  jud.  Tulcea, 
restul  în  diferite  centre  urbane.  Are  80  de  lăcaşuri  de  cult  (o  moschee 
la  Constanţa,  76  geamii  şi  3  mesgiduri),  deservite  de  35  imami  şi  hogi. 
Muftiul  cultului  musulman  îşi  are  sediul  la  Constanţa.  In  1995  s-a  re¬ 
înfiinţat  o  şcoală  cu  profil  teologic  musulman  la  Medgidia. 

In  afară  de  aceste  15  culte,  după  1989  au  fost  cunoscute  numeroa¬ 
se  asociaţii  religioase,  fie  independente,  fie  în  cadrul  cultelor  menţio¬ 
nate.  Intre  acestea  se  numără  şi  „Martorii  lui  Iehova",  cu  circa  22  000 
adepţi,  foarte  activi,  dar  şi  virulenţi,  6  000  de  nazarineni,  apoi  adven¬ 
tişti  reformişti,  „Biserica  evanghelică  română"  (desprinsă  din  cultul 
creştin  după  Evanghelie)  şi  alţii.  Din  Biserica  Ortodoxă  s-au  desprins, 
după  primul  război  mondial,  aşa-numiţii  „credincioşi  de  stil  vechi", 
care  n-au  voit  să  accepte  „calendarul  iulian  îndreptat".  Azi  numără 
23  634  credincioşi  în  Moldova.  Au  câteva  parohii,  cu  preoţi,  călugări 
şi  chiar  câţiva  „episcopi",  absolut  toţi  fără  pregătire,  centrul  lor  fiind 
în  mănăstirea  Slătioara,  lângă  Fălticeni. 

La  recensământul  din  1992  s-au  declarat  11  339  atei  şi  24  740  „fă¬ 
ră  religie*4.  înseamnă  că  propaganda  „ateist-ştiinţif ică"  din  anii  regi¬ 
mului  comunist  a  înregistrat  foarte  slabe  rezultate!  Din  nefericire,  du¬ 
pă  1989,  au  apărut  la  noi  şi  câteva  „religii"  noi:  „Creştinii  noi  aposto- 

lici‘\  „Bahai“,  „Hare  Krsna“  şi  altele,  mai  ales  în  rândul  tinerilor. 

Am  prezentat  aceste  date  statistice  pentru  a  le  pune  la  îndemâna 
preoţilor  parohi  în  lucrarea  lor  misionară-pastorală,  mai  cu  seamă  în 
Transilvania.  Ele  ne  duc  la  cel  puţin  două  constatări.  Prima  priveşte 
numărul  destul  de  ridicat  al  neoprotestantilor,  lucru  ce  ar  trebui  să 
dea  de  gândit  atât  preoţilor-parohi,  dar  şi  centrelor  eparhiale.  Să  nu 
uităm  că  la  sfârşitul  secolului  trecut  sectele  erau  necunoscute  în  toa¬ 
te  părţile  pământului  românesc!  Oare  preotimea  noastră  şi-a  făcut  în¬ 
totdeauna  datoria,  încât  aceste  secte  să  nu  prolifereze?  De  aproape  un 
veac  ne-am  convins  uşor  că  unde  au  fost  preoţi  buni,  credincioşii  noş¬ 
tri  nu  s-.au  îndepăratat  de  Biserica  neamului  lor. 

A  doua  constatare  priveşte  numărul  ridicat  de  şcoli  romano-cato- 
lice  şi  ale  unor  culte  protestante,  toate  de  limbă  maghiară.  Şi  totuşi, 
unii  reprezentanţi  ai  acestor  culte  şi  oamenii  lor  politici  se  plâng  că 
Statul  român  nu  le  acordă  drepturi  şi  că  la  noi  în  ţară  nu  există  şcoli 
maghiare!  Oare  în  ţara  vecină  de  la  Apus,  în  care  trăiesc  destui  ro¬ 
mâni,  câte  şcoli  româneşti  mai  există?  Ca  să  nu  mai  vorbim  de  inexis¬ 
tenta  unor  şcoli  româneşti  pe  valea  Timocului,  în  Cadrilater,  în  regiu¬ 
nea  Cernăuţi  (azi  Ucraina)  sau  a  unor  şcoli  pentru  aromânii  din  toată 
Peninsula  Balcanică! 

Pr.  prof.  dr.  Mircea  Păcurariu 


RAPORTUL  DINTRE  BISERICA  ŞI  NAŢIUNE 

IN  ORTODOXIE* 

De  la  început,  creştinismul  s-a  adresat  în  aceeaşi  măsură  persoa¬ 
nelor  cât  şi  popoarelor  a  căror  unitate  ontologică  şi  diversitate  cultu¬ 
rală  a  acceptat-o  şi  respectat-o.  Misiunea  apostolilor  a  fost  clară: 
„Drept  aceea,  mergeţi  şi  învăţaţi  toate  neamurile,  botezându-le  în  nu¬ 
mele  Tatălui  şi  al  Fiului  şi  al  Sfântului  Duh"  (Mt.  28,  19).  Faptul  că 
fiecare  naţiune  îşi  găseşte  împreună  cu  specificul  ei  locul  în  Biserică 
a  fost  confirmat  de  evenimentul  Rusaliilor.  Popoarele  vor  trăi  şi  ex¬ 
primă  Evanghelia  pe  care  şi-au  impropriat-o,  oferindu-i  propria  lor 
identitate  (F.  Ap.  14,  15 — 16),  iar  valorile  lor  vor  fi  garantate  în  Bi¬ 
serică  întru  slavă  şi  cinste  (Apoc.  21,  26). 

Tradiţia  şi  istoria  Bisericii  au  cunoscut  de  la  început  problema 
propovăduirii  Evangheliei  la  popoarele  lumii.  Ipolit  (P.  G.  10,  951),  Ter- 
tulian  (Adv.  Jud.  7)  sau  Origen  (Comentar  la  Evanghelia  după  Matei) 
ne  amintesc  de  misiunile  la  sarmaţi,  daci,  sciţi,  germani,  britanici  etc. 


*  Textul  articolului  prezent  a  constituit  o  comunicare  ţinută  în  29  mai  1995 
la  Augsburg  în  cadrul  unei  Consultări  intitulată  Biserică  şi  naţiune,  organizată  de 
Evangelischer  Bund  Landesverband  Bayern.  Am  ţinut  cont  în  expunerea  mea  de  cu¬ 
noştinţele  şi  interesul  auditoriului  meu.  Aşa  se  explică  faptul  că  unele  aspecte  sunt 
relatate  cu  amănunte  care  unui  public  românesc  îi  sunt  arhicunoscute,  în  schimb  am 
renunţat  la  detalii  ce  ar  fi  putut  îngreuia  înţelegerea  şi  interesul  auditoriului  german. 

In  părţile  noastre,  Ulfila  propovăduia  cuvântul  lui  Dumnezeu  printre 
goţi,  pentru  care  a  tradus  şi  Sfânta  Scriptură.  Foarte  curând,  Biserica 
a  cunoscut  misiunea  printre  armeni,  georgieni,  sirieni,  etiopieni  şi 
mai  târziu  printre  popoarele  slave.  Era  ceva  normal  ca  predica  Evan¬ 
gheliei  şi  lauda  adresată  lui  Dumnezeu  în  cadrul  cultului  divin,  să  se 
facă  în  limba  naţiunii  respective.  Cultura  şi  limba  naţională  au  servit 
la  traducerea  Scripturii  şi  la  exprimarea  adevărului  evanghelic.  S-a 
stabilit  astfel  între  Evanghelie,  pe  de  o  parte,  şi  cultura  unui  popor, 
pe  de  altă  parte,  o  relaţie  deosebită  care  s-a  continuat  şi  aprofundat 
apoi  în  relaţia  dintre  Biserică  şi  poporul  respectiv.  Biserica  a  încura¬ 
jat  şi  sprijinit  dezvoltarea  culturii  şi,  de  asemenea,  păstrarea  identită¬ 
ţii  unei  naţiuni.  Evanghelia  a  îmbrăcat  de  la  început  forme  culturale 
locale  şi  a  promovat  în  acelaşi  timp  cultura  poporului,  pe  care  l-a  în¬ 
soţit  şi  păstorit  de-a  lungul  istoriei. 

Legătura  strânsă  dintre  popor  şi  Biserică  s-a  exprimat  de  multe 
ori  şi  prin  titlul  episcopilor.  Ulfila,  pentru  a  rămâne  la  exemple  din 
părţile  noastre,  era  numit  episcopul  goţilor.  Istoria  a  înregistrat  un 
Theophilus  Gothiae,  un  Ursus  al  avarilor,  participant  la  cel  de  a  7-lea 
Sinod  ecumenic,  alături  de  Ioan,  episcopul  goţilor. 

Inculturaţia  Evangheliei  a  fost  privită  în  Biserica  ortodoxă  ca  ce¬ 
va  normal  şi  de  la  sine  înţeles.  în  Ortodoxia  sud-est  europeană,  is¬ 
toria  bulgarilor,  grecilor,  românilor  sau  sârbilor  oglindeşte  în  mod 
concludent  relaţia  dintre  Biserică  şi  popor,  iar  mai  târziu  dintre  Bise¬ 
rică  şi  naţiune.  Această  relaţie  se  sprijină  atât  pe  elemente  dogmati¬ 
ce  de  natură  eclesiologică,  cât  şi  pe  împrejurările  istorice  ale  popoa¬ 
relor  amintite. 


ELEMENTELE  ECLESIOLOGICE 

1.  Catolicitatea  (sobornicitatea)  şi  etnicitatea  Bisericii 

Noţiunea  de  catolicitate  sau  de  universalitate  a  Bisericii  a  fost  pri¬ 
vită  diferit  de-a  lungul  timpului.  în  ceea  ce  priveşte  aspectul  intern, 
calitativ,  catolicitatea  sau  sobornicitatea  reprezintă  integritatea  vieţii 
Bisericii  în  adevărata  credinţă,  pe  care  o  desprindem  din  Sf.  Scrip¬ 
tură  şi  Sf.  Tradiţie.  Din  acest  punct  de  vedere,  catolicitatea  desem¬ 
nează  învăţătura  Bisericii1.  Prin  aspectul  său  intern,  calitativ,  catolici¬ 
tatea  desemnează  deplinătatea  vieţii  Bisericii,-  ceea  ce  Bisericile  au 
comun  spre  deosebire  de  diferenţele  specifice  fiecărei  Biserici  ortodo¬ 
xe  în  parte.  Catolicitatea  vizează  maniera  în  care  poporul  lui  Dumne¬ 
zeu  trăieşte  Evanghelia,  adică  raportul  poporului  dreptcredincios  cu 
Dumnezeu  reflectat  apoi  în  comuniunea  dintre  credincioşii  Bisericii. 
Catolicitatea  reprezintă  ortodoxia  credinţei,  adevărul  „Bisericii  mari“ 
în  opoziţie  cu  erezia  şi  cu  cei  ce  sunt  despărţiţi. 

Noţiunea  de  universalitate  are  însă  şi  un  sens  extern,  geografic, 
care  se  referă  la  răspândirea  creştinismului  pe  întreg  pământul.  Acest 


1  John  Karmiris,  Catholicity  of  the  Curch  and  naţionalism,  în  Procâs  verbeaux 
du  deuxieme  Congres  orthodoxe  â  Ath&ne,  Ath&ne  1978,  p.  459. 

aspect  cantitativ  este  oglindit  de  caracterul  misionar  al  Bisericii.  Ecu- 
menicitatea  Bisericii  este  pusă  în  evidenţă  de  strădania  ei  de  a  împlini 
porunca  Mântuitorului,  de  a  propovădui  Evanghelia  la  toate  popoa¬ 
rele. 

Sub  acest  dublu  aspect  noi  întâlnim  deja  ideea  catolicităţii  la  Sf. 
Ciril  al  Ierusalimului,  pentru  care  Biserica  este  adunarea  tuturor  în 
unitate.  Biserica  este  catolică  (universală)  pentru  că,  pe  de  o  parte,  ea 
urmăreşte  răspândirea  creştinismului  în  întregul  univers,  iar  pe  de 
altă  parte,  pentru  că  în  Biserică  dogmele  sunt  învăţate  în  mod  desă¬ 
vârşit,  fără  omiteri2.  Echilibrul  dintre  cele  două  aspecte  ale  universa¬ 
lităţii  este  foarte  important  pentru  eclesiologia  timpului  patristic. 

Etnicitatea,  aparent  contrară  universalităţii,  este  în  realitate  în¬ 
truchiparea  catolicităţii  într-un  anumit  loc.  Catolicitatea  primeşte  prin 
etnicitate  o  formă  concretă.  Cele  două  noţiuni  nu  sunt  opuse,  ci  uni¬ 
versalitatea  sau  catolicitatea  se  lasă  exprimată  în  mod  concret  prin 
intermediul  etnicităţii.  Adevărul  universal  al  Evangheliei  nu  rămâne 
abstract.  Biserica  universală  este  prezentă  într-un  anumit  loc  printr-o 
formă  concretă  si  această  formă  se  exprimă  prin  intermediul  unei  anu¬ 
mite  culturi.  Catolicitatea  sau  sobornicitatea  este  un  atribut  al  Biseri¬ 
cii,  iar  etnicitatea  marchează  contextul  istoric  în  care  s-a  revelat  ca¬ 
tolicitatea. 

2.  Biserica  universală  şi  Biserica  locală 

Familia  Bisericilor  ortodoxe  autocefale,  care  mărturisesc  aceeaşi 
credinţă,  respectă  aceeaşi  disciplină  bisericească  şi  celebrează  acelaşi 
cult  constituie  Biserica  ortodoxă.  Bisericile  ortodoxe  autocefale  nu 
sunt  însă  părţi  ale  Bisericii  universale,  ci  ele  însele  constituie  întru¬ 
chiparea  Bisericii  ecumenice  într-un  anumit  loc.  Ele  exprimă  în  for¬ 
me  proprii  acelaşi  adevăr  evanghelic.  Biserica  ortodoxă  a  înclinat 
spre  dioceză  sau  eparhie  ca  model  al  Bisericii  locale.  Acest  model  ia 
formă  concretă  in  celebrarea  Eucharistiei,  în  adunarea  credincioşilor 
tn  jurul  episcopului  locului  şi  a  colegiului  preoţilor  care-1  înconjoară 
pe  episcop.  Biserica  locală  este  privită  deci  ca  formă  concretă  a  Bise¬ 
ricii  universale,  care  se  exteriorizează  într-un  context  istoric,  social 
şi  cultural  precis.  Ea  prezintă  maniera  in  care  este  trăită  şi  experiată 
ortodoxia  sau  catolicitatea  Bisericii  şi  este  recunoscută  ca  Biserică 
doar  atunci  când  reflectă  deplinătatea  Bisericii  ecumenice.  Unitatea 
Bisericii  nu  este  impusă  din  exterior,  ci  este  reprezentată  de  comuniu- 
aea  de  credinţă,  de  disciplină  şi  de  cult  a  Bisericilor  locale. 

Rezolvarea  problemei  stă,  după  părerea  noastră,  în  relaţia  corectă 
dintre  catolicitate  ca  atribut  al  Bisericii  şi  etnicitate  ca  realitate  isto¬ 
rică  a  ei.  Evanghelia  este  trăită  şi  exprimată  prin  forme  specifice  unui 
anumit  popor. 


2  Sf.  Ciril  «1  Ierusalimului,  Cateheza  XVIII,  23,  PG  33,  1044. 

3.  Canonul  34  apostolic 

Acest  canon  accentua  deja  în  secolul  IV  principiul  etnic  în  struc¬ 
tura  Bisericii  locale.  „Episcopii  fiecărui  neam  (ethnos)  trebuie  să  re¬ 
cunoască  pe  primul  dintre  ei  şi  să-l  socotească  drept  căpetenie  şi  ni¬ 
mic  mai  important  fără  ştirea  lui  să  nu  facă;  şi  fiecare  trebuie  să  fa¬ 
că  doar  ceea  ce  se  referă  la  parohia  (eparhia)  sa  şi  satele  de  sub  stă¬ 
pânirea  ei.  Dar  nici  acela  să  nu  facă  ceva  fără  încuviinţarea  tuturor, 
căci  numai  astfel  va  fi  înţelegere  şi  se  va  mări  Dumnezeu  prin  Dom¬ 
nul  în  Duhul  Sfânt:  Tatăl,  Fiul  şi  Sfântul  Duh". 

In  conformitate  cu  acest  canon,  principiul  etnic  forma  deja  în  se¬ 
colul  IV,  alături  de  autocefalie,  autonomie  şi  sinodalitate  un  element 
de  bază  în  organizarea  administrativă  a  Bisericii.  Este  vorba  aici,  fără 
îndoială,  de  unităţi  bisericeşti  care  au  fost  organizate  după  caracterul 
etnic3".  Se  accentuează  aici  faptul  că  aceste  Biserici  au  ierarhi  proprii, 
care  conduc  viaţa  Bisericii  prin  hotărâri  sinodale.  Sinodul  episcopilor 
unei  naţiuni  este  prezidat  de  căpetenia  recunoscută  de  toţi.  Acest 
principiu  este  şi  astăzi  actual  în  Biserica  ortodoxă. 

Ca  urmare  a  acestei  tradiţii  s-a  ajuns  în  ţările  din  Balcani,  în  se¬ 
colul  19,  imediat  după  obţinerea  independenţei  de  stat,  la  obţinerea 
autocefaliei.  Bisericile  autocefale  au  fost  ridicate  apoi  la  rangul  de 
patriarhie,  iar  teritoriul  de  jurisdicţie  al  acestor  Biserici  se  suprapu¬ 
nea  cu  teritoriul  statului  naţional.  Bisericile  autocefale  sunt  alcătuite 
din  diocezele  ce  se  găsesc  pe  teritoriul  unui  stat  naţional,  iar  episco¬ 
pii  acestor  dioceze  recunosc,  după  principiul  canonului  34  apostolic, 
pe  episcopul  capitalei  drept  căpetenie  a  lor.  Problemele  de  ordin  gene¬ 
ral  sunt  tratate  în  sinod.  Conform  tradiţiei,  Biserica  autocefală  propo- 
văduieşte  Evanghelia  prin  intermediul  realităţilor  istorice  şi  culturale 
ale  poporului  care  i-a  fost  încredinţat  spre  păstorire. 

ÎMPREJURĂRILE  ISTORICE 

împrejurările  istorice  au  jucat  în  viaţa  Bisericii  un  rol  important. 
Independenţei  politice  i-a  urmat  cu  regularitate  autocefalia  bisericeas¬ 
că.  Bulgarii,  pentru  a  ne  rezuma  doar  la  un  exemplu,  au  pierdut  odată 
cu  independenţa  şi  propria  patriarhie  (Vasile  Bulgarohtonul  1018).  Cu 
această  ocazie,  Patriarhia  de  Ohrida  s-a  transformat  într-o  Arhiepis¬ 
copie  autocefală.  întemeierea  statului  româno-bulgar  în  secolul  XII  a 
fost  însoţită  de  întemeierea  unei  patriarhii  în  oraşul  Târnovo.  Exem¬ 
plul  bulgarilor  este  tipic  pentru  popoarele  ortodoxe  din  spaţiul  sud- 
est  european.  Nici  nu  putea  fi  altfel,  pentru  că  poporul  şi  Biserica  sa 
au  avut  de-a  lungul  istoriei  un  drum  comun,  iar  gloria  ca  şi  pierderea 
libertăţii  au  fost  purtate  împreună  de-a  lungul  istoriei. 


3  Antonie  Plămădeală,  Catolicitate  şi  etnici tate,  în  Ortodoxie  românească.  Bu¬ 
cureşti  1992,  p.  26. 

1.  Situaţia  creştinilor  sub  stăpânirea  otomană 

După  cucerirea  Peninsulei  Balcanice  de  către  turci  şi  căderea  Con- 
stantinopolului,  evenimentele  istorice  din  regiune  au  primit  o  inter¬ 
pretare  eshatologică  ce  a  legat  Biserica  de  popor  până  la  identificare4* 
Părăsirea  religiei  era  adesea  privită  ca  o  pierdere  a  identităţii  naţio¬ 
nale.  Bulgar,  grec,  sârb  sau  român  însemna  în  această  regiune  a  Eu¬ 
ropei  ortodox,  naţiunea  identificându-se,  fără  să  deranjeze  pe  nimeni, 
cu  religia.  Sub  dominaţia  otomană,  creştinii  se  aflau  într-o  situaţie 
deosebită.  Singura  instituţie  care-i  putea  reprezenta  era  Biserica.  Ea 
a  preluat,  cu  unele  excepţii,  funcţia  spirituală  a  imperiului  bizantin  şi 
a  statelor  naţionale  din  Balcani,  care  şi-au  pierdut  independenţa. 

în  conformitate  cu  Coranul,  cetăţenii  imperiului  turc  erau  consi¬ 
deraţi  şi  împărţiţi  după  apartenenţa  lor  religioasă.  Mahomedanii  con¬ 
stituiau  clasa  privilegiată  a  cetăţenilor  cu  drepturi  depline,  în  timp  ce 
creştinii,  organizaţi  în  comunităţi,  erau  consideraţi  cetăţeni  de  cate¬ 
goria  a  doua.  Pentru  a  obţine  însă  acest  statut,  de  care  era  legată  şi 
o  anumită  autonomie,  creştinii  trebuiau  să  fie  organizaţi  şi  să  aparţină 
comunităţii  creştine  al  cărei  conducător  avea  şi  rolul  de  etnarh,  de 
caput  nationis.  Interesele  religioase,  culturale  şi  naţionale  puteau  fi 
reprezentate  şi  apărate  numai  pe  această  cale.  La  o  astfel  de  înţelege¬ 
re,  creştinii  au  ajuns  deja  sub  Mahomed  II  Cuceritorul,  iar  Patriar¬ 
hul  Ghenadie  Scolarios  (1454)  purta  titlul  de  etnarh  şi  era  considerat 
ca  purtătorul  de  cuvânt  al  creştinilor  din  imperiul  turcesc.  Prin  aceas¬ 
tă  formă  de  organizare  s-a  încercat  să  se  păstreze  religia  şi  conştiinţa 
naţională,  ajungându-se  la  o  şi  mai  strânsă  relaţie  între  Biserică  şi 
naţiune.  Legătura  deja  existentă  dintre  Biserică  şi  popor  din  perioada 
bizantină  a  ajuns  sub  domnia  otomanilor  la  o  şi  mai  mare  importan¬ 
ţă,  fapt  ce  a  dus  chiar  la  o  identificare  a  celor  două  noţiuni5.  Condu¬ 
cerea  politică  a  dispărut  odată  cu  dispariţia  statelor  independente  din 
Balcani,  iar  locul  ei  a  fost  preluat  de  conducerea  bisericească  ce  re¬ 
prezenta  interesele  naţionale  şi  religioase  faţă  de  înalta  Poartă.  Con¬ 
ducătorul  spiritual  al  creştinilor  din  imperiu,  Patriarhul  ecumenic,  era 
purtătorul  de  cuvânt  al  comunităţii  religioase  şi  naţionale  şi  pentru 
acest  lucru  avea  nevoie  de  recunoaşterea  sultanului.  Condiţiile  în  care 
patriarhul  îşi  desfăşura  însă  activitatea  ca  şi  abuzurile  la  care  se  pre¬ 
tau  autorităţile  turceşti  erau  de  multe  ori  mai  mult  decât  umilitoare. 

Datorită  acestei  strânse  legături  dintre  Biserică  şi  naţiune,  creş¬ 
tinismul  la  popoarele  din  sud-esiul  Europei  a  primit  un  accentuat  ca¬ 
racter  naţional..  A  fi  creştin  însemna  a  trăi  Evanghelia  după  formele 
de  pietate  şi  exprimare  ale  propriului  popor  şi  aceasta  însemna  a  păs¬ 
tra  Liturghia,  calendarul  şi  datinile  naţiunii6.  Actul  de  unire  al  unei 


4  Th.  Bremer,  Historische  Aspekte  des  Konflikts  im  ehemaligen  Jugoslawien, 
in  Una  Sancta,  Nr.  2/1994,  p.  126 — 127;  Ast^ros  Argyriou,  Peuples  orthodoxes  et 
musulmans  dans  Ies  Balkans,  în  Contacts,  1994,  Nr.  4,  p.  246. 

5  A  se  vedea  amănunte  la  Ernst  Ch.  Suttner,  Kirche  und  naţionale  Identităt  in 
Europa  zur  Zeit  der  Osmanenherschaft  iiber  Siidosteuropa,  In  Ostkirchliche  Studien, 
43  Bând,  April  1994,  Hetft  1,  p.  42. 

6  Idem,  ibidem,  p.  42 — 43. 

părţi  a  ortodocşilor  români  din  Transilvania  cu  Roma  reflecta  în  mod 
minunat  această  străduinţă  pe  atunci  foarte  actuală7. 

Cine  nu  făcea  parte  dintr-o  comunitate  religioasă  n-avea  şanse  să 
se  opună  islamizării.  Desigur  convertirea  sau  îmbrăţişarea  islamului 
aducea  avantaje  materiale,  şi  din  acest  motiv  unii  au  acceptat  trece¬ 
rea  la  mahomedanism.  Se  obţinea  în  primul  rând  statutul  unui  cetă¬ 
ţean  deplin,  persoana  fiind  tratată  drept  „turc",  indiferent  cărei  grupe 
etnice  a  aparţinut  înainte  de  convertire.  în  felul  acesta  mulţi  „turci" 
din  Europa  nu  aparţineau  etniei  turceşti,  ci  erau  greci  sau  armeni  din 
Asia  Mică,  sârbi,  bulgari,  albanezi  din  Peninsula  Balcanică  trecuţi  la 
mahomedanism.  Adeseori  în  Balcani  erau  familii  mari  cu  ramură  du¬ 
blă:  una  creştină,  iar  alta  mahomedană.  Exemplul  cel  mai  reprezenta¬ 
tiv  îl  întâlnim  la  reîntemeierea  Patriarhiei  sârbe  din  Peci  (1557),  care 
a  luat  naştere  datorită  eforturilor  conjugate  a  doi  fraţi:  unul  mare  vi¬ 
zir  în  Constantinopol,  iar  celălalt,  viitorul  patriarh,  era  monah  sârb  la 
Muntele  Athos8. 

îmbrăţişarea  islamului  a  fost  privită  de  comunitatea  creştină  ca 
o  trădare  a  religiei  şi  a  identităţii  naţionale.  Cel  ce  făcea  însă  acest 
pas  se  simţea  în  continuare  mai  apropiat  grupei  etnice  căreia  i-a  apar¬ 
ţinut  prin  naştere  —  în  care  mai  avea  de  multe  ori  membri  din  fami¬ 
lie  —  decât  de  noua  grupă  de  care  s-a  ataşat  prin  îmbrăţişarea  isla¬ 
mului9.  încercarea  unui  mahomedan  de  a  părăsi  islamul  era  destul  de 
rară  şi  era  pedepsită  cu  moartea10.  în  orice  caz  trecerea  la  islam  con¬ 
stituia  un  act  de  importanţă  religioasă,  politică  şi  culturală  prin  care 
noul  convertit  primea  drepturile  unui  musulman* 11. 

In  tot  timpul  stăpânirii  otomane,  Biserica  a  desfăşurat  o  activitate 
remarcabilă  pentru  păstrarea  credinţei  ortodoxe,  a  conştiinţei  naţio¬ 
nale  şi  a  propriei  culturi.  Toate  aceste  elemente  alcătuiau  un  tot  care 
nu  putea  fi  separat.  Faptul  că  creştinii  din  imperiul  otoman  au  suferit 
aceleaşi  umiliri  şi  asupriri,  indiferent  de  apartenenţa  lor  etnică,  i-a  a- 
propiat  pe  unii  de  alţii  şi  le-a  dat  conştiinţa  că  împărtăşesc  aceeaşi 
soartă  şi  aparţin  aceleiaşi  „naţiuni"  a  ortodocşilor12.  S-a  încercat  chiar 
promovarea  acestei  „naţiuni"  care  era  condusă  de  cercuri  foarte  pre¬ 
cise.  A  existat  chiar  tendinţa  anumitor  cercuri  fanariote  de  a  promo¬ 
va  limba  şi  cultura  greacă  care  aveau  ca  scop  de  a  întregi  credinţa 
comună  a  ortodocşilor.  Această  tendinţă  nu  s-a  putut  impune  însă  nici 
după  ce  Patriarhia  de  Peci  (1766)  şi  autocefalia  Bisericii  din  Ohrida 
(1767)  au  fost  desfiinţate  prin  intrigi  de  care  Fanarul  n-a  fost  străin. 
Dorinţa  de  a  celebra  Liturghia  în  limba  proprie  şi  de  a  propovădui 


7  In  Manifestul  de  unire  din  1698  a  unei  părţi  a  românilor  ortodocşi  cu  Roma 
revenea  ca  o  obsesie  In  post-scriptum-ul  actului  tocmai  menţinerea  neschimbată  a 
Liturghiei,  a  calendarului  şi  a  datinilor. 

8  A.  Argyriou,  art.  cirt.,  p.  252. 

9  Ibidem,  p.  253. 

10  Ibidem,  p.  248. 

11  Ibidem,  p.  248. 

12  Ibidem,  p.  249. 

credinţa  prin  intermediul  limbii  şi  culturii  naţionale  a  fost  mai  puter¬ 
nică  decât  tendinţa  fanariotă  de  centralizare  a  puterii13. 

La  sfârşitul  secolului  al  18-lea  şi  începutul  celui  de  al  19-lea  au 
pătruns  şi  în  Balcani  ideile  iluminismului,  ale  revoluţiei  franceze  şi  a 
renaşterii  conştiinţei  naţionale.  Biserica  mare  din  Constantinopol  şi 
cercurile  inteligenţei  fanariote  au  respins  însă  aceste  idei  ca  eretice* 
Prin  această  atitudine,  Biserica  oficială  a  ratat  ocazia,  de  dragul  aşa 
zisei  „naţiuni"  a  ortodocşilor,  de  a  sprijini,  aşa  cum  s-a  aşteptat,  miş¬ 
cările  de  redeşteptare  naţională14*  In  această  direcţie,  fanarioţii  au  fost 
mult  prea  fideli  intereselor  imperiului  otoman  de  ale  căror  profituri 
s-au  împărtăşit  ei  înşişi  din  belşug.  Interese  minore  au  prevalat  inte¬ 
reselor  naţionale.  Clerul  obişnuit  s-a  distanţat  însă  de  poziţia  Patriar¬ 
hiei  ecumenice  şi  a  susţinut  după  puteri  mişcările  de  eliberare  naţio¬ 
nală.  în  aceste  împrejurări  a  apărut  un  motiv  în  plus  ca  imediat  după 
câştigarea  independenţei  politice  de  sub  jugul  turcesc  să  se  ceară  şi 
independenţa  bisericească,  autocefalia,  prin  care  se  urmărea  scoate¬ 
rea  Bisericii  de  sub  orice  influenţă  străină. 

2.  Situaţia  ortodocşilor  de  sub  monarhia  austriacă 

La  sfârşitul  secolului  al  17-lea  şi  în  special  la  începutul  celui  de 
al  18-lea,  Austria  a  reuşit  să  cucerească  de  la  turci  unele  teritorii  din 
sud-estul  Europei.  Transilvania  şi  o  parte  din  Peninsula  Balcanică  au 
fost  înglobate  în  imperiul  austriac.  în  aceste  împrejurări  istorice,  ro¬ 
mânii  ortodocşi  din  Transilvania  şi  sârbii,  care  sub  patriarhul  Arse- 
nie  III  s-au  stabilit  în  1691  în  monarhia  austriacă,  se  găseau  sub  stă¬ 
pânirea  unui  stat  creştin  de  religie  catolică.  Sub  austrieci  ca  şi  sub 
puterea  otomană,  ortodocşii  doreau  să-şi  păstreze  credinţa  ortodoxă  şi 
identitatea  naţională.  în  Transilvania  se  găseau  mai  multe  naţiuni, 
care  erau  foarte  bine  definite  şi  din  punct  de  vedere  religios.  în  seco¬ 
lul  17  ungurii  erau  reformaţi  în  marea  lor  majoritate,  saşii  erau  lute¬ 
rani,  iar  românii  ortodocşi.  Catolicii,  sub  dominaţia  principilor  refor¬ 
maţi,  au  fost  foarte  slab  reprezentaţi.  Dar,  de  asemenea,  trebuie  să  re¬ 
cunoaştem  că  românii,  deşi  constituiau  majoritatea  populaţiei  din 
Transilvania,  nu  erau  recunoscuţi  ca  naţiune,  aşa  cum  era  cazul  un¬ 
gurilor,  saşilor  şi  secuilor.  Religia  ortodoxă  a  românilor  era  doar  to¬ 
lerată.  Această  majoritate  românească  deranja  şi  din  acest  motiv  or¬ 
todocşii  români  au  devenit  terra  missionis  mai  întâi  pentru  maghia¬ 
rii  reformaţi  şi  mai  târziu  pentru  politica  de  catolicizare  a  Curţii  vie- 
neze.  Sub  împăratul  Leopold  (1698)  le-a  reuşit  austriecilor  să  câştige 
pentru  unirea  cu  Roma  o  parte  a  românilor  ortodocşi  din  Transilva¬ 
nia.  Majoritatea  au  rămas  însă  ortodocşi  şi  au  fost  privaţi  de  o  ierar¬ 
hie  proprie  mai  multe  decenii. 

Sârbii  ortodocşi,  care  l-au  urmat  pe  patriarhul  Arsenie  III  şi  s-au 
stabilit  în  imperiul  austriac,  au  văzut,  după  modelul  pe  care  l-au  trăit 
în  imperiul  otoman,  în  patriarh  pe  conducătorul  lor  spiritual  şi  naţio- 


13  E.  Ch.  Suttner,  art.  cit.,  p.  50 — 51. 

14  A.  Argyriou,  art.  cit.,  p.  249 — 250. 

nai.  Desigur  aceste  pretenţii  nu  erau  tocmai  pe  placul  Vienei.  După 
îndelungate  tratative  însă,  sârbii  au  reuşit,  la  sfârşitul  secolului  18,  să 
întemeieze  o  Mitropolie  la  Karlowitz,  care  constituia  o  Biserică  auto¬ 
cefală,  de  a  cărei  opinie  Viena  trebuia  să  ţină  cont15.  în  acest  fel  sâr¬ 
bii  au  reuşit  in  cadrul  monarhiei  austriece  să-şi  păstreze  credinţa,  să 
promoveze  cultura  naţională  şi  şcolile  bisericeşti  şi  de  asemenea 
să-şi  cultive  limba  naţională. 

Românii  ortodocşi  din  Transilvania  s-au  despărţit  de  Mitropolia 
sârbă  din  Karlowitz,  de  care  au  aparţinut  timp  de  un  secol  şi  au  înte¬ 
meiat  sub  mitropolitul  Andrei  Şaguna  o  Biserică  autonomă  proprie 
(1868 — 1869).  Şaguna  a  dăruit  Mitropoliei  româneşti  un  statut  care  a 
permis  societăţii  româneşti  şi  parohiilor  ei  o  dezvoltare  în  spirit  de¬ 
mocratic.  Adunările  parohiale,  eparhiale  şi  cea  mitropolitană  ca  şi 
consiliile  şi  comitetele  aferente  au  cultivat  interesele  bisericeşti,  na¬ 
ţionale  .şi  culturale  ale  românilor.  Ele  au  oferit  românilor  ortodocşi  din 
Transilvania  posibilitatea  unei  educaţii  democratice.16  Adunarea  mitro¬ 
politană  a  fost  un  adevărat  parlament  al  românilor  din  monarhia  aus¬ 
triacă.  Pe  această  cale  s-a  ajuns  ca  românii  şi  sârbii  ortodocşi  să  con¬ 
stituie  în  imperiul  Habsburgilor  de  la  Viena  un  fel  de  „Biserică  naţiu¬ 
ne",  după  cum  a  fost  calificat  acest  fenomen  de  către  unii  istorici  bi¬ 
sericeşti17. 

Cu  totul  alta  era  situaţia  românilor  uniţi.  „Prin  unire...  sublinia¬ 
ză  profesorul  E.  Ch.  Suttner,  ei  (uniţii)  stăteau  sub  supravegherea  pri¬ 
matului  Ungariei.  Dintr-o  „minoritate"  sub  controlul  superintenden- 
tului  calvin  din  timpul  principilor  Transilvaniei,  ei  au  devenit  sub 
Habsburgi  o  „minoritate"  sub  controlul  primatului  latin-catolic  al  Un¬ 
gariei.  Încă  înaintea  românilor  ortodocşi,  deja  în  anul  1854,  ei  au  ajuns 
la  o  mitropolie.  Cu  toate  acestea,  prin  caracterul  multinaţional  al  Bi¬ 
sericii  catolice  şi  ca  o  consecinţă  a  influenţei  maghiarilor  din  Biserica 
catolică  a  monarhiei,  autonomia  acestei  mitropolii  se  limita  doar  la 
domeniul  bisericesc-liturgic.  Foruri  care  ar  fi  putut  oferi  posibilitatea 
unei  instruiri  a  spiritului  democratic  în  problemele  naţionale,  cum  a- 
cestea  au  putut  fi  create  de  conaţionalii  lor  ortodocşi  au  fost  inter¬ 
zise  uniţilor  din  Transilvania"18. 

Foarte  multe  elemente  din  Regulamentul  şagunian  de  odinioară  se 
păstrează  până  astăzi  în  Statutul  Bisericii  Ortodoxe  Române,  iar  auto¬ 
nomia,  autocefalia  şi  sinodalitatea  constituie  principiile  de  bază  ale 
Ortodoxiei  româneşti. 

* 

♦  * 

Manifestându-se  de-a  lungul  istoriei  o  astfel  de  apropiere  între  Bi¬ 
serică  şi  neam  nu  este  de  mirare  că  între  cele  două  realităţi,  cu  o 


15  E.  Ch.  Suttner,  art.  cit.,  p.  48 — 19. 

16  Ibidem,  p.  48 — 50.  Amănunte  in  legătură  cu  Mitropolia  ortodoxă  a  români¬ 
lor  din  Transilvania  la  Mircea  Păcurariu,  Istoria  Bisericii  Ortodoxe  Române,  voi. 
III,  Bucureşti  1981. 

17  E.  Ch.  Suttner,  art.  cit.,  p.  50. 

18  Ibidem,  p.  50. 

lungă  şi  reală  osmoză,  s-a  ajuns  în  anumite  perioade  ale  istoriei  până 
la  identificarea  lor.  Fără  o  cunoaştere  a  raportului  dintre  Biserică  şi 
popor  şi  a  împrejurărilor  în  care  au  evoluat  Bisericile  ortodoxe  locale 
şi  autocefale  nu  putem  avea  o  imagine  precisă  şi  corectă  a  acestui 
raport.  Faptul  că  Biserica  se  simte  legată  şi  răspunzătoare  faţă  de  exis¬ 
tenţa  neamului  pe  care  l-a  păstorit  în  istorie  nu  ne  dă  dreptul  să  cali¬ 
ficăm  Bisericile  ortodoxe  drept  naţionaliste.  Bisericile  ortodoxe  locale 
sunt  şi  se  consideră  dintr-un  anumit  punct  de  vedere  Biserici  naţiona¬ 
le,  dar  acest  fapt  n-are  nimic  comun  cu  naţionalismul.  Ele  au  fost  na¬ 
ţionale  chiar  înainte  de  apariţia  noţiunii  de  naţiune  şi  a  ideologiei  na¬ 
ţionaliste,  prin  faptul  că  ele  erau  româneşti,  sârbeşti  sau  greceşti.  Ele 
nu  s-au  exclus  niciodată,  ci,  din  contră,  s-au  considerat  Biserici  su¬ 
rori,  care  trăiesc  în  comuniune  de  dragoste  şi  credinţă  manifestată  în 
comuniunea  euharistică. 

Analizând  raportul  dintre  Bisericile  ortodoxe  locale  şi  naţiune  de 
pe  alte  poziţii  decât  cele  pe  care  le-am  arătat,  unii  ajung  repede  la 
concluzii  care,  oricât  ar  corespunde  unor  scheme  preconcepute  şi  faţă 
de  care  unii  se  simt  foarte  legaţi,  nu  corespund  realităţii.  Realitatea 
istorică  şi  dogmatică  nu  poate  fi  exclusă  în  aprecierile  pe  care  le  emi¬ 
tem  în  legătură  cu  raportul  dintre  Bisericile  ortodoxe  şi  poporul  pe 
care-1  păstoresc. 

.  Legată  de  soarta  poporului  pe  care  l-a  însoţit  de-a  lungul  istoriei 
sale,  Bişerica  se  consideră  naţională.  Ea  nu  refuză  însă  altor  popoare 
sau  etnii  Evanghelia  şi  Euharistia,  nici  nu  sprijină  ideea  superiorită¬ 
ţii  unui  popor  sau  a  unei  etnii  faţă  de  altele.  Ca  Biserică  a  unui  anu¬ 
mit  loc,  ea  se  dedică  oamenilor,  împrejurărilor  istorico-sociale  şi  da¬ 
telor  culturale  în  care  trăiesc  credincioşii  ei.  In  înţelegerea  ortodoxă, 
Biserica  naţională  însemnează  propovăduirea  Evangheliei  în  împreju¬ 
rările  istorice  şi  socio-culturale  proprii  unui  popor  cu  care  Biserica  s-a 
identificat  în  misiunea  ei.  Ea  cuprinde  pe  credincioşii  unui  teritoriu, 
care  constituie  trupul  lui  Hristos  şi  în  cadrul  căruia  fiecare  membru 
sau  grupă  etnică  îşi  păstrează  identitatea  etnică  şi  culturală,  partici¬ 
pând  în  mod  deplin  la  viaţa  bisericească.  Nimeni  nu  poate  fi  îndepăr¬ 
tat  de  la  masa  Domnului  din  cauza  rasei,  sexului,  a  apartenenţei  sale 
culturale,  etnice  sau  pe  baza  statutului  său  social,  pentru  că  toţi,  in 
ciuda  diferenţelor  naturale  sau  socio-culturale,  aparţin  aceluiaşi  trup 
mistic  al  Domnului. 

Biserica  locală  este  concepută  şi  privită  totdeauna  în  raport  cu  Bi¬ 
serica  universală.  Universalitatea  ei  depăşeşte  etnicitatea,  Biserica  lo¬ 
cală  existând  în  realitate  doar  în  comuniune  cu  celelalte  Biserici  su¬ 
rori.  Biserica  nu  se  poate  izola,  prin  structura  şi  fiinţa  ei  ea  este  co¬ 
muniune. 

Raportul  ei  cu  naţiunea,  Biserica  trebuie  să-l  privească  în  mod 
critic,  iar  criteriul  ei  de  judecată  nu  poate  fi  decât  unul  teologic.  Mai 
ales  astăzi  este  absolut  necesar  faptul  ca  diferenţa  dintre  criteriul  sau 
criteriile  teologice  şi  ideologice  sau  ideologiile  cu  caracter  partinic  să 
apară  cât  se  poate  de  evidentă.  Privită  din  punct  de  vedere  teologic, 
naţiunea  este  un  element  secundar.  Etnicitate  şi  catolicitate  (soborni- 

citate),  local  şi  universal  constituie  noţiuni  cu  care  Biserica  trebuie 
să  opereze  şi  prin  intermediul  cărora  ea  trebuie  să  privească  relaţia  ei 
cu  naţiunea.  Biserica  locală  este  o  întrupare  a  Bisericii  universale  în 
deplinătatea  ei  în  comuniune  conciliară  cu  alte  Biserici  locale.  Ea  re¬ 
prezintă  maniera  concretă  în  care  întruparea,  crucea,  învierea  şi  înăl¬ 
ţarea  lui  Iisus  sunt  trăite  într-un  loc  anume,  de  către  o  grupă  etnică 
sau  un  popor. 

Naţionalismul,  rasismul  ca  şi  orice  altă  discriminare  sunt  străine 
Evangheliei,  iar  Biserica  ortodoxă  în  cea  de  a  IlI-a  Conferinţă  panor- 
todoxă  preconciliară  s-a  distanţat  categoric  de  aceste  manifestări  os¬ 
tile  duhului  Evangheliei. 

Mircea  Basarab 

ŞTIRI  DIN  VIAŢA  BISERICILOR  ORTODOXE 
ŞI  DESPRE  ÎNTRUNIRI  ECUMENICE 

BELGRAD:  COMUNICAT  AL  SFÂNTULUI  SINOD.  —  La  3  martie 
a.  c.,  Sfântul  Sinod  al  Bisericii  Ortodoxe  Sârbe  a  convocat,  la  Belgrad, 
o  consultaţie  a  tuturor  episcopilor,  pentru  a  discuta  „provocările  şi 
dificultăţile  cu  care  se  confruntă  în  acest  moment  istoric  Biserica  Or¬ 
todoxă  Sârbă  şi  credincioşii  săi".  In  urma  discuţiilor  purtate,  Episco¬ 
patul  Sârb  a  dat  publicităţii  un  Comunicat,  prin  care  cheamă  încă  o 
dată  părţile  beligerante  să  găsească  soluţii  paşnice  la  tragicul  conflict 
din  fosta  Iugoslavie.  Totodată,  adresează  un  apei  comunităţii  interna¬ 
ţionale  să  ajute  la  soluţionarea  conflictului,  nu  impunând  nedrepta¬ 
tea  prin  forţă,  ci  căutând  soluţii  juste,  care  să  respecte  drepturile  şi 
demnitatea  fiecărei  părţi  implicate.  Comunităţii  Internaţionale  i  se 
cere,  de  asemenea,  să  abroge,  de  urgenţă,  „sancţiunile  inumane  im¬ 
puse  Iugoslaviei**,  iar  autorităţilor  iugoslave  „să  desfiinţeze  blocada 
împotriva  propriului  popor",  întrucât  toate  acestea  au  produs  numai 
nenorociri,  suferinţe  şi  dezbinare.  Adresându-se  tuturor  autorităţilor 
federale  şi  republicane,  Episcopatul  Sârb  le  cere  ca,  în  acest  moment 
crucial  al  istoriei,  să  depăşească  dezbinările  şi  interesele  individuale 
sau  partizane,  pentru  a  putea  lua  împreună  decizii  benefice  întregu¬ 
lui  popor;  „nici  un  individ  şi  nici  un  grup  nu-şi  poate  atribui  dreptul 
moral  de  a-şi  asuma  singur  răspunderea  destinului  naţional",  se  ara¬ 
tă  in  Comunicat.  De  asemenea,  Biserica  Ortodoxă  Sârbă  face  apel  la 
toti  credincioşii  săi  şi  la  întregul  popor  să  ajute  populaţia  aflată  în  zo¬ 
nele  de  conflict,  menţionând  cu  regret  că  în  problema  ajutoarelor  u- 
manitare,  organismele  internaţionale  —  tributare  opiniei  create  de 
propaganda  occidentală  anti-sârbească  —  defavorizează  ortodocşii  din 
zonele  respective.  In  acest  context,  Comunicatul  menţionează,  cu  re¬ 
cunoştinţă,  ajutorul  frăţesc  acordat  de  Biserica  Ortodoxă  Română,  prin 
fondul  „Filantropia". 

In  încheierea  apelului,  Episcopatul  sârb,  încredinţat  că  „ceea  ce 
este  cu  neputinţă  la  oameni,  este  cu  putinţă  la  Dumnezeu",  îndeamnă 

la  rugăciune  şi  post,  la  pocăinţă  şi  iertare  reciprocă,  implorând  aju¬ 
torul  Domnului  „în  mâinile  Căruia  ne  punem  nădejdea  pentru  viito¬ 
rul  nostru  şi  al  tuturor  popoarelor  şi  naţiunilor4*. 

ZAGREB:  SITUAŢIA  COMUNITĂŢII  ORTODOXE  SÂRBE  LOCA¬ 
LE.  —  Deşi  de  la  atentatul  care,  la  11  aprilie  1992,  a  distrus  reşedinţa 
episcopală  ortodoxă  şi  birourile  Administraţiei  Eparhiale  din  Zagreb, 
au  trecut  mai  bine  de  3  ani,  reconstrucţia  acestora  nu  a  început  nici 
până  acum.  Comunitatea  Ortodoxă  s-a  adresat  în  repetate  rânduri  au¬ 
torităţilor  croate,  cerându-le  să  permită  începerea  lucrărilor  de  recon¬ 
strucţie  şi  să  acorde,  eventual,  şi  un  ajutor  material  —  aşa  cum  s-a 
procedat  în  cazul  clădirii  Comunităţii  evreieşti  dinamitate,  de  aseme¬ 
nea,  la  a  cărei  reconstrucţie  Guvernul  Croat  a  contribuit  financiar  — 
însă  toate  cererile  ortodocşilor  au  rămas  fără  răspuns.  Lipsa  unui  se¬ 
diu  face  puţin  probabilă  şi  întoarcerea  definitivă  la  Zagreb  a  î.  P.  S. 
Mitropolit  Ioan,  conducătorul  Eparhiei  Ortodoxe  Sârbe  pentru  Croa¬ 
ţia  Occidentală  şi  Slovenia,  care  trăieşte  în  exil  la  Belgrad  de  peste 
trei  ani.  1.  P.  S.  Sa  vine  la  Zagreb  doar  periodic,  cu  prilejul  principa¬ 
lelor  sărbători,  cum  s-a  petrecut,  de  exemplu,  la  27  ianuarie  a.  c.r 
când,  de  sărbătoarea  Sfântului  Sava,  primul  Arhiepiscop  al  Sârbilor 
(sec.  XIII),  a  săvârşit  Sfânta  Liturghie  în  biserica  „Schimbării  la  Faţă", 
în  prezenţa  unei  mulţimi  impresionante  de  credincioşi,  adunaţi  în  ju¬ 
rul  arhipăstorului  lor. 

Tot  fără  răspuns  au  rămas  şi  solicitările  adresate  primarului  de 
către  Parohia  Schimbării  la  Faţă,  de  a  i  se  permite  să  utilizeze,  măcar 
temporar,  un  local  comercial  dezafectat  care,  înainte  de  a  fi  naţiona¬ 
lizat  de  comunişti,  aparţinuse  Bisericii  Ortodoxe  Sârbe  şi  în  care  pa¬ 
rohia  ar  putea,  în  prezent,  să  ţină  cursurile  de  pregătire  religioasă,  să 
distribuie  ajutoarele  umanitare. 

Pe  de  altă  parte,  atacurile  dezlănţuite  în  presa  croată  împotriva 
Bisericii  Ortodoxe  Sârbe  continuă  la  fel  de  intens,  atât  în  publicaţia 
oficială  a  Bisericii  Catolice  Croate,  cât  şi  în  principalele  cotidiene  na¬ 
ţionale.  Totodată,  ortodocşii  sârbi  din  Croaţia  sunt  supuşi  multor  pre¬ 
siuni  pentru  a-şi  înscrie  copiii  lor  cursurile  de  catehism  organizate  de 
Biserica  Catolică. 

(cf.  SOP/martie  1995) 

SKOPJE:  DISENSIUNI  PRIVIND  RECUNOAŞTEREA  BISERICII 
ORTODOXE  DIN  MACEDONIA.  —  Preşedintele  fostei  Republici.  Iu¬ 
goslave  a  Macedoniei  (FYROM),  Kiro  Gligorov,  acuză  conducerea  Bi¬ 
sericii  Ortodoxe  Sârbe  că  refuză  să  recunoască  autocefalia  Bisericii 
Ortodoxe  a  Macedoniei  şi  consideră  că  această  atitudine  afectează  ne¬ 
gativ  relaţiile  ţării  sale  cu  Guvernul  de  la  Belgrad.  Această  Biserică 
Ortodoxă,  ai  cărei  membri  reprezintă  60%  din  locuitorii  FYROM  (1,9 
milioane),  numără  10  eparhii  (din  care  3  peste  hotare)  şi  a  fost  recu¬ 
noscută  ca  autonomă  de  către  Patriarhia  Sârbă,  în  1958.  Conform  unui 
recensământ  recent,  sârbii  reprezintă  2%  din  populaţia  macedoneană, 
turcii  4%,  ţiganii  2,3%;  albanezii,  care  reprezintă  230/o,  se  plâng  că 
Guvernul  nu  le  acordă  drepturi  egale.  In  1967,  Biserica  Macedoneană 
şi-a  declarat  în  mod  unilateral  autocefalia,  care  nu  i-a  fost  însă  recu- 

noscută  de  nici  una  din  Bisericile  Ortodoxe?  Sinodul  Ortodox  Sârb  i-a 
adresat  în  1994  un  ultimatum,  cerându-i  ffsă  revină  la  unitatea  cano¬ 
nică  cu  Patriarhia  de  la  Belgrad",  dar  partea  macedoneană  l-a  respins. 
Din  1991,  dată  la  care  fosta  Republică  Iugoslavă  şi-a  declarat  indepen¬ 
denţa,  revendicările  bisericeşti  ale  Bisericii  din  Macedonia  au  primit 
sprijinul  Guvernului  de  la  Skopje. 

Patriarhul  Ecumenic  BARTOLOMEU  I  a  precizat  că,  „deşi  canoa¬ 
nele  Bisericii  Ortodoxe  recunosc  Bisericilor  locale  dreptul  la  autono¬ 
mie  şi  chiar  la  autocefalie*4,  acestea  nu  pot  fi  acordate  decât  dacă  de¬ 
mersurile  întreprinse  în  acest  sens  respectă  prevederile  dreptului  ca¬ 
nonic  şi  urmează  „proceduri  exclusiv  spirituale".  La  rândul  său,  repre¬ 
zentantul  Patriarhiei  Ecumenice  la  Geneva,  George  Tsetsis,  a  preci¬ 
zat:  «toată  această  problemă  (a  Bisericii  Ortodoxe  în  FYROM)  este 
dureroasă,  dar  ar  trebui  rezolvată  potrivit  disciplinei  şi  dreptului  ca¬ 
nonic  în  vigoare  în  Biserica  Ortodoxă  şi  nu  după  criterii  seculare  (...). 
De  altfel,  chiar  faptul  că  Preşedintele  Gligorov  pledează  pentru  auto¬ 
cefalia  aşa  zisei  Biserici  Ortodoxe  Macedonene,  este  o  dovadă  în  plus 
că  declaraţia  de  autocefalie  din  1967  fusese  dictată  de  raţiuni  politice, 
înscriindu-se  într-un  demers  politic  care  căuta  să  dovedească  cum  că 
sudul  Iugoslaviei  era  locuit  de  „naţiunea  macedoneană44». 

(cf.  ENI,  februarie  1995) 

M.  A. 

1 BILISI:  BISERICA  ORTODOXA  DIN  GEORGIA  CUNOAŞTE  O 
ADEVĂRATA  RENAŞTERE.  —  Intr-un  document  recent  dat  publicită¬ 
ţii,  P.  S.  Episcop  Avraam  Garmelia,  rectorul  Academiei  de  teologie  or¬ 
todoxă  din  T bilisi  şi  Pr.  Grigore  Gamrekeli,  preşedintele  comitetului 
ştiinţific  al  Patriarhiei  georgiene,  declară  că,  „într-un  context  politic 
şi  economic  deosebit  de  dureros,  Biserica  Ortodoxă  din  Georgia  cu¬ 
noaşte  astăzi  o  înflorire  remarcabilă44. 

In  timp  ce  în  ultimii  ani  ai  regimului  comunist,  în  Georgia  nu  mai 
rămăseseră  deschise  decât  50  de  biserici  din  cele  2  000  existente  în 
1917,  doar  patru-cinci  mânăstiri  şi  un  singur  seminar,  în  perioada  ac¬ 
tuală,  după  dispariţia  fostei  URSS,  numărul  lăcaşurilor  de  cult  deschi¬ 
se  în  capitală  s-a  dublat,  prin  restituirea  multor  biserici  dezafectate 
de  comunişti,  cât  şi  prin  construirea  a  două  biserici  noi.  Şi  în  alte  ora¬ 
şe  ale  ţării  s-au  construit  biserici  —  la  Rustavi,  Chindissi,  Gardabani, 
iar  o  impozantă  catedrală  închinată  Sf.  Treimi  urmează  să  fie  edifica¬ 
tă  la  Tbilisi,  cu  ajutorul  statului  pentru  a  comemora  2  000  de  ani  de 
creştinism  şi  1  500  de  ani  de  la  înfiinţarea  Bisericii  georgiene.  De  ase¬ 
menea,  au  fost  reactivate  zece  comunităţi  monahale  de  călugări  şi 
şapte  de  maici. 

Condiţiile  grele  de  viaţă  ale  populaţiei  au  determinat  Biserica  să 
pună  un  accent  deosebit  pe  activitatea  caritativă  şi  umanitară.  Astfel, 
s-a  înfiinţat  o  reţea  de  cantine  pentru  săraci  şi  pentru  refugiaţii  din 
Abhazia.  Sunt  distribuite  ajutoare  familiilor  nevoiaşe?  bătrânii,  infir¬ 
mii  şi  bolnavii  primesc  hrana  la  domiciliu,  prin  voluntariatul  unor 
enoriaşi.  Ajutoarele  umanitare  primite  din  străinătate  (SUA,  Germa¬ 
nia,  Grecia,  Olanda,  Elveţia)  sau  din  partea  unor  Biserici  (îndeosebi 

Biserica  Anglicană)  sunt  distribuite  integral  celor  săraci,  fără  deose¬ 
bire  de  apartenenţă  religioasă  sau  etnii.  Activitatea  caritativă  este 
coordonată  de  un  serviciu  special  al  Patriarhiei,  Centrul  Lazărr  în  timp 
ce  ajutorul  financiar  este  gestionat  printr-un  Fond  de  ajutor  econo¬ 
mic  creat  recent  de  Biserică.  Unele  eparhii  şi-au  înfiinţat  propriile 
structuri  în  acest  domeniu. 

Un  alt  capitol  de  primă  importanţă  îl  reprezintă  pregătirea  teolo¬ 
gică,  cu  atât  mai  necesară  cu  cât  în  Georgia,  ca  şi  în  celelalte  ţări  ale 
fostului  bloc  comunist,  se  constată  o  adevărată  invazie  de  misionari, 
secte,  evanghelizatori  etc.  Instruirea  preoţilor  şi  a  cateheţilor  se  efec¬ 
tuează  în  cele  două  academii  teologice,  de  la  Tbilisi  şi  Gelati,  cele 
trei  seminarii  (Tbilisi,  Batum,  Akhaltsikhe)  în  institutul  pedagogic  din 
Tbilisi,  sau  liceele  ortodoxe  din  Tbilisi,  Batum  şi  Khulo.  Pe  de  altă  par¬ 
te,  în  fiecare  eparhie  există  centre  de  pregătire  a  cateheţilor  şi  misio¬ 
narilor,  chemaţi  să  ia  parte  la  „reevanghelizarea  naţiunii  georgiene'4. 
Sub  îndrumarea  I.  P.  S.  Arhiepiscop  Daniel  de  Suhumi  s-au  înfiinţat 
mai  multe  grupuri  de  tineri  care  acordă  asistenţă  refugiaţilor,  distri¬ 
buie  cărţi  de  edificare  spirituală,  organizează  dezbateri  pe  teme  reli¬ 
gioase.  Dc  asemenea,  se  organizează  pelerinaje  la  centrele  duhovni¬ 
ceşti  din  ţară. 

In  prezent,  Biserica,  în  colaborare  cu  cadrele  didactice,  pregăteş¬ 
te  un  program  de  educaţie  religioasă  în  şcoli,  deoarece  până  acum, 
după  cum  constată  P.  S.  Avraam,  „şcoala  nu  a  oferit  cunoştinţele  ne¬ 
cesare  nici  în  domeniul  spiritual  şi  moral,  nici  în  cel  cultural  şi  artis¬ 
tici  Ori,  s-a  constatat  că  renaşterea  artei  religioase,  antrenată  de  edi¬ 
ficarea  de  noi  biserici,  a  trezit  în  rândul  tineretului  un  interes  deose¬ 
bit  faţă  de  viaţa  Bisericii. 

Biserica  din  Georgia  a  fost  întemeiată  în  sec.  IV,  fiind  una  din¬ 
tre  cele  mai  vechi  Biserici  locale  care  a  reuşit  să  menţină  vie  mărtu¬ 
ria  creştină  în  regiunea  Caucazului,  în  pofida  presiunilor  vecinilor  is¬ 
lamici,  apoi  a  „regimului  sovietic".  Autocefalia  i-a  fost  recunoscută 
de  Patriarhia  Moscovei  în  1943  şi  de  către  Constantinopol  în  1991. 
Biserica  Georgiei  este  membră  CED  (actualul  său  Intâistătător,  Pa¬ 
triarhul  Catolicos  Ilia  II,  fiind  şi  copreşedinte  al  CED  între  1978 — 1983) 
şi  a  KEK. 

în  cursul  conflictelor  politice  care  de  cinci  ani  frământă  regiunea 
Caucazului,  Biserica  Georgiei  a  căutat  să  aibă  un  rol  conciliator,  ac¬ 
ţionând  în  favoarea  soluţiilor  negociate  şi  echitabile. 

(cf.  SOP/aprilie  1995) 

M.  A. 

GEORGIA:  MINISTRUL  RUS  AL  APARARII  SE  BOTEAZÂ  PE  NE¬ 
AŞTEPTATE.  —  In  seara  de  22  martie  a.  c.,  la  sfârşitul  unei  vizite  ofi¬ 
ciale  pe  care  o  făcuse  în  Georgia,  Ministrul  rus  al  Apărării,  Pavel  Gra- 
ciov,  s-a  botezat  într-o  Biserică  Ortodoxă,  „Sfânta  Fecioară"  din  Ana- 
nuri,  la  70  de  km  de  Tbilisi,  avându-1  ca  naş  pe  Ministrul  Apărării 
georgian.  Purtătorul  de  cuvânt  al  Patriarhiei  Ortodoxe  din  Georgia  a 
declarat  că  botezul  a  fost  făcut  „pe  neaşteptate",  că  nici  o  autorizaţie 
specială  nu  fusese  solicitată  în  acest  sens  de  la  autorităţile  bisericeşti 

şi  a  refuzat  orice  comentariu  privind  motivele  care  l-au  determinai 
pe  Graciov  să  devină  membru  al  Bisericii  georgiene.  Precizând  că  este 
vorba  de  o  opţiune  personală,  purtătorul  de  cuvânt  a  menţionat  că 
„Biserica  Georgiană  se  poate  mândri  cu  convertirea  mai  multor  foşti 
comunişti4'.  într-adevăr,  este  pentru  a  doua  oară  când  un  înalt  demni¬ 
tar  comunist  primeşte  botezul  în  Biserica  Ortodoxă  a  Georgiei,  Bise¬ 
rică  care  datează  de  la  începutul  secolului  al  V-lea  şi  al  cărui  rol  de¬ 
terminant  în  mişcarea  de  independenţa  georgiană  (1989 — 1991)  este 
unanim  recunoscut:  primul  înalt  demnitar,  care  s-a  botezat  în  secret 
in  Catedrala  Ortodoxă  din  Tbilisi  în  noiembrie  1992,  a  fost  actualul 
preşedinte  şi  fost  ministru  de  externe  sovietic,  Eduard  Şevarnadze, 
care  şi-a  luat  numele  creştin  de  George  în  cinstea  Sfântului  patron  al 
ţării  sale.  La  rândul  său,  Pavel  Graciov,  în  vârstă  de  47  de  ani,  mili¬ 
tar  în  armata  sovietică  de  la  17  ani,  „erou  al  URSS"  după  ce  a  condus 
trupele  sovietice  din  Afganistan  timp  de  5  ani,  a  fost  membru  al  Par¬ 
tidului  Comunist  Sovietic  din  1972  până  la  dizolvarea  acestuia,  în 

1991,  fiind  numit  Ministru  al  Apărării  în  Federaţia  Rusă  în  1992.  Ac¬ 
tualmente,  Graciov  a  fost  foarte  criticat  pentru  brutalităţile  comise  de 
Armata  rusă  în  timpul  războiului  din  Cecenia.  El  se  afla  în  Georgia 
pentru  semnarea  unui  tratat  de  cooperare  care  dă  Rusiei  dreptul  de  a 
utiliza  timp  de  20  de  ani  bazele  militare  georgiene. 

Georgia  este  prima  dintre  Republicile  foste  Sovietice  care  a  rein¬ 
trodus  —  în  iunie  1994  —  educaţia  religioasă  şi  culturală  ca  discipli¬ 
nă  obligatorie  în  învăţământul  de  stat. 

(cf.  ENI/27  martie  1995) 

M.  A.  **] 

ALBANIA:  REVISTA  BISERICII  ORTODOXE  APARE  IN  LIMBA 
ENGLEZĂ.  începând  din  luna  martie  a.  c.,  revista  oficială  a  Bisericii 
Ortodoxe  din  Albania,  „învierea"  („Ngjallja“),  care,  din  octombrie 

1992,  apare  lunar  într-un  tiraj  de  5  000  de  exemplare,  va  apărea  şi  în 
versiune  engleză.  Această  iniţiativă  reprezintă  o  nouă  dovadă  a  re¬ 
naşterii  pe  care  ortodoxia  o  cunoaşte  în  această  ţară,  în  pofida  tutu¬ 
ror  greutăţilor  pe  care  le  întâmpină.  După  părerea  redactorului  său, 
Vanghelis  Dulas,  un  laic  ortodox  în  vârstă  de  27  de  ani,  licenţiat  al 
universităţii  din  Tirana,  această  revistă  constituie  „unul  din  cele  mai 
importante  instrumente  ale  acţiunii  misionare  şi  catehetice  ale  Bise¬ 
ricii  tn  Albania". 

(cf  SOP/martie  1995) 

BELGIA:  ÎNTRUNIREA  PROFESORILOR  DE  RELIGIE  ORTODO¬ 
XA.  —  La  17  ianuarie  a.  c.,  a  avut  loc  prima  Zi  Pedagogică  a  profeso¬ 
rilor  de  religie  ortodoxă  din  şcolile  flamande,  sub  preşedinţia  î.  P.  S. 
Mitropolit  Pantelimon  al  Belgiei.  Cu  acest  prilej,  a  fost  constituită  o 
comisie  care  va  avea  sarcina  de  a  redacta  programele  de  studiu  şi  de 
a  examina  modalităţile  de  coordonare  a  mijloacelor  pedagogice  şi  di¬ 
dactice.  în  Belgia,  religia  ortodoxă  a  fost  introdusă  ca  disciplină  de 
studiu  în  şcolile  de  stat  din  anul  1989;  anul  acesta,  este  predată  în  46 
de  şcoli,  de  către  11  profesori,  în  136  ore  pe  săptămână.  In  mai  1994, 

a  fost  numit  şi  un  inspector  în  acest  domeniu,  şi  anume  diaconul  Do- 
minique  Verbeke,  de  la  parohia  „Sf.  Andrei"  din  Gând. 

(cf.  SOP/martie  1995) 

M.  A. 

TANANARIVE:  ÎNFIINŢAREA  UNEI  MISIUNI  ORTODOXE.  — 
Felul  în  care  a  luat  naştere  comunitatea  ortodoxă  dn  Madagascar  l-a 
determinat  pe  I.  P.  S.  Hrisostom  de  Zimbabwe  (Patriarhia  Alexandriei), 
sub  jurisdicţia  căruia  se  află  Madagascarul,  să  afirme  că  „de  nepă¬ 
truns  sunt  căile  Domnului". 

In  urmă  cu  un  an,  un  tânăr  învăţător  din  Madagascar  s-a  adresat 
Bisericii  Ortodoxe  din  Grecia,  exprimându-şi  dorinţa  de  a  cunoaşte 
Ortodoxia;  scrisoarea  acestuia  a  fost  publicată  în  revista  „Panta  ta 
ethni",  editată  de  Diaconia  Apostolică  a  Bisericii  greceşti,  care  în  co¬ 
mentariul  însoţitor,  sugera  ca  răspunsul  la  cererea  tânărului  malgaş  să 
nu  se  limiteze  la  o  scrisoare,  ci  un  misionar  ortodox  să  se  ducă  la  faţa 
locului  în  acest  scop.  Un  cititor  al  revistei,  preotul  ortodox  din  Au¬ 
stralia,  Nectarie  Kellis,  a  reacţionat  la  acest  apel  şi  luându-şi  un  con¬ 
cediu  de  trei  luni,  s-a  dus  în  Madagascar  din  august  până  în  octom¬ 
brie  1994,  pentru  a  face  misiune.  La  sosirea  sa  acolo,  a  constatat  că 
din  comunitatea  grecească  instalată  în  insulă  la  începutul  secolului  şi 
care  număra  pe  atunci  cca  600  persoane,  nu  au  mai  rămas,  din  cauza 
deteriorării  situaţiei  economice  şi  politice  după  obţinerea  indepen¬ 
denţei,  decât  vreo  20  de  credincioşi  şi  două  biserici,  biserica  „Ador¬ 
mirii"  din  Tananarive  şi  „Sf.  Nicolae"  din  Mazanga;  în  acelaşi  timp, 
însă,  preotul  grec  a  descoperit  cca  2  000  de  băştinaşi  proveniţi  din  fa¬ 
milii  mixte,  cu  unul  din  părinţi  de  origine  greacă.  Pornind  de  aici,  pr. 
Nectarie  ajutat  de  tânărul  învăţător  malgaş,  Jea-Louis  Rakotondraza- 
fy,  devenit  ortodox,  au  constituit  primul  nucleu  de  cateheţi.  Astăzi, 
comunitatea  ortodoxă  malgaşă  numără  aproape  3  000  de  persoane,  or¬ 
ganizate  în  14  grupuri  de  catehumeni,  cele  două  biserici  au  fost  res¬ 
taurate,  iar  actualmente  se  lucrează  la  traducerea  Sf.  Liturghii  în  lim¬ 
ba  malgaşă.  Totodată  pe  un  teren  de  8  500  m2,  situat  la  7  km  de  Tana¬ 
narive,  urmează  să  se  construiască  un  centru  misionar  ortodox.  In 
martie  1995,  I.  P.  S.  Mitropolit  Hrisostom  a  vizitat  pentru  a  doua  oară 
tânăra  comunitate  ortodoxă.  I.  P.  S.  Sa  nădăjduieşte  ca  Pr.  Kellis  să 
mai  poată  veni  pentru  încă  o  perioadă  sau  ca  un  alt  preot  cu  vocaţie 
misionară  să  vină  să  se  instaleze  definitiv  până  la  apariţia  primilor 
preoţi  ortodocşi  autohtoni,  dintre  care  primul  ar  putea  fi  chiar  tână¬ 
rul  învăţător  Jean-Louis  Rakotondrazafy. 

(cf.  SOP/aprilie  1995) 

M.  Alexandrescu 

BISERICA  ORTODOXA  DIN  ERITREEA.  —  De  la  dobândirea  inde¬ 
pendenţei  faţă  de  Etiopia,  la  24  mai  1991,  Biserica  din  Eritreea  a  înce¬ 
put  o  intensă  activitate  de  organizare.  S-a  format  un  consiliu  biseri¬ 
cesc,  din  care  fac  parte  preoţi  şi  laici,  sub  conducerea  lui  Abba  Phi- 
lipos,  Episcopul  de  Eritreea,  în  vârstă  de  90  de  ani.  Cinci  călugări, 
acum  episcopi,  au  fost  aleşi  şi  trimişi  în  Egipt  care,  înainte  de  a  fi  hi- 


7* 


100 


REVISTA  TEOLOGICA 


rotoniti,  s-au  aflat  timp  de  şase  luni  sub  îndrumarea  spirituală  a  Sanc¬ 
tităţii  Sale  Papa  Shenouda  al  III-lea. 

Biserica  din  Eritreea  are  peste  1,7  milioane  de  membri,  1  500  de 
biserici,  22  de  mănăstiri  şi  mai  mult  de  15  000  de  preoţi.  Biserica  se 
consideră  a  fi  cea  care  în  anul  330  A.  D.  l-a  primit  pe  Episcopul  Fru- 
mentios,  hirotonit  de  Sf.  Athanasius,  când  acesta  a  călătorit  pe  mare 
de  la  porturile  din  Egipt,  pe  Marea  Roşie  şi  a  debarcat  în  Portul  As- 
mara,  în  Eritreea. 

Biserica  Ortodoxă  din  Eritreea  a  făcut  parte  din  Biserica  Etiopia- 
nă  în  cei  30  de  ani  cât  a  durat  dominaţia  etiopiană  în  Eritreea.  De  la 
dobândirea  independentei  tarii,  Biserica  a  devenit,  de  asemenea  inde¬ 
pendentă  fată  de  Biserica  Etiopiană. 

în  februarie  a.c.,  Sanctitatea  Sa  Shenouda  ai  III-lea  a  trimis  o  de¬ 
legaţie  care  să  întâlnească  delegaţia  Bisericii  Ortodoxe  Etiopiene  la 
Addis  Abeba.  între  cele  două  Biserici  s-a  semnat  un  nou  protocol  re- 
cunoscându-se  autocefalia  (independenta)  Bisericii  Etiopiene  şi  prima¬ 
tul  Papei  Alexandriei  (Shenouda)  care  deţine  prima  poziţie  de  onoare. 
S-a  format  un  comitet  mixt  care  să  supravegheze  traducerea  in  viată 
a  protocolului  şi  care  să  promoveze  cooperarea. 

(cf.  MECC  News  Report  mai/iunie  1994) 

ISRAEL:  ACORD  CU  PRIVIRE  LA  RESTAURAREA  BISERICII  SF. 
MORMÂNT.  —  întâistătătorii  principalelor  trei  comunităţi  creştine 
din  Ierusalim  —  patriarhul  ortodox,  cel  armean  şi  cel  catolic  —  au  a- 
juns  la  un  acord  cu  privire  la  proiectul  de  restaurare  a  domului  bi¬ 
sericii  Sf.  Mormânt,  pe  care  o  girează  în  comun,  conform  unor  reguli 
stabilite  în  secolul  trecut.  Se  pare  că  este  pentru  prima  oară  în  ulti¬ 
mii  150  de  ani  că  un  proiect  de  asemenea  anvergură  a  fost  adoptat. 
Costul  lucrărilor  a  fost  estimat  la  cca.  750  0C0  dolari,  la  cheltuieli  ur¬ 
mând  să  contribuie  toate  cele  trei  Biserici  creştine.  UNESCO  şi-a  con¬ 
diţionat  participarea  de  încheiere  a  unui  acord  prealabil  în  acest  sens 
intre  cele  trei  comunităţi  care  răspund  de  edificiu.  Biserica  Sf.  Mor¬ 
mânt  a  fost  ridicată  de  împăratul  bizantin  Constantin  cel  Mare  la  333, 
iar  în  sec.  XI — XII,  cruciaţii  i-au  adus  importante  modificări.  Lucră¬ 
rile  de  restaurare  sunt  prevăzute  a  începe  în  prima  jumătate  a  anului 
în  curs. 

(cf.  SOP/aprilie  1995) 

M.  A. 

ÎNTRUNIREA  COMUNĂ  KEK/CCEE.  —  In  zilele  de  12—14  mai 
a.c.,  ia  Assisi  a  avut  loc  întrunirea  comună  a  Comitetului  Central  al 
Conferinţei  Bisericilor  Europene  şi  a  Consiliului  Conferinţelor  Epis¬ 
copale  Europene,  reunind  120  de  participanţi  care  reprezentau  cele 
118  Biserici  membre  ale  KEK,  precum  şi  preşedinţii  celor  33  de  Con¬ 
ferinţe  episcopale.  întrunirea  —  prima  de  acest  gen  care  reuneşte  cele 
două  organe  executive  —  a  fost  prezidată  de  cei  doi  preşedinţi  res¬ 
pectivi,  Decanul  John  Arnol  din  Durham  (Anglia),  şi  Cardinalul  Mi- 
loslav  Vik  din  Praga  (Cehoslovacia). 

Discuţiile  s-au  axat  pe  pregătirea  celei  de-a  doua  Adunări  Ecume¬ 
nice  Europene,  care  se  va  ţine  la  Graz  (Austria),  între  23 — 29  iunie 
1997.  Se  aşteaptă  o  largă  participare,  din  toate  ţările  Europei,  întru¬ 
nirea  de  la  Assisi  scoţând  în  evidenţă  interesul  faţă  de  o  numeroasă 
participare  a  tinerilor.  Adunarea  din  1997  urmează  primei  Adunări,  ţi¬ 
nută  la  Basel  în  1989,  pe  tema  „Pace  şi  Dreptate  pentru  întreaga  Cre¬ 
aţie.  11 .  i  '  - 

Cea  de  a  doua  Adunare  Ecumenică  Europeană  constituie  o  nouă 
etapă  pe  calea  ecumenică  a  Bisericilor  europene.  Pentru  prima  dată,. 
Bisericile  şi  creştinii  din  Europa  Centrală  şi  Răsăriteană  vor  avea  po¬ 
sibilitatea  să  se  exprime  pe  deplin  liber  într-o  întrunire  de  acest  gen. 
Participanţii  vor  discuta  despre  experienţele  fiecăruia,  vor  face  schimb 
de  impresii  şi  vor  dezbate  probleme  legate  de  tema  principală:  RE¬ 
CONCILIEREA,  DAR  AL  LUI  DUMNEZEU  ŞI  IZVOR  DE  VIAŢĂ 
NOUA. 

Adunarea  se  doreşte,  totodată,  a  fi  un  prilej  de  mărturisire  plină 
de  bucurie  a  credinţei  noastre  creştine  comune,  precum  şi  un  schimb 
de  experienţă  între  creştini  de  confesiuni  diferite,  contribuind  astfel 
la  precizarea  misiunii  care  revine  Bisericilor  şi  creştinilor  în  slujirea 
reconcilierii. 

Adunarea  va  avea  şase  puncte  centrale,  precizate  în  mesajul  fi¬ 
nal  al  întrunirii  comune,  căruia  i  s-a  dat  citire  la  ceremonia  religioasă 
săvârşită  la  închiderea  lucrărilor  în  bazilica  Sfântului  Francisc: 

—  căutarea  unităţii  văzute  a  Bisericii; 

—  dialogul  cu  religiile  şi  culturile; 

—  activitatea  pentru  dreptate  socială  şi,  îndeosebi,  lupta  împo¬ 
triva  sărăciei,  excluderii  sociale  şi  celorlalte  forme  de  discriminare; 

—  angajamentul  în  favoarea  reconcilierii  între  popoare  şi  în  sâ¬ 
nul  aceluiaşi  popor,  îndeosebi  prin  forme  neviolente  de  rezolvare  a 
conflictelor; 

—  o  nouă  „praxis"  a  răspunderii  ecologice,  în  spiritul  respectu¬ 
lui  faţă  de  generaţiile  viitoare,* 

—  o  împărţire  echitabilă  cu  celelalte  regiuni  ale  lumii. 

In  vederea  pregătirii  celei  de-a  doua  Adunări,  a  fost  publicat  un 
manual  de  studiu,  existent  în  versiune  engleză,  franceză,  germană  şi 
rusă,  al  cărui  scop  este  de  a  facilita  pregătirile  la  nivel  naţional,  sub- 
regional  şi  local.  Acest  manual  cuprinde,  pe  lângă  contribuţii  biblice 
şi  teologice,  exemple  concrete  de  reconciliere  între  Biserici  din  dife¬ 
rite  ţări  ale  Europei,  precum  şi  analize  ale  situaţiei  actuale  din  Euro¬ 
pa,  din  punct  de  vedere  al  reconcilierii,  în  ţări  cum  ar  fi  fosta  Iugos¬ 
lavie,  Irlanda  de  Nord  şi  Cipru.  Sunt  evocate,  de  asemenea,  relaţiile 
dintre  Nord  şi  Sud. 

în  prima  zi  a  lucrărilor  de  la  Assisi,  cinci  vorbitori  au  prezentat 
situaţia  din  ţara  sau  din  regiunea  lor  din  punctul  de  vedere  al  unei 
Biserici  minoritare?  aceştia  veneau  din  Austria,  Belgia,  Rusia,  Repu¬ 
blica  Slovacă  şi  din  zona  nordică.  In  ziua  următoare  aceste  analize  au 

fost  aprofundate  prin  două  prezentări  teologice  ale  reconcilierii  din 
punct  de  vedere  catolic  şi  respectiv  ortodox.  S-a  ajuns  la  concluzia 
că  este  nevoie  de  un  ecumenism  venit  din  inimă  şi  s-a  exprimat  în¬ 
demnul  de  a  se  acţiona  în  mod  concret  pentru  promovarea  eforturi¬ 
lor  închinate  reconcilierii. 

Duminică,  14  mai,  participanţii  din  partea  KEK,  cât  şi  un  număr 
important  de  delegaţi  ai  CCEE,  s-au  dus  la  Florenţa  pentru  a  partici¬ 
pa  la  o  slujbă  ecumenică  comună,  oficiată  în  Biserica  Valdeză,  unde 
au  fost  salutaţi  de  către  reprezentanţii  Bisericilor  Protestante  din  Flo¬ 
renţa,  membri  ai  Federaţiei  Protestante  italiene.  La  ceremonia  reli¬ 
gioasă  a  participat  şi  Cardinalul  Silvano  Piovanell. 

întrunirea  s-a  încheiat  în  seara  de  duminică,  14  mai,  printr-o  sluj¬ 
bă  ecumenică  în  bazilica  Sf.  Francisc  din  Assisi,  prilej  cu  care  s-a 
citit  mesajul  Preşedinţilor  privind  reconcilierea.  Acesta  a  constituit 
un  prim  îndemn  adresat  Bisericilor  şi  credincioşilor  de  a  se  angaja  pe 
calea  care  conduce  la  cea  de  a  doua  Adunare  Ecumenică  Europeană 
de  la  Graz. 

La  această  întrunire,  Biserica  Ortodoxă  Română  a  fost  reprezen¬ 
tată  de  o  delegaţie  condusă  de  î.  P.  S.  Mitropolit  DANIEL  al  Moldo¬ 
vei  şi  Bucovinei  şi  alcătuită  din  P.  S.  Episcop  TEOFAN  SINAITUL, 
Vicar  patriarhal  şi  Monahia  MARIA  BALAN  de  la  Mănăstirea  Aga- 
pia,-  Biserica  Romano-Catolică  din  România  a  fost  reprezentată  de 
I.  P.  S.  Mitropolit  IOAN  ROBU,  iar  cea  Greco-Catolică,  de  P.  S.  Epis¬ 
cop  VIRGIL. 

VARŞOVIA:  CONFERINŢA  INTERNAŢIONALA  A  CAPELANI¬ 
LOR  MILITARI.  —  Peste  80  de  delegaţi  veniţi  din  30  de  ţări  —  epis- 
copi  ortodocşi,  romano-catolici  şi  protestanţi,  un  rabin  şi  2  imami, 
precum  şi  12  generali  şi  amirali  —  au  participat  la  o  conferinţă  inter¬ 
naţională  organizată  în  luna  februarie  la  Varşovia,  pe  tema  „Capela¬ 
nul,  martor  al  credinţei".  Iniţiativa  comunităţilor  religioase  din  Eu¬ 
ropa  Centrală  şi  de  Răsărit  de  a  reînvia  tradiţia  istorică  a  capelanatu- 
lui  militar  şi  lucrarea  pastorală  în  rândul  armatei  este  sprijinită  şi  de 
autorităţile  guvernamentale  ale  ţărilor  respective.  „Capelanii  parti¬ 
cipă  şi  la  exerciţiile  Parteneriatului  pentru  Pace,  precum  şi  la  întru¬ 
nirile  şi  dezbaterile  privind  integrarea  unei  armate  europene",  a  de¬ 
clarat  Herman  Keizer,  Capelan  general  (luteran)  al  forţelor  armate  ale 
S.U.A.  în  Europa,  participant  şi  el  la  conferinţă.  După  părerea  sa,  ro¬ 
lul  capelanului  nu  trebuie  să  se  limiteze  la  oficierea  ceremoniilor  re¬ 
ligioase,  ci  trebuie  să  sensibilizeze  soldaţii  la  diferitele  probleme  exis¬ 
tente,  ca:  alcoolismul,  drogurile  etc.,  veghind  la  „asigurarea  unui  bun 
echilibru  între  solicitările  religioase  şi  cele  militare". 

In  Polonia,  capelanatul  militar  a  fost  reintrodus  în  urmă  cu  5  ani. 
Episcopul  militar  romano-catolic  Lezek  Glodz  a  cerut  preoţilor  săi  să 
permită  accesul  în  bisericile  lor  şi  capelanilor  militari  ortodocşi.  La 
începutul  anului,  P.  S.  Sava  de  Bialystok  —  Gdansk  a  fost  numit  epis¬ 
cop  militar  ortodox  pentru  Europa  de  Est;  în  cursul  anului  1995,  va  fi 

numit  şi  un  episcop  militar  din  partea  Bisericii  Evanghelice  C.A. 
(90  000  credincioşi). 

în  Cehia,  s-a  hotărât  introducerea  unei  pregătiri  „umaniste14  în 
armată,  un  prim  grup  de  cadre  „umanitare11  fiind  desemnate  de  Minis¬ 
terul  Apărării  să  înceapă  în  aprilie  cursuri  ecumenice  în  acest  scop. 

In  Slovacia,  funcţia  de  pastor  pentru  armată  a  fost  restabilită  la 
1  februarie  a.  c.,  exact  la  45  de  ani  după  ce  fusese  desfiinţată  de  co¬ 
munişti.  Reprezentantul  slovac  la  conferinţă  şi-a  exprimat  nădejdea 
că  prezenţa  capelanilor  în  armată  va  avea  o  influenţă  benefică  asu¬ 
pra  întregii  societăţi,  neutralizând  sechelele  îndoctrinării  ateiste  şi  fa¬ 
cilitând  totodată  integrarea  militară  a  Slovaciei  în  NATO. 

în  Federaţia  Rusă,  o  comisie  de  coordonare  a  fost  înfiinţată  în 
acest  scop  în  martie  1994,  de  către  Sanctitatea  Sa  Patriarhul  ALEXEI 
al  Moscovei  şi  Ministrul  Apărării  PA  VEL  GRACIOV,  comisie  care  ur¬ 
mează  să  fie  lărgită  cu  reprezentanţii  diferitelor  minorităţilor  religioa¬ 
se  din  ţară. 

Reprezentantul  Bulgariei,  I.  P.  S.  Mitropolit  GRIGORIE,  şi-a  expri¬ 
mat  nădejdea  că  instituţia  capelanatului  militar  va  fi  restabilită  şi  în 
ţara  sa,  unde  preoţii  nu  au  acces  în  centrele  militare  decât  cu  invita¬ 
ţie  specială,  în  timp  ce  influenţele  nefaste  se  înmulţesc  continuu:  „ti¬ 
nerii  sunt  atraşi  de  secte,  care  înainte  nici  nu  existau  la  noi". 

în  ceea  ce  priveşte  Ungaria,  soldaţii  reformaţi  şi  cei  evrei  bene¬ 
ficiază  de  asistenţa  religioasă  a  capelanilor  respectivi;  la  rândul  său, 
Episcopul  militar  romano-catolic  Gaspar  Ladoczy  a  recrutat  deja  peste 
50  de  preoţi  şi  aşteaptă  acum  atribuirea  capelelor  necesare. 

Conferinţa  capelanilor  militari  s-a  încheiat  cu  un  pelerinaj  la  Ias- 
naia  Gora  şi  cu  rugăciuni  ecumenice  în  fostul  lagăr  de  la  Auschwitz. 

(cf.  ENI/februarie  1995) 

M.  A. 

GENEVA:  MESAJUL  DE  CINCIZECIME  AL  CONDUCERII  C.E.B. 
—  Ca  în  fiecare  an,  şi  anul  acesta,  cu  prilejul  Cincizecimii,  preşedin¬ 
ţii  Consiliului  Ecumenic  al  Bisericilor  au  adresat  un  mesaj  tuturor  Bi¬ 
sericilor  membre.  La  semnificaţia  acestei  mari  sărbători  a  creştinătă¬ 
ţii,  anul  acesta  se  adaugă  un  alt  eveniment  important  din  istoria  uma¬ 
nităţii,  şi  anume  comemorarea  a  cincizeci  de  ani  de  la  încheierea  ce¬ 
lui  de  al  II-lea  război  mondial;  aceasta  îi  face  pe  autorii  mesajului  să 
evoce  anul  biblic  al  jubileului,  cel  venit  după  „şapte  săptămâni  de 
ani“,  în  care  Dumnezeu  ne  cere  să  ne  pocăim,  să  ne  iertăm  datorni¬ 
cii  şi  să  reinstaurăm  dreptatea  în  relaţiile  cu  semenii  noştri.  „în  aceas¬ 
tă  perioadă  a  Cincizecimii  anului  1995,  la  „şapte  săptămâni  de  ani“ 
după  sfârşitul  celui  de  al  II-lea  război  mondial,  nouă  creştinilor,  ne 
revine  în  mod  special  misiunea  de  a  reînvia  această  tradiţie  a  jubile¬ 
ului,  mărturisind  că  nu  am  ştiut  să  punem  temelia  unei  păci  drepte, 
pocăindu-ne  pentru  păcatul  dezbinării  şi  reînnoindu-ne  angajarea  în 
favoarea  păcii,  în  mijlocul  comunităţilor  şi  popoarelor  reconciliate. 
Intr-o  lume  sfâşiată  de  violenţă,  să  ne  oprim  o  clipă  pentru  a  ne  ruga 
ca  Duhul  să  sufle  din  nou  asupra  noastră  pentru  a  risipi  norii  îndoie- 

Iii  şi  ai  deznădejdii,  pentru  a  ne  boteza  cu  limbile  de  foc,  făcându-ne 
una  în  Hristos  Cel  înviat". 

Totodată,  C.E.B.  este  în  aşteptarea  unui  alt  jubileu,  şi  anume  a 
cincizecea  aniversare  de  la  crearea  sa,  care  va  fi  sărbătorită  cu  pri¬ 
lejul  celei  de  a  Vil-a  Adunării  Generale,  la  Harare,  în  Zimbabwe  în 
1998. 

Redăm,  în  continuare,  textul  integral  al  Mesajului: 

CINCIZECIME  1995 
Mesa/u/  Preşedinţilor  şi  Preşedintelor 
Consiliului  Ecumenic  al  Bisericilor 

In  urmă  cu  50  de  ani,  în  această  perioadă,  popoarele  lumii  tocmai 
ajungeau  la  limanul  barbariei  celui  de-al  doilea  război  mondial:  ora¬ 
şele  erau  ruine,  satele  transformate  în  pustiuri  de  către  bombele  a- 
gresorilor  şi  ale  justiţiarilor,  comunităţile  erau  răvăşite  de  ură  şi  de 
ambiţii  deşarte.  In  urmă,  se  profilau  ororile  marşurilor  morţii,  ale  la¬ 
gărelor  de  exterminare,  ale  devastărilor  făcute  de  bomba  atomică.  în 
fată,  făgăduinţa  păcii,  nădejdea  de  a-şi  putea  reclădi  căminul,  de  a  se¬ 
măna  şi  a  aduna  recolta. 

In  timp  ce  zorii  unei  zile  noi  apăreau  la  orizont,  se  definitiva  Car¬ 
ta  unei  noi  Organizaţii  a  Naţiunilor  Unite,  care  să  fie  capabilă  să  „a- 
pere  generaţiile  viitoare  de  flagelul  războiului". 

De-a  lungul  întregului  an  1995,  bărbaţi  şi  femei  din  numeroase 
ţări  se  vor  duce  în  cimitire,  pe  câmpurile  de  bătălie  şi  la  locurile  ru¬ 
şinii  —  tragică  evocare  a  acestui  conflict  mondial  —  pentru  a  de¬ 
plânge  şi  a  se  întrista  de  absurditatea  războiului.  Unii  se  vor  aduna 
pentru  a  sărbători  izbânda  binelui  asupra  răului,  a  raţiunii  asupra  ne¬ 
buniei,  a  armatei  lor  asupra  armatelor  inamice.  Alţii  se  vor  întruni 
pentru  a  se  întreba  asupra  stării  lumii  actuale,  mereu  pradă  urii  şi 
violenţei.  Mulţi  vor  vorbi  despre  rezultatele  remarcabile  obţinute  de 
Organizaţia  Naţiunilor  Unite.  Alţii  ne  vor  aduce  aminte  că  ea  nu  a 
reuşit  încă  să  elimine  războiul  şi  că  trebuie  reformată,  de  urgenţă, 
dacă  vrem  să  mai  poată  răspunde  speranţelor  de  pace  şi  de  securitate 
ale  popoarelor  timpurilor  noastre. 

Printre  cei  care  vor  plânge  şi  vor  sărbători  victoria,  se  vor  afla 
şi  creştini.  Mulţi  dintre  ei  vor  fi  chemaţi  pentru  a  conferi,  prin  pre¬ 
zenţa  lor,  un  caracter  de  solemnitate,  de  demnitate  şi  de  comemorare 
a  acestor  manifestări  publice;  vor  fi  chemaţi  să  aducă  un  sprijin  pas¬ 
toral  în  momentele  de  mare  emoţie  care  vor  însoţi  această  aniversa¬ 
re,  şi  să  se  întrebe  asupra  semnificaţiei  acesteia  pentru  noi,  astăzi. 

Aceste  manifestări  vor  oferi  prilejul  de  a  aduce  vestea  cea  bună 
a  lui  Iisus  Hristos,  asigurarea  că  dincolo  de  suferinţă  şi  de  pierdere 
se  află  făgăduinţa  învierii  şi  că  din  dezbinare  se  poate  naşte  nădej¬ 
dea  reconcilierii  şi  unităţii. 

Comemorarea  acestor  cincizeci  de  ani  ne  duce  cu  gândul  la  anul 
biblic  al  jubileului  (Levitic  25)  şi  la  chemarea  pe  care  ne-o  adresează, 
să  ne  pocăim,  să  ne-ntoarcem  din  nou  către  Dumnezeu»  să-i  eliberăm 

pe  cei  aflaţi  în  sclavie  şi  sa  iertăm  datornicilor  noştri,  să  îndreptăm 
balanţa  justiţiei,  să  restabilim  relaţii  juste  cu  aproapele  nostru  şi  cu 
Dumnezeu  şi  să  creăm  condiţii  favorabile  păcii. 

Mesajul  unei  noi  speranţe  care  răsună  în  proclamarea  jubileului 
—  după  „şapte  săptămâni  de  ani"  —  este  legat,  în  tradiţiile  evreiască 
şi  creştină,  de  evenimentul  Cincizecimii,  sărbătorită  de  către  fiii  lui 
Israel  la  şapte  săptămâni  după  Paştile  lor,  după  ieşirea  din  Egipt.  In 
ziua  Cincizecimii,  ucenicii  lui  Iisus,  adunaţi  toţi  împreună  la  Ierusa¬ 
lim  după  şapte  săptămâni  de  sărbătorire  a  învierii  Sale,  îşi  văd  nădej¬ 
dile  împlinite  prin  venirea  Duhului  Sfânt,  care  se  pogoară  peste  ei. 

In  această  perioadă  a  Cincizecimii  anului  1995,  la  „şapte  săptă¬ 
mâni  de  ani"  după  sfârşitul  celui  de-al  doilea  război  mondial,  nouă, 
creştinilor,  ne  revine  în  mod  special  misiunea  de  a  reînvia  această 
tradiţie  a  jubileului,  mărturisind  că  nu  am  ştiut  să  punem  temelia  unei 
păci  drepte,  pocăindu-ne  pentru  păcatul  dezbinării  şi  reînnoindu-ne 
angajarea  în  favoarea  păcii,  în  mijlocul  comunităţilor  şi  popoarelor 
reconciliate.  într-o  lume  sfâşiată  de  violenţă,  să  ne  oprim  o  clipă  pen¬ 
tru  a  ne  ruga  ca  Duhul  să  sufle  din  nou  cu  putere  asupra  noastră, 
oriunde  ne-am  afla,  pentru  a  risipi  norii  îndoielii  şi  ai  deznădejdii, 
pentru  a  ne  boteza  cu  limbile  de  foc,  făcându-ne  una  în  Hristos  Cel 
înviat. 

Pentru  a  pregăti  a  cincizecea  aniversare  de  la  crearea  Consiliului 
Ecumenic  al  Bisericilor,  care  va  fi  sărbătorită  cu  prilejul  celei  de-a 
VUI-a  Adunări  de  la  Harere  (Zimbabwe)  în  1998,  Bisericile  membre 
au  fost  invitate  să  reflecteze  la  semnificaţia  jubileului.  Astfel,  să  ves¬ 
tim  împreună  Evanghelia  Domnului  păcii  şi,  reluând  tema  acestei  Adu¬ 
nări,  să  spunem  tuturor  neamurilor:  „să  ne  întoarcem  către  Dumnezeu 
în  bucurie  şi  nădejde". 

Preşedintele  şi  preşedinţii  Consiliului  Ecumenic  al  Bisericilor 
Dna.  Anna  Mărie  Aagaard,  profesor,  Hojbjerg,  Danemarca 
Episcopul  Vinton  Anderson,  Saint  Louis,  Statele  Unite 
Episcopul  Leslie  Boseto,  Boeboe  Village,  Insulele  Salomon 
Dna.  Priyanka  Mendis,  Idama,  Sri  Lanka 
Patriarhul  Parthenios,  Alexandria,  Egipt 
Dna.  Eunice  Santana,  pastor,  Arecibo,  Porto  Rico 
Papa  Shenouda  III,  Le  Caire,  Egipt 
M.  Aaron  Tolen,  Yaounde,  Camerun 
M.  A. 

ADDIS  ABEBA:  VIZITA  SANCTITĂŢII  SALE  PATRIARHUL  ECU¬ 
MENIC  IN  ETIOPIA.  —  La  invitaţia  Sanctităţii  Sale  Abuna  PAUL,  în- 
tâistătătorul  Bisericii  Ortodoxe  Orientale  din  Etiopia,  Sanctitatea  Sa 
Patriarhul  Ecumenic  BARTOLOMEU  I  a  făcut  o  vizită  în  această  ţară, 
între  11 — 21  ianuarie  a.  c.,  ca  răspuns  la  vizita  făcută  la  Fanar,  în  de¬ 
cembrie  1993,  de  către  Patriarhul  Paul.  Această  întâlnire  a  celor  doi 
Intâistătători  a  avut  o  importanţă  deosebită,  atât  prin  faptul  că  este 
prima  pe  care  un  patriarh  ecumenic  o  face  în  Etiopia,  cât  şi  in  contex¬ 
tul  apropierii,  în  curs  de  realizare,  între  cele  două  familii  de  Biserici, 

Ortodoxe  şi  Ortodoxe  Orientale  (precalcedoniene). 

în  acelaşi  timp,  aşa  cum  se  preciza  în  Buletinul  Informativ  al  Pa¬ 
triarhiei  Ecumenice,  publicat  la  Geneva,  această  vizită  „este  mai  mult 
decât  o  simplă  întâlnire  protocolară4*,  fiind  în  primul  rând  „o  mani¬ 
festare  de  solidaritate  şi  de  sprijin  (...)  faţă  de  o  sfântă  Biserică,  stră¬ 
veche  şi  respectabilă,  care  după  ce  a  suferit  regimul  ateu  şi  sângeros 
al  lui  Mengistu,  continuă  să  sufere,  de  această  dată  din  cauza  dezbi¬ 
nărilor  şi  schismelor  create  de  intervenţiile  exterioare  ale  altor  Bise¬ 
rici,  zise  „surori",  care  nu-i  respectă  nici  autonomia,  nici  integritatea 
teritorială  canonică".  De  altfel,  credincioşii  etiopieni  au  sesizat  pe  de¬ 
plin  semnificaţia  evenimentului,  rezervându-i  Patriarhului  Bartolomeu 
o  primire  entuziastă:  200  000  de  credincioşi  l-au  ovaţionat  îndelung  la 
Addis-Abeba  pe  19  ianuarie  (sărbătoarea  Bobotezei  după  calendarul 
iulian),  o  mulţime  enormă  îl  aştepta  la  Axum,  astfel  de  manifestări  de 
bucurie  populară  nemaifiind  văzute  în  această  tară  de  mai  multe  de¬ 
cenii. 

Patriarhul  ecumenic  era  totodată  purtătorul  unui  mesaj  de  primă 
importantă:  intenţia  fermă  de  „a  promova,  pe  calea  dialogului,  legătu¬ 
rile  Ortodoxiei  cu  restul  lumii  creştine,  până  la  realizarea  deplinei 
unităţi  de  credinţă44,  ceea  ce,  în  cazul  Bisericilor  Orientale,  a  devenit 
foarte  posibil,  având  în  vedere  că  „principala  problemă  care  dusese  la 
schisma  din  sec.  V",  şi  anume  divergentele  privind  doctrina  hristo- 
logică,  a  fost  soluţionată  în  cadrul  dialogului  teologic  bilateral,  ră¬ 
mânând  să  se  găsească  soluţii  de  ordin  canonic  şi  liturgic  pentru  a  se 
ajunge  la  deplina  comunine  euharistică. 

(cf.  SOP/martie  1995) 

M.  A. 

PARIS:  VIZITA  SANCTITĂŢII  SALE  PATRIARHUL  SHENOUDA 
ÎN  FRANŢA.  —  Intre  11 — 14  februarie  a.  c.,  Sanctitatea  Sa  Shenou- 
da  III,  Papă  şi  Patriarh  al  Bisericii  Ortodoxe  Copte,  a  făcut  o  vizită  în 
Franţa,  pentru  a  sfinţi  noua  Biserică  a  Comunităţii  copte  din  Paris.  în 
timpul  şederii  sale  în  capitala  Franţei,  Patriarhul  Shenouda  a  avut  în¬ 
tâlniri  cu  Preşedintele  Republicii,  cu  Primul  Ministru,  cu  Primarul  Pa¬ 
risului,  cu  Ministrul  de  Externe  francez,  precum  şi  cu  conducătorii  Bi¬ 
sericilor  creştine  şi  Comunităţii  musulmane  din  această  tară. 

Una  din  cele  mai  vechi  Biserici  ale  Răsăritului,  întemeiată  con¬ 
form  tradiţiei,  de  Sf.  Apostol  Marcu,  Biserica  Coptă  —  împreună  cu 
celelalte  Biserici  „monofizite41  sau  „precalcedoniene",  s-au  despărţit  de 
Biserica  Ortodoxă  în  sec.  al  V-lea,  neacceptând  dogma  de  la  Calce- 
don,  (451).  în  prezent,  în  Egipt  trăiesc  cca.  8  000  000  de  copţi,  deşi  sta¬ 
tisticile  oficiale  nu  recunosc  decât  3  000  000.  Viaţa  spirituală  a  Comu¬ 
nităţii  copte  a  cunoscut,  în  ultima  vreme,  o  deosebită  înflorire:  7  se- 
minarii,  numeroase  şcoli  duminicale  cu  30  000  de  catehişti  numai  în 
Cairo,  reînvierea  monahismului,  care  atrage  un  număr  tot  mai  mare 
de  tineri  intelectuali.  în  Diaspora,  de  asemenea,  prezenţa  coptă  nu 
este  de  neglijat:  38  de  parohii  în  Europa,  58  în  S.U.A.,  14  în  Canada, 
21  în  Australia.  Această  profundă  renaştere  spirituală  a  Bisericii  Cop¬ 
te  se  datorează  în  mare  măsură  puternicei  personalităţi  a  Patriarhu- 

lui  Shenouda,  aflat  din  anul  1971  în  fruntea  acestei  Biserici  pe  care, 
după  spusele  unui  intelectual  copt  din  Cairo,  „a  proiectat-o  din  sec. 
V  în  sec.  XX“.  Totodată,  Sanctitatea  Sa  este  un  simbol  al  rezistenţei 
copte  în  faţa  presiunilor  fundamentalismului  islamic,  care  ajung  până 
la  atacuri  armate,  cărora  le  cad  victimă  creştinii.  Situaţia  acestora  în 
Egipt  rămâne  precară  şi,  după  cum  afirmă  Patriarhul,  impune  „înţe¬ 
lepciune  şi  răbdare".  „Astăzi,  copţii  se  pot  ruga  liber,  dar  nu  au  des¬ 
tule  Biserici.  Multe  au  fost  incendiate,  distruse  şi  nu  putem  construi 
altele  decât  cu  cea  mai  mare  discreţie  pentru  a  evita  represaliile  is- 
lamistec\  Patriarhul  Shenouda  a  precizat  însă  că  dificultăţile  sunt  cre¬ 
ate  de  musulmanii  fanatici,  în  timp  ce  cu  cei  moderaţi,  copţii  întreţin 
relaţii  prieteneşti.  Cât  priveşte  decizia  Sanctităţii  Sale  de  a  interzice 
copţilor  să  se  ducă  la  Ierusalim,  Patriarhul  a  explicat  că  Oraşul  Sfânt 
este  una  din  cele  mai  grave  probleme  ale  conflictului  arabo-israelian, 
iar  copţii  nu  se  vor  duce  acolo  decât  atunci  când  se  vor  putea  duce 
toţi  arabii  şi  toţi  musulmanii.  De  asemenea,  consideră  că  relaţiile  cu 
Israelul  nu  se  pot  normaliza  înainte  ca  acesta  să  elibereze  teritoriile 
arabe  ocupate. 

Cu  prilejul  vizitei  sale  la  Paris,  Sanctitatea  Sa  s-a  întâlnit  şi  cu 
I.  P.  S.  Mitropolit  IEREMIA,  Preşedintele  Comitetului  Interepiscopal 
Ortodox  din  Franţa,  precum  şi  cu  alţi  ierarhi  membri  ai  acestui  Co¬ 
mitet,  cu  care  a  discutat  probleme  legate  de  situaţia  şi  de  reorganiza¬ 
rea  Bisericii  Ortodoxe  în  această  ţară,  precum  şi  de  evoluţia  dialogu¬ 
lui  teologic  dintre  Biserica  Ortodoxă  şi  Bisericile  Ortodoxe  Orientale 
( „  Precalcedoniene " ). 

(cf.  SOP/ martie  1995;  La  Croix/11  februarie  1995) 

M.  A. 

LETONIA:  BISERICA  LUTERANA  REFUZA  HIROTONIA  FEMEI¬ 
LOR.  —  Biserica  Luterană  din  Letonia  a  decis  să  nu  mai  îngăduie  fe¬ 
meilor  accesul  la  hirotonie;  cele  deja  hirotonite  vor  putea  rămâne 
pastori,  dar  cele  care  se  pregătesc  actualmente  în  acest  scop  nu  mai 
au  această  perspectivă.  Intâistătătorul  acestei  Biserici,  Arhiepiscopul 
Vanags  adversar  declarat  al  hirotoniei  femeilor,  consideră  că  situa¬ 
ţia  existenta  s-ar  putea  reglementa  prin  crearea  funcţiei  de  „evanghe¬ 
list"  pentru  femeile  deja  hirotonite,  cu  atribuţii  mult  reduse  faţă  de 
un  pastor  propriu-zis?  astfel,  acestora  nu  li  se  va  atribui  o  parohie  a- 
nume,  nu  vor  avea  dreptul  de  a  administra  Sf.  Taine,  nici  de  a  purta 
haina  clericală.  Argumentul  decisiv  care  a  dus  la  această  decizie  a  Bi¬ 
sericii  Luterane  letone  a  fost  piedica  pe  care  hirotonia  femeilor  o  con¬ 
stituia  în  calea  relaţiilor  ecumenice  ale  acestei  Biserici  cu  Bisericile 
Ortodoxe  şi  cu  Biserica  Romano-Catolică.  Cât  priveşte  decizia  Sino¬ 
dului  Bisericii  Luterane  din  Suedia,  de  a  nu  mai  hirotoni  nici  un  pas¬ 
tor  care  s-ar  opune  hirotoniei  femeilor,  arhiepiscopul  Vanags  a  afir¬ 
mat  că  eroarea  provine  din  modul  însuşi  de  abordare  a  problemei:  „Au 
dezbătut  acest  subiect  fără  a  lua  în  discuţie  argumente  teologice,  ci 
referindu-se  exclusiv  la  drepturile  omului". 

(cf.  „Reforme*722  aprilie  1995) 

M.  Alexandrescu 


103 


REVISTA  TEOLOG  CA 


Vizită  ia  Roma  a  Patriarhului  ecumenic 

Timp  de  trei  zile,  între  27 — 29  iunie  1995,  patriarhul  ecumenic  al 
Constantinopolului,  Bartolomeu  I,  a  fost  oaspetele  papei  Ioan  Paul  II 
la  Roma.  Această  întâlnire  s-a  înscris  în  seria  schimburilor  de  dele¬ 
gaţii  oficiale  dintre  Roma  şi  Constantinopol  prilejuite  de  sărbătoarea 
Sfinţilor  Apostoli  Petru  şi  Pavel  şi  de  cea  a  Sf.  Andrei.  Dar,  ţinând 
seama  de  personalitatea  ilustrului  vizitator,  ea  îmbracă  şi  un  caracter 
excepţional. 

Papa  şi  patriarhul  —  care  se  cunosc,  se  stimează  şi  se  iubesc  re¬ 
ciproc —  nu  au  lipsit  în  timpul  acestor  zile  de  dialog.  Publicăm,  mai  jos^ 
(p.  123)  comunicatul  final  semnat  în  comun.  Numai  lipsa  de  spaţiu  ne 
împiedică  să  reproducem  alte  documente  semnificative,  în  special  omi¬ 
liile  pronunţate  de  cei  doi  ierarhi  în  timpul  celebrării  euharistice  din 
29  iunie.  Patriarhul  a  insistat  asupra  „necesităţii  autocriticii  şi  pocă¬ 
inţei  neîncetate*'  a  „păstorilor  şi  turmelor11  chiar,  dacă  „trecând  prin 
necazuri  şi  umilinţe41,  am  înţeles  astăzi  că  trebuie  „a  căuta  întâieta¬ 
tea  nu  între  persoane  ci  mai  degrabă  între  preoţii  slujitori44.  Episcopul 
Romei,  la  rândul  său,  a  făcut  elogiul  Simbolului  niceo-constantinopo- 
litan,  „text  venerabil  pe  care  împreună  il  recunoaştem  ca  expresia 
normativă  şi  irevocabilă  a  singurei  credinţe  a  Bisericii".  Din  inimă 
trebuie  „a  se  lămuri  doctrina  tradiţională  a  lui  „Fiiioque44  prezentă  în 
versiunea  liturgică  a  Crezului  latin41  şi  de  a  afirma  că  trebuie  pusă  in 
lumină  „deplina  sa  armonie  cu  ceea  ce  mărturiseşte  Sinodul  ecumenic 
în  Simbolul  său:  pe  Tatăl  ca  izvor  al  Treimii,  singura  obârşie  a  Fiului 
şi  a  Duhului  Sfânt11. 

Aceste  două  scurte  citate  probează  că  nici  papa,  nici  patriarhul 
nu  s-au  mulţumit  cu  cuvinte  de  politeţe  şi  legăminte  pioase.  Întâlni¬ 
rea  lor  constituie,  într-adevăr,  pe  un  drum  semănat  cu  'dificultăţi  (să 
ne  gândim  la  tensiunile  din  fosta  Iugoslavie  şi  din  Europa  orientală), 
un  pas  în  plus  spre  reconcilierea  plenară  a  celor  două  jumătăţi  ale 
Bisericii. 

Reuniunea  de  la  Fanar  a  Comisiei  interortodoxe  pentru  dialogul  cu 

Biserica  romano-catolică 

La  invitaţia  Sanctităţii  Sale,  patriarhul  ecumenic  Bartolomeu  I,  s-a 
reunit  la  Fanar,  între  13 — 14  iunie  1995,  Comisia  interortodoxă  pentru 
dialogul  cu  Biserica  romano-catolică.  Ea  s-a  interesat  de  evoluţia  şi 
perspectivele  viitoare  ale  dialogului  teologic  dintre  cele  două  Biserici. 

La  lucrări  au  participat  delegaţii  Bisericilor  din  Constantinopol, 
Alexandria,  Antiohia,  Serbia,  România,  Georgia,  Grecia,  Albania  şi 
Finlanda.  Pentru  motive  independente  de  subiectul  tratat,  nu  au  putut 
participa  Bisericile  din  Ierusalim,  Rusia,  Bulgaria,  Cipru,  Polonia,  Ce¬ 
hia  şi  Slovacia,  deşi  unele  dintre  acestea  şi-au  numit  reprezentanţi. 

In  timpul  discuţiilor,  delegaţii  au  trecut  în  revistă  evaluările  — 
pozitive  şi  negative  —  ale  dialogului  dintre  Bisericile  ortodoxă  şi  ro- 
mano-catolică  la  care  au  ajuns  Bisericile  ortodoxe  în  perspectiva  en¬ 
ciclicei  papale  Ut  unum  sint  şi  criteriile  propuse  pentru  acest  dialog. 

Comisia  interortodoxă  a  subliniat  că  textul  formulat  la  Balamand 
este  un  pas  într-o  direcţie  bună  şi  conţine  propuneri  importante  pen¬ 
tru  a  pune  în  practică  documentul  elaborat  anterior  la  Freising.  Au 
fost  formulate  propuneri  privind  necesitatea  continuării  lucrărilor  Co¬ 
misiei  mixte  în  problema  uniată  şi  îndeosebi  asupra  urmărilor  ecle- 
siologice  şi  pastorale  pentru  ca  problematica  dialogului  teologic  să 
avanseze. 

Comisia  ortodoxă  a  considerat  că  este  necesar  să  adreseze  Bise¬ 
ricii  romano-catolice  un  apel  —  conform  propunerilor  conţinute  în 
documentul  de  la  Balamand  —  pentru  ca,  în  această  perioadă  delicată 
pe  care  o  traversează  dialogul  teologic,  să  evite  să  celebreze  eveni¬ 
mente  —  precum  cea  de  a  400-a  aniversare  a  „conciliului  Unirii“  de 
la  Brest-Litovsk  (1595 — 1596)  —  care  evocă  Bisericii  ortodoxe  amin¬ 
tiri  negative. 

Comisia  interortodoxă  a  decis  în  unanimitate  să  propună  părţii 
romano-catolice  ca  tema  viitoarei  reuniuni  a  Comisiei  mixte  să  fie 
centrată  pe  „Consecinţele  eclesiologice  şi  pastorale  ale  uniatismului" 
şi  a  autorizat  pe  preşedintele  Comisiei,  mitropolitul  Stylianos  al  Aus¬ 
traliei,  să  ia  măsurile  necesare  pentru  ca  aceste  propuneri  să  fie  puse 
în  practică. 

Comsia  a  exprimat,  în  sfârşit,  voinţa  ca  să  înceteze  actele  de  răz¬ 
boi  şi  vărsare  de  sânge  în  fosta  Iugoslavie  precum  şi  pretutindeni  unde 
asemenea  evenimente  se  produc  şi  să  fie  întreprinse  eforturile  nece¬ 
sare  pentru  ca  problemele  aflate  la  baza  acestor  evenimente  să  nu  fie 
rezolvate  prin  arme  ci  prin  dialog  şi  negociere. 

(Episkepsis,  nr.  521/1995,  p.  2 — 3) 

Reuniunea  de  la  Limassol  a  Comisiei  mixte  pentru  dialogul 

ortodox-luteran 

Intre  1 — 8  august  1995  s-a  reunit  la  Limassol,  la  Centrul  de  con¬ 
ferinţe  al  Arhiepiscopiei  din  Cipru,  sub  copreşedenţia  mitropolitului 
Spyridon  al  Italiei  şi  a  episcopului  William  Lazareth,  plenul  Co¬ 
misiei  mixte  pentru  dialogul  dintre  ortodocşi  şi  luterani.  Din 
partea  ortodoxă  au  participat  reprezentanţi  ai  Patriarhiei  ecume¬ 
nice,  ai  Patriarhiilor  Alexandriei,  Antiohiei,  Moscovei  şi  României,  ai 
Bisericilor  din  Cipru,  Polonia,  Cehia  şi  Slovacia,  Albania  şi  Finlanda. 
Din  partea  luterană  au  participat  doisprezece  episcopi  şi  teologi  pro¬ 
venind  din  zece  Biserici,  membre  ale  Federaţiei  luterane  mondiale. 

Comisia  mixtă  a  elaborat  şi  a  adoptat  un  text  despre  „Sensul  mân¬ 
tuirii  în  perspectiva  sinoadelor  ecumenice" .  Comisia  se  va  reuni  din 
nou,  în  plen,  în  octombrie  1997  pentru  a  dezbate  tema  „Sensul  mân¬ 
tuirii  în  lumina  tainei  Bisericii . 

(Episkepsis,  nr.  521/1995,  p.  8) 

A  46-a  sesiune  ordinară  a  C.E.B. 

între  14 — 22  septembrie  1995  a  avut  loc  la  sediul  Consiliului  Ecu¬ 
menic  al  Bisericilor,  la  Geneva,  a  46-a  sesiune  a  Comitetului  central, 

consacrată  în  mare  parte  pregătirii  celei  de-a  VlII-a  Adunări  gene¬ 
rale  a  C.E.B.,  care  va  avea  loc  în  anul  1998  la  Harrare  în  Zimbabwe, 
precum  şi  reexaminării  orientărilor  generale  ale  activităţilor  Consi¬ 
liului  în  cadrul  general  al  Mişcării  ecumenice. 

Comitetul  a  dezbătut  unele  teme,  ca:  Misiune  şi  prozelitism,  ecle- 
siologie  (semnificaţia  termenului  „poporul  lui  Dumnezeu")  şi  „ospita¬ 
litate  euharistică “  (respins  de  membrii  ortodocşi). 

A  redactat  o  declaraţie  —  document  asupra  statutului  oraşului 
Ierusalim,  respingând  planul  autorităţilor  israeliene  de  a  proclama  O- 
raşul  Sfânt  „capitală  veşnică  a  Israelului" .  A  fost,  de  asemenea,  publi¬ 
cat  un  mesaj  privind  fosta  Iugoslavie,  în  care  este  condamnată  in¬ 
transigenta  responsabililor  politici  şi  militari  ai  regiunii,  folosirea  u- 
nor  arme  tot  mai  ucigătoare  precum  şi  bombardarea  oraşelor  şi  esca¬ 
ladarea  violenţei.  Mesajul  laudă  iniţiativa  de  pace  a  Patriarhiei  sârbe 
şi  declară  că  poziţia  acestei  Biserici  este  potrivnică  acestui  război,  fă¬ 
când  abstracţie  de  religia  părţilor  (implicate  în  conflict  n.n.). 

(Episkepsis,  nr.  522/1995,  p.  7 — 8) 

NICOSIA  —  a  XV -a  adunare  generală  a  Syndesmos 

Lucrările  celei  de-a  XV-a  adunări  generale  a  Federaţiei  mondiale 
a  tineretului  ortodox  —  Syndesmos,  s-au  desfăşurat  la  mănăstirea  Kyk- 
ko,  la  aproximativ  100  km  de  Nicosia  (Cipru),  între  21 — 28  septembrie 
1995.  Aproape  250  de  delegaţi,  invitaţi  şi  observatori  veniţi  din  45  de 
ţări  au  luat  parte  la  aceste  lucrări  cu  tema:  „ Lumina  Ta  să  străluceas¬ 
că  înaintea  tuturor  oamenilor'* .  Adunarea  generală  a  adoptat  noi  re¬ 
gulamente  şi  a  admis  45  de  noi  membri,  îndeosebi  asociaţii  ale  tinere¬ 
tului  ortodox  din  Rusia,  Australia,  Canada,  Congo  şi  Africa  de  Sud, 
ceea  ce  face  din  Syndesmos  cea  mai  mare  federaţie  a  tineretului  creş¬ 
tin  din  lume,  prin  numărul  membrilor  aderenţi. 

Adunarea  generală  a  Syndesmos  a  fost  deschisă  de  către  arhie¬ 
piscopul  CHRYSOSTOMOS,  primatul  Bisericii  ortodoxe  din  Cipru; 
preşedintele  cipriot  M.  CLERIDES,  a  luat  cuvântul  pentru  a  întâmpina 
pe  participanţi.  Comunicarea  asupra  temei  centrale  „Lumina  Ta  să 
strălucească  înaintea  tuturor  oamenilor:  provocări  pentru  ortodoxie 
in  noul  mileniu ",  a  fost  prezentată  de  Gabriel  HABIB,  laic  ortodox 
antiohian,  vechi  secretar  general  al  Syndesmos  şi  co-preşedinte  în  e- 
xerciţiu  al  Conferinţei  mondiale  a  religiilor  pentru  pace. 

Unul  din  momentele  forte  ale  adunării  l-a  constituit  raportul  de 
activitate  al  Syndesmos  pe  anii  1992 — 1995,  prezentat  de  pr.  Heikki 
HUTTUNEN  şi  Alexander  BELOPOPSKY,  respectiv  preşedintele  şi  se¬ 
cretarul  general  aleşi.  In  aceşti  ultimi  trei  ani,  Syndesmos  a  organizat 
manifestaţii  importante,  printre  altele  al  V-lea  şi  al  Vl-lea  festival  al 
tinerilor  ortodocşi,  la  Maisons-Laffitte  (Franţa)  în  1993  şi  la  Ligonier 
(S.U.A.)  în  1994,  precum  şi  seminarii  de  formare  teologică  şi  cateheti- 
că  în  Albania,  Polonia,  Rusia,  Slovacia  şi  Mexic.  Syndesmos  a  lansat 
in  noiembrie  1992,  în  colaborare  cu  Service  orthodoxe  de  presse  un 
buletin  de  informare  in  limba  engleză,  numit  Orthodox  Press  Service. 

In  iunie  1995  a  apărut  primul  număr  al  noii  reviste  Syndesmos  Jour¬ 
nal,  editat  la  Bialystok  cu  asistenţa  tehnică  a  mişcării  tineretului  or¬ 
todox  din  Polonia. 

Adunarea  generală  a  ales  un  nou  preşedinte  al  Syndesmos?  aces¬ 
ta  este  Dimitri  OIKONOMOU,  laic  ortodox  britanic,  specialist  în  is¬ 
toria  şi  civilizaţia  bizantină,  care  va  fi  asistat  de  patru  vice-preşedinţi. 
Secretariatul  general  a  fost  încredinţat  lui  Vladimir  Misjiuk,  din  ca¬ 
drul  Mişcării  tineretului  ortodox  din  Polonia  şi  va  fi  stabilit,  de  acum 
înainte  la  Bialystok  (Polonia).  Adunarea  a  ales,  de  asemenea,  un  nu¬ 
măr  de  zece  noi  membri  ai  comitetului  executiv,  compus  din  reprezen¬ 
tanţi  regionali  din  Africa,  Oceania,  Balcani,  Europa  Centrală,  Europa 
de  Est,  Orientul  Mijlociu,  America,  Europa  de  Nord,  Europa  de  Sud, 
Europa  de  Vest. 

De  la  întemeierea  sa,  în  1953,  Syndesmos  —  fundaţie  ce  reuneşte 
mişcările  de  tineret  şi  şcolile  de  teologie  ortodoxă  —  are  drept  obiec¬ 
tiv  promovarea  unităţii  ortodoxe,  contribuind  la  schimburile  dintre 
Bisericile  locale  precum  şi  la  reînnnoirea  vieţii  liturgice,  a  formării 
catehetice  şi  teologice,  a  mărturiei  spirituale.  Syndesmos  rămâne  pâ¬ 
nă  în  prezent  singura  organizaţie  interortodoxă  la  scară  mondială. 

(Service  Orthodoxe  de  Presse,  nr.  202/1995,  p.  8 — 9) 


23 — 26  septembrie  1995 .  PATMOS  —  sărbătorirea  celei  de-a  1900-a 
aniversări  a  cărţii  Apocalipsei  şi  reuniunea  întâistătătorilor 

Bisericilor  Ortodoxe 


La  iniţiativa  Sanctităţii  Sale,  patriarhul  ecumenic  BARTOLOMEU 
I,  cea  de-a  1900-a  aniversare  a  cărţii  Apocalipsei  a  fost  comemorată 
solemn  la  mănăstirea  Sf.  Ioan  Evanghelistul  din  insula  Patmos  (Gre¬ 
cia),  între  23 — 26  septembrie  a.  c.  Potrivit  tradiţiei,  pe  insula  Patmos  — 
unde  se  găsea  în  timpul  persecuţiilor  împăratului  Domiţian  (81 — 96 
d.  Hr.)  „ din  cauza  cuvântului  lui  Dumnezeu  şi  a  mărturiei  lui  Iisus "  — 
Apostolul  Ioan  a  primit  „ revelaţia “  care  constituie  obiectul  ultimei 
cărţi  a  Noului  Testament.  Insula  Patmos  este  de  atunci  un  loc  de  pe¬ 
lerinaj  tradiţional  al  creştinătăţii. 

La  solemnităţi  au  participat  patriarhul  ecumenic  BARTOLOMEU 
I,  patriarhii  PARTHENIOS  III  al  Alexandriei,  PAVLE  al  Serbiei,  TEOC- 
TIST  al  României,  arhiepiscopii  HRISOSTOM  al  Ciprului,  ANASTA- 
SIOS  al  Albaniei,  DOROTEI  de  Praga,  IOAN  al  Finlandei  şi  DAMIAN 
al  Muntelui  Sinai.  Patriarhii  Antiohiei,  Ierusalimului,  Georgiei  şi  Bul¬ 
gariei,  precum  şi  arhiepiscopul  Atenei,  şi-au  trimis  reprezentanţi.  Doar 
patriarhul  Moscovei  şi  mitropolitul  Varşoviei  nu  au  trimis  nici  o  de¬ 
legaţie.  Printre  personalităţile  invitate  de  către  Patriarhia  ecumenică 
la  ceremonii,  s-au  aflat  şi  delegaţii  altor  Biserici  creştine,  între  care: 
cardinalul  Roger  ETCHEGARAY,  preşedintele  Consiliului  pontifical 
dreptate  şi  pace,  cardinalul  Edward  CASSIDY,  preşedintele  Consiliu¬ 
lui  pontifical  pentru  unitatea  creştinilor,  reprezentant  personal  al  pa¬ 
pei  Ioan  Paul  II,  precum  şi  episcopul  Richard  CHAR1RES  pentru  Bise¬ 
rica  anglicană. 

In  data  de  23  septembrie,  Sanctitatea  Sa  Bartolomeu  I  a  prezidat 
o  scurtă  doxologie,  la  sfârşitul  căreia  a  declarat:  „ ne-am  reunit  în 
sfânta  insulă  Patmos  cu  ocazia  celei  de-a  1900-a  aniversări  a  Revela¬ 
ţiei  (cuv.  grec  apocalypsis  înseamnă  „revelaţie")  pentru  a  celebra  ine¬ 
puizabila  bogăţie  a  Tradiţiei  care  se  află  în  permanentă  în  cuvântul  şi 
tainele  Bisericii “.  Atenţionând  împotriva  falselor  interpretări  ale  căr¬ 
ţii  Apocalipsei,  patriarhul  a  subliniat  că  Biserica,  în  lumina  experien¬ 
ţei  sale  liturgice  şi  sacramentale  şi  inspirându-se  din  moştenirea  teo¬ 
logică  a  Părinţilor,  poate  „să  explice  şi  să  înveţe  în  mod  corect  cu¬ 
vântul  Revelaţiei  care  a  fost  dat  pentru  mântuirea  întregului  neam 
omenesc u. 

După  celebrarea  Sf.  Liturghii  în  biserica  cu  hramul  Maica  Dom¬ 
nului  din  satul  Chora,  la  24  septembrie,  au  început  lucrările  adunării 
Intâistătătorilor  Bisericilor  Ortodoxe,  care  au  continuat  până  în  25 
septembrie.  în  după  amiaza  acestei  zile  au  fost  prezentate  concluziile 
Colocviului  internaţional  asupra  Apocalipsei  şi  mediului  înconjurător 
(desfăşurat  la  Atena,  între  17 — 22  septembrie  a.  c.). 

La  26  septembrie,  ziua  adormirii  întru  Domnul  a  Sf.  Apostol  Ioan, 
Intâistâtâtorii  Bisericilor  Ortodoxe  au  celebrat  Sf.  Liturghie  lângă  peş¬ 
tera  Apocalipsei  unde,  după  tradiţie,  Sf.  Ap.  Ioan  a  primit  „Revelaţia". 
Cu  acest  prilej,  episcopul  Isidor  de  Trallis,  exarh  patriarhal  al  Patmo- 
sului,  a  dat  citire  Mesajului  semnat  de  întâistătătorii  Bisericilor  Orto¬ 
doxe  sau  de  reprezentanţii  lor,  asupra  stării  actuale  a  lumii  şi  a  rolu¬ 
lui  Ortodoxiei  în  perspectiva  apocaliptică  a  epocii  noastre  (vezi  tex¬ 
tul  mai  jos,  p.  125). 

ISTANBUL  —  colocviu  internaţional  asupra  ortodoxiei  şi  Europei 

Organizat  de  către  Biroul  Bisericii  ortodoxe  de  pe  lângă  Uniunea 
europeană  cu  concursul  Patriarhiei  ecumenice  şi  al  Uniunii  europene, 
între  25 — 29  noiembrie  a.c.  s-a  desfăşurat  la  Fanar  (sediul  Patriarhiei 
ecumenice  la  Istanbul)  un  colocviu  internaţional  cu  tema  „Comunită¬ 
ţile  ortodoxe  locale:  a  trăi  în  Europa  de  astăzi,  pregătind  Europa  de 
mâine0.  Timp  de  cinci  zile,  responsabili  şi  teologi  ortodocşi  din  Ger¬ 
mania,  Belgia,  Bulgaria,  Franţa,  Grecia,  Ţările  de  Jos,  Polonia,  Repu¬ 
blica  Cehă,  România,  Serbia  şi  Elveţia,  cărora  li  s-au  alăturat  repre¬ 
zentanţi  ai  Uniunii  europene  şi  ai  Consiliului  ecumenic  al  Bisericilor 
(CEB)  au  reflectat  asupra  dezvoltării  prezenţei  ortodoxiei  în  edificiul 
european.  Deschis  în  ianuarie  1995  la  iniţiativa  Patriarhatului  ecume¬ 
nic  (SOP  159.9),  Biroul  Bisericii  Ortodoxe  de  pe  lângă  Uniunea  euro¬ 
peană,  la  Bruxelles,  serveşte  ca  organ  de  informare  şi  de  legătură  în¬ 
tre  Biserica  Ortodoxă  şi  diferitele  instanţe  ale  Uniunii  europene. 

In  discursul  de  deschidere  a  colocviului,  patriarhul  ecumenic 
BAR'IOLOMEU  I  a  declarat:  „Avem  convingerea  fermă  că  Biserica 
Ortodoxă  trebuie  să  joace  un  rol  esenţial  în  construirea  casei  comu¬ 
ne  europene  precum  şi  în  apropierea  dintre  Est  şi  Vest,  pentru  care 
poartă  o  deosebită  responsabilitate0 .  Patriarhul  a  subliniat  că  spiri¬ 
tualitatea  ortodoxă  ar  putea  ajuta  Europei  —  care  nu  este,  a  spus  el, 
„o  entitate  geografică  unitău  ci  „un  mozaic  de  culturi,  de  credinţe  şi 

de  tradiţii “  —  să-şi  găsească  echilibrul,  „Credinţa  noastră  ortodoxă 
este  una  din  constituantele  acestei  diversităţi.  Dar ,  în  aceiaşi  timp ,  în 
aceasfa  diversffa^e  se  rea/izeaza  unifafea  credinfei  noaste  în  Biserica 
una,  sfântă ,  sobornicească  şi  apostolică "  a  mai  afirmai  el. 

BARTOLOMEU  I  a  reamintit  că  recentele  sale  vizite  în  Europa 
Occidentală  şi  alocuţiunea  sa  la  Parlamentul  european  din  Strasbourg 
în  aprilie  1994  (SOP  189.1)  au  fost  inspirate  din  convingerea  că  „Bise¬ 
rica  Ortodoxă  nu  este  străină  de  construirea  Europei ,  dat  fiind  că  Bi¬ 
serica  noastră  are  fundamente  istorice  şi  drepturi  pe  acest  continent 
„Voinţa  noastră  este  ca  Uniunea  europeană  să  se  extindă  mai  repede 
spre  Est  unde  trăiesc  numeroase  popoare  ortodoxe  şi  ca  ea  să  se  ex¬ 
tindă,  de  asemenea ,  spre  regiunea  sud-esticâ,  unde  se  află  ţara  noas¬ 
tră,  Turcia,  oricare  ar  ti  religia  predominantă  a  locuitorilor  săi a 
subliniat  el. 

Participanţii  s-au  reunit  apoi  pe  grupe  de  lucru  şi  în  sesiune  ple¬ 
nară  pentru  a  dezbate  şase  teme  care  s-au  articulat  fiecare  în  jurul 
unei  comunicări:  „Patriarhia  ecumenică  şi  Europa'1  (V.  ISTAVRIDIS), 
„Ortodoxia  în  Europa:  mize  misionare  şi  ecumenice"  (pr.  Georges 
TSETSIS),  „Proiectele  de  integrare  ale  ţărilor  din  Europa  Centrală  şi 
Orientală  în  Uniunea  europeană41  (Dimitrios  KOURKOULAS),  „Evolu¬ 
ţia  valorilor  religioase  în  Europa"  (Jan  KERKHOFS),  „Ortodoxia  şi 
Europa:  noi  provocări  spirituale  pentru  o  cetăţenie  europeană  respon¬ 
sabilă  şi  activă"  (pr.  Gennadios  LIMOURIS)",  „Participarea  ţărilor  Eu¬ 
ropei  Centrale  şi  Orientale  în  construcţia  europeană'4  (V.  CORONA- 
KIS). 

Printre  intervenţii  se  remarcă  cea  a  Pr.  G.  TSETSIS,  reprezentant 
al  Patriarhiei  ecumenice  pe  lângă  Consiliul  Ecumenic  al  Bisericilor,  la 
Geneva.  „ Europa  creştină  nu  este  decât  o  iluzie",  a  afirmat  el,  căci  se¬ 
cularizarea  a  invadat  societatea  europeană  şi,  după  ea,  astăzi  ştiinţa, 
tehnologia,  arta,  economia  şi  statul  sunt  în  afara  domeniului  creştin. 
Prioritatea  acordată  obiectivelor  politice  şi  economice  în  Uniunea  eu¬ 
ropeană  ar  putea  conduce  la  „eroarea  tataia 44  de  a  reduce  „ pur  şi  s/m- 
piu  pe  Homo  Europeus  la  un  Homo  Economicusu.  în  aceste  condiţii, 
a  continuat  el,  Bisericile  Ortodoxe  din  Europa,  nu  numai  cele  din  ţă¬ 
rile  ortodoxe  tradiţionale,  ci  şi  cele  din  Europa  Occidentală,  trebuie  să 
redea  Europei  caracteristicile  sale  creştine,  bazate  pe  „propriile  va¬ 
lori *\ 

Ortodocşii,  îndeosebi  cei  care  trăiesc  în  regiuni  tradiţional  orto¬ 
doxe,  trebuie  să  consolideze  relaţiile  lor  cu  alte  comunităţi  creştine. 
„Conservatorismul  care  mocneşte  în  numeroase  medii  ortodoxe  şi  în¬ 
mulţirea  manifestărilor  antioccidentaie  în  numeroase  medii  eclesias - 
fice  şi  teologice ,  aproape  în  fiecare  Biserică  ortodoxă  locală,  mă  lasă 
să  deduc  că  acest  lucru  nu  poate  fi  obţinut  uşor",  a  observat  el.  „In- 
tr-o  Europă  care  proslăveşte  libera  circulaţie  a  persoanelor  şi  a  măr¬ 
furilor ,  este  posibil  ca  Bisericile  noastre  să  rămână  prizoniere  în  fron¬ 
tierele  lor  ec îesiaslice?6*  s-a  întrebat  el  în  concluzie. 

Intr-un  comunicat  final,  organizatorii  colocviului  subliniază  că  Eu¬ 
ropa  nu  este  o  nouă  realitate,  ci  că  ea  corespunde  unui  cadru  istoric 

vechi  unde  astăzi  predomină  un  sentiment  de  nesiguranţă  care  răsare 
din  străfundurile  identitare  ca  un  corolar  al  emergenţei  naţionalismu¬ 
lui  şi  rasismului.  Biserica  Ortodoxă  a  contribuit  la  crearea  culturii  eu¬ 
ropene  care  constituie  moştenirea  comună  a  tuturor  popoarelor  din 
Europa.  Astăzi  ea  înţelege  să  continue  a  contribui  la  unitatea  Europei, 
în  special  prin  viaţa  sa  liturgică  şi  învăţământul  său  teologic  care  o- 
feră  o  alternativă  la  atomizarea  societăţii  moderne,  căci  ea  afirmă 
demnitatea  persoanei  umane,  reintegrând-o  într-o  perspectivă  de  co¬ 
muniune  cu  imaginea  relaţiei  trinitare. 

„Comunităţile  ortodoxe  din  aşa  numita  diasporă  din  Europa  Occi¬ 
dentala  au  nevoie  de  o  vecinătate  unificată  pentru  a  încerca  să  gă¬ 
sească  împreună  soluţii  la  numeroasele  probleme  ale  societăţii  con¬ 
temporane.  Fără  îndoială  că  organizarea  bisericească  a  diasporei  aşa 
cum  este  ea  formulată  in  cadrul  procesului  preconciliar  va  fi  de  na¬ 
tură  să  permită  ortodocşilor  să  vorbească  şi  să  acţioneze  la  unison “f 
afirmă  acest  document. 

Participanţii  la  acest  colocviu  au  asistat  la  Liturghia  duminicală 
in  catedrala  Sf.  Gheorghe  din  Fanar,  la  27  noiembrie.  Ei  au  vizitat 
principalele  monumente  bizantine  din  oraş  precum  şi  mănăstirea  Sf.. 
Treime  şi  şcoala  teologică  ortodoxă,  astăzi  închisă,  din  insula  Halki 
şi  mănăstirea  Valoukii  unde  au  participat  la  slujba  Vecerniei  şi  s-au 
întâlnit  cu  comunitatea  de  maici. 

(Service  Orthodoxe  de  Presse  nr.  204/1996,  p.  8 — 9) 

Diacon  lector  drd.  Pavel  Cherescu 


CEA  DE  A  ŞAPTEA  ÎNTRUNIRE  DIN  CADRUL  DIALOGULUI 
TEOLOGIC  BILATERAL  DINTRE  BISERICA  ORTODOXA 
ROMANA  ŞI  BISERICA  EVANGHELICA  DIN  GERMANIA 

Intre  27  noiembrie  —  5  decembrie  1995  a  avut  loc  la  aşezămân¬ 
tul  „Frăţia  lui  Hristos"  din  Selbitz,  Bavaria  —  Germania,  cea  de  a  şap¬ 
tea  întrunire  din  cadrul  dialogului  teologic  bilateral  dintre  Biserica 
Ortodoxă  Română  şi  Biserica  Evanghelică  din  Germania.  Au  partici¬ 
pat  din  partea  germană  Episcopul  Rolf  Koppe,  profesorii  Hans-Dieter 
Dăpmann,  Adolf  Martin  Ritter,  Jorg  Jeremias  şi  Heinz  Ohme?  preoţii 
Hans-Peter  Friedrich,  Katharina  Gaede,  Johannes  Toaspern,  Reinhard 
Thole,  consilierul  bisericesc  Klaus  Schwarz  şi  sora  Anna-Maria  a.  d. 
Wiesche,  superioara  aşezământului  din  Selbitz,  ajutaţi  de  Berta  Grund- 
ler,  Susanna  Faust  şi  Martin  Streck.  Delegaţia  română  a  fost  compusă 
din  I.  P.  S.  Nicolae  Corneanu  —  conducătorul  ei,  1.  P.  S.  Serafim  Joan- 
tă,  Pr.  Prof.  Viorel  Ioniţă,  Pr.  Prof.  Mircea  Basarab,  Diacon  Asistent 
Ioan  Caraza,  Pr.  Conf.  Ioan  lulcan,  Pr.  Lector  Vaier  Bel  şi  Diacon  Lec¬ 
tor  Dorin  Oancea.  Pe  lângă  problematica  abordată,  lucrările  au  pre¬ 
zentat  interes  şi  datorită  unei  anumite  restructurări  a  comisiei.  Astfel, 
conducerea  părţii  evanghelice  a  fost  preluată  de  episcopul  Rolf  Kop- 

pe,  noul  conducător  al  Sectorului  de  Relaţii  Externe  al  Bisericii  Evan¬ 
ghelice  din  Germania,  care-1  înlocuieşte  pe  preşedintele  Hans  Joachim 
Held.  Tot  în  ce-i  priveşte  pe  participanţii  germani  notăm  absenţa  pro¬ 
fesorului  Georg  Kretschmar,  între  timp  episcop  al  evanghelicilor  ger¬ 
mani  din  Comunitatea  Statelor  Independente  şi  prezenţa  unui  membru 
nou  în  persoana  prof.  Heinz  Ohme,  care  mai  participase  la  întrunirile 
de  început  ale  dialogului  în  calitate  de  organizator,  fiind  pe  vremea 
aceea  consilier  în  cadrul  Sectorului  de  Relaţii  Externe  al  Bisericii  sale. 
In  ce-i  priveşte  pe  participanţii  români,  remarcam  pe  de  o  parte  ab¬ 
senţa  Pr.  Prof.  Dumitru  Radu,  Pr.  Prof.  Ilie  Moldovan  şi  a  Pr.  Prof. 
Ioan  Ică,  iar  pe  de  alta  participarea  I.P.S.  Serafim  Joantă,  mitropolitul 
Germaniei  şi  al  Europei  Centrale,  şi  a  părinţilor  profesori  Mircea  Ba- 
sarab,  Vaier  Bel  şi  Ioan  Tulcan,  această  serioasă  restructurare  vizând 
întinerirea  parţială  a  comisiei  —  în  vederea  unei  bune  continuităţi 
viitoare  —  şi  eliminarea  procesului  de  traducere  şi  translaţie,  care  se 
dovedise  dificil  în  cadrul  întrunirilor  anterioare. 

Tema  principală  a  sesiunii  a  reprezentat-o  „Comuniunea  sfinţilor 
—  misiune  a  Bisericilor  noastre  şi  împlinirea  ei  în  lumea  seculariza¬ 
tă".  Prin  alegerea  acestei  teme  comisia  şi-a  propus  să  realizeze  o  con¬ 
tinuitate  directă  cu  sesiunile  anterioare  ale  dialogului,  în  care  se  dis¬ 
cutaseră  probleme  soteriologice  legate  de  îndreptare,  îndumnezeire, 
botez,  sinergie,  pentru  a  scoate  în  evidenţă  dimensiunea  soteriologică 
a  acestora.  Fireşte  că  nu  s-a  intenţionat  o  abordare  exhaustivă  a  di¬ 
mensiunii  eclesiologice  a  existenţei  creştine,  ci  mai  curând  clarifica¬ 
rea  unor  repere  fundamentale  ale  ei,  după  cum  se  va  mai  vedea. 

Referatele  prezentate,  câte  trei  de  fiecare  parte,  au  trasat  cadrul 
eclesiologic  în  perspectiva  comuniunii  sfinţilor,  raportându-1  la  con¬ 
diţiile  sale  concrete  de  existenţă  în  lumea  contemporană,  caracteriza¬ 
tă  de  un  acut  proces  de  secularizare.  Pe  lângă  aceste  delimitări  impor¬ 
tante,  menite  să  contureze  un  cadru  general,  s-a  analizat  şi  o  pro¬ 
blemă  ecleziologică  specială,  şi  anume  misiunea  profetică  a  Bisericii, 
privită  şi  ea  în  raport  cu  lumea  dramatic  secularizată  a  zilelor  noastre. 

Referatul  prezentat  de  Pr.  Prof.  Mircea  Basarab,  intitulat  „Com- 
munio  sanctorum  —  consideraţii  teologice11,  a  urmărit,  într-o  primă 
parte,  apariţia  termenului  în  Sf.  Tradiţie,  începând  încă  cu  o  mărturi¬ 
sire  a  Bisericii  din  Galia,  de  pe  la  mijlocul  sec.  5,  exprimând  însă  o 
învăţătură  de  credinţă  familiară  de  la  bun  început  Bisericii  creştine. 
Se  accentuează  în  acelaşi  timp  faptul  că  acest  termen,  identificat  şi 
ia  Sf.  Niceta  de  Remesiana,  Sf.  Chirii  al  Ierusalimului  şi  la  alţi  Sfinţi 
Părinţi,  mai  ales  din  veacul  al  lV-lea,  are  o  solidă  bază  scripturistică, 
raportându-se  mai  ales  la  comuniunea  euharistică.  Cele  două  compo¬ 
nente  ale  Revelaţiei  supranaturale  pun  în  evidenţă  trăsăturile  esen¬ 
ţiale  ale  comuniunii  sfinţilor,  subliniind  legătura  permanentă  şi  indi¬ 
solubilă  dintre  creştinii  încă  trăitori  pe  pământ  şi  cei  care,  adormiţi 
în  Domnul,  experiază  o  altă  dimensiune  a  comuniunii  cu  El.  Partea  a 
treia  abordează  problema  liturgic,  in  perspectiva  dipticilor,  respectiv 
a  rugăciunii  pentru  unitate  a  Bisericii  din  Liturghia  Sf.  Vasile  cel  Ma¬ 
re,  relevând  întemeierea  trinitară  şi  permanenta  raportare  hristologică 

a  comuniunii  sfinţilor,  centrată  pe  comuniunea  euharistică.  Pe  această 
bază  sunt  relevate  deschiderile  spre  lume  pe  care  le  presupune  aceas¬ 
tă  învăţătură,  subliniindu-se  caracterul  relaţional  al  existenţei  eclezia- 
le,  realizat  printr-un  echilibru  între  hristologie  şi  pnevmatologie,  care 
duce  şi  la  un  echilibru  corect  între  Biserica  universală  şi  Bisericile 
locale. 

Cel  de-al  doilea  referat,  al  Pr.  Prof.  Heinz  Ohme,  a  dorit  să  rea¬ 
lizeze  o  similară  fundamentare  conceptuală  cu  trimiteri  ecleziologice 
structurale,  după  cum  reiese  şi  din  titlu:  „Comuniunea  sfinţilor"  —  o 
învăţătură  de  credinţă  referitoare  la  structurile  fundamentale  ale  Bi¬ 
sericii".  In  referat  se  face  o  analiză  şi  mai  amănunţită  a  folosirii  ter¬ 
menului  la  Sf.  Părinţi,  pentru  ca  apoi  să  se  prezinte  receptarea  sa  de 
către  reformatori,  mai  ales  în  accepţiunea  de  „congregaţie",  de  co¬ 
munitate  creştină,  specifică,  întemeiată  pe  credinţa  credinciosului  şi  pe 
viaţa  sacramentală  a  Bisericii.  In  partea  finală  a  lucrării  referentul  a 
subliniat  faptul  că  temeiul  comuniunii  sfinţilor  este  în  primul  rând  lu¬ 
crarea  lui  Dumnezeu.  Biserica,  care  constituie  comuniunea  sfinţilor 
prin  participarea  efectivă  a  credincioşilor  la  lucrarea  mântuitoare  a 
Domnului  Iisus  Hristos,  are  un  caracter  supratemporal,  în  sensul  că 
este  întemeiată  de  Dumnezeu  şi  realizează  comuniunea  credincioşilor 
actuali  întreolaltă,  cu  Sf.  Apostoli  (I  Ioan  1,3)  şi  cu  poporul  Israel 
(F.  A.  7,  38).  Şi  în  acest  referat  s-a  subliniat,  pe  baza  cântărilor  cultice 
luterane,  cadrul  liturgic  în  care  se  realizează  comuniunea  sfinţilor. 

Din  această  foarte  sumară  prezentare  rezultă  temeiul  comun  al 
învăţăturii  despre  comuniunea  sfinţilor  în  cele  două  confesiuni  creş¬ 
tine  —  practica  vieţii  creştine  dintotdeauna,  fixată  în  unele  mărturi¬ 
siri  de  credinţă  ale  Bisericii,  explicată  şi  conceptualizată  de  către  Sf. 
Părinţi  —  şi  modul  în  care  a  fost  şi  este  experiată  ea  în  lumina  Sf. 
Liturghii  şi  a  scrierilor  reformatorilor  luterani.  Următoarele  referate 
s-au  concentrat  şi  asupra  dimensiunii  concrete,  de  existenţă  creştină 
trăită,  a  comuniunii  sfinţilor,  accentuând  implicaţiile  ei  în  lumea  con¬ 
temporană. 

Diac.  lect.  Dorin  Oancea  a  consacrat  o  primă  parte  a  referatului 
său,  intitulat  „Slujirea  profetică  a  Bisericii  în  timpul  unor  transfor¬ 
mări  secularizante"  analizei  termenului  de  secularizare.  Acesta  este 
folosit,  de  regulă,  cu  sensul  de  autonomizare  radicală  a  omului  faţă  de 
Dumnezeu,  declanşată  de  iluminism,  intensificată  în  veacul  trecut,  pen¬ 
tru  a  căpăta  proporţii  deosebit  de  periculoase  chiar  în  vremea  noas¬ 
tră.  Datorită  apariţiei  ei  în  Occident  şi  a  acţiunii  ei  mai  cu  seamă  în 
acelaşi  spaţiu,  unii  teologi  ortodocşi  au  avut  tendinţa  de  a  o  prezenta 
ca  un  fenomen  exclusiv  occidental,  de  interes  redus  pentru  ortodocşi. 
Referentul  a  arătat  însă  că  şi  în  lumea  ortodoxă,  mai  ales  în  fostele 
state  socialist-comuniste,  fenomenul  secularizării  a  atins  nişte  propor¬ 
ţii  aşa  de  îngrijorătoare,  încât  localizarea  lui  cauzală  exclusiv  în  lu¬ 
mea  spirituală  occidentală,  cu  anumite  deficienţe  specifice  ale  ei,  nu 
este  îndreptăţită.  Ea  apare  mai  curând  ca  un  fenomen  general  uman, 
ca  o  consecinţă  a  păcatului  strămoşesc,  ultimele  veacuri  de  la  Ilumi¬ 
nism  încoace  nereprezentând  decât  o  intensificare,  ce-i  drept  specta- 

culoasă,  a  unei  realităţi  tragice  a  existenţei  omeneşti  şi  care  a  făcut 
necesară  Întruparea  şi  întreaga  lucrare  a  Domnului  Iisus  Hristos.  în 
perspectiva  de  mai  sus  secularizarea  aceasta  cu  caracter  general  soli¬ 
cită  dintotdeauna  din  partea  Bisericii  activarea  dimensiunii  ei  profe¬ 
tice,  care  apare,  pe  de  o  parte,  ca  o  revărsare  firească  în  plan  orizon¬ 
tal  a  comuniunii  cu  Dumnezeu  experiate  de  fiecare  credincios  în  par¬ 
te  şi  de  Biserică  în  ansamblu  în  plan  vertical,  iar  pe  de  alta  ca  misiu¬ 
nea  permanentă  a  fiecărui  creştin,  a  Bisericii  de  a  face  lumea  întreagă 
permanentă  a  fiecărui  creştin,  a  Bisericii  de  a  face  lumea  întreagă 
permeabilă,  pentru  comuniunea  cu  Dumnezeu.  Slujirea  profetică  a  Bi¬ 
sericii,  constitutivă  pentru  aceasta,  capătă  valenţe  noi  tocmai  în  vre¬ 
muri  de  secularizare  accentuată,  cum  sunt  cele  de  astăzi,  când  în  fos¬ 
tele  ţări  comuniste  Bisericile  locale  au  fost  nevoite  să  renunţe  la  îm¬ 
plinirea  integrală  a  acestei  dimensiuni  a  lor  pentru  a  putea  face  po¬ 
sibilă  continuitatea  vieţii  sacramentale  a  credincioşilor. 

în  referatul  său,  cu  acelaşi  titlu  ca  cel  precedent,  Prof.  Adolf 
Martin  Ritter  s-a  concentrat  mai  ales  asupra  unor  precizări  de  natură 
conceptuală  referitoare  la  termenul  secularizare,  subliniind  în  primul 
rând  prezenţa,  în  limba  germană,  a  unor  termeni  înrudiţi  proveniţi  din 
acelaşi  radical,  dintre  care  doar  unul  are  evidente  conotaţii  negative, 
care  lipsesc  în  celelalte  cazuri.  In  tradiţia  occidentală  s-a  impus,  mai 
cu  seamă  în  secolul  nostru  prin  Friedrich  Gogarten,  care  reia  însă  idei 
vechi  ale  lui  Martin  Luther,  şi  o  accepţiune  pozitivă,  în  sensul  de  e- 
mancipare  a  Bisericii  de  sub  control  lumesc,  indiferent  de  ce  natură 
ar  fi  acesta.  Se  observă  în  orice  caz  că  cele  două  sensuri  sunt  diame¬ 
tral  opuse.  In  plus  referatul  prezintă  evoluţia  discuţiilor  referitoare  la 
problematica  secularizării  de-a  lungul  ultimelor  decenii,  dar  şi  în  con¬ 
textul  unor  întruniri  ecumenice  organizate  de  CBE  şi  de  alte  organis¬ 
me  intercreştine  pe  această  temă.  Interesant  este  faptul  că  o  secţiune 
specială  a  referatului  aduce  în  discuţie  poziţii  ortodoxe  referitoare  la 
problematica  secularizării,  aparţinând  uneori  chiar  unor  teologi  ro¬ 
mâni  —  Ioan  Bria,  Dumitru  Popescu  — ,  autorul  evidenţiind,  fireşte,  şi 
momentele  de  receptare  pozitivă  a  acestui  fenomen.  Concluzia  refera¬ 
tului  este  că  procesul  secularizării,  încheiat  între  timp  în  Occident,  re¬ 
prezintă  de  acum  o  realitate  obiectivă  cu  valenţe  atât  pozitive  cât  şi 
negative,  ultimele  făcând  apel,  pentru  a  fi  contracarat,  nu  atât  la  re¬ 
sursele  profetice  cât  la  cele  sapienţiale  ale  Bisericii.  (De  remarcat  în 
această  privinţă  o  accepţiune  mai  îngustă  a  termenului  de  „profetism", 
în  sensul  exclusiv  de  critică  a  unor  neajunsuri,  dimensiunea  pozitivă, 
de  transmitere  a  Revelaţiei  şi  tălmăcire  a  ei  în  context  nou  fiind  re¬ 
zervată  laturii  sapienţiale  a  Bisericii.  In  accepţiunea  ortodoxă  a  profe- 
tismului  cele  două  sensuri  se  contopesc). 

Referatul  al  cincilea,  prezentat  de  Diacon  Ioan  Caraza,  a  fost 
intitulat  „Mărturia  comună  a  creştinilor  într-o  societate  pluralistă11.  In¬ 
tr-o  primă  parte  autorul  a  căutat  să  stabilească  conţinutul  mărturiei 
comune,  acesta  fiind  iubirea  lui  Dumnezeu.  Ea  se  manifestă  prin  însuşi 
actul  creaţiei  şi  restaurarea  omului  în  Iisus  Hristos.  Expresia  perenă 
a  acestei  iubiri  creatoare  şi  restauratoare  este  darul  Duhului  Sfânt  pe 

care  îl  reprezintă  Biserica,  a  cărei  primă  formă,  ca  dar  natural,  este 
însăşi  comuniunea  cu  Dumnezeu  experiată  de  primii  oameni  în  Gra¬ 
dina  Edenului.  Biserica  în  sine,  atât  în  forma  dintâi,  cât  şi  în  cea  res¬ 
taurată  în  Hristos,  a  avut  un  caracter  unitar,  a  cărui  pierdere  echiva¬ 
lează  cu  pierderea  lui  Hristos.  Creştinii  au  încercat  mereu  să  experie- 
ze,  totuşi,  această  unitate,  diferitele  confesiuni  creştine  reprezentând 
diferite  modalităţi  de  recuperare  a  acestei  unităţi  în  Hristos.  Rezultă 
de  aici  un  pluralism  confesional  limitat,  dar  în  acelaşi  timp  legitim, 
care  exclude  în  virtutea  acestei  îndreptăţiri  orice  formă  de  concuren¬ 
ţă  dintre  confesiuni,  obligându-le,  dimpotrivă,  să-şi  aprofundeze  me¬ 
reu  darul  Duhului  Sfânt  pe  care  l-au  primit,  mai  ales  prin  slujirea  a- 
proapelui. 

Intr-o  a  doua  parte  autorul  se  referă  la  modul  concret  în  care  se 
realizează  mărturia  comună  în  cadrul  unei  societăţi  pluraliste,  care 
este  una  dintre  formele  în  care  se  prezintă  lumea  opusă  lucrării  Dom¬ 
nului.  Pluralismului  cu  numeroase  conotaţii  negative  al  lumii,  care  tre¬ 
buie  transformată,  i  se  opune  pluralitatea  modurilor  de  mărturisire  a 
iui  Hristos.  O  latură  distinctă  a  înstrăinării  lumii  de  Dumnezeu  o  re¬ 
prezintă  şi  secularizarea,  care  pe  lângă  anumite  valenţe  pozitive,  cum 
ar  fi  detaşarea  Bisericilor  de  orice  structuri  de  putere  lumească,  sau 
receptarea  ştiinţei  şi  tehnicii  ca  mijloace  de  slujire  diaconică  a  seme¬ 
nilor,  se  prezintă  mai  ales  în  forme  negative,  de  înstrăinare  a  omului 
contemporan  de  valorile  creştine  propovăduite  de  Biserica  lui  Hris¬ 
tos.  Concomitent  apar  şi  forme  nelegitime,  ale  unei  religiozităţi  de 
provenienţă  orientală,  sau  expresii  ale  unei  dualizări  radicale  a  omu¬ 
lui  provenit  din  vechile  societăţi  totalitare. 

Referatul  prezentat  de  episcopul  Koppe  a  avut  acelaşi  titlu  ca  cel 
anterior,  ceea  ce  a  pus  clar  în  evidenţă  paralelismul  celor  două  abor¬ 
dări.  Autorul  s-a  axat  pe  o  clară  definire  a  „mărturiei"  şi  a  „pluralis- 
mului“,  procedând  apoi  la  relaţionarea  celor  doi  termeni.  „Mărturia" 
este  definită  cu  ajutorul  unei  formule  ecumenice  ca  „prezenţa  şi  ma¬ 
nifestarea  evanghelică  cuprinzătoare  a  Bisericii11,  avându-şi  temeiul 
în  lucrarea  revelatoare  a  Domnului  Iisus  Hristos  şi  în  mărturia  pe  care 
o  reprezintă  ea.  Ea  poate  să  îmbrace  forme  distincte  şi  egală  măsură 
legitime,  cum  ar  fi  mărturia  euharistică,  cea  a  martirilor,  viaţa  mona¬ 
hală  sau  cea  pe  care  o  reprezintă  exercitarea  concretă  a  unei  mese- 
•  • 

rn. 

Pluralismul  este  definit  ca  o  autonomie  a  unor  diferite  entităţi 
socio-culturale  faţă  de  diferite  forme  de  autoritate.  Această  ten¬ 
dinţă  de  autonomizare  a  apărut  în  urma  conflictelor  religioase  din  e- 
poca  postreformatorică,  expresia  sa  iniţială  fiind  toleranţa  religioasă. 
După  transformările  radicale  din  1989  pluralismul  a  ajuns  o  structură 

fundamentală  a  existenţei  comunitare  democratice,  care  se  extinde 
asupra  tuturor  domeniilor  socio-culturale,  inclusiv  asupra  religiosu¬ 
lui,  ceea  ce  ar  corespunde  caracteristicilor  unei  societăţi  postmoder- 
ne.  In  această  situaţie  el  presupune  în  acelaşi  timp  concurenţă  şi  dia¬ 
log  între  participanţii  la  viaţa  socială.  în  ce  priveşte  pluralismul  Bise- 

ricilor,  acestea  vor  folosi  ceea  ce  este  comun  între  ele  pentru  a  înţe¬ 
lege  diferenţele  care  le  despart.  Aceasta  este  necesar  mai  ales  faţă  de 
existenţa  unor  situaţii  pluraliste  concrete  periculoase  în  sfera  politi¬ 
cului,  care  ar  fi  necesitat  acţiuni  concrete  comune  din  partea  creştini¬ 
lor,  acţiuni  care  au  lipsit  însă.  Dar  şi  în  prezent  există  situaţii  asemă¬ 
nătoare:  cum  fac  faţă,  de  pildă,  creştinii  din  România  pluralismului  lor 
etnic?  Sau,  cum  se  procedează  în  Germania  cu  partenerii  ecumenici 
mai  mici?  Răspunsurile  la  aceste  întrebări  şi  la  altele  asemănătoare 
sunt  importante  în  perspectiva  construirii  Noii  Europe,  cu  pluralismul 
ei  inerent,  în  care  creştinii  au  ocazia  să  promoveze  unitatea  ei.  Baza 
deja  existentă  pentru  evidenţierea  unităţii  prin  acţiuni  comune  o  re¬ 
prezintă  organisme  ecumenice  bine  constituite,  cum  ar  fi  Conferinţa 
Bisericilor  Europene  sau  Consiliul  Ecumenic  al  Bisericilor.  La  fel  de 
utilă  este  însă  cunoaşterea  reciprocă  prin  schimburi  de  teologi,  con¬ 
tacte  ştiinţifice  şi  personale. 

Acesta  a  fost  ultimul  dintre  referatele  oficiale  ale  dialogului.  Ca 
întotdeauna,  a  mai  fost  prezentat  încă  unul  de  Pr.  Hermann  Pitters, 
care  îi  reprezintă  pe  luteranii  din  România.  Referatul  dânsului  s-a  in¬ 
titulat  „Comuniunea  Sfinţilor  —  dar  al  Bisericilor  noastre  şi  împli¬ 
nirea  ei  în  lumea  secularizată".  De  la  bun  început  Prof.  Pitters  defi¬ 
neşte  comuniunea  sfinţilor  pe  de  o  parte  ca  participare  la  cele  sfinte 
şi  prin  ele  la  Hristos  care  le-a  dăruit,  iar  pe  de  alta  ca  pe  o  trăsătură 
ontologică  a  Bisericii,  fundamentată  în  ambele  Biserici  aflate  în  dia¬ 
log  pe  lucrarea  Domnului  Iisus  Hristos,  după  cum  rezultă  şi  din  eti¬ 
mologia  celor  doi  termeni  folosiţi  pentru  Biserică.  Fiind  o  trăsătură 
ontologică  ea  presupune  o  structură  perenă,  nemodificabilă,  articulată 
însă  cu  ajutorul  unor  forme  istorice  cu  caracter  schimbător.  Una  din¬ 
tre  misiunile  efortului  ecumenic  în  general  ar  fi  tocmai  diferenţierea 
celor  două  aspecte,  proces  care,  în  opinia  referentului,  a  avut  loc  în 
Transilvania.  Prima  dimensiune,  cea  supraistorică,  îi  include  conco¬ 
mitent  pe  patriarhi  şi  pe  drepţii  Vechiului  Testament,  martirii  creşti¬ 
ni,  comuniunea  liturgică  a  viilor  şi  a  morţilor.  Cea  de  a  doua  dimen¬ 
siune  se  foloseşte  cu  sens  de  „congregaţie"  şi  are  în  vedere  mai  ales 
comunitatea  celor  care  împărtăşesc  aceeaşi  credinţă. 

în  ce  priveşte  secularizarea,  aceasta  are  un  aspect  pozitiv,  de 
eliberare  a  Bisericii  de  sub  tutela  lumescului,  şi  unul  negativ  —  secu- 
larism  —  de  existenţă  exclusiv  intramundană.  Acest  sens,  propriu  lu¬ 
mii  în  general,  defineşte  şi  pluralismul  actual,  faţă  de  care  Bisericile 
trebuie  să  adopte  o  atitudine  conştientă,  cum  a  procedat  Biserica  lu¬ 
terană  transilvăneană,  confruntată  cu  o  situaţie  complet  inedită  în  ra¬ 
port  cu  identitatea  ei  istorică.  Acţiunii  secularizatoare  Biserica  îi  opu¬ 
ne  vocaţia  ei  profetică,  prin  care  oferă  lumii  înlocuirea  vacuumului  ei 
spiritual  cu  iubirea  lui  Dumnezeu.  Această  ofertă  capătă  consistenţă 
mai  ales  atunci  când  este  asociată  cu  dimensiunea  diaconică  a  exis¬ 
tenţei  creştine. 

In  general,  Biserica,  sfântă  în  dimensiune  ontologică,  reprezintă 
datorită  secularizării  o  realitate  istorică  parţială,  supusă  acţiunii  per- 
vertitoare  a  răului,  de  unde  şi  suferinţa  pe  care  i-o  provoacă  păcăto- 

şenia  lumii  şi  propriile  greşeli.  De  unde  şi  necesitatea  de  a-şi  asuma 
responsabilitatea  fată  de  propriul  trecut,  aşa  cum  au  procedat  episco¬ 
pii  germani  la  apusul  hitlerismului,  episcopul  luteran  din  Transilvania 
şi  unii  episcopi  ortodocşi  români  după  1989. 

Pe  lângă  referatele  menţionate  în  timpul  lucrărilor  dialogului  au 
mai  fost  puse  în  circulaţie  două  materiale  evaluative  referitoare  la  a- 
cest  dialog  teologic,  unul  aparţinând  Pr.  Bel,  iar  celălalt  Pr.  Oancea. 

Discuţiile  pe  marginea  referatelor  au  clarificat,  fireşte,  în  primul 
rând  anumite  neînţelegeri  din  textele  respective,  aşa  încât  s-au  putut 
formula  în  final  punctele  de  convergenţe  la  care  ne  vom  mai  referi. 
Pe  lângă  aceasta  însă  au  mai  fost  făcute  anumite  precizări  şi  nuanţări, 
unele  cu  caracter  general,  semnificative  pentru  desfăşurarea  viitoare  a 
dialogului. 

In  urma  citirii  referatelor  şi  a  discutării  lor  comisia  a  formulat 
un  comunicat  în  care  este  subliniată  mai  întâi  continuitatea  tematicii 
abordate  cu  cea  a  întrunirilor  anterioare,  iar  apoi  se  evidenţiază  con¬ 
vergenţele  teologice  la  care  au  ajuns  cele  două  delegaţii  şi  diferen¬ 
ţele  de  accente  care  caracterizează  abordarea  acestei  problematici.  în 
ce  priveşte  punctele  de  convergenţă  se  subliniază  că  Biserica  îl  are 
ca  temei  pe  Domnul  Iisus  Hristos,  fiind  zidită  permanent  prin  lucra¬ 
rea  Duhului  Sfânt.  Dimensiunea  ei  de  comuniune  a  sfinţilor,  al  cărui 
izvor  şi  arhetip  îl  reprezintă  comuniunea  intertreimică,  îşi  găseşte 
cea  mai  proprie  concretizare  în  Sf.  Liturghie,  la  care  participă  „cei  vii 
şi  cei  desăvârşiţi  înaintea  lui  Dumnezeu  (sfinţii  —  n.m.)  şi  îşi  găseşte 
expresia  în  doxologia  comună,  în  rugăciune  şi  în  rugăciune  unii  pen¬ 
tru  alţii".  însă  dincolo  de  cadrul  liturgic  ea  se  deschide  spre  lume,  pe 
care  o  cheamă  prin  slujire  profetică  să  fie  părtaşă  la  propria  comu¬ 
niune  cu  Hristos.  Un  accent  deosebit  s-a  pus  pe  cei  care  au  realizat  in 
mod  exemplar  această  comuniune,  pe  sfinţi,  pe  care  toţi  creştinii  îi 
pot  invoca  ca  ajutoare  pentru  propria  rugăciune. 

Deschiderea  comuniunii  sfinţilor  se  realizează  în  zilele  noastre 
spre  o  lume  în  mare  măsură  secularizată  şi  pluralistă,  termeni  biva¬ 
lenţi,  în  sensul  că  permit  atât  interpretări  pozitive  —  eliberarea  creş¬ 
tinilor  de  sub  autoritatea  unor  structuri  lumeşti,  temeiul  pluralist  al 
statului  democratic  — ,  cât  şi  negative  —  sustragerea  conştientă  a  oa¬ 
menilor  de  sub  autoritatea  lui  Dumnezeu,  pluralismul  religios  care  re¬ 
lativizează  identitatea  creştină.  Secularizarea  apare  astfel  în  această 
din  urmă  accepţiune  pe  de  o  parte  ca  o  caracteristică  generală  a  omu¬ 
lui  păcătos,  pe  de  alta  ca  fenomen  istoric,  în  măsură  să  afecteze  în- 
tr-o  epocă  sau  alta  şi  autenticitatea  mesajului  evanghelic  al  Bisericii. 
Problemele  ridicate  de  secularizare  şi  pluralism  presupun  o  colaborare 
responsabilă  pentru  rezolvarea  lor  în  spiritul  profetic  angajant  al  Bi¬ 
sericii  lui  Hristos.  Aceasta  este  cu  atât  mai  mult  necesar,  cu  cât  în¬ 
săşi  perpetuarea  despărţirii  dintre  Biserici  se  constituie  în  zilele  noas¬ 
tre  într-un  factor  activ  de  secularizare. 

în  ce  priveşte  accentele  diferite  despre  care  vorbeam,  ele  se  re¬ 
feră  la  receptarea  sfinţilor  şi  la  relevanţa  actuală  a  profetismului.  în 
legătură  cu  prima  problemă  partea  luterană  a  arătat  că  Reforma  a 

căutat  să  restabilească  vechea  distincţie,  curentă  în  Biserica  nedes¬ 
părţită,  însă  dispărută  în  Biserica  occidentală  medievală,  între  latreia, 
cuvenită  doar  lui  Dumnezeu,  şi  proskinesis,  cuvenită  sfinţilor.  Din 
acest  motiv  ea  a  şi  respins  chemarea  în  ajutor  a  sfinţilor,  pentru  a  nu 
se  leza  rolul  lui  Hristos  ca  unic  mijlocitor  între  Dumnezeu  şi  om.  Bise¬ 
rica  Ortodoxă  a  menţinut  întotdeauna  distincţia  amintită,  afirmând  în 
acelaşi  timp  că  între  sfinţii  şi  creştinii  ce  vieţuiesc  în  acest  veac  exis¬ 
tă  o  comuniune  vie,  care  permite  acestora  să-i  cheme  într-ajutor  pe 
cei  dintâi.  Comunicatul  subliniază  că  diferenţele  acestea  de  nuanţe  se 
datorează  unor  cauze  istorice,  ceea  ce  face  ca  într-un  context  nou  să 
se  ajungă  la  şi  mai  mari  apropieri  în  această  privinţă. 

Diferenţe  de  accentuare,  aici  oarecum  surprinzătoare,  deşi  puţin 
semnificative,  au  apărut  şi  în  ce  priveşte  chemarea  profetică  a  Biseri¬ 
cii.  Pornind  de  la  o  experienţă  proprie  din  ultimele  decenii,  care  re¬ 
duc  până  la  un  punct  profeticul  la  critică  social-politică,  partea  lute¬ 
rană  din  Germania  a  propus  înlocuirea  termenului  slujire  profetică  cu 
slujire  sapienţială.  Ortodocşii  au  afirmat  insistent  legitimitatea  terme¬ 
nului  consacrat  în  integralitatea  sa,  fiind  susţinuţi  şi  de  reprezentantul 
Bisericii  Evanghelice  din  România,  care  a  arătat  că  şi  doctrina  lute¬ 
rană  tradiţională  acordă  slujirii  profetice  acelaşi  sens,  opinie  care  a 
fost  împărtăşită  în  final  şi  de  ceilalţi  luterani. 

în  finalul  comunicatului  se  recomandă  formarea  unei  comisii  mix¬ 
te  de  evaluare  a  lucrărilor  de  până  acum  ale  dialogului  şi  adâncirea, 
pe  multiple  planuri,  a  colaborării  practice  deja  existente  între  Biseri¬ 
cile  noastre. 

Lucrările  comisiei  au  avut  loc  într-o  atmosferă  duhovnicească 
conturată  prin  participarea  comună  la  rugăciunile  de  dimineaţă  şi 
seară,  la  slujba  euharistică  luterană  din  29  noiembrie,  la  Sf.  Liturghie 
oficiată  în  1  Decembrie  şi  la  aniversarea  votului  depus  de  unele  vie¬ 
ţuitoare  mai  vârstnice  ale  aşezământului  în  urmă  cu  mai  multe  dece¬ 
nii.  Spiritul  de  comuniune  dintre  participanţi  a  fost  aprofundat  în  tim¬ 
pul  unei  recepţii  date  de  episcopia  luterană  a  Bavariei,  a  unei  excur¬ 
sii  la  Bayreuth  şi  a  vizitării  unor  monumente  din  Leipzig  şi  Witten- 
berg,  semnificative  pentru  cultura  europeană  în  general  şi  istoria  Bi¬ 
sericii  Luterane. 

Privite  retrospectiv  lucrările  acestei  întruniri  a  comisiei  de  dialog 
prezintă  o  serie  de  împliniri,  unele  neîmpliniri  şi  permit,  în  orice  caz, 
o  serie  de  observaţii  care  ar  putea  aduce  la  o  şi  mai  mare  eficienţă 
a  lor. 

Vorbeam  de  împliniri.  Ele  se  referă  cu  precădere  la  convergen¬ 
ţele  atinse,  dintre  care  unele  erau  de  aşteptat.  Altele  însă  cu  siguran¬ 
ţă  că  nu.  Şi  aici  menţionez  mai  cu  seamă  problema  sfinţilor.  Noi,  or¬ 
todocşii,  suntem  în  general  convinşi  că  luteranismul  respinge  orice 
forme  de  cinstire  a  sfinţilor,  ceea  ce,  evident,  nu  corespunde  realită¬ 
ţii,  după  cum  rezultă  din  scurta  prezentare  făcută  comunicatului  fi¬ 
nal.  Deosebit  de  importantă  mi  se  pare  în  acest  sens  indicarea  cadru¬ 
lui  liturgic-euharistic  ca  loc  de  maximală  împlinire  a  comuniunii  sfin¬ 
ţilor,  ceea  ce  nu  lasă  nici  o  îndoială  asupra  cinstirii  reale  care  se  acor- 

dă  sfinţilor  de  către  aceşti  fraţi  protestanţi  ai  noştri.  Este  în  orice  caz 
evident  că  pe  viitor  problema  va  trebui  privită  mult  mai  nuanţat,  ţi¬ 
nând  seama  şi  de  contextul  istoric  în  care  s-a  conturat  învăţătura  lu¬ 
terană  referitoare  la  cinstirea  sfinţilor.  Perspectivele  de  aprofundare  şi 
de  apropiere  sunt  aici  foarte  mari. 

Neîmplinirile  nu  au  atât  un  caracter  obiectiv,  cât  se  referă  mai 
ales  la  realizări  mai  puţine  decât  aşteptările  iniţiale.  Tematica  propu¬ 
să,  de  natură  eclesiologică,  a  fost  extrem  de  cuprinzătoare,  ceea  ce  a 
depăşit  posibilităţile  efective  de  aprofundare  corespunzătoare  a  ei. 
Vor  trebui  alese  în  viitor  teme  ceva  mai  restrânse  şi  bine  precizate, 
care  să  permită  clarificări  efective. 

Pe  parcursul  discuţiilor  s-au  făcut  o  serie  de  importante  observa¬ 
ţii  metodologice,  referitoare  la  problematica  aleasă,  la  ritmul  dialogu¬ 
lui,  la  maniera  de  purtare  a  lui.  Amintesc  aici  doar  unele  dintre  ele. 
In  primul  rând  problema  paşilor  mărunţi  în  care  să  se  desfăşoare  dia¬ 
logul,  de  aşa  manieră  încât  rezultatele  sale  să  nu  aibă  doar  un  carac¬ 
ter  general  şi  oarecum  nesemnificativ,  ci  să  fie  palpabile,  nemijlocit 
relevante  pentru  apropierea  reciprocă.  In  această  perspectivă  s-a  su¬ 
bliniat  apoi  necesitatea  acordării  unei  atenţii  sporite  elementelor  con¬ 
vergente  şi  divergente,  punctându-se  şi  tensiunile  existente  şi  even¬ 
tuale  modalităţi  de  depăşire  a  lor.  De  amintit  ar  fi  aici  propunerea 
Prof.  Pitters  să  se  identifice  la  nivel  doctrinar  ceea  ce  este  esenţial 
de  ce  este  neesenţial,  convergenţele  fiind  reclamate  mai  ales  de  cele 
dintâi. 

Foarte  interesantă  mi  se  pare  şi  exigenţa,  în  repetate  rânduri  e- 
nunţată,  de  privire  a  diferenţelor  în  perspectiva  unor  contexte  istorice 
distincte.  Eficienţa  unei  astfel  de  maniere  de  abordare  s-a  arătat  chiar 
la  Selbitz:  importantele  convergenţe  în  problema  cinstirii  sfinţilor  s-au 
putut  obţine  mai  ales  în  acest  mod,  care  a  dus,  de  altfel,  şi  la  relati¬ 
vizarea  unor  dificultăţi  aparent  insurmontabile. 

în  concluzie  se  poate  afirma  că  întrunirea  de  la  Selbitz  a  comi¬ 
siei  mixte  de  dialog  teologic  între  Biserica  Ortodoxă  Română  şi  Bi¬ 
serica  Evanghelică  din  Germania  a  contribuit  la  o  mai  mare  apropie¬ 
re  între  Bisericile  noastre,  demonstrând  în  acelaşi  timp  că  există  rea¬ 
le  perspective  pentru  o  mai  mare  apropiere,  pentru  o  şi  mai  mare  con¬ 
lucrare  intercreştină,  pentru  a  preamări  împreună  pe  Dumnezeu  şi  a 
chema  lumea  de  astăzi  să  se  includă  în  circuitul  vieţii  în  Hristos. 

Diacon  lector  dr.  Dorin  Oancea 


Documente  ortodoxe  şi  ecumenice 


DECLARAŢIA  COMUNA  A  PATRIARHULUI  ECUMENIC 
AL  C ON ST ANTINOPOLULU I,  BARTOLOMEU  I, 

ŞI  A  PAPEI  IOAN  PAUL  II  (ROMA,  29  IUNIE  1995) 

„Binecuvântat  fie  Dumnezeu  şi  Tatăl  Domnului  nostru  Iisus  Hris- 
tos,  Cel  ce,  întru  Hristos,  ne-a  binecuvântat  pe  noi,  în  cereştile  loca¬ 
şuri,  cu  toată  binecuvântarea  duhovnicească"  (Efes.  1,3). 

1.  Dăm  mulţumire  lui  Dumnezeu  pentru  întâlnirea  noastră  frăţeas¬ 
că,  realizat  în  numele  Său  şi  în  intenţia,  umilă  şi  convinsă,  de  a  as¬ 
culta  de  voinţa  Sa  ca  ucenicii  Săi  să  fie  una  (In.  17,  21).  întâlnirea 
noastră  s-a  situat  pe  linia  altor  mari  evenimente  în  care  Bisericile 
noastre  au  voit  să-şi  declare  voinţa  de  a  alunga  în  uitare  vechile  ex¬ 
comunicări  şi  de  a  porni  la  drum  pe  calea  refacerii  unităţii  plenare. 
Veneraţii  noştri  predecesori  Athenagoras  I  şi  Paul  V  au  făcut  peleri¬ 
najul  la  Ierusalim  pentru  a  se  întâlni  în  numele  Domnului,  tocmai 
acolo  unde  Domnul,  prin  moartea  şi  învierea  Sa,  a  adus  oamenilor 
iertarea  şi  mântuirea.  Prin  urmare,  întâlnirile  lor  la  Fanar  şi  la  Roma 
au  consacrat  această  nouă  tradiţie  a  vizitelor  frăţeşti  pentru  a  încu¬ 
raja  autenticul  dialog  al  carităţii  şi  adevărului.  Acest  schimb  al  vizi¬ 
telor  s-a  reînnoit  în  timpul  slujirii  patriarhului  Dimitrios  când,  între 
altele,  dialogul  teologic  a  fost  declarat  deschis.  Descoperirea  acestei 
frăţietăţi  în  numele  unicului  Domn  ne-a  condus  la  o  discuţie  sinceră, 
la  un  dialog  care  caută  înţelegere  şi  unitate. 

2.  Acest  dialog  —  prin  mijlocirea  Comisiei  mixte  internaţionale 
—  s-a  arătat  a  fi  rodnic  şi  a  putut  progresa  în  mod  substanţial.  El  a 
dus  la  apariţia  unei  concepţii  sacramentale  comune  a  Bisericii,  susţi¬ 
nută  şi  transmisă  în  timp  prin  succesiunea  apostolică.  în  Bisericile 
noastre,  succesiunea  apostolică  este  fundamentală  pentru  sfinţirea  şi 
unitatea  poporului  lui  Dumnezeu.  Considerând  că  taina  dragostei  dum¬ 
nezeieşti  se  realizează  în  fiecare  Biserică  locală  şi  că  Biserica  lui  Hris¬ 
tos  îşi  manifestă  astfel  prezenţa  sa  activă  în  fiecare  dintre  ele,  Comi¬ 
sia  mixtă  a  putut  să  declare  că  Bisericile  noastre  se  recunosc  drept 
Biserici  surori,  împreună  răspunzătoare  de  salvgardarea  singurei  Bi¬ 
serici  a  lui  Dumnezeu,  în  credincioşia  în  planul  dumnezeiesc  şi  în  spe¬ 
cial  în  ceea  ce  priveşte  unitatea. 

Din  adâncul  inimii  noastre  mulţumim  Domnului  Bisericii  pentru  că 
aceste  afirmaţii  făcute  împreună,  nu  redau  numai  mai  repede  calea 
pentru  soluţionarea  dificultăţilor  existente,  ci  de  acum  conferă  cato¬ 
licilor  şi  ortodocşilor  dreptul  de  a  da  o  mărturisire  comună  de  cre¬ 
dinţă. 


124 


REVISTA  TEOLOGICA 


3.  Aceasta  este  îndeosebi  potrivită  în  ajunul  celui  de-al  treilea 
mileniu  , adică  în  momentul  în  care,  două  mii  de  ani  după  naşterea 
lui  Hristos,  toţi  creştinii  se  pregătesc  să  facă  un  examen  de  conştiin¬ 
ţă  asupra  a  ceea  ce  a  devenit  anunţul  Său  de  mântuire  în  istorie  şi 
printre  oameni. 

Noi  vom  celebra  acest  mare  Jubileu  chiar  dacă  suntem  în  peleri¬ 
naj  spre  unitatea  plenară  şi  acea  zi  binecuvântată  —  şi  ne  rugăm  să 
nu  fie  prea  îndepărtată  —  în  care  vom  puteş  participa  împreună  la 
aceeaşi  pâine  şi  acelaşi  potir,  în  singura  Euharistie  a  Domnului. 

Invităm  pe  credincioşii  noştri  ca  să  facă  împreună,  duhovniceşte, 
acest  pelerinaj  spre  Jubileu.  Meditaţia,  rugăciunea,  dialogul,  iertarea 
şi  mila  frăţească  reciprocă  ne  vor  apropia  de  Domnul  şi  ne  vor  ajuta 
să  înţelegem  mai  bine  voinţa  Sa  asupra  Bisericii  şi  a  omenirii. 

4.  în  această  perspectivă,  îndemnăm  pe  credincioşii  noştri,  cato¬ 
lici  şi  ortodocşi,  să  întărească  duhul  frăţietăţii  care  vine  din  unicul  Bo¬ 
tez  şi  din  participarea  la  viaţa  sacramentală.  De-a  lungul  istoriei,  şi  în 
trecutul  cel  mai  apropiat,  s-au  produs  ofense  şi  vexaţiuni  reciproce? 
chiar  dacă  ne  pregătim,  în  această  circumstanţă,  să  cerem  Domnului 
marea  Sa  milă,  invităm  pe  toţi  (credincioşii  noştri)  să  se  ierte  reciproc 
şi  să-şi  manifeste  voinţa  fermă  pentru  a  se  instaura  raporturi  noi  de 
frăţietate  şi  de  colaborare  activă. 

O  asemenea  stare  de  spirit  ar  trebui  să-i  încurajeze  pe  catolici  şi 
ortodocşi,  îndeosebi  acolo  unde  vieţuiesc  umăr  la  umăr,  la  o  colabo¬ 
rare  mai  intensă  în  domeniile  cultural,  spiritual,  pastoral,  educativ  şi 
social  evitând  orice  tentativă  de  zel  nepotrivit  în  favoarea  propriei 
lor  comunităţi  şi  în  detrimentul  alteia.  Fiindcă  aşa  Biserica  lui  Hris¬ 
tos  invinge  întotdeauna.  Susţinerea  reciprocă  şi  schimbul  de  ofrande 
nu  poate  decât  să  facă  mai  eficace  însăşi  acţiunea  pastorală  şi  mai 
transparentă  mărturia  exprimată  de  Evanghelia  care  trebuie  anunţată. 

5.  Noi  credem  că  o  colaborare  mai  activă  şi  concertată  ar  putea, 
de  asemenea  să  faciliteze  influenţa  Bisericii  pentru  promovarea  păcii 
şi  a  dreptăţii  în  zonele  actuale  de  conflict  pentru  raţiuni  politice  sau 
etnice.  Credinţa  creştină  are  posibilităţi  inedite  de  a  aduce  soluţii  la 
tensiunile  şi  duşmăniile  omenirii. 

6.  De-a  lungul  întâlnirilor  lor,  papa  Romei  şi  patriarhul  ecumenic 
s-au  rugat  pentru  unitatea  tuturor  creştinilor.  Ei  au  inclus  în  rugă¬ 
ciunea  lor  pe  toţi  cei  care,  botezaţi,  sunt  încorporaţi  în  Hristos  şi  au 
cerut  pentru  diferitele  comunităţi  o  fidelitate  mereu  mai  mare  faţă  de 
Evanghelia  Sa. 

7.  Ei  poartă  în  inima  lor  preocuparea  pentru  întreaga  omenire, 
fără  a  avea  vreo  preferinţă  de  rasă,  de  culoare,  de  limbă,  de  ideolo¬ 
gie  şi  de  religie. 

Astfel  ei  încurajează  dialogul,  nu  numai  între  Bisericile  creştine, 
ci  de  asemenea  cu  diferite  religii  şi  mai  ales  cu  religii  monoteiste. 

Fără  îndoială,  aceasta  constituie  o  contribuţie  şi  un  suport  la  afir¬ 
marea  păcii  in  lume,  pentru  care  Bisericile  noastre  se  roagă  fără  în¬ 
cetare.  In  acest  spirit,  declarăm,  fără  ezitare,  că  suntem  în  favoarea 
bunei  înţelegeri  între  popoare  şi  pentru  colaborarea  lor,  îndeosebi  în 

ceea  ce  ne  priveşte  în  mod  direct;  şi  ne  rugăm  pentru  deplina  reali¬ 
zare,  fără  întârziere,  a  Uniunii  europene,  sperând  că  frontierele  ei  se 
vor  lărgi  spre  Est. 

In  acelaşi  timp,  lansăm  un  apel  pentru  ca  toţi,  cu  cea  mai  mare 
atenţie,  să  se  angajeze  faţă  de  actuala  şi  fierbintea  problemă  ecologi¬ 
că,  pentru  a  înlătura  marele  pericol  prin  care  lumea  trece  astăzi  din 
cauza  folosirii  denaturate  a  resurselor  sale,  care  sunt  darul  lui  Dum¬ 
nezeu. 

Domnul  să  binevoiască  să  vindece  suferinţele  care  chinuie  astăzi 
omenirea  şi  să  asculte  rugăciunile  noastre  şi  pe  cele  ale  credincioşi¬ 
lor  noştri,  în  favoarea  păcii  în  Biserici  şi  în  întreaga  lume“. 

Roma,  29  iunie  1995. 

(trad.  după  Chretiens  en  marche,  bulletin  oecume- 

nique,,  oct.-dec.  1995,  p.  2) 


MESAJUL  INTAîSTATATORILOR  BISERICILOR  ORTODOXE 

(PATMOS,  26  SEPTEMBRIE  1995) 

„ Binecuvântare  şi  slavă  şi  înţelepciune  şi  mulţumire  şi  cinste  şi 
putere  şi  tărie  —  Dumnezeului  nostru  in  vecii  vecilor .  Amin 1  (Apoc. 
7,  12)“ 

1.  Slavă  şi  laudă  şi  mulţumire  înălţăm  Dumnezeului  nostru  Celui 
în  Treime,  că  ne-a  învrednicit  din  nou  prin  mila  şi  harul  său,  pe  noi 
Intâistătătorii  Sfintelor  Biserici  Ortodoxe  locale,  să  ne  întâlnim  „in 
insula  ce  se  cheamă  Patmos44  (Apoc.  1)  pentru  a  sărbători  împreună 
împlinirea  a  o  mie  nouă  sute  de  ani  de  la  scrierea  cărţii  sfinte  a  Apo- 
calipsei  Sfântului  Ioan,  care  încheie  Sfintele  Scripturi  ale  Bisericii. 

Prăznuind  laolaltă  cu  strălucire  şi  slujind  împreună  Domnului  în¬ 
tru  pomenirea  Sfântului  slăvitului  Apostol  şi  Evanghelist  Ioan  şi  îm- 
părtăşindu-ne  cu  Pâinea  şi  Potirul  credinţei  noastre  comune,  ale  spe¬ 
ranţei  şi  ale  iubirii,  dorim  să  adresăm  credincioşilor  Sfintei  noastre 
Biserici  Ortodoxe  şi  tuturor  celor  ce  cred  în  Hristos,  ca  şi  tuturor  oa¬ 
menilor  de  bună  credinţă,  un  mesaj  de  pace  şi  de  iubire  şi  să  ne  unim 
cu  toţii  pentru  a  asculta  „ceea  ce  Duhul  zice  Bisericilor 44  (Apoc.  2,  11, 
12,  17,  29;  3,  6,  12)  în  aceste  vremuri  grele. 

2.  Vremurile  sunt  într-adevăr  critice,  iar  responsabilitatea  Biseri¬ 
cii  lui  Hristos  devine  grea  şi  complexă  nu  numai  faţă  de  fiii  săi,  ci  şi 
faţă  de  toţi  oamenii  şi  de  întreaga  creaţie  a  lui  Dumnezeu.  Starea  cri¬ 
tică  a  acestor  vremuri,  care  sunt  caracterizate  de  mulţi  drept  „apo¬ 
caliptice11,  este  determinată  şi  intensificată  de  îndepărtarea  şi  lepă¬ 
darea  oamenilor  de  Dumnezeu  şi  odată  cu  acestea  de  încrederea  de 
îndumnezeire  a  puterii  şi  a  plăcerilor  omeneşti,  pe  altarul  cărora  se 
sacrifică  totul,  semenii  şi  întreaga  creaţie  materială. 

In  aceste  vremuri  credem  că  este  datoria  noastră  să  subliniem  în¬ 
semnătatea  Revelaţiei  în  Hristos  pentru  progresul  omenirii,  pentru 

pace  şi  înfrăţirea  popoarelor,  precum  şi  responsabilitatea  Bisericilor 
Ortodoxe  de  a  contribui,  cu  tot  ceea  ce  le  stă  în  putere,  la  instaurarea 
acestor  principii  în  întreaga  lume.  Astfel,  ele  devin  purtătoare  şi  pro¬ 
povăduitoare  ale  duhului  şi  etosului  acestei  Revelaţii. 

De  aceea,  din  acest  loc  sfinţit  de  Evanghelistul  iubirii,  facem  că¬ 
tre  toii  oamenii,  mai  aes  către  cei  ce  deţin  puterea  pe  pământ  şi  către 
cei  ce  vieţuiesc  în  regiuni  de  conflicte  şi  războaie,  apel  la  adevăr, 
pace  şi  dreptate  pentru  toţi.  In  acest  scop  suntem  gata  să  oferim  şi 
noi,  ca  Biserici,  puterile  noastre  spirituale  şi  morale,  oriunde  s-ar  cere 
aceasta. 

3.  Prin  apelul  nostru  dorim  să  facem  cunoscut  încă  o  dată  tutu¬ 
ror,  îndeosebi  celor  care  în  mod  intenţionat  sau  din  ignoranţă  prezin¬ 
tă  o  imagine  inexactă  şi  deformată  a  Bisericii  Ortodoxe,  că  înţelege¬ 
rea  bisericească  ortodoxă  a  neamului  nu  conţine  în  nici  un  fel  elemen¬ 
tul  agresivităţii  sau  al  conflictelor  intre  popoare,  ci  se  referă  la  speci¬ 
ficul  fiecăruia  dintre  acestea,  la  dreptul  sfânt  ai  acestora  de  a  păstra 
şi  cultiva  bogăţia  tradiţiilor  lor  şi  de  a  contribui  în  acest  fel  la  pro¬ 
gresul,  pacea  şi  reconcilierea  tuturor  oamenilor.  De  aceea  şi  condam¬ 
năm  orice  fel  de  fanatism  naţionalist  capabil  să  ducă  la  dezbinare  şi 
ură  între  oameni,  la  înstrăinarea  sau  dispariţia  elementelor  culturale 
şi  religioase  ale  altor  popoare  de  pe  pământ  şi  la  încălcarea  dreptu¬ 
lui  sacru  al  libertăţii  şi  demnităţii  persoanei  umane  şi  al  minorităţi¬ 
lor  de  pretutindeni. 

4.  Prezentul  Mesaj  este  adresat  într-un  moment  de  răscruce  al 
istoriei  umane,  marcat  de  apropiatul  sfârşit  al  celui  de  al  doilea  mile¬ 
niu  de  după  Hristos  şi  începutul  secolului  al  21-lea.  Biserica  Ortodo¬ 
xă  nu  poate  lăsa  această  aniversare  să  treacă  neobservată,  deşi  nu 
ignoră  faptul  că  măsurarea  timpului  în  milenii  şi  alte  unităţi  este,  în 
fond,  un  act  convenţional.  Măsurarea  timpului  istoric  cu  referire  la 
Hristos,  cheamă,  mai  ales  pe  cei  ce  cred  în  Hristos,  să  marcheze  acest 
moment  istoric  şi  să-l  întrebuinţeze  ca  pe  un  prilej  de  evaluare  a  ma¬ 
rilor  evenimente  ale  secolului  ce  se  încheie  şi  de  estimare  a  proble¬ 
melor  şi  posibilităţilor  secolului  care,  cu  voia  lui  Dumnezeu,  se  apro¬ 
pie. 

Pentru  aceste  motive,  Biserica  Ortodoxă  intenţionează  să  organi¬ 
zeze  sărbătorirea  la  nivel  panortodox  a  jubileului  anului  2000  d.  Hr., 
în  timpul  căreia  va  preamări  pe  Domnul  istoriei  pentru  tot  ceea  ce  a 
dăruit  Bisericii  şi  lumii  Sale  în  secolul  care  se  încheie,  aducând  sla¬ 
vă  lui  Dumnezeu  „pentru  toate",  după  spusele  unui  Sfânt  Părinte  al 
Bisericii,  va  invoca  harul,  luminarea  şi  ajutorul  Lui  asupra  Bisericii  şi 
lumii  Sale  pentru  mileniul  care  urmează. 

5.  In  ceea  ce  priveşte  secolul  care  se  încheie,  observăm  că  pen¬ 

tru  Biserica  Ortodoxă  acesta  a  fost  plin  de  evenimente  importante.  In 
diferite  părţi  ale  lumii,  creştinii  ortodocşi  au  suferit  grele  şi  îndelun¬ 
gate  persecuţii.  Martiriul  lor  a  întărit  duhul  ortodox  al  smereniei 
evanghelice,  „al  răbdării  şi  al  credinţei  sfinţilor “  (Apoc.  13,  10)  în 

Acela  Care  „a  pornit  ca  un  biruitor  ca  să  biruiască “  (Apoc.  6,  2)  şi  al 
certitudinii  că  în  trăirea  Crucii  lui  Hristos  se  cuprinde  şi  trăirea  în- 

vierii.  Sângele  martirilor  cunoscuţi  sau  necunoscuţi  leagă  Biserica 
noastră  într-un  mod  special  de  timpurile  apostolice. 

6.  Experienţa  aceasta  a  muceniciei  a  fost  însoţită  de  mărturia  teo¬ 
logică  ortodoxă  prin  care  s-a  reînnoit  teologia  patristică  şi  a  fost  pusă 
în  evidentă  învăţătura  patristică  despre  lume  şi  om,  precum  şi  cea 
despre  Biserică  şi  Sfintele  Taine. 

Redescoperirea  şi  promovarea  creatoare  a  învăţăturii  Sfinţilor  Pă¬ 
rinţi  răsăriteni  ai  Bisericii,  a  „limbajului*  şi  frumuseţii  icoanelor,  pre¬ 
cum  şi  reîmprospătarea  conştiinţei  misionare,  a  vieţii  monahale  şi 
redescoperirea  şi  punerea  în  valoare  a  Părinţilor  filocalici  în  strân¬ 
să  legătură  cu  dialogul  fructuos  cu  unele  curente  contemporane  ale 
rilosofiei  şi  Ştiinţei,  toate  acestea  au  dat  viaţă  teologiei  ortodoxe  şi 
du  făcut-o  apieciată  pe  plan  internaţional. 

De  aceea  suntem  chemaţi  să  cinstim  pe  promotorii  acestei  înflo¬ 
riri  teologice  care,  prin  eforturile  lor  stăruitoare,  au  condus  teologia 
ortodoxă  la  o  mărturie  comună  în  lumea  de  astăzi,  dincolo  de  deose¬ 
birile  şi  graniţele  etnice  sau  rasiale. 

7.  Reînviorarea  creatoare  a  duhului  Părinţilor  Bisericii  nu  numai 
că  a  ajutat  lumea  teologică  şi  bisericească  contemporană  la  înnoirea 
vieţii  Bisericilor  noastre  locale  în  general  ci,  de  asemenea,  a  oferit  di¬ 
feritelor  organisme  ale  Mişcării  Ecumenice,  cât  şi  dialogurilor  teolo¬ 
gice  bilaterale  sau  multilaterale,  mărturia  Bisericii  celei  una,  sfinte, 
soborniceşti  şi  apostolice.  Mişcarea  Ecumenică  în  general,  a  cărei  pre¬ 
zenţă  la  acest  sfârşit  de  mileniu  a  fost  puternică  şi  a  readus  speranţe 
sfinte  între  creştinii  divizaţi,  a  constituit  un  spaţiu  important  de  măr¬ 
turie,  de  afirmare  şi  contribuţie  pentru  teologia  ortodoxă.  Din  păcate, 
însă,  criza  şi  decierile  semnalate  în  ultimele  decenii  în  sânul  Mişcării 
Ecumenice  impun  Bisericii  Ortodoxe  nevoia  unei  atitudini  de  rezis¬ 
tenţă  faţă  de  astfel  de  devieri,  precum  şi  afirmarea  Tradiţiei  autentice 
a  Bisericii. 

In  mod  special  considerăm  că  uniaţia  şi  prozelitismul  constituie 
piedici  serioase  în  calea  progresului  dialogului  nostru  cu  romano-ca- 
tolicii  şi  cu  protestanţii. 

8.  în  aceste  vremuri  caracterizate  de  un  proces  nestăvilit  de  se¬ 
cularizare,  se  impune  în  mod  deosebit  necesitatea  afirmării  însemnă¬ 
tăţii  sfinţeniei  vieţii,  având  în  vedere  criza  spirituală  care  domină  ci¬ 
vilizaţia  de  astăzi.  înţelegerea  greşită  a  libertăţii  ca  libertinaj  duce  la 
creşterea  criminalităţii  şi  la  lipsa  de  respect  faţă  de  libertatea  aproa¬ 


pelui,  faţă  de  sfinţenia  vieţii,  chiar  şi  la  agresarea  lumii  fizice  şi  la 
distrugerea  ecologică.  Tradiţia  ortodoxă  formată  prin  trăirea  adevăru¬ 
rilor  creştine  este  purtătoarea  spiritualităţii  şi  a  etosului  ascetic,  care 
trebuie  să  fie  puse  în  evidenţă  şi  afirmate  în  mod  cu  totul  special  în 
epoca  noastră. 

9.  Această  experienţă,  împreună  cu  mărturia  ortodoxă,  este  oferi¬ 
tă  în  smerenie  întregii  lumi,  tuturor  oamenilor  şi  popoarelor,  fără  ex¬ 
cepţie,  respectând  libertatea  şi  specificul  fiecăruia  în  parte,  în  asculta¬ 
re  faţă  de  Cel  care  „a  fost  înjunghiat  şi  a  răscumpărat  lui  Dumnezeu , 
cu  sângele  Său,  oameni  din  toata  seminţia  şi  limba  şi  poporul  şi  nea - 

mul“  (Apoc.  5,  9).  Orizontul  misiunii  ortodoxe,  în  ciuda  greutăţilor 
temporare,  rămâne  universal,  iar  aşteptarea  şi  orientarea  acesteia  es- 
hatologice. 

10.  In  mod  special,  în  legătură  cu  problema  ecologică,  care  este 
pentru  toţi  gravă  şi  ameninţătoare,  repetăm  şi  prin  prezentul  Mesaj 
interesul  viu  şi  intens  al  Bisericii  Ortodoxe  referitor  la  folosirea  co¬ 
rectă  a  mediului  înconjurătorJ  Deja  cu  prilejul  întâlnirii  noastre  pre¬ 
cedente  din  Fanar  am  manifestat  acest  interes.  Reamintim  că  din  ini¬ 
ţiativa  Patriarhiei  Ecumenice  s-au  organizat  congrese  pe  această  temă 
şi  s-a  fixat  ziua  de  1  septembrie  a  fiecărui  an  ca  zi  de  rugăciune  pen¬ 
tru  ocrotirea  mediului  înconjurător.  Declarăm,  încă  o  dată,  că  această 
problemă  este  extrem  de  serioasă  şi  chemăm  pe  toţi  oamenii  la  trez- 
vie  şi  la  luarea  tuturor  măsurilor  necesare  pentru  salvarea  şi  proteja¬ 
rea  creaţiei  lui  Dumnezeu.  Biserica  Ortodoxă  consideră  pe  om  iconom 
şi  nu  proprietar  al  lumii  fizice,  această  înţelegere  fiind  exprimată  în 
mod  cu  totul  deosebit  de  tradiţia  şi  experienţa  sa  ascetică  şi  cultică  — 
mai  ales  de  cea  euharistică.  Astăzi  este  necesar  ca  toţi  să  arătăm  dra¬ 
goste  şi  să  avem  o  atitudine  ascetică  faţă  de  natură. 

11.  Sensul  şi  importanţa  Sfintei  Euharistii  ca  centru  şi  criteriu  al 
întregii  vieţi  a  Bisericii  sunt  evidente.  Toate  Sfintele  Taine  şi  întrea¬ 
ga  viaţă  bisericească  se  desfăşoară  în  jurul  Sfintei  Euharistii  şi  pri¬ 
mesc  substanţă  din  relaţia  lor  cu  aceasta.  Sfânta  Euharistie,  săvârşită 
de  fiecare  dată  sub  conducerea  sau  în  numele  episcopului  canonic  al 
locului,  constituie  axul  central  şi  criteriul  întregii  vieţi  a  Bisericii,  des¬ 
coperind  sensul  profund  şi  ultim  al  existenţei  întregii  creaţii,  care  este 
comuniunea  cu  viaţa  Lui  Dumnezeu  Cel  în  Treime. 

Rezultă  cu  evidenţă,  pe  de  o  parte,  că  Sfânta  Euharistie  trebuie 
să  se  săvârşească  totdeauna  în  numele  episcopului  canonic  şi  cu  per¬ 
misiunea  acestuia  —  pentru  a  fi  validă  şi  mântuitoare  pentru  cei  ce 
participă,  iar  pe  de  altă  parte  că  modul  săvârşirii  acesteia  trebuie  să 
fie  acela  care  se  potriveşte  cu  natura  şi  caracterul  ei  ca  icoană  a  îm¬ 
părăţiei  lui  Dumnezeu  şi  a  sensului  ultim  a  tot  ceea  ce  există. 

Acest  lucru  este  necesar  deoarece,  din  păcate,  se  observă  uneori 
devieri  grave  în  ceea  ce  priveşte  permisiunea  episcopului  canonic  şi 
pomenirea  acestuia  la  Proscomidie,  în  timp  ce  modul  de  săvârşire  a 
Sfintei  Liturghii  şi  a  tuturor  slujbelor  prezintă  uneori  influenţe  străi¬ 
ne  de  tradiţia  ortodoxă. 

12.  Privind  deja  cu  credinţă  şi  nădejde  spre  mileniul  următor, 
chemam  pe  toţi  oamenii  la  rugăciune  şi  priveghere,  având  în  vedere 
marile  probleme,  dar  şi  posibilităţile  deosebite  care  se  întrevăd  la 
orizont.  Salturile  ştiinţei,  aproape  în  toate  domeniile,  dar  mai  ales  în 
biologie,  prevestesc  realizări  de  neimaginat,  dar  şi  pericole.  Biserica 
nu  poate  fi  indiferentă  faţă  de  aceste  previzibile  evoluţii,  întrucât  de 
acestea  depinde  supravieţuirea  persoanei  umane  ca  şi  „chip  al  lui 
Dumnezeu44. 

13.  In  domeniul  schimbărilor  politice,  Biserica  Ortodoxă  doreşte 
să  păstreze  şi  pe  mai  departe  principiul  fundamental  referitor  la  ne- 

amestecul  acesteia  în  politică.  Desigur,  ea  nu  poate  rămâne  indiferen¬ 
tă  atunci  când  deciziile  politice  afectează  însăşi  existenţa  Bisericilor 
Ortodoxe.  De  aceea,  aşteaptă  ca  în  astfel  de  situaţii  să  se  ceară  şi  să 
se  ia  serios  în  seamă  şi  poziţia  sa.  Un  astfel  de  caz  cansiderăm  că  va 
fi  problema  viitorului  Locurilor  Sfinte,  al  locurilor  de  pelerinaj  şi  al 
comunităţii  ortodoxe  care  trăieşte  acolo,  care  privesc  întreaga  Orto¬ 
doxie  şi  mai  ales  Patriarhia  Ierusalimului.  Prin  urmare,  orice  discuţie 
referitoare  la  schimbarea  statutului  (status  quo)  Locurilor  Sfinte,  sta¬ 
tut  asigurat  de-a  lungul  veacurilor  prin  hotărâri  şi  acorduri  interna¬ 
ţionale,  nu  este  posibil  şi  nici  îngăduit  să  se  facă  fără  ştirea  şi  în  ab¬ 
senţa  Patriarhiei  Ortodoxe  a  Ierusalimului,  care  îşi  are  acolo  reşedinţa 
de  secole. 

14.  In  câmpul  mai  larg  al  culturii  se  exprimă  de  către  mulţi  tea¬ 
ma  că  mileniul  viitor  va  conduce  omenirea  în  faţa  unor  conflicte  cul¬ 
turale,  în  care  elementul  religios  va  fi  dominant.  Această  eventuali¬ 
tate  impune  tuturor  conducătorilor  religioşi  înţelepciune,  prudenţă 
şi  curaj,  pentru  ca  orice  element  de  fanatism  şi  de  ură  să  fie  îndepăr¬ 
tat  şi  să  fie  apărată  pacea  lumii,  atât  de  mult  încercată  de  războaie 
şi  conflicte  în  secolul  care  se  încheie. 

15.  într-o  lume  confruntată  cu  tot  felul  de  secte  şi  interpretări  în¬ 
fricoşătoare  ale  cărţii  Apocalipsei,  noi  toţi,  dar  mai  ales  generaţia  tâ¬ 
nără,  suntem  chemaţi  să  învăţăm  şi  să  mărturisim  prin  cuvânt  şi  fap¬ 
tă  că  numai  iubirea  lui  Dumnezeu,  a  semenilor  şi  a  întregii  creaţii  dă 
sens  şi  mântuire  vieţii  noastre,  chiar  şi  în  cele  mai  grele  episoade  ale 
istoriei. 

In  ciuda  prezentării  dramatice  a  evenimentelor,  cartea  Apocalip¬ 
sei  conţine  în  profunzimea  sa  însăşi  Evanghelia  lui  Hristos,  adică  ne 
descoperă  că  păcatul  omenesc  şi  puterile  demonice  distrugătoare  au 
fost  şi  vor  fi  biruite  de  Iisus  Hristos,  Domnul  istoriei,  care  este  „ Alfa 
şi  Omega ,  Cel  ce  era  şi  Cel  ce  vine ,  AtotţiitoruF  (Apoc.  1,  8). 

* 

*  * 

Adresându-vă  acestea  din  sfânta  insulă  a  Patmosului,  vă  îmbrăţi¬ 
şăm  cu  îmbrăţişare  sfântă  şi  vă  transmitem  vouă  şi  lumii  întregi  cu¬ 
vântul  autorului  sfânt  al  Apocalipsei,  cuvânt  de  credinţă,  nădejde  şi 
dragoste.  „Iată,  cortul  lui  Dumnezeu  este  cu  oamenii  şi  El  va  sălăşlui 
cu  ei  şi  ei  vor  fi  poporul  Lui  şi  Însuşi  Dumnezeu  va  fi  cu  ei.  Şi  va 
şterge  orice  lacrimă  din  ochii  lor  şi  moartea  nu  va  mai  fi,  nici  plân¬ 
gere,  nici  strigăt,  nici  durere  nu  vor  mai  fi,  căci  cele  dintâi  au  trecut “ 
(Apoc.  21,  3 — 4). 

Harul  Domnului  nostru  Iisus  Hristos  şi  dragostea  lui  Dumnezeu 
Tatăl  şi  împărtăşirea  Sfântului  Duh  să  fie  cu  noi  cu  toţi.  Amin. 

In  Sfânta  Insulă  Patmos,  26  Septembrie  1995,  pomenirea  adormi¬ 
rii  Sfântului  slăvitului  Apostol  şi  Evanghelist  Ioan  Teologul. 

Patriarhul  ecumenic  BARTOLOMEU,  reprezentând  şi  pe  Patriar¬ 
hul  Sfintei  cetăţi  a  Ierusalimului  şi  a  toată  Palestina,  DIODOR  III? 

Papă  şi  Patriarh  al  Alexandriei  şi  a  toată  Africa,  PARTHENIOS  I. 

Patriarhul  Antiohiei  şi  a  tot  Orientul,  IGNATIOS  III,  reprezentat 
de  mitropolitul  IOANNIS  de  Pergam? 

Patriarhul  Belgradului  şi  a  toată  Serbia,  PAVLE; 

Patriarhul  Bucureştilor  şi  a  toată  România,  TEOCTIST; 

Patriarhul  Sofiei  şi  a  toată  Bulgaria,  MAXIM,  reprezentat  de  Mi¬ 
tropolitul  GHELASIE; 

Arhiepiscopul  de  Metschete  şi  Tbilisi  şi  Catolicos  Patriarh  a  toa¬ 
tă  Georgia,  ELIAS; 

Arhiepiscopul  de  Noua  Justiniana  şi  al  tot  Ciprului,  HRISOS- 
TOMO; 

Arhiepiscopul  Atenei  şi  a  toată  Grecia,  SERAFIM; 

Arhiepiscopul  Tiranei  şi  a  toată  Albania,  ANASTASIOS; 

Arhiepiscopul  de  Praga  şi  Mitropolit  al  Cehiei  şi  Slovaciei,  DO- 
ROTEI; 

Arhiepiscopul  de  Karelia  şi  a  toată  Finlanda,  JOHN. 

(Episkepsis,  nr.  522/1995,  p.  3 — 5;  Service 
Orthodoxe  de  Presse,  nr.  202/1995,  p.3-8) 

PREDICA  LA  DUMINICA  a  20-a  după  rusalii 
(ÎNVIEREA  FIULUI  VĂDUVEI  DIN  NAIN) 

Iubiţi  credincioşi, 

In  pericopa  Evangheliei  de  astăzi  ni  se  relatează  minunea  readu¬ 
cerii  la  viaţă  a  fiului  văduvei  din  Nain  —  aşezare  situată  în  apropie¬ 
rea  muntelui  Taborului.  —  Evanghelistul  Luca  ne  zugrăveşte  un  ta¬ 
blou  extrem  de  dureros,  cel  mai  tragic  din  viaţa  unei  familii,  moartea 
unicului  fiu  al  unei  femei  văduve  —  care-şi  pierde  astfel  singura  mân¬ 
gâiere,  sprijinul  şi  nădejdea  bătrâneţelor  ei.  —  In  vremea  aceea,  pe 
când  intra  Iisus  în  cetatea  Nain,  însoţit  fiind  de  apostolii  Săi  a  întâl¬ 
nit  un  convoi  de  înmormântare,  care  ducea  la  groapă  pe  unicul  copil 
al  unei  văduve  sfâşiate  de  durere. 

In  faţa  acestui  convoi  trist  apare  Domnul  nostru  Iisus  Hristos.  S-a 
întâlnit  atunci  pe  acel  drum  moartea  cu  viaţa,  moartea,  biruitoare 
până  aci,  cu  Biruitorul  ei.  —  Au  stat  faţă  în  faţă  durerea  nesfârşită  a 
unei  mame  cu  Cel  ce  a  venit  în  lume  să  alunge  toată  durerea  şi  lacri¬ 
mile  de  pe  faţa  oamenilor. 

Profund  mişcat  de  atâta  suferinţă  şi  durere  a  rugat  să  se  opreas¬ 
că  convoiul  şi  îndreptându-se  spre  îndurerata  mamă  i-a  zis:  „Nu  mai 
plânge".  Apoi  s-a  apropiat,  a  pus  mâna  pe  cel  mort  şi  i-a  zis:  „Tine¬ 
re,  ţie  îţi  zic  scoală-te“,  şi  luându-1  duios  de  mână  l-a  dat  maicii  sale, 
spre  uimirea  tuturor  celor  prezenţi,  care,  cuprinşi  de  teamă  au  început 
să  dea  slavă  lui  Dumnezeu.  —  Chiar  dacă  noi  n-am  fost  prezenţi  avem 
multe  de  învăţat  de  la  această  minune,  deoarece  numai  la  auzirea  ei 
simţim  parcă  un  anumit  fior  ce  ne  pătrunde  şi  se  revarsă  în  inima 
noastră  ca  o  forţă  nouă,  ca  o  nădejde  tare  căci  Domnul  este  cu  noi  în 
toate  clipele  vieţii  noastre. 

Iubiţi  credincioşi,  fiecare  din  noi  am  avut  sau  avem  dureri,  su¬ 
părări  sau  necazuri,  fie  ele  trupeşti,  fie  sufleteşti.  —  Ele  apar  şi  ne 
însoţesc  paşii,  pretutindeni,  pe  toate  cărările  vieţii  noastre  şi  oricât 
ne-am  strădui  nu  le  putem  înlătura  pe  toate  şi  în  mod  definitiv. 

Uneori  sunt  dureri  care  vin  de  la  oameni  şi  sunt  izvorâte  din  rău¬ 
tatea  lor,-  alteori,  noi  înşine  suntem  cauza  lor,  aşa  încât  nu  e  de  mi¬ 
rare  să  auzim  din  când  în  când  cuvintele  vreunui  disperat:  „Cât  de 
nenorocit  şi  nefericit  sunt  în  această  viaţă".  Dar,  cu  mult  mai  mare 
este  durerea  pentru  acela  care  trăieşte  în  singurătate,  care  în  afară  de 
Dumnezeu  nu  are  pe  nimeni  să-l  înţeleagă,  să-l  ajute  şi  să-l  mângâie. 

Dacă  am  sta  să  privim  viaţa  numai  sub  acest  aspect  apăsător  al 
durerilor,  am  putea  spune  că  omul  este  una  din  fiinţele  cele  mai  chi- 

nuite  din  lume,  am  putea  să  ne  îndoim  chiar  de  chemarea  şi  destinul 
lui  major  pe  acest  pământ.  —  Să  nu  uităm  însă  că  durerile  şi  neca¬ 
zurile  pot  fi  depăşite  şi  pot  fi  înlăturate,  chiar  dacă  nu  de  tot,  atunci 
când  simţi  că  se  află  cineva  lângă  tine,  simţi  parcă  o  uşurare  dar  şi 
o  anumită  siguranţă  şi  nădejde  de  mai  bine.  Sunt  însă  în  viată  unele 
momente  grele  şi  clipe  de  amară  durere  în  care  oamenii  nu  ne  pot 
ajuta. 

Fără  nici  o  îndoială,  cea  mai  mare  şi  mai  cumplită  durere  este 
aceea  pe  care  o  aduce  moartea.  In  această  împrejurare  cuvintele  şi 
ajutorul  oamenilor  sunt  neputincioase,  sunt  foarte  palide.  Dar  în  aces¬ 
te  momente  disperate  există  totuşi  cineva  care  ne  poate  ajuta  —  este 
Domnul  nostru  Iisus  Hristos.  El  se  apropie  de  noi  în  aceste  apăsătoa¬ 
re  clipe  de  durere,  aşa  cum  s-a  apropiat  şi  de  cei  care  duceau  la  groa¬ 
pă  pe  tânărul  din  Nain.  El  este  Fiul  lui  Dumnezeu,  care  din  iubire  fa¬ 
ţă  de  om  S-a  făcut  şi  El  om,  ca  să  ridice  toată  povara  care  apasă  via¬ 
ţa  noastră  de  zi  cu  zi.  El  n-a  venit  numai  ca  să  mângâie  pe  mama 
celui  ce  se  îndrepta  spre  mormânt,  ci  a  venit  ca  să  ne  scoată  şi  pe  noi 
din  mormântul  atâtor  păcate  şi  dureri  în  care  am  căzut  şi  cădem  atât 
de  des  şi  zilnic.  El  se  apropie  de  noi,  călătoreşte  cu  noi,  chiar  când 
nu  ne  dăm  seama  şi  ne  ajută  să  ieşim  biruitori  asupra  păcatului  şi 
asupra  tuturor  încercărilor  de  viaţă. 

Iisus  Hristos  este  fratele  nostru  mai  mare,  care  ne  întinde  de 
multe  ori,  în  chip  nevăzut  dar  real,  mâna  Sa  cea  dumnezeiască.  în  a- 
semenea  clipe  de  grea  cumpănă,  El  ne  şopteşte  şi  ne  îmbărbătează: 
„Nu  plângeţi,  nu  vă  temeţi  şi  nu  descurajaţi,  credeţi  cu  tărie  că  Eu 
cu  voi  sunt  în  toate  zilele,  până  la  sfârşitul  veacurilor.  De  altfel,  prin 
întreaga  Sa  lucrare  pe  pământ,  Mântuitorul  ne-a  adus,  prin  iubire,  ra¬ 
za  mângâierii,  bucuriei  şi  îmbărbătării.  Punctul  culminant  este  învie¬ 
rea  —  prin  care  El  a  biruit  moartea.  Desigur  moartea  trupească  îşi  ur¬ 
mează  cursul  ei  firesc,  dar  ea  nu  poate  lua  din  făptura  noastră  decât 
ceea  ce  este  vremelnic.  De  aceea,  înainte  de  a  da  pământului  ceea  ce 
este  al  său,  noi  dăm  lui  Dumnezeu  sufletul  nemuritor  şi  veşnic. 

Noi  ştim  că  dintru  început  am  fost  creaţi  după  chipul  şi  asemă¬ 
narea  lui  Dumnezeu,  înzestraţi  cu  suflet  nemuritor,  dar  păcătuind,  am 
devenit  muritori  cu  trupul,  care  se  va  întoarce  în  pământul  din  care 
a  fost  alcătuit.  Şi  astfel,  moartea  nu  ia  decât  ceea  ce  este  al  său  din 
făptura  noastră  omenească.  Sufletul  nostru  rămâne  nemuritor  şi  dacă 
el  este  mai  aproape  de  Dumnezeu  prin  trăire,  împlinind  voia  lui  Dum¬ 
nezeu,  moartea  devine  un  fenomen  cu  puteri  limitate  şi  prilej  de  în¬ 
toarcere  acasă,  la  Tatăl  nostru  cel  ceresc.  Din  cauza  prea  multor  griji 
şi  păcate,  căutând  fericirea  pe  căi  greşite,  ajungem  de  multe  ori  in 
situaţia  de  a  uita  cu  desăvârşire  de  nemurirea  sufletului  nostru.  Dar, 
spre  fericirea  noastră,  la  plinirea  vremii  a  venit  în  lume  Fiul  lui  Dum¬ 
nezeu.  El  a  trezit  în  noi  simţul  nemuririi  şi  ne-a  arătat  calea  care  duce 
la  viaţa  veşnică.  De  la  El  avem  divina  asigurare:  „Cel  ce  crede  în 
Mine,  de  va  şi  muri,  viu  va  fi  în  veci." 

Odată  cu  venirea  Sa  în  lume,  Mântuitorul  s-a  arătat  Stăpân  al 
vieţii  dar  şi  biruitor  al  morţii.  A  înviat  pe  fiica  lui  Iair,  pe  tânărul  din 

Nain,  pe  Lazăr  cel  mort  de  patru  zile  şi  a  înviat  El  însuşi  din  mor¬ 
mânt. 

De  la  învierea  Domnului  am  învăţat  cu  toţii  şi  ne-am  luminat  con¬ 
ştiinţa  nemuririi.  De  atunci  încoace  suntem  deplin  încredinţaţi  că,  noi 
oamenii  am  fost  făcuţi  spre  viaţă  şi  nu  spre  moarte.  De  la  înviere,  noi 
nu  mai  plângem  pe  cei  adormiţi  ca  şi  cei  ce  n-au  nădejde.  Am  fost  şi 
rămânem  încredinţaţi,  că,  mormântul  este  numai  un  locaş  vremelnic 
al  trupului.  Iisus  Hristos  ne-a  adus  marele  dar  şi  binecuvântarea  de  a 
fi  biruitori  asupra  păcatului,  şi  astfel  moartea  cea  veşnică  nu  mai  are 
putere  asupra  noastră.  El,  prin  întruparea  şi  învierea  Sa,  a  liniştit  şi 
întărit  întreaga  omenire,  deoarece  a  dezlegat  definitiv  taina  morţii  şi 
a  înlăturat  definitiv  teama  şi  deznădejdea  noastră  în  faţa  ei. 

Afirmăm  cu  tărie  că  nimeni  până  la  Hristos  şi  nici  după  aceea  n-a 
putut  arunca  o  lumină  mai  puternică  peste  întunericul  morţii.  Orice 
creştin  adevărat  este  omul  vieţii.  El,  în  mod  conştient,  iubeşte  şi  pre¬ 
ţuieşte  pe  oricine  aduce  în  lume  un  bine,  un  spor  vieţii  şi  nu  e  de 
partea  celor  ce  aduc,  pe  orice  căi,  moartea  şi  distrugerea.  Noi  credem 
cu  tărie  în  purtarea  de  grijă  a  lui  Dumnezeu  şi  credem  neclintiţi  în 
nemurire. 

Din  această  neclintită  credinţă  a  nemuririi  ne  tragem  noi  seva  op¬ 
timismului  şi  încrederea  în  viaţă.  Dincolo  de  culmea  durerilor  şi  în¬ 
cercărilor  se  iveşte  zarea  luminii,  iar  dincolo  de  crucea  suferinţelor 
se  află  lumina  învierii.  Niciodată  nu  suntem  singuri,  întrucât  Domnul 
ne  iese  întru  întâmpinare,  călătoreşte  cu  noi  şi  ne  ajută  să  ieşim  bi¬ 
ruitori  asupra  durerii.  -1 

Iubiţi  credincioşi,  există  multe  puteri  şi  mijloace  prin  care  omul 
a  ajuns  să  domolească,  să  aline  şi  chiar  să  stingă  focul  suferinţelor. 
Noi  înşine  ne  putem  ajuta  ori  bucura  de  ajutorul  semenilor  în  clipe¬ 
le  grele  ale  vieţii.  Dar,  să  nu  uităm  că  Cel  ce  ne  ajută  şi  este  mereu 
cu  noi  este  însuşi  Domnul  nostru  Iisus  Hristos. 

Dumnezeu  este  pretutindeni,  dar  nicăieri  ca  în  Sf.  Biserică  nu  sim¬ 
ţim  mai  aproape  de  noi  pe  Dumnezeu.  De  multe  ori  venim  aici  împo¬ 
văraţi  de  griji  şi  necazuri,  copleşiţi  de  ispite  şi  păcate,  cu  inimile  ră¬ 
văşite  de  durere  aşteptând  să  primim  mângâierea  de  care  avem  ne¬ 
voie. 

Aici,  în  Casa  Domnului  îl  simţim  mai  aproape  pe  Hristos,  care, 
asemeni  unui  părinte  bun,  ne  iese  în  întâmpinare  şi  ne  spune  tainic: 
„Fiule  ţie-ţi  zic  scoală-te  din  mormântul  păcatelor  tale  şi  mergi  pe 
calea  luminoasă  a  vieţii  celei  adevărate. 

Doamne,  Iisuse  Hristoase,  Cel  ce  odinioară  ai  mângâiat  şi  ai  um¬ 
plut  de  bucurie  inima  îndurerată  a  văduvei  din  Nain,  înviind  pe  fiul 
ei,  Te  rugăm  apropie-Te  şi  de  noi  în  acest  ceas  de  caldă  rugăciune, 
îndreptează  viaţa  noastră  pe  calea  cea  bună  şi  învredniceşte-ne  să  fim 
şi  noi  fericiţi  părtaşi  la  viaţa  cea  adevărată,  viaţa  cea  veşnică41. 

Amin!  <  Preot  M  Rasa 

PREDICA  LA  DUMINICA  A  26-A  DUPĂ  RUSALII 

P.  C.  Părinţi,  iubiţi  credincioşi, 

De-a  lungul  anilor  de  propovăduire,  Mântuitorul,  în  dorinţa  de  a 
fi  cât  mai  bine  înţeles,  a  vorbit  ucenicilor  şi  prin  ei  lumii  întregi,  prin 
învăţături  directe  dar  şi  indirecte  folosind  parabolele,  ca  mijloc  mai 
accesibil  şi  mai  uşor  de  înţeles  decât  cuvintele  alese  sau  alte  demon¬ 
straţii  filozofice  mai  greu  de  pătruns. 

Una  din  aceste  minunate  parabole  rostite  cândva  de  El  este  şi 
„Parabola  bogatului  căruia  i-a  rodit  ţarina",  parabolă  pe  cât  de  sim¬ 
plă  pe  atât  de  frumoasă  şi  plină  de  adevăr.  Prin  această  pildă  plină 
de  tâlc,  Mântuitorul  a  sancţionat  păcatul  lăcomiei  şi  al  egoismului  şi 
a  condamnat  cu  asprime  pe  cei  ce  adună  peste  trebuinţele  lor,  numai 
de  dragul  de  a  aduna  şi  a  avea  cât  mai  mult.  Unii  ca  aceştia  uită  de 
Dumnezeu  dar  mai  ales  de  semenii  lor.  Uită  că  şi  ei  sunt  muritori  şi 
că  acumulează  mereu,  fără  a  gândi  că  într-o  bună  zi  le  va  abandona 
pe  toate. 

De  aceea,  Dumnezeu  când  i-a  atras  atenţia  bogatului  din  Evan¬ 
ghelie  „Nebune,  în  noaptea  aceasta  ţi  se  va  lua  sufletul,  aşadar  cele 
pe  care  le-ai  pregătit  cui  vor  rămâne?"  —  i-a  dezvăluit  şi  zădărnicia 
agoniselii  exagerate  de  bunuri  trecătoare,  în  loc  să  se  îmbogăţească 
pentru  eternitate. 

Dacă  vom  transpune  întâmplarea  în  planul  actual,  bogatul  din 
parabola  evangheliei  de  astăzi,  nu  este  un  caz  singular  —  izolat,  ci 
este  doar  unul  din  nesfârşitul  număr  de  oameni,  care,  din  pură  lăco¬ 
mie,  întorc  spatele  lui  Dumnezeu  şi  totodată  semenilor  lor  —  pentru 
a-şi  satisface  o  patimă  meschină  şi  egoistă,  care  îi  degradează  din 
punct  de  vedere  moral. 

Sub  raport  moral,  deci,  lăcomia  este  un  păcat  capital  îndreptat 
împotriva  lui  Dumnezeu  şi  a  ordinii  fireşti,  care  se  manifestă  prin 
concretizarea  dorinţei  excesive  de  a  poseda  şi  acumula  peste  trebu¬ 
inţele  vieţii  în  modul  cel  mai  egoist  posibil.  Omul  lacom  este  acela, 
care  în  avere  îşi  fixează  rostul  şi  idealul  principal  de  viaţă,  se  înde¬ 
părtează  de  Dumnezeu  şi  pe  nesimţite  se  lasă  înrobit  de  această  pa¬ 
timă  urâtă. 

Cu  cât  trec  anii  şi  cu  cât  se  apropie  moartea,  această  josnică  pa¬ 
timă  se  înfige  mai  adânc  în  sufletul  omului.  S-au  văzut  lacomi  gârbo¬ 
viţi  de  ani  şi  amare  suferinţe  care  nici  pe  patul  morţii  nu  s-au  putut 
dezlipi  de  această  patimă,  chiar  dacă  au  rămas  privind  deznădăjduiţi 
şi  neputincioşi  la  comorile  ce  le  lăsau  în  urma  lor. 

Marele  scriitor  francez  Balzac,  în  romanul  său  Eugenie  Grandet 
povesteşte  despre  moş  Grandet,  care  pe  patul  morţii  fiind,  privind  la 
aurul  dinaintea  ochilor  săi  a  exclamat:  —  „Asta  mă  încălzeşte!".  în  a- 
cele  momente  de  agonie,  buna  sa  fiică,  cu  lacrimi  în  ochi  a  îngenun- 
chiat  şi  l-a  rugat:  „Tată,  te  rog  să  mă  binecuvintezi,  cum  m-ai  binecu¬ 
vântat  de  atâtea  ori!  In  loc  de  binecuvântare  tatăl  i-a  zis:  „Să  ai  grijă 
de  tot  ce  ţi-am  lăsat,  să  nu  înstrăinezi  şi  să  nu  dai  nimănui  nimic  pen- 

tru  că  ai  să-mi  dai  socoteală  dincolo  —  unde  o  să  ne  întâlnim14. 

Un  mare  gânditor  creştin,  vorbind  despre  lăcomie,  spunea  că  este 
asemenea  cu  iedera  care  se  urcă  pe  copaci,  se  înfăşoară  puternic  în 
jurul  lor  şi  nu-i  părăseşte  nici  dacă  aceştia  se  usucă.  Tot  aşa  de  greu 
scapă  omul  stăpânit  de  lăcomie,  fie  tânăr  fie  bătrân,  decât  în  cazul 
fericit,  când  survine  un  gând  curat  şi  o  decizie  fermă  prin  care  se  taie 
răul  de  la  rădăcină. 

Orice  om  lacom,  oricare  ar  fi  condiţia  lui  socială  şi  oriunde  s-ar 
găsi  îşi  are  o  psihologie  foarte  ciudată,  un  fel  deformat  de  a  vedea  lu¬ 
crurile  şi  viaţa  în  sine.  Portretul  lui  e  antipatic  din  cauza  atrofierii 
simţului  său  moral.  Datorită  patimii  devine  ursuz,  nesociabil  şi  nesu¬ 
ferit  chiar  în  cadrul  familiei  sale,  nu  leagă  prietenii,  e  arţăgos  cu  ve¬ 
cinii  şi  răutăcios  cu  toţi  cei  din  jurul  său. 

Omul  lacom  se  auto-amăgeşte  cu  o  fericire  iluzorie,  nu  mai  are 
echilibru,  nu  mai  e  stăpân  pe  sine,  un  vierme  lăuntric  parcă-i  roade 
sufletul,  iar  egoismul  îl  despoaie  de  atributele  demnităţii  de  om, 
pierde  veşnicia,  dar  pierde  şi  fericirea  vieţii  pământeşti  şi  chiar  via¬ 
ţa  —  asemenea  bogatului  din  Sf.  Evanghelie  de  astăzi. 

Ilustrul  fabulist  La  Fontaine,  în  una  din  fabulele  sale  intitulată 
„Găina  şi  ouăle  de  aur“,  vorbeşte  despre  un  om  lacom,  care  avea  o 
găină  ce-i  făcea  ouă  de  aur.  Deşi  era  foarte  încântat,  nu  era  mulţumit 
deplin.  Sperând  să  găsească  o  comoară  şi  mai  mare,  omul  şi-a  spin¬ 
tecat  pasărea,  dar  n-a  găsit  nimic.  Morala:  „Lăcomia  te  face  să  pierzi 
şi  puţinul  dar  şi  multul  ce-1  aveai". 

Cronicarul  Miron  Costin,  referindu-se  la  lăcomie,  a  făcut  urmă¬ 
toarea  remarcă:  „Poftele  omului  n-au  hotar.  Având  mult,  cum  n-ar 
avea  nimic  îi  pare?  pe  cât  îi  dă  Dumnezeu  nu  se  satură,  având  bunul 
său  şi  al  altuia  a-1  cuprinde  cearcă,  şi  aşa  lăcomind  la  al  altuia  — 
pierde  şi  pe  al  său44. 

Minunatele  perle  ale  literaturii  noastre  populare  —  proverbele  ro¬ 
mâneşti  —  înfierează  lăcomia  şi  satirizează  pe  cei  lacomi.  Astfel  se 
spune:  „Lăcomia  strică  omenia",  „Lacomul  nu  zice  ajunge  /  Oltu-n- 
gură  de  i-ar  curge44,  „Găina  vecinului  totdeauna-i  curcă,  sau  face 
ouăle  mai  mari",  etc. 

Omul  lacom  din  cauza  sărăciei  sufleteşti  este  cel  mai  nefericit 
dintre  toţi  oamenii.  L-am  putea  asemui  cu  cei  doi  închipuiţi  —  Setilă 
şi  Flămânzilă  din  Harap  Alb  a  lui  I.  Creangă.  Aşa  e  şi  lacomul,  veşnic 
nemulţumit,  nu  se  satură  şi  nu  se  potoleşte  niciodată,  se  chinuieşte 
mereu  cu  frica  de  a  nu  fi  prădat  sau  păgubit.  Aceasta  este  soarta  tris¬ 
tă  a  tuturor  celor  cuprinşi  de  patima  lăcomiei,  cărora  în  loc  de  feri¬ 
cire  le  aduce  numai  şi  numai  suferinţă. 

Sf.  Scriptură  —  califică  lăcomia  drept  idolatrie,  mama  şi  rădăcina 
tuturor  răutăţilor  din  lume;  „căci  aceasta  s-o  ştiţi  bine  că  nici  desfrâ¬ 
nat  sau  necurat  sau  lacom  —  care  este  închinător  la  idoli  nu  are  moş¬ 
tenire  în  împărăţia  lui  Dumnezeu'4. 

Intr-adevăr,  lăcomia  este  izvorul  răutăţilor,  fiindcă  din  cauza  ei 
piere  dragostea  dintre  oameni,  pământul  e  plin  de  hoţi  şi  ucigaşi,  în¬ 
treaga  societate  e  presărată  de  calomniatori  şi  trădători;  familiile  se 

dezbină,  popoarele  îşi  ascut  săbiile  şi  se  sfâşie  între  ele  ca  fiarele 
sălbatice. 

Pe  drept  cuvânt  spunea  odinioară  înţeleptul  Solomon:  „Omul  la¬ 
com  atâtă  cearta,  iar  cel  ce  nădăjduieşte  în  Domnul  va  fi  îndestulat. 

Aspectul  care  întunecă  şi  mai  mult  portretul  sufletesc  al  lacomu¬ 
lui  este  egoismul  meschin  ce-1  stăpâneşte  şi  prin  care  devine  mai  crud 
decât  un  ucigaş.  Ucigaşul  loveşte,  dar  în  multe  împrejurări  se  căieşte, 
pe  când  egoistul  nutreşte  o  ură  lentă  şi  calculată  faţă  de  semenii  săi, 
şi  are  în  sine,  după  aprecierea  lui  G.  Papini,  un  singur  cult  —  cultul 
egolatriei. 

In  final,  ce  avem  noi  de  făcut  şi  ce  atitudine  fermă  trebuie  să 
avem  faţă  de  păcatul  lăcomiei  —  care  ameninţă  calea  adevăratei  fe¬ 
riciri  şi  implicit  a  mântuirii  noastre?  Mai  întâi,  trebuie  să  fim  chib¬ 
zuiţi  şi  cumpătaţi  în  toate,  să  ne  împărtăşim  din  darurile  cu  care  ne-a 
binecuvântat  Dumnezeu,  ştiind  că  El  nu  s-a  împotrivit  niciodată  ago¬ 
niselii  celor  de  trebuinţă  vieţii  noastre,  cu  o  singură  condiţie:  „să 
nu  fie  transformată  în  scop  egoist,  în  idol  căruia  să  ne  închinăm,  cum 
a  procedat  bogatul  din  parabolă,  ci  să  fie  un  mijloc  onest  pentru  sa¬ 
tisfacerea  cerinţelor  fireşti  ale  noastre  şi  ale  semenilor  noştri". 

Mântuitorul  n-a  fost  şi  nu  va  fi  niciodată  împotriva  bucuriilor 
curate,  adică  a  bucuriilor  ce  zidesc  şi  sfinţesc  pe  om,  îl  înalţă  şi-l  a- 
propie  de  Dumnezeu. 

Bogatul  din  Evanghelie  a  fost  numit  nebun,  nu  fiindcă  avea  ave¬ 
re,  ci  fiindcă  idolatriza  averea  şi  o  întrebuinţa  în  mod  egoist.  Păcatul 
lăcomiei  l-a  orbit  cu  desăvârşire,  de  aceea  în  faţa  morţii  era  mai  să¬ 
rac  ca  toti  săracii  din  lume,  nenorocit  şi  demn  de  compătimire  şi  de 
milă. 

Pe  drept  cuvânt  zice  Mântuitorul  în  încheierea  parabolei;  „Aşa 
este  cel  ce-şi  strânge  comori  pe  pământ,  iar  in  Dumnezeu  nu  se  îmbo¬ 
găţeşte.". 

Să  ne  ferim  deci,  pe  cât  ne  stă  în  putinţă  de  acest  mare  păcat  al 
lăcomiei  şi  al  egoismului  meschin  şi  să  ne  îmbogăţim  sufletele  cu  co¬ 
moara  cea  aleasă  a  virtuţilor  iubirii  de  Dumnezeu  şi  de  oameni,  ştiind 
bine  că:  „Acolo  unde  este  comoara  noastră,  acolo  va  fi  şi  inima  noas¬ 
tră".  AMIN! 

Preot  M.  Rasu 

Iubiţi  credincioşi, 


„Iar  lisus  şi-a  pus  mâinile  asupra 
(femeii)  şi  ea  îndată  s-a  îndreptat 
şi  slăvea  pe  Dumnezeu". 

(Luca  13,  13). 


Ne  găsim  la  jumătatea  urcuşului  duhovnicesc  spre  peştera  din 
Bethleemul  Iudeii,  ca  să  întâmpinăm  şi  noi,  ca  odinioară  păstorii  şi 
magii,  pe  Cel  ce  s-a  născut  din  Fecioara  Maria  pentru  noi  şi  pentru 
mântuirea  noastră.  Pericopele  evanghelice  rânduite  de  Biserică  spre  a 
fi  citite  în  duminicile  celor  şase  săptămâni  de  post  au  rostul  de  a  ne 
pregăti  duhovniceşte  pentru  întâmpinarea  slăvitului  praznic  al  Crăciu¬ 
nului,  fie  prin  anumite  pilde  sau  parabole  rostite  de  Mântuitorul,  fie 
prin  unele  discuţii  pe  care  le-a  purtat  în  cursul  celor  trei  ani  de  acti¬ 
vitate  publică,  prin  care  voia  să  pună  în  lumină  superioritatea  învă¬ 
ţăturii  sale. 

Iată  că  Evanghelia  de  azi  ne  prezintă  una  din  vindecările  minu¬ 
nate  pe  care  le-a  săvârşit,  dar  şi  o  discuţie  destul  de  aprinsă  pe  care 
a  purtat-o  cu  mai  marele  sinagogii  în  care  s-a  petrecut  minunea.  Nu 
se  precizează  în  ce  localitate  se  găsea  sinagoga  în  care  învăţa  lisus 
într-o  zi  de  sâmbătă.  La  un  moment  dat  a  zărit  acolo  „o  femeie  care 
de  18  ani  avea  un  duh  de  neputinţă  şi  care  era  gârbovă,  încât  nu 
putea  să  se  ridice  în  sus  nicidecum"  (Luca  13,  10 — 11).  Nu  se  dă  nici 
un  amănunt  cu  privire  la  vârsta,  starea  socială  sau  localitatea  din  care 
provenea  femeia  respectivă.  Fără  ca  ea  să-L  roage  să  o  vindece  — 
poate  că  nici  nu  ştia  cine  este  —  lisus  o  cheamă  lângă  El,  îşi  pune 
mâinile  peste  ea,  adresându-i  cuvintele:  „Femeie,  eşti  dezlegată  de 
neputinţa  ta;  şi  îndată  „s-a  îndreptat  şi  slăvea  pe  Dumnezeu1. 

Această  vindecare  printr-un  singur  cuvânt  —  după  cum  proceda¬ 
se  şi  în  alte  împrejurări  —  dar  şi  prin  punerea  sfintelor  Sale  mâini  a 
provocat  reacţia  mai  marelui  sinagogii,  care  a  protestat  în  faţa  lui  li¬ 
sus  şi  a  mulţimii  ce  era  de  faţă,  declarând  că  numai  în  cele  şase  zile 
lucrătoare  ale  săptămânii  se  pot  face  vindecări  şi  nicidecum  într-o  zi 
de  sâmbătă,  rânduită  prin  porunca  a  patra  din  Decalog  ca  zi  de  odih¬ 
nă.  Dar  Mântuitorul  i-a  replicat  îndată,  arătându-i  că  oricare  din  cei 
de  faţă  era  obligat,  prin  forţa  lucrurilor,  ca  şi  în  ziua  de  odihnă,  în 
ziua  sâmbetei,  să  se  îngrijească  de  hrană  şi  mai  cu  seamă  de  apa  ne¬ 
cesară  animalelor  pe  care  le  avea. 

Şi  atunci,  dacă  te  îngrijeşti  de  acestea,  fără  ca  să  încâlci  preve¬ 
derile  Legii  vechi,  nu  era  firesc  ca  El,  Hristos  Domnul,  Cel  ce  a  venit 
în  lume  „ca  lumea  viaţă  să  aibă",  să  vindece  pe  acea  femeie  în  zi  de 
sâmbătă?  Replica  Mântuitorului  a  avut  darul  de  a  potoli  „zelul14,  sau 
mai  corect  spus,  habotnicia  mai  marelui  sinagogii  şi  a  celor  ce-i  îm- 
părtăşau  părerea,  care  au  plecat  ruşinaţi,  pe  când  mulţimea  celor 
de  faţă  „se  bucura  de  faptele  strălucite  săvârşite  de  El“.  (Luca,  13,  17). 

Iubiţi  credincioşi, 

Această  vindecare,  am  putea  spune  obişnuită  pentru  cineva  care 
parcurge  paginile  Sfintelor  Evanghelii,  dar  şi  discuţia  cu  mai  marele 
sinagogii,  mai  puţin  obişnuită,  ne  dă  prilejul  să  medităm  măcar  asu¬ 
pra  a  două  învăţături  care  se  desprind  din  pericopa  evanghelică  de 
azi.  în  primul  rând  trebuie  să  reflectăm  asupra  poruncii  a  patra  din 
Decalog,  prin  care  se  cere  respectarea  — pentru  iudei  —  a  zilei  de  sâm¬ 
bătă,  ca  zi  de  odihnă.  Biserica  creştină  a  rânduit,  însă,  ca  zi  de  odih¬ 
nă  şi  de  rugăciune,  prima  zi  din  săptămână,  după  socoteala  iudeilor, 
deci  duminica ,  pentru  că  într-o  asemenea  zi  a  înviat  Hristos  din  mor¬ 
mânt,  proclamându-se  astfel  biruinţa  vieţii  asupra  morţii  şi  în  aceeaşi 
zi  s-a  arătat  apostolilor,  iar  în  duminica  următoare  şi  lui  Toma.  Şi  tot 
într-o  zi  întâia  a  săptămânii  s-a  revărsat  Duhul  Sfânt  peste  Sfinţii  A- 
postoli  la  praznicul  Cincizecimii,  când  s-au  botezat  primii  creştini,  în- 
temeindu-se  astfel,  in  chip  văzut,  Biserica  creştină.  Acestea  au  fost 
motivele  care  au  făcut  pe  primii  creştini  să  se  adune  pentru  rugăciu¬ 
ne  şi  „frângerea  pâinii",  tot  în  ziua  întâi  a  săptămânii.  Iar  când  creş¬ 
tinismul  a  ieşit  biruitor  în  lupta  sa  cu  împăraţii  romani  persecutori, 
împăratul  Constantin  cel  Mare  a  decretat  ziua  de  duminică  drept  zi  de 
odihnă,  dar  şi  de  rugăciune,  ea  fiind  respectată  ca  atare  până  azi. 

Ne  punem  întrebarea:  oare  noi  creştinii  de  azi  cum  trebuie  să 
prăznuim  această  zi?  Oare  trebuie  să  ajungem  şi  noi  la  bigotismul  de 
care  dădeau  dovadă  iudeii?  Viata  de  toate  zilele  ne  arată  că  acest  lu¬ 
cru  este  cu  neputinţă  de  realizat,  mai  cu  seamă  în  lumea  tehnicizată 
de  azi.  Ce  s-ar  întâmpla,  de  pildă,  dacă  un  medic  chirurg  ar  refuza  o 
operaţie  de  maximă  urgenţă  —  poate  în  urma  unui  accident  rutier  — 
într-o  zi  de  duminică?  Oare  ce  e  mai  de  preţ:  viata  unui  om  sau  inter¬ 
pretarea  prea  riguroasă  a  unui  text  biblic?  Fără  îndoială  că  un  medic 
care  salvează  o  viaţă  de  om  —  indiferent  în  ce  zi  —  este  un  creştin 
adevărat  şi  mai  cu  seamă  un  om  adevărat,  care  îşi  pune  sufletul  pen¬ 
tru  semenii  săi,  iar  reuşita  operaţiei  lui  poate  fi  considerată  ca  o  ade¬ 
vărată  rugăciune  de  mulţumire  adusă  lui  Dumnezeu. 

Astăzi,  există  atâtea  sectoare  ale  vieţii  sociale  care  trebuie  să 
funcţioneze  fără  întrerupere,  în  primul  rând,  în  folosul  nostru  al  oa¬ 
menilor.  în  această  situaţie,  considerăm  că  munca  pe  care  anumiţi  se¬ 
meni  ai  noştri  sunt  obligaţi  să  o  desfăşoare  în  zilele  de  duminică  nu 
trebuie  considerată  ca  o  încălcare  a  învăţăturii  Bisericii  care  ne  ce¬ 
re  să  respectăm  această  zi.  Adevăratul  creştin,  pus  într-o  situaţie  ca 
aceasta,  va  şti  să  suplinească  absenţa  lui  de  la  biserică,  printr-o  ru¬ 
găciune  rostită  în  taina  sufletului  său  ori  printr-o  faptă  de  ajutorare 
fată  de  un  semen  aflat  în  suferinţă.  Dar  ceilalţi,  cei  mulţi,  care  se  bu¬ 
cură  de  binecuvântata  odihnă  după  o  săptămână  de  muncă,  au  înda¬ 
torirea  morală  de  a  fi  prezenţi  aici,  în  casa  Tatălui  ceresc,  măcar  o 
oră  într-o  săptămână,  spre  a-I  mulţumi  pentru  tot  ce  le-a  dăruit,  dar 
şi  pentru  a  încerca  să-şi  vindece  gârbovenia  sufletească,  pentru  a  as¬ 
culta  Sfânta  Liturghie,  în  cadrul  căreia  să-l  primească  pe  Hristos  prin 
taina  Sfintei  împărtăşanii.  In  sfârşit,  Duminica  trebuie  să  fie  o  zi  în 

care  să  ne  amintim  de  răposaţii  noştri,  de  cunoscuţii  noştri  care  sunt 
în  necazuri  sau  în  spitale,  o  zi  pe  care  să  o  consacrăm  lecturii  unor 
pagini  din  Sfânta  Scriptură  sau  din  anumite  cărţi  cu  conţinut  morali¬ 
zator,  o  zi  a  rugăciunii  în  familie,  dacă  nu  putem  participa  la  rugă¬ 
ciunea  liturgică  săvârşită  pentru  întreaga  obşte  a  parohiei  în  biserică. 

Un  alt  aspect  ce  se  desprinde  din  pericopa  evanghelică  de  azi, 
strâns  legat  de  modul  în  care  un  adevărat  creştin  trebuie  să  prăznu- 
iască  ziua  de  duminică,  priveşte  comportamentul  femeii  gârbove  după 
vindecarea  ei.  Sf.  Evanghelist  Luca  relatează  că  ea  „slăvea  pe  Dum¬ 
nezeu"  pentru  izbăvirea  ei  din  neputinţă.  Asupra  acestor  cuvinte  ar 
trebui  să  mediteze  mai  cu  seamă  credincioasele  de  azi,  căci  dacă  fe¬ 
meia  gârbovă  era  numită  de  Mântuitorul  „fiică  a  lui  Avraam",  fără 
îndoială  femeile  creştine  de  azi  şi  de  totdeauna  au  fost  considerate  ca 
„fiice  ale  lui  Hristos".  Şi  în  această  calitate,  ele  trebuie  să  se  compor¬ 
te  ca  atare,  să  „slăvească"  neîncetat  pe  Hristos  prin  viaţa  şi  prin  fap¬ 
tele  lor.  Apostolul  care  s-a  citit  astăzi,  din  Epistola  Sfântului  Pavel 
către  creştinii  din  Efes,  prezintă  o  seamă  de  îndatoriri  pe  care  trebuie 
să  le  respecte  orice  creştin;  inclusiv  femeile.  El  ne  cere  „să  ne  întă¬ 
rim  în  Domnul",  ca  să  putem  sta  împotriva  uneltirilor  diavolului4',  a- 
vând  mijlocul  nostru  încins  cu  adevărul,  îmbrăcaţi  în  platoşa  dreptă¬ 
ţii  şi  luând  asupra  noastră  „pavăza  credinţei “.  In  acelaşi  text,  Sf.  Pa¬ 
vel  menţionează  că  lupta  efesenilor  trebuie  să  fie  purtată  „împotriva 
stăpânitorilor  întunericului  acestui  veac,  împotriva  duhurilor  răutăţii 
care  sunt  în  văz duhu  (cf.  Ef.  6,  10 — 17). 

Acest  lucruri  sunt  actuale  şi  azi,  iar  femeile  creştine  sunt  che¬ 
mate,  ca  alături  de  soţii,  părinţii  sau  copiii  lor  —  şi  poate  chiar  mai 
mult  decât  aceştia  —  să  lupte  împotriva  „întunericului"  şi  a  „răută¬ 
ţii"  veacului  în  care  trăim.  Din  nefericire,  întunericul  este  foarte  ma¬ 
re,  greu  de  străpuns  şi  cu  atât  mai  mult,  greu  de  risipit.  S-a  răspândit 
peste  întreg  pământul  şi  din  nefericire  şi  peste  ţara  noastră.  Iar  „în¬ 
tunericul"  şi  „duhul  răutăţii"  care  apasă  peste  întreaga  suflare  ome¬ 
nească,  îmbracă  azi  forme  de  mare  diversitate:  războaie  între  ţări  şi 
popoare,  desfrâu,  sub  toate  aspectele  lui,  corupţie,  beţie,  furt,  minciu¬ 
nă,  lene,  dezinteres  faţă  de  problemele  mari  ale  societăţii  şi  atâtea  al¬ 
tele.  Se  vorbeşte  mereu  la  noi  de  refacerea  economică  sau  materială 
a  ţării,  dar  prea  puţini  sunt  conştienţi  că  aceasta  este  condiţionată  de 
refacerea  noastră  morală-spirituală.  „Gârbovia"  sufletească  şi  „întu¬ 
nericul"  apasă  asupra  multora  dintre  noi  şi  nu  ştim  cum  să  ne  îndrep¬ 
tăm.  Nu  ştim,  pentru  că  nu-L  cunoaştem  pe  doctorul  suprem  şi  unic 
al  trupurilor  şi  sufletelor  noaştre,  pe  Iisus  Hristos.  Numai  când  II  vom 
regăsi  cu  toţii  pe  Hristos,  „Lumina  lumii",  vom  putea  ieşi  din  întune¬ 
ric  la  lumină  şi  din  moarte  la  viaţă.  Să  ne  îndreptăm  deci  neîncetat 
gândurile  şi  nădejdile  noastre  spre  Hristos,  izvorul  vieţii,  ori  de  câte 
ori  ne  simţim  sufletul  împovărat  de  păcate,  să  aducem  şi  pe  alţii  la  El, 
care  poate  că  îl  tratează  cu  indiferenţă,  să  cădem  în  faţa  icoanei  Lui 
şi  să-L  rugăm  să  ne  ierte  păcatele,  să  ne  vindece  de  toate  suferinţele 
fizice  şi  sufleteşti.  Şi  dacă  ne  vom  ruga  cu  stăruinţă,  vom  auzi  ace¬ 
laşi  glas  mângâietor  care  a  declarat  sănătoasă  şi  pe  femeia  gârbovă. 

Vom  simţi  şi  noi  mâna  atotputernică  a  lui  Iisus  Hristos,  care  a  atins 
urechile  surzilor  şi  ochii  orbilor,  redându-le  auzul  sau  văzul,  mâna 
care  a  ridicat  pe  apostolul  Petru  care  se  afunda  în  mare,  mâna  care 
a  înviat  pe  fiul  văduvei  din  Nain,  pe  fiica  lui  Iair  şi  pe  prietenul  său 
Lazăr.  Este  mâna  pe  care  El  o  întinde  în  chip  tainic  tuturor  celor  care 
au  nevoie  de  ajutorul  Lui,  tuturor  celor  gârboviţi  de  rele,  bărbaţi  sau 
femei,  tineri  sau  bătrâni,  ca  să  ne  izbăvească  din  păcate  şi  suferinţe, 
ca  să  ne  ridicăm,  prin  El,  „din  întuneric41,  la  o  viaţă  nouă,  de  lumină 
şi  de  har  dumnezeiesc,  Amin. 

Pr.  prof.  Mircea  Păcurariu 


PREDICA  LA  DUMINICA  DUPĂ  NAŞTEREA  DOMNULUI 

împlinirea  proorociilor  despre  Hristos 

„ Adevărat  zic  vouă:  înainte  de  a 
trece  cerul  şi  pământul,  o  iotă  sau 
o  cirtă  din  Lege  nu  va  trece  „ până 
se  vor  împlini  toate"  (Mt.  5,  18). 

„Taina  cea  din  veac  ascunsă  şi  de  îngeri  neştiută  s-a  descoperit 
prin  întruparea  Fiului  lui  Dumnezeu  pe  care  am  sărbătorit-o  cu  aleasă 
bucurie  în  zilele  de  Crăciun.  După  ce  Dumnezeu  odinioară,  în  multe 
rânduri  şi  în  multe  chipuri  a  vorbit  părinţilor  noştri  prin  prooroci,  în 
zilele  acestea  mai  de  pe  urmă  ne-a  grăit  nouă  prin  Fiul  Său.  (Evrei, 
1,  1 — 9).  Şi  când  a  venit  plinirea  vremii41  a  trimis  Dumnezeu  pe  Fiul 
Său,  născut  din  femeie,  născut  sub  lege,  ca  pe  cei  de  sub  lege  să-i  răs¬ 
cumpere  ca  să  dobândim  înfierea  (Galateni  4,  4 — 5). 

In  această  duminică  după  Naşterea  Domnului  am  socotit  de  cu¬ 
viinţă  să  arătăm  câteva  mărturii  scripturistice  despre  împlinirea  unor 
prototipuri  a!e  Vechiului  Testament  şi  împlinirea  profeţiilor  în  per¬ 
soana  Mântuitorului  nostru  Iisus  Hristos  ca  Mesia  şi  Mântuitorul 
lumii. 

Pe  bună  dreptate  Fericitul  Augustin  spunea  că  „Noul  Testament 
în  cel  Vechi  se  ascunde?  iar  cel  Vechi,  în  cel  Nou  se  descoperă44. 

Din  cele  mai  vechi  timpuri  vedem  în  dumnezeiasca  Scriptură  pro¬ 
totipurile  lui  Iisus  Hristos  şi  împlinirea  profeţiilor  ce  s-au  arătat  la 
plinirea  vremii  prin  Mântuitorul,  care  a  venit  să  mântuiască  neamul 
omenesc  din  robia  diavolului  şi  a  morţii. 

Astfel  chiar  strămoşul  Adam,  cel  zidit  de  Dumnezeu  a  închipuit 
pe  Hristos  Domnul  şi  Mântuitorul  nostru,  după  mărturia  marelui  Apos¬ 
tol  Pavel  care  zice:  „Făcutu-s-a  omul  cel  dintâi,  Adam,  suflet  viu,  iar 
Adam  cel  de  pe  urmă,  în  duh  de  viaţă  dătător44  (I  Cor.  15,  45). 

Asemenea  lui  Adam,  şi  Abel  cel  drept  a  fost  închipuirea  lui  Iisus 
Hristos,  deoarece  el  a  fost  ucis  de  Cain,  fratele  său,  precum  şi  Hristos 
de  cei  de  un  neam  cu  El  (Gen.  4,8;  Ev.  4,  11). 

Iosif,  care  a  fost  vândut  de  fraţii  săi  egiptenilor,  a  fost  şi  el  proto¬ 
tip  al  lui  Hristos,  care  a  fost  vândut,  de  ai  Săi,  păgânilor,  adică  ro¬ 
manilor,  ce  nu  credeau  în  Dumnezeul  cel  Adevărat. 

Aron  a  fost  şi  el  prototip  al  preoţiei  lui  Hristos  (Ex.  28,  1*  Evrei 

5,  4). 

Mielul  pascal  din  Legea  Veche  a  închipuit  mai  înainte  pe  Mielul 
lui  Dumnezeu  care  s-a  jertfit  pentru  noi  şi  a  ridicat  păcatele  lumii  (Ex. 
12,3;  Isaia  53,  Mt.  22,  2). 

Ţapul  ispăşitor  care  lua  asupra  sa  toate  nelegiuirile  şi  păcatele 
israeliţilor  (Lev.  16,  23)  a  închipuit  pe  Iisus  Hristos  care  a  luat  asupra 
Sa,  prin  jertfa  de  pe  cruce,  toate  păcatele  lumii.  (In.  53;  Mt.  26.2). 

David  împăratul  şi  proorocul  a  închipuit  şi  el  pe  Iisus  Hristos  îm¬ 
păratul  (Ps.  55,  3). 

Patriarhul  Isaac  iarăşi  a  fost  prototip  al  lui  Hristos  că  precum  a- 
cela  a  fost  adus  spre  jertfă  de  tatăl  său  Avraam,  aşa  şi  Mântuitorul 
Iisus  Hristos  a  fost  adus  jertfă  pe  Golgota  pentru  mântuirea  lumii,  de 
Părintele  Său  cel  din  ceruri  (Gen.  22  2,  Evrei  11,  17). 

La  fel  Iona  proorocul  a  fost  închipuire  a  morţii  şi  învierii  Dom¬ 
nului  nostru  Iisus  Hristos.  Căci,  precum  acela  a  stat  în  pântecele  chi¬ 
tului  trei  zile  şi  trei  nopţi,  aşa  şi  Mântuitorul  a  sfat  în  mormânt  trei 
zile  şi  trei  nopţi  şi  a  treia  zi  a  înviat  din  morţi  (Iona  2,  14;  Mt.  16,4). 

Melchisedec,  regele  Salemului  (Gen.  14,  18),  a  fost  chip  al  preo¬ 
ţiei  lui  Hristos,  care  este  numit  „Preot  în  veac  după  rânduiala  lui  Mel- 
chisedec"  (Ps.  109,  4). 

Tot  aşa  Moise  ca  cel  ce  a  scos  pe  evrei  din  robia  Egiptului  şi  a 
lui  faraon  (Ieşire  32,  32)  a  fost  prototipul  lui  Iisus  Hristos,  Care  a  ve¬ 
nit  în  lume  să  scoată  pe  oameni  din  robia  satanei  şi  a  diavolului 
(Deut.  18,  18;  Ev.  3,  2). 

Pe  lângă  aceste  prototipuri  care  s-au  adeverit  în  persoana  Mân¬ 
tuitorului  nostru  Iisus  Hristos,  Sfânta  şi  dumnezeiasca  Scriptură  arată 
că  în  persoana  Mântuitorului  nostru  Iisus  Hristos  se  împlinesc  întru 
toiul  şi  profeţiile  mesianice  între  care  enumerăm  doar  câteva  conti¬ 
nuând  cu  cele  prezentate  de  Sf.  Evanghelie  de  astăzi  care  urmează  eve¬ 
nimentelor  de  după  Naşterea  Domnului. 

Ideea  mesianică  străbate  Vechiul  Testament  ca  un  fir  roşu  dez¬ 
văluind  până  în  amănunt  persoana  Mântuitorului. 

îndată  după  săvârşirea  păcatului  strămoşesc,  Dumnezeu,  în  ne¬ 
mărginita  Sa  iubire  faţă  de  neamul  omenesc,  i-a  promis  lui  Adam  că-i 
va  trimite  un  Mântuitor,  când  s-a  adresat  şarpelui  în  care  se  întru¬ 
chipase  diavolul:  „Duşmănie  voi  pune  între  tine  şi  femeie,  între  să¬ 
mânţa  ta  şi  sămânţa  ei,  aceasta  îţi  va  zdrobi  capul,  iar  tu  îi  vei  înţe¬ 
pa  călcâiul1*  (Fac.  3,  15)  fiind  cea  dintâi  veste  bună  făcută  neamului 
omenesc  (Protoev).  Această  proorocie  a  lui  Dumnezeu  s-a  împlinit 
când  Prea  Sfânta  Fecioară  Maria  a  născut  pe  Hristos,  Mântuitorul  lu¬ 
mii,  nu  din  sămânţă  bărbătească,  ci  de  la  Duhul  Sfânt,  după  mărturia 
Sf.  Scripturi  care  zice:  „Iar  naşterea  lui  Hristos  aşa  a  fost:  Maria,  ma¬ 
ma  Lui,  fiind  logodită  cu  Iosif,  fără  să  fi  fost  ei  mai  înainte  împreună, 
s-a  aflat  având  în  pântece  de  la  Duhul  Sfânt  (Mt.  1,  18). 

Profeţii  au  arătat  mai  înainte  că  Mesia  va  fi  Fiul  lui  David:  „Ju- 
ratu-s-a  Domnul  lui  David  şi  nu-1  va  lepăda;  din  rodul  pântecelui  voi 
pune  pe  scaunul  tău“  (Ps.  113,  11)  şi  acest  lucru  s-a  împlinit  când  în¬ 
gerul  Domnului  a  binevestit  Prea  Curatei  Fecioare  Maria  şi  i-a  zis: 
„Şi  iată  vei  lua  în  pântece  şi  vei  naşte  fiu,  şi  vei  chema  numele  lui 
lisus.  Acesta  va  fi  mare  şi  Fiul  celui  prea  înalt  se  va  chema  şi  Dom¬ 
nul  Dumnezeu  îi  va  da  tronul  lui  David,  părintelui  Său“  (Lc.  1,  31). 

Sfânta  Scriptură  a  arătat  că  Hristos  se  va  naşte  din  sămânţa  lui 
Avram.  Sf.  Evanghelie  a  adeverit  şi  lucrul  acesta  când  zice:  „Cartea 
neamului  lui  Hristos  fiul  lui  David,  fiul  lui  Avraam"  (Mt.  1,  1). 

Patriarhul  Iacob  a  arătat  timpul  venirii  Domnului  zicând:  „Nu  va 
lipsi  sceptrul  din  Iuda  nici  toiag  de  cârmuitor  din  coapsele  sale  până 
va  veni  împăciuitorul,  căruia  i  se  vor  supune  popoarele"  (Facere  4,  10). 

La  fel  şi  Daniel  proorocul  a  arătat  iarăşi  timpul  venirii  Domnului 
fixând  cu  precizie  data  acestui  eveniment. 

Sf.  Scriptură  a  arătat  nu  numai  timpul  venirii  Domnului,  ci  şi  lo¬ 
cul  unde  se  va  naşte  El.  Acest  lucru  îl  adevereşte  proorocul  Miheia 
care  zice:  „Şi  tu  Betleeme  Efrata,  deşi  eşti  mic  între  miile  lui  Iuda,  din 
tine  va  ieşi  Stăpânitori  peste  Israel,  iar  obârşia  lui  este  din  început, 
din  zilele  veşniciei"  (Miheia  5,  1 — 2).  Adeverirea  acestei  proorocii  o 
arată  dumnezeiasca  Evanghelie  de  la  Matei,  care  zice:  „Iar  dacă  s-a 
născut  lisus  în  Betleemul  Iudeii,  în  zilele  lui  Irod  împărat,  iată  magii 
de  la  Răsărit  au  venit  în  Ierusalim,  întrebând  (Matei  2,  1 — 6). 

Sf.  Scriptură  a  arătat  că  Mântuitorul  lumii,  Hristos  se  va  naşte 
din  Fecioară.  Profeţii  Vechiului  Testament  anticipă  mereu  naşterea 
Mântuitorului  din  Fecioară,  în  special  proorocul  Isaia,  evanghelistul 
Vechiului  Testament,  spune:  „Iată  fecioara  va  lua  în  pântece  şi  va  naş¬ 
te  fiu  şi  se  va  chema  numele  lui  Emanuel;  care  se  tâlcuieşte:  „Cu  noi 
este  Dumnezeu"  (7,  14).  Şi  această  sfântă  proorocie  s-a  împlinit,  după 
cum  arată  evanghelistul  Matei  zicând:  „Iar  naşterea  lui  lisus  Hristos 
aşa  a  fost:  Maria,  mama  Lui,  fiind  logodită  cu  Iosif,  fără  să  fi  fost 
ei  mai  înainte  împreună,  s-a  aflat  având  în  pântece  de  la  Duhul  Sfânt. 
Iosif,  logodnicul  ei,  drept  fiind  şi  nevrând  să  o  vădească,  a  voit  să  o 
lase  pe  ascuns.  Şi  cugetând  el  la  acestea,  iată  îngerul  Domnului  s-a 
arătat  în  vis,  grăind:  Iosife,  fiul  lui  David,  nu  te  teme  a  lua  pe  Maria 
logodnica  ta,  că  ceea  ce  s-a  zămislit  într-insa  este  de  la  Duhul  Sfânt. 
Ea  va  naşte  fiu  şi  vei  chema  numele  lui  lisus,  că  El  va  mântui  pe  po¬ 
porul  Său  de  păcat".  Acestea  toate  s-au  făcut  ca  să  se  împlinească 
ceea  ce  s-a  zis  de  Domnul  prin  proorocul:  „Iată  Fecioara  va  lua  în 
pântece  şi  va  naşte  Fiu  şi  vor  chema  numele  lui  Emanuel,  care  se  tâl¬ 
cuieşte  „cu  noi  este  Dumnezeu"  (Mt.  1,  28). 

Proorocul  şi  psalmistul  David  arată  că  domnii  pământului  se  vor 

închina  Mântuitorului,  zicând:  „Şi  se  vor  închina  Lui  toţi  împăraţii  pă¬ 
mântului,  toate  neamurile  vor  sluji  Lui"  (Ps.  71,  11).  Şi  această  prooro¬ 
cie  s-a  împlinit,  după  mărturia  Sf.  Ev.  Matei  care  zice:  „Iar  dacă  s-a 
născut  lisus  Hristos  in  Bethleemul  Iudeii,  în  zilele  lui  Irod  regele,  ia¬ 
tă  magii  de  la  Răsărit  au  venit  la  Ierusalim,  întrebând:  unde  este  re- 

gele  iudeilor,  Cel  ce  s-a  născut?  Căci  am  văzut  la  Răsărit  steaua  Lui 
şi  am  venit  să  ne  închinăm  Lui"  (Matei  2,  2). 

Steaua  magilor,  de  care  face  amintire  şi  marele  astrolog  Kepller, 
care  spune  despre  ea  că  a  ieşit  de  pe  firmament,  indică  imaginea  unui 
om  de  seamă,  domnitor  sau  rege  (Numeri  24,  17). 

Vechiul  Testament  în  conformitate  cu  textele  profetice  care-1 
străbat  ca  un  fir  roşu  ne  dă  imaginea  unei  biografii  a  Mântuitorului. 
Cele  evocate  până  acum  se  referă  doar  la  data  şi  locul  naşterii  Mân¬ 
tuitorului  nostru  Iisus  Hristos  şi  respectiv  că  El  se  va  naşte  dintr-o  fe¬ 
cioară  şi  am  văzut  cum  s-au  împlinit  toate. 

Sf.  Evanghelie  de  astăzi,  continuă  cronica  evenimentelor  Naşterii 
Domnului  arătând  cu  prisosinţă  împlinirea  altor  profeţii  în  persoana 
Mântuitorului  nostru  Iisus  Hristos  după  Naşterea  Domnului. 

Proorocul  Osea  a  arătat  chemarea  Mântuitorului  din  Egipt  zicând: 
„Că  prunc  a  fost  Israel  şi  eu  l-am  iubit  pe  el,  şi  din  Egipt  am  chemat 
pe  Fiul  Meu"  (11,  1).  Şi  această  proorocie  o  arată  Evanghelia  de  as¬ 
tăzi  împlinindu-se  când  zice:  „După  plecarea  magilor,  iată  îngerul 
Domnului  se  arată  în  vis  lui  Iosif  zicând:  „Scoală-te,  ia  Pruncul  şi  pe 
mama  Lui  şi  fugi  în  Egipt  şi  stai  acolo  până  îţi  voi  spune,  fiindcă  Irod 
are  să  caute  Pruncul  ca  să-l  ucidă".  Şi  sculându-se,  a  luat,  noaptea, 
Pruncul  şi  pe  mama  Lui  şi  au  plecat  în  Egipt  şi  au  stat  acolo  până  la 
moartea  lui  Irod,  ca  să  se  împlinească  cuvântul  spus  de  Domnul  prin 
proorocul:  Din  Egipt  am  chemat  pe  Fiul  Meu"  (Mt.  2,  13 — 15). 

Intre  Dumnezeu  şi  Israel  s-a  întemeiat  raportul  dintre  tată  şi  fiu. 
In  urma  acestei  adopţiuni  spirituale  Israel  avea  să  devină  organul  voii 
lui  Dumnezeu  în  mijlocul  popoarelor,  iar  Dumnezeu  protectorul  său 
părintesc.  Când  Moise  a  epuizat  toate  argumentele  în  favorul  elibe¬ 
rării  din  Egipt  a  pus  in  vedere  lui  Faraon  că  Israel,  copil  al  lui  Dum¬ 
nezeu  fiind,  are  obligaţia  de  a  merge  în  Canaan  pentru  a  servi  lui 
Dumnezeu  (Exod  4,  22).  Fiu  al  lui  Dumnezeu  în  cel  mai  înalt  înţeles 
al  cuvântului  este  Hristos.  Evanghelistul  Matei  face  legătura  cu  Oseea 
şi  consideră  cuvântul  Vechiului  Testament  o  clară  înainte  vedere  pri¬ 
vitoare  la  fuga  şi  scăparea  minunată  din  Egipt  a  pruncului  Iisus. 

Altă  proorocie  a  arătat  despre  uciderea  pruncilor  în  Bethleem  zi¬ 
când:  „Aşa  zice  Domnul:  Glas  în  Rama  s-a  auzit,  plângere  şi  tângui¬ 
re  multă,  Rahila  plânge  pe  fiii  săi  şi  nu  voia  să  se  mângâie;  fiindcă 
nu  mai  sunt".  (Ieremia  31,  15).  Şi  această  proorocie  o  adevereşte  Sf. 
Scriptură  că  s-a  împlinit,  zicând:  „Iar  când  Irod  a  văzut  că  a  fost  amă¬ 
git  de  magi,  s-a  mâniat  foarte  şi  trimiţând,  a  ucis  pe  toţi  pruncii  care 
erau  în  Bethleem  şi  în  toate  hotarele  lui,  de  doi  ani  şi  mai  în  jos,  după 
timpul  pe  care  îl  aflase  de  la  magi.  Atunci  s-a  împlinit  ceea  ce  se 
spusese  de  Ieremia  proorocul:  „Glas  în  Rama  s-a  auzit,  plângere  şi 
tânguire  multă;  Rahila  îşi  plânge  copiii  şi  nu  voieşte  să  se  mângâie 
pentru  că  nu  mai  sunt14. 

Rama  este  un  loc  înalt  în  Palestina,  care  a  fost  dat  lui  Veniamin 
spre  moştenire,  iar  el  a  fost  fiul  Rahilei,  care  a  murit  în  Bethleem,  în 
ziua  în  care  l-a  născut  şi  a  fost  îngropată  acolo,  făcându-se  început 
seminţiei  celor  din  Bethleem. 

Proorocul  Ieremia,  proorocind  despre  tăierea  pruncilor  de  către 
Irod,  pune  înainte  pe  Rahila,  mama  cea  dintâi  a  seminţiei  din  Bethleem, 
In  locul  mamelor  din  vremea  uciderii  pruncilor  care  plângea  şi  se  je¬ 
lea  pentru  copiii  ucişi.  Ca  să  arate  că  aşa  de  mari  erau  glasurile  de 
plângere  ale  maicilor,  a  zis  că  s-au  auzit  până  în  locul  cel  mai  înalt: 
în  Rama. 

Tot  Sf.  Evanghelie  de  astăzi  ne  mai  arată  împlinirea  altei  prooro¬ 
cii  şi  anume  aceea  că  Mesia,  Iisus  Hristos  se  va  numi  Nazarinean  pen¬ 
tru  că  după  ce  s-a  întors  din  Egipt  a  venit  şi  a  locuit  în  oraşul  numit 
Nazaret  ca  să  se  împlinească  ceea  ce  s-a  spus  prin  profeţi:  „că  Naza¬ 
rinean  se  va  chema“  (Matei  2,  23). 

Această  proorocie  a  fost  preluată  de  Evanghelistul  Matei  din  tra¬ 
diţie  care  s-a  păstrat  prin  viu  grai  la  evrei.  Aici  în  Nazaret,  copilul 
creştea  şi  se  întărea  cu  Duhul,  umplându-se  de  înţelepciune  şi  harul 
lui  Dumnezeu  era  cu  El  (Lc.  2,  40). 

In  Nazaret,  Mântuitorul  îşi  începe  predica  în  sinagogă  prin  citi¬ 
rea  unui  text  profetic  din  cartea  lui  Isaia:  (61,  1 — 2).  „Duhul  Domnu¬ 
lui  peste  Mine,  pentru  care  m-a  uns  să  binevestesc  săracilor,  M-a  tri¬ 
mis  să  vindec  pe  cei  zdrobiţi  la  inimă,  să  propovăduiesc  celor  robiţi 
iertare  şi  orbilor  vedere.  Să  slobozesc  pe  cei  apăsaţi.  Să  vestesc  anul 
plăcut  Domnului. 

După  ce  a  citit  acest  text  Iisus  a  închis  cartea  profetului  şi  a  da¬ 
t-o  slujitorului  şi  ochii  tuturor  din  sinagogă  erau  atinţiţi  spre  El,  „Şi 
El  a  început  a  zice  către  ei:  „Astăzi  s-a  împlinit  Scriptura  aceasta  în 
urechile  voastre"  (Lc.  4,  16 — 21). 

Din  cele  relatate  până  aici  deducem  că  toate  prototipurile  şi  pro¬ 
feţiile  care  s-au  scris  in  Vechiul  Testament  despre  Iisus  Hristos  s-au 
împlinit  întocmai  în  persoana  Mântuitorului  care  a  venit  în  lume  pen¬ 
tru  mântuirea  noastră.  De  aceea  Sf.  Ap.  Pavel  ne  atrage  atenţia  zi¬ 
când:  „Duhul  să  nu-1  stingeţi,  Profeţiile  să  nu  le  dispreţuiţi,‘.  (I  Tes. 
5,  20). 

Profeţiile  sunt  semne  minunate  care  ne  fac  să  înţelegem  că  în 
persoana  Mântuitorului  nostru  Iisus  Hristos  s-au  împlinit  toate  cele 
profeţite  în  Vechiul  Testament,  fiind  pentru  noi  lucruri  minunate  care 
ne  întăresc  credinţa,  ne  încălzesc  inima,  să  putem  exclama  cu  bucurie: 
„Mari  şi  minunate  sunt  lucrurile  Tale  Doamne,  toate  cu  înţelepciune 
le-ai  făcut*.  AMIN. 

Pr.  Gh.  Streza 


predica  la  taina  sf.  botez 

„Cine  va  sminti  pe  unul  dintre 
aceştia  mici  care  cred  in  mine, . 
(Mt.  18,  6). 

Socotesc  că  este  nu  numai  neavenită,  dar  şi  în  flagrantă  contra¬ 
zicere  cu  mesajul  Sf.  Scripturi,  susţinerea  fraţilor  noştri  care  s-au  rupt 

de  la  sânul  Bisericii  Ortodoxe  străbune  —  anume  că  botezul  copiilor 
nu  şi-ar  avea  nici  o  fundamentare  biblică,  motivându-şi  acest  refuz 
pe  faptul  ipotetic  că  aceştia  n-ar  avea  credinţă  (cf.  Mc.  16,  16),  aceas¬ 
ta  fiind,  din  punctul  lor  de  vedere,  condiţia  esenţială  pentru  primirea 
botezului. 

De  câteva  lucruri  ar  trebui  să  ţină  cont  aceştia:  mai  întâi  faptul, 
pe  care  fie  că  nu-1  cunosc,  fie  că-1  uită  cu  premeditare,  anume  că  nu 
credinţa  este  cauza  care  duce  la  botez,  ci  un  efect  ulterior  al  acestuia, 
aşa  cum  deducem  spre  exemplu  dintr-un  singur  loc  doar  din  Sf.  Scrip¬ 
tură,  la  F.  A.  8,  14 — 17,  unde  se  spune  că  Sf.  Ap.  Petru  şi  Ioan  s-au 
rugat  pentru  cei  din  Samaria,  care  primiseră  botezul  creştin,  fără  să 
li  se  fi  împărtăşit  însă  şi  Sf.  Duh  „că  nu  se  pogorâse  peste  nici  unul 
dintre  ei  Sf.  Duh,  ci  erau  numai  botezaţi  în  numele  Domnului11  (F.  A. 
8,  17),  ştiut  fiind  că  în  esenţa  ei  credinţa  este  una  din  roadele  Sf.  Duh 
„iar  roadele  Duhului  sunt:  dragostea,  bucuria,  pacea...  credinţa “ 
(Gal.  5,  22),  chemare  şi  deschidere  a  lui  Dumnezeu  spre  noi,  invitaţie 
la  împreună-lucrare  cu  El,  privilegiu  exclusiv  acordat  nouă  de  Dum¬ 
nezeu  „în  har  sunteţi  mântuiţi  prin  credinţă;  iar  aceasta  nu-i  de  la 
voi:  e  darul  lui  Dumnezeu"  (Ef.  2,  8). 

Un  alt  fapt  esenţial  întru  lămurirea  acestei  probleme,  este  acela 
că  adevăratul  motiv  pentru  care  Biserica  a  botezat  şi  botează  copii,  nu 
este  credinţa,  ci  ştergerea  păcatului  strămoşesc,  sub  imperiul  căruia 
se  naşte  orice  fiinţă  omenească.  „Printr-un  om  a  intrat  păcatul  în  lu¬ 
me  —  şi  prin  păcat  moartea  — ,  tot  astfel  moartea  a  trecut  la  toţi  oa¬ 
menii  prin  acela  în  care  toţi  au  păcătuit41  (Rm.  5,  12). 

In  legătură  cu  întrebarea  dacă  pruncii  au  sau  nu  credinţă  nimeni 
nu  s-a  pronunţat  mai  limpede  şi  mai  răspicat  în  această  privinţă  de¬ 
cât  însuşi  Mântuitorul  Iisus  Hristos,  atunci  când  a  chemat  la  Sine  co¬ 
piii,  zicând:  „Cine  va  sminti  pe  unul  dintre  aceştia  mici  care  cred  in 
Mine,  mai  bine  i-ar  fi  să-şi  atârne  de  gât  o  piatră  de  moară  şi  să  se 
Înece  în  adâncul  mării44  (Mt.  18,  6;  Mc.  9,  42). 

Toate  cele  afirmate  mai  sus,  ar  putea  să  pară  cuiva  care  aprecia¬ 
ză  lucrurile  oarecum  din  afara  lor,  drept  simple  presupuneri,  fără  a 
avea  temei  în  realitate.  Numai  că  lucrurile  nu  stau  deloc  aşa,  pentru 
că  graţie  ştiinţei  moderne  şi  mijloacelor  sale  de  investigare  în  profun¬ 
zime,  avem  putinţa  să  accedem  la  nişte  fapte  faţă  de  care  nu  cu  mult 
timp  în  urmă,  mulţi  dintre  noi  ar  fi  păstrat  o  rezervă  serioasă.  Mă  re¬ 
fer  în  speţă  la  una  din  ştiinţele  moderne,  anume  embriologia,  care  a 
reuşit  să  pătrundă  până  acolo  unde  se  zămisleşte  noua  fiinţă  umană, 
având  posibilitatea  să  urmărească,  încă  din  momentul  concepţiei,  pro¬ 
cesul  de  alcătuire  al  acesteia.  Rezultatele  sunt  mai  mult  decât  uimi¬ 
toare,  ele  nefăcând  altceva  decât  să  confirme  cele  susţinute  dintot- 
deauna  de  religia  creştină:  omul  este  o  entitate  de  sine  stătătoare,  în¬ 
zestrată  cu  suflet  şi  trup  deopotrivă,  încă  din  momentul  concepţiei. 
„Sămânţa  omenească  are  de  la  prima  ivire  a  compoziţiei  sale  puterea 
firii,  dar  se  extinde  şi  se  arată  printr-o  dezvoltare  naturală,  înaintând 
spre  deplinătate  şi  neadăugându-şi  ceva  din  cele  din  afară  în  mişca¬ 
rea  spre  deplinătate.  Astfel,  nu  e  drept  a  zice  nici  că  sufletul  e  înain- 

tea  trupului,  nici  că  sufletul  e  fără  trup,  ci  amândouă  au  un  unic  înce¬ 
put,  întemeiat  după  raţiunea  cea  mai  înaltă,  în  voia  primă  a  lui  Dum¬ 
nezeu,  iar  după  a  doua  aflându-se  la  începutul  facerii"  (Sf.  Grigorie 
de  Nyssa  citat  de  Pr.  prof.  D.  Stăniloae  în  T.D.O.,  voi.  I  pag.  378).  A- 
firmaţia  Sf.  Ioan  Damaschinul  că  „trupul  şi  sufletul  au  fost  făcute  si¬ 
multan"  (Dogmatica,  trad.  Pr.  D.  Fecioru,  Ediţia  III,  Editura  Scripta, 
Buc.  1993,  pag.  71)  este  de  fapt  o  reluare  a  ceea  ce  au  afirmat  con¬ 
stant  toţi  Sf.  Părinţi  care  i-au  premers.  Aceeaşi  concluzie  o  aflăm  şi  în 
opera  „Patriarhului  teologiei  româneşti",  părintele  Stăniloae:  „sufletul 
uman  nu  poate  fi  înţeles  înainte  de  trup,  căci  în  acest  caz  trupul  n-ar 
fi  părtaş  de  la  început  la  caracterul  de  subiect  al  omului"  (op.  cit., 
pag.  379). 

Spuneam  mai  sus,  că  graţie  tehnicii  moderne,  un  medic  american 
a  reuşit  să  filmeze  un  avort  la  12  săptămâni.  Imaginile  care  i-a  fost 
dat  să  le  vadă  au  fost  de-a  dreptul  cutremurătoare.  La  apropierea,  nu¬ 
mai,  a  instrumentului  ucigaş,  fătul  a  reacţionat  violent  şi  agitat;  bă¬ 
tăile  inimii  cresc,  el  încercând  să  se  apere,  deschizând  larg  gura,  ca 
într-un  strigăt  disperat,  aşa-numitul  „ strigăt  mut"  al  vieţii  care  se  vrea 
cruţată.  (Dr.  B.  Nathauson,  citat  de  mitr.  Kalamaros,  Avortul,  p.  10). 
Dar  fătul  nu  reacţionează  numai  la  tentativele  de  avort,  ci  el  resimte 
încă  din  primele  zile  ale  existenţei  sale  chiar  şi  starea  psihică  a  ma¬ 
mei,  simte  atunci  când  este  iubit  sau  nu,  când  este  dorit  sau  nu,  şi  în 
general  starea  psihică  a  mamei  este  recepţionată  şi  trăită  ca  atare  de 
către  făt,  putând  avea  de  multe  ori  consecinţe  grave  pentru  evoluţia 
lui  ulterioară. 

Concluzia  a  doi  medici  embriologi  americani,  Dr.  Feldmer  şi  Dr. 
Cowdy,  după  efectuarea  mai  multor  studii  pe  femei  însărcinate,  a  fost 
că  memoria  fătului  poate  fi  dotată  chiar  din  momentul  concepţiei,  iar 
la  14  săptămâni,  fătul  şi-a  format  o  zonă  a  memoriei  în  creier  în  care 
se  înregistrează  emoţiile  şi  sunetele  venite  de  la  părinţi  (Dr.  Kenneth 
Mc  AII,  Vindecarea  arborelui  genealogic,  Ed.  Harisma,  Buc.,  1993,  p. 
75 — 76),  concluzie  împărtăşită  dealtfel  şi  de  unul  din  cercetătorii  ro¬ 
mâni  de  marcă  în  domeniu  „organul,  cât  şi  funcţia  apar  simultan,  ca 
un  dublu  reflex  al  unui  act  fundamental"  (Al.  Mironescu,  Certitudine 
şi  adevăr,  Ed.  Harisma,  Buc.  1993,  pag.  51). 

Un  alt  specialist  american  în  embriologie,  lucrând  însă  indepen¬ 
dent  de  cei  amintiţi  mai  sus,  ajunge  la  concluzii  similare,  împingând 
însă  consecinţele  mult  mai  în  profunzime:  fătul  este  capabil  să  dez¬ 
volte  şi  să  întreţină  chiar  şi  o  activitate  spirituală  „copilul  nenăscut 
poate  absorbi  gândurile  şi  sentimentele,  de  aceea  consider  că  este  lo¬ 
gic  să  presupunem  că  el  poate  absorbi  şi  rugăciunile “  (Dr.  K.  McAll, 
in  op.  cit.,  p.  77). 

Alte  dovezi  care  vin  în  sprijinul  susţinerii  că  fătul  este  într-o  co¬ 
municare  continuă  cu  exteriorul,  mai  mult,  că  el  este  capabil  să  reac¬ 
ţioneze  corespunzător  la  mesajele  venite  din  afară,  nefiind  o  simplă 
masă  amorfă,  ci  fiinţă  vie,  o  demonstrează  cercetările  efectuate  de 
câţiva  medici  psihiatri  de  la  Universitatea  Loyola  (Chicago)  pe  mai 
mulţi  subiecţi  care  aveau  la  activ,  una  sau  mai  multe  tentative  de  si- 

nucidere.  După  o  observare  minuţioasă  a  datelor,  s-a  constatat  că  su¬ 
biecţii  respectivi  în  faza  intrauterină  fuseseră  agresaţi  de  mamele  lor, 
prin  încercări  de  avort,  constatându-se  că  data  în  care  avusese  loc 
tentativa  de  avort  coincidea  cu  data  tentativei  de  sinucidere.  S-a  mai 
constatat  de  asemenea,  că  până  şi  metodele  de  sinucidere  coincideau 
cu  cele  pe  care  le  folosiseră  mamele  respective  (obiecte  contondente, 
otravă,  etc.).  Concluzia  acestor  medici  ar  trebui  să  dea  multora  de  gân¬ 
dit:  fătul  avea  cunoştinţă  despre  încercările  de  avort  încă  din  prime¬ 
le  săptămâni  de  sarcină  (op.  cit.,  pag.  78). 

Chiar  şi  aceste  puţine  exemple,  ne  îndrituiesc  să  afirmăm  că  fă¬ 
tul  are  conştiinţa  de  sine,  că  el  este  într-o  comunicare  permanentă  cu 
exteriorul,  precum  şi  faptul  că  el  este  capabil  să  întreţină  o  viaţă  spi¬ 
rituală,  şi  ca  atare  putem  afirma  că  el  are  credinţă,  chiar  dacă  nu  în 
sensul  consacrat  al  termenului,  dar  cu  siguranţă  având  o  predispozi¬ 
ţie,  sau  o  disponibilitate  spre  spiritual,  spre  Divinitate.  Or,  în  faţa  u- 
nor  atari  fapte  care  ţin  de  domeniul  evidenţei  şi  al  logicii,  ne  vine 
foarte  greu  să  avem  chiar  şi  cea  mai  mică  consideraţie  pentru  cei  ca¬ 
re,  aşa  cum  spuneam  la  începutul  rândurilor  de  faţă,  refuză  cu  obsti¬ 
naţie  botezul  copiilor,  bazându-se  pe  acel  fapt  iluzoriu,  cum  că  aceş¬ 
tia  n-ar  avea  credinţă.  Oricum  ştiinţa  medicală  modernă  prin  conclu¬ 
ziile  sale,  dealtfel  obiective,  vine  să  infirme,  dacă  mai  era  cazul,  aces¬ 
te  false  presupuneri. 

Botezul  pruncilor  era  una  din  practicile  curente  ale  Bisericii  creş¬ 
tine  primare,  aşa  cum  rezultă  din  câteva  locuri  doar  din  Sf.  Scriptură. 
Amintim  în  acest  sens  F.  A.  16,  14 — 16,  unde  citim  despre  Lidia,  „care 
s-a  botezat  şi  ea  şi  casa  ei",  sau  tot  la  F.  A.  16,  31 — 34,  unde  se  face 
referire  la  temnicerul  care  „s-a  botezat  el  şi  toti  ai  lui  îndată ".  De  ase¬ 
menea,  Sf.  Ap.  Pavel  aminteşte  „am  botezat  şi  casa  lui  Ştefana 11  (1  Cor. 
1,  16).  în  toate  aceste  exemple,  cuvântul  „ casău  avea  înţelesul  de  fa¬ 
milie  şi  copii,  după  cum  îl  întâlnim  cu  acelaşi  sens  explicit  într-un 
loc  din  V.  T.  „eu  şi  casa  mea  vom  fi  slugi  Domnului"  (Ios.  Navi  24, 
15). 

Că  botezul  pruncilor  era  o  practică  constantă  a  Bisericii  primare, 
o  deducem  şi  din  descoperirile  arheologice,  făcute  la  Roma  în  câteva 
cimitire  vechi.  Astfel,  arheologul  italian  O.  Marucchi,  în  cartea  sa 
„Elemente  de  arheologie  creştină",  Roma,  1891,  citează  nenumărate 
inscripţii  funerare,  care  aparţinuseră  unor  copii  decedaţi,  proveniţi  din 
familii  creştine,  şi  care  fuseseră  botezaţi  „...Flavius,  copil  care  fiind 
iubit  de  mama  sa  cu  căldură  şi  aceasta  înţelegând  că  nu  mai  are  mult 
de  trăit  a  cerut  Bisericii  să  fie  botezat,  şi  aşa  să  plece  din  lumea  aceas¬ 
ta"  (citat  de  î.  P.  S.  N.  Corneanu,  în  Quo  vadis  Domine,  p.  329). 

Asemenea  mărturii  ne  furnizează  şi  un  alt  arheolog,  anume  Ch. 

W.  Bennet,  în  cartea  sa  „Arheologie  creştină",  New  York,  1898,  spre 
a  nu  aminti  decât  câteva  dintre  ele:  „pruncul  Melitos  botezat  creştin": 
„pruncul  Zosimos,  botezat,  din  părinţi  botezaţi,  mort  în  vârstă  de  doi 
ani";  „prunca  Uncia,  care  botezată  a  trăit  cinci  ani",  etc.  (citat  de  Ar- 
him.  I.  Scriban,  Botezul  copiilor,  în  BOR,  nr.  12/1927,  pag.  732). 

Aceleaşi  mărturii  preţioase  în  ceea  ce  priveşte  botezul  copiilor  le 
găsim  şi  în  operele  Sf.  Părinţi,  fideli  în  sensul  păstrării  mesajului  lă¬ 
sat  lor  de  Mântuitorul  Hristos  prin  Sf.  Apostoli  „Biserica  a  primit  de 
la  Apostoli  porunca  de  a  boteza  pruncii,  căci  ştiau  aceia  cărora  li  se 
încredinţează  secretele  tainelor  dumnezeieşti,  că  în  toţi  sunt  întină- 
ciunile  păcatului  care  trebuie  să  se  spele  prin  apă  şi  prin  Duh“  (Ori- 
gen,  citat  de  I.  P.  S.  N.  Corneanu,  op.  cit.,  pag.  334).  în  acelaşi  sens 
mărturiseşte  şi  unul  dintre  Părinţii  Bisericii  din  Apus,  Fer.  Augustin 
„Dacă  va  întreba  cineva  de  porunca  dumnezeiască  pentru  botezul 
pruncilor,  apoi  ceea  ce  Împlineşte  toată  Biserica ,  chiar  de  nu  va  fi 
fost  statornicit  prin  sinoade,  dar  ceea  ce  totdeauna  era  In  practică,  a- 
ceasta  să  nu  fie  socotit  altminteri  decât  poruncă  dumnezeiasca' .  (op. 
cit.,  pag.  335). 


Pr.  N.  Stoia 


In  memoriam 


PR.  PROF.  GHEORGHE  ŞOIMA 

Mi-e  greu  să  cred  că  au  trecut  peste  noi  zece  ani  de  când,  într-o 
toamnă  târzie,  a  plecat  pe  drumul  cel  fără  de  întoarcere  pentru  muri¬ 
tori,  acela  ce  se  numeşte  şi  astăzi  şi  se  va  numi  mereu  în  amintirile 
noastre  Gheorghe  Şoima.  Mi-e  greu  să  cred  aceasta  pentru  că,  mai 
ieri,  parcă,  îl  vedeam  în  faţa  unei  ceşti  cu  ceai  primindu-mă,  aşa  cum 
o  făcea  de  mai  multe  zeci  de  ani,  cu  acelaşi  uşor  dar  nedisimulat  zâm¬ 
bet  timid,  abia  încropit  pe  colţul  buzelor,  dar  întotdeauna  acolo,  pre¬ 
zent  pe  figura  lui  blajină  şi  care  te  făcea  să  înţelegi  cât  de  mult  se  bu¬ 
cura  pentru  cel  care  îi  trecea  pragul.  Bucuria  aceasta  lăuntrică  pen¬ 
tru  aproapele  său,  pentru  omul  de  lângă  el,  venea  de  undeva  din  stră¬ 
fundul  unei  făpturi  pentru  care  invidia,  pizma,  răutatea  sau  îngâmfa¬ 
rea  erau  schilodiri  umane  pe  care  le  afla  numai  din  cărţi  sau  din  spu¬ 
sele  altora.  Pentru  el  lumea  era  bună,  frumoasă  şi  dreaptă,  iar  oame¬ 
nii  meritau  iubire  pentru  că  iubire  dădeau.  Şi  când  mai  zvârleau  şi  cu 
câte  o  piatră,  acesta  era  semnul  că  trebuie  să-ţi  pregăteşti  iute  pâinea 
cu  care  să  le  răspunzi.  Şi  astfel,  sufletul  lui  rămânea  neîntinat  şi  neîn¬ 
vrăjbit,  neatins  de  valurile  tulburi  prin  care  noi,  toţi  ceilalţi,  înotam 
până-n  gât.  Şi  viaţa,  viaţa  omului  din  carne  şi  din  oase,  nu  i-a  fost 
presărată  doar  cu  petale  de  roze.  Ba,  dimpotrivă  atât  de  deseori.  Dar 
suferinţa  era  atunci  doar  a  omului  ce  trăia  printre  oameni.  Potrivniciile 
izbeau,  atunci,  în  om  dar  acesta-şi  ţinea  sufletul  sus,  cu  amândouă 
mâinile,  ca  acei  ostaşi  pe  care-i  vedem  prin  filme  trecând  un  râu  cu 
apa  până  la  umeri,  dar  ţinând  deasupra  capului  singura  lor  armă  de 
apărare,  să  n-o  ude  apa  cea  maşteră.  De  aici  venea  zâmbetul  timid  şi 
abia  perceptibil,  de  aici  venea  lumina  de  pe  faţa  sa,  de  aici  venea,  la 
urma  urmei,  liniştea  sa  interioară  pe  care  ţi-o  transmitea  atunci  când 
te  apropiai  de  el.  Şi,  iată,  sunt  zece  ani  de  când  zâmbetul  acesta  a  ră¬ 
mas  doar  în  amintirea  noastră.  Numai  că,  vă  asigur,  oameni  buni,  că 
nu  există  carte,  nu  există  poză,  nu  există  statuie  care  să  păstreze  — 
cât  pot  ele  păstra  —  altceva  decât  îngheţarea  unei  clipe.  Memoria 
noastră  afectivă,  însă,  păstrează  şi  căldura  dinlăuntrul  zâmbetului  şi 
despre  aceasta  încerc  eu,  acum  să  vă  vorbesc.  Eu,  care  am  rămas  mai 
sărac  de  când,  de  la  o  vreme,  de  câte  ori  paşii  mă  preumblă  prin  Si¬ 
biu,  mă  trezesc  luând-o,  fără  voia  mea,  spre  str.  Cooperaţiei,  unde,  la 
nr.  14  era  şi  casa  mea,  un  pic.  Aşa  fac  şi  caii  bătrâni,  pe  care  nu  tre¬ 
buie  să-i  mai  mâni  ca  să  se  întoarcă  la  iesle  seara.  O,  de  câte  ori 
n-am  venit  în  ăşti  zece  ani  până  în  faţa  imensei  porţi  pe  care  întot¬ 
deauna  am  deschis-o  cu  greu  şi  n-am  stat,  o  clipă,  cu  „nenea  Ghiţă1' 
în  suflet,  aşteptând  parcă  să-l  văd  aievea  . . . 

L-am  cunoscut  în  vara  lui  1951,  când  întâmplarea  ne-a  adus  pe 
amândoi  în  concediu,  la  Borsec.  Atunci  şi  acolo  şi  de  la  el  am  învăţat 
atâtea  lucruri  folositoare  cugetului  şi  simţirii  şi  de  atunci  prietenia 
născută  acolo  a  rămas  trainică  şi  peste  ani  şi  peste  oameni.  De  atunci 
Sibiul  a  început  a  sălăşlui  în  mine  drept  „nenea  Ghiţă44.  A  venit  vre¬ 
mea  când  mi-am  luat  şi  nevastă  de  prin  părţile  locului,  dar  Sibiul  tot 
„nenea  Ghiţă44  rămânea.  La  el  am  venit  şi  astăzi  şi,  iată,  cred  acum 
că  el  m-a  trimis  aici  să  vă  iau  puţin  din  ce  nu  vă  poate  da  decât  bunul 
Dumnezeu,  puţin  timp,  spre  a  vă  face  părtaşi  la  această  oprire  în  loc 
a  vremii  preţ  de  o  clipă.  Dar  ce  e  o  clipă,  pe  lângă  veşnicia  de  care  el 
se  bucură  acum?  Veşnicia  pe  care  şi-a  câştigat-o  încă  din  timpul  e- 
xemplarei  sale  vieţi  care  a  început  aici,  la  Sibiu,  în  13  februarie  1911. 
Era  cel  mai  mare  dintre  cei  cinci  copii  ai  familiei  de  oameni  curaţi  şi 
muncitori  din  care  se  trăgea.  După  absolvirea  Liceului  „Gheorghe  La- 
zăr"  din  urbea  natală,  se  înscrie  la  Conservatorul  de  Muzică  din  Bu¬ 
cureşti,  urmând  îndemnul  profesorului  său  de  muzică  din  liceu,  Nico- 
lae  Oancea.  Aici,  beneficiază  de  învăţătura  celor  mai  buni  profesori 
pe  care-i  avea  ţara  la  vremea  aceea.  In  1937  capătă  postul  de  profe¬ 
sor  suplinitor  la  Şcoala  Normală  „Andrei  Şaguna“.  Urcă,  una  câte  una 
şi  treptele  clericale,  fiind  hirotonisit  diacon  în  1938  şi  apoi  preot  în 
1939.  Urmează  numirea  lui  la  catedra  de  muzică  a  Academiei  Teologi¬ 
ce  din  Sibiu,  unde  va  rămâne  timp  de  35  de  ani  neîntrerupt.  In  1950 
devine  membru  al  Uniunii  Compozitorilor  şi  Muzicologilor  din  Româ¬ 
nia,  iar  câţiva  ani  mai  târziu  înfiinţează  Cenaclul  din  Sibiu  al  acestei 
prestigioase  instituţii.  în  tot  acest  timp,  dirijatul  formaţiilor  corale 
rămâne  activitatea  sa  permanentă  şi  de  suflet.  Coruri  ca  acela  al  Aca¬ 
demiei  Teologice,  al  Catedralei  Mitropolitane,  al  Reuniunii  Muncitori¬ 
lor  Tipografi  sau  al  Societăţii  Muzicale  „Gheorghe  Dima",  al  Sindica¬ 
tului  din  învăţământ,  toate  din  Sibiu,  îl  au  pe  rând  sau  simultan  ca 
dirijor,  la  fel  ca  şi  formaţiile  din  Sălişte,  Gura  Râului,  Poiana  Sibiu¬ 
lui,  Nocrich  sau  Răşinari.  Dar  Gheorghe  Şoima  era  compozitor,  în  pri¬ 
mul  rând,  şi  pe  acest  tărâm  scrie  muzică  aparţinând  unor  genuri  total 
diferite  şi,  uneori,  atât  de  îndepărtate  unul  de  celălalt.  Melodii  simple 
pentru  copii  ca:  „Jocul  copiilor",  „La  Răşinari44  sau  „Micul  ciobănaş*4 
se  alătură  în  modul  cel  mai  firesc  posibil  cu  muzica  de  cameră  în  care 
liedul  urmează  sau  precede  lucrări  ca  „Balada  pentru  corn  şi  pian", 
muzica  de  scenă  pentru  piesele  „Munţii"  sau  „Ostaticul"  şi  „Dulghe¬ 
rul  şi  prea-frumoasa  sa  soţie14,  toate  montate  la  Teatrul  de  Stat,  face 
casă  bună  cu  munca  lui  cea  mai  dragă,  poate,  aceea  de  culegător  şi 
prelucrător  al  folclorului  sibian.  Ajunge  să  ne  gândim  numai  la  cele¬ 
bra  sa  „Jienească14,  atât  de  des  şi  de  bine  cântată  la  începutul  anilor 
*50  de  către  basul  Mircea  Buciu,  personalitate  remarcabilă  a  Operei 
Române  şi  încă  ar  fi  de  ajuns  spre  a  ilustra  spiritul  şi  litera  cu  care 
transpunea  folclorul  locurilor  acestora  în  nepieritoare  giuvaeruri  in¬ 
trate  definitiv  —  şi  definitoriu  —  în  averea  genului  muzical  respectiv. 

Rămâne  însă  neîndoios  că  muzica  simfonică  a  fost  preocuparea 
cea  mai  importantă  şi  omniprezentă  în  creaţia  lui  Gheorghe  Şoima. 
Spirit  veşnic  căutător  şi  inventiv,  el  a  reuşit  să-şi  modeleze  pana  du- 

pă  cerinţele  fiecărei  lucrări  pe  care  avea  să  o  dea  la  iveală.  începând 
cu  „Adagio  molto  espressivo",  piesa  sa  de  Început,  scrisă  în  1938,  în 
limbajul  simfonic  şi  sfârşind  cu  „Simfonia  în  mi  bemol  major  —  Al- 
pii  Transilvaniei",  1977,  ultima  dintre  aceste  lucrări,  Gheorghe  Şoima 
a  dat  la  iveală  peste  20  de  opus-uri,  suite,  simfonii,  poeme  simfonice 
etc.,  detaşându-se  net  dintre  ele  acelea  pe  care  el  le-a  intitulat  „Moment 
rapsodic"  (1951),  „Odă  în  memoria  lui  Gheorghe  Lazăr"  (1958),  „Tip- 
tic  sibian“  (1962)  sau  uvertura  „Alma  Mater"  (1969).  Cu  siguranţă  însă 
că  simfonia  „Alpii  Transilvaniei"  rămâne  un  cântec  de  lebădă  al  au¬ 
torului,  cântec  din  care,  în  seara  aceasta  vom  auzi  o  bună  parte  în 
gentila  execuţie  a  Filarmonicii  de  Stat,  plasată  sub  autoritara  baghe¬ 
tă  a  dirijorului  şi  directorului  ei,  Marian  Didu.  Acesta  a  fost  cel  care, 
pentru  starea  civilă  a  Primăriei  era  cetăţeanul  Gheorghe  Şoima,  însu¬ 
rat  cu  cea  care  a  stat  şi  a  împărţit  cu  el  şi  binele  şi  necazul  toată  via¬ 
ţa  şi  care,  tot  pentru  actele  stării  civile,  se  numea  atunci,  Lucreţia 
Gavra.  Doamna  Lucreţia  Şoima  ne  onorează  în  seara  aceasta  cu  pre¬ 
zenţa.  Acelaşi  birou  de  stare  civilă  ne  mai  informează  şi  despre  cele 
două  fiice  ale  lor,  Monica  şi  Petronela,  care  trăiesc  la  Cluj  şi,  respec¬ 
tiv,  la  Sibiu.  fjys 

Acesta  a  fost  cel  care,  pentru  clerul  şi  biserica  Sibiului  era  pă¬ 
rintele  Şoima,  el  a  fost  cel  care,  pentru  studenţii  în  teologie  şi  dască¬ 
lii  lor  era  profesorul,  părintele-profesor  Gheorghe  Şoima.  Şi  tot  el  a 
fost  cel  care,  pentru  mine,  măcar,  dar  şi  pentru  cine  ştie  câţi  dintre 
cei  de  faţă  a  fost  prietenul  Ghiţă.  Omul  cu  acelaşi  uşor,  dar  nedisimu¬ 
lat  zâmbet  timid,  binevoitor  mereu,  abia  încropit  pe  colţul  buzelor,  dar 
întotdeauna  acolo,  prezent  pe  figura  lui  blajină.  Acela  pentru  care 
bucuria  lăuntrică  pentru  aproapele  său,  pentru  omul  de  lângă  el,  ve¬ 
nea  de  undeva,  din  străfundul  unei  făpturi  a  lui  Dumnezeu  pentru  care 
invidia,  pizma,  răutatea  sau  îngâmfarea  erau  schilodiri  umane  pe  care 
le  afla  numai  din  cărţi  sau  din  spusele  altora.  Fericitul  care  a  crezut 
cu  obstinaţie  şi  în  ciuda  tuturor  asprimilor  vieţii  şi  a  asupririlor  ve¬ 
nite  de  la  oameni  că  aceştia  nu  merită  decât  iubire  şi  că  lumea  din 
care  a  plecat  a  fost  bună,  frumoasă  şi  dreaptă! 


Dumitru  Capoianu 


Recenzii 


Dr.  Antonie  Plămădeală,  Mitropolitul  Ardealului,  TRADIŢIE  ŞI 
LIBERTATE  ÎN  SPIRITUALITATEA  ORTODOXA.  Cu  pagini  de  Pate¬ 
ric  românesc  şi  o  prefaţă  de  Pr.  Dr.  Dumitru  Stăniloae,  Bucureşti,  1995, 
382  p. 

Cea  mai  bună  prezentare  a  cărţii  I.  P.  S.  Mitropolit  Antonie  al  Ar¬ 
dealului,  apărută  acum  într-o  binemeritată  şi  binevenită  a  doua  ediţie, 
o  face  Părintele  Stăniloae  care  spune  despre  înalt  Prea  Sfinţia  Sa: 
„ne-a  dat  o  carte  cum  nu  cunosc  să  se  fi  scris  o  alta  undeva".  Lângă 
cuvintele  Părintelui  Stăniloae,  el  însuşi  un  munte  care  umbreşte  un 
veac  de  teologie  ortodoxă,  care  vin  să  pecetluiască  această  carte  cu 
girul  perenităţii  şi  să-l  descopere  pe  autorul  lor  celor  ce  vor  urma,  nu 
se  mai  poate  adăuga  aproape  nimic. 

Urmărind  să  ne  înfăţişeze  viaţa  duhovnicească  ortodoxă  aşa  cum 
se  trăieşte  în  obştea  monahală,  cartea  aceasta  este  scrisă  nu  după  le¬ 
gea  principiilor  abstracte,  ci  după  legea  inimii  în  care  pulsează  necon¬ 
tenit  rugăciunea  lui  Iisus.  Ea  nu  se  adresează  doar  minţii  noastre  pen¬ 
tru  a  ne  aduce  explicaţii,  ci  sufletului  nostru  în  întregime  pentru  a-1 
câştiga  şi  a-1  face  să  intre  în  vibraţie  cu  sufletul  înduhovnicit  al  mo¬ 
nahului.  Elaborări  ale  intelectului  prin  însăşi  natura  artei  scriitori¬ 
ceşti,  rândurile  acestei  cărţi  cuprind  în  ele  „sesizarea  nuanţelor  ne¬ 
grăit  de  bogate  ale  vieţii  spirituale"?  ele  nu  ţin  de  o  tălmăcire  teore¬ 
tică  a  tainelor  monahismului  ortodox  —  deşi  argumentarea  este  întot¬ 
deauna  puternică  şi  subtilă  —  ci  de  o  dezvăluire  a  modului  în  care 
aceste  taine  sunt  trăite.  Lucrarea  î.  P.  S.  Mitropolit  Antonie  este  o 
carte  concretă,  plină  de  chipuri  şi  modele  vii,  prezentându-ne  rodul 
experienţei  lor  spirituale  autentice  într-o  alcătuire  ce  îngemănează  în 
contrapunct  sinteza  autorului  cu  mărturia  trăitorilor,  şi  care  se  consti¬ 
tuie  tocmai  prin  aceasta  într-o  călăuză  de  primă  mărime  pentru  noul 
avânt  al  vieţii  monahale  din  ţara  noastră,  dar  nu  numai  atât. 

Un  alt  aspect  demn  de  subliniat  mai  cu  deosebire,  acum  după  a- 
pariţia  unui  document  precum  enciclica  Orientale  Lumen,  pe  care  de 
altfel  o  devansează  cu  mai  mult  de  un  deceniu,  este  comparaţia  între 
spiritualitatea  ortodoxă  şi  spiritualitatea  celorlalte  confesiuni  creştine, 
mai  ales  cea  romano-catolică.  In  acest  sens  autorul  se  întreabă:  .„Ce 
a  adus  Orientul  în  întâlnirea  sa  cu  Occidentul,  în  acei  ani  de  criză,  şi 
ce  aduce  de  fapt  şi  astăzi?  Cu  ce  a  contribuit  Ortodoxia  la  re-orien- 
tarea  spiritualităţii  occidentale  la  momentul  dat,  dacă  într-adevăr  a 
contribuit  cu  ceva?"  (p.  27).  Răspunsul  este  profund  semnificativ:  „O- 
rientalii  au  propus  reaşezarea  accentului  pe  tradiţie ,  pe  tradiţia  auten¬ 
tică,  pe  experienţa  trăită  şi  verificată  de-a  lungul  secolelor  şi,  în  al 
doilea  rând  au  recomandat  plasarea  unui  accent  nou,  şi  anume  pe 

eliberarea  de  „ tradiţie ",  de  acea  tradiţie  care  devenise  literă  moartă, 
formă,  formalism,  Regulă  pentru  sine,  mecanism,  inerţie44  (p.  27).  Ur¬ 
mărind  redescoperirea  libertăţii  în  interiorul  tradiţiei,  autorul  nu  re¬ 
curge  nici  de  data  aceasta  la  abstracţiuni,  ci  lasă  adevărul  să  se  a- 
firme  prin  simpla,  dar  extrem  de  nuanţata  lui  prezenţă.  Puterea  tradi¬ 
ţiei,  care  este  de  fapt  şi  puterea  Ortodoxiei,  i\u  se  impune  prin  „re¬ 
guli44  care  emană  dintr-o  oarecare  autoritate  umană,  ci  emană  din  per¬ 
soana  „concretă"  a  Mântuitorului,  ca  lumina  ce  străluceşte  direct  şi 
irezistibil  din  soarele  răsărit  la  orizont.  Intre  tradiţie  şi  libertate  nu 
există  nici  un  interval,  cu  atât  mai  puţin  vreo  contradicţie,  căci  amân¬ 
două  aparţin  unuia  şi  aceluiaşi  soare  duhovnicesc. 

In  sfârşit,  dar  nu  de  o  mai  mică  importanţă  este  faptul  că  ideile 
exprimate  în  această  carte  au  darul  de  a  pune  în  evidenţă  poate  cea 
mai  vie  dorinţă  a  autorului,  aceea  de  a  scrie  lăsându-se  inspirat  de  cu¬ 
vintele  Sfintei  Evanghelii.  Intr-adevăr,  dacă  Evanghelia  Mântuitorului 
este  o  chemare  directă  la  viaţa  dumnezeiască,  cartea  I.  P.  S.  Mitropo¬ 
lit  Antonie  este  unul  dintre  răspunsurile  neamânate  ale  sufletului  ro¬ 
mânesc  la  această  chemare. 

Pr.  prof .  Uie  Moldovan 


Emilian  Popescu,  CHRISTIANITAS  DACO-ROMANA.  FLORILE- 
GIUM  STUDIORUM,  Bucureşti,  Editura  Academiei  Române,  1994, 
496  p. 

Profesorul  de  Bizantinologie  de  la  Facultatea  de  Teologie  din  Bu¬ 
cureşti  include  în  acest  frumos  volum  un  număr  de  28  de  studii  şi  co¬ 
municări  prezentate  la  diferite  congrese,  în  limbile  germană,  france¬ 
ză  şi  engleză. 

Cea  mai  mare  parte  a  lor  au  văzut  lumina  tiparului,  în  versiune 
românească,  în  diferite  periodice  bisericeşti,  iar  şase  sunt  tipărite  a- 
cum  pentru  prima  oară.  Majoritatea  studiilor  privesc  viaţa  şi  organi¬ 
zarea  bisericească  daco-romană  din  provincia  Scythia  Minor,  Dobro- 
gea  de  mai  târziu.  Sunt  prezentate,  de  pildă,  figurile  unor  mari  ierarhi 
din  această  provincie,  ca  Bretanion,  Gherontie  şi  Teotim  I  sau  acel 
Teofil  „al  Goţiei“,  participant  la  lucrările  primului  Sinod  ecumenic, 
martirii  de  aici,  legăturile  acestei  provincii  cu  Constantinopolul,  pro¬ 
bleme  legate  de  inscripţiile  creştine  descoperite  în  aceeaşi  provincie. 
Cartea  se  adresează  în  primul  rând  specialiştilor  în  istoria  creştinis¬ 
mului  primar  şi  a  Bizanţului,  mai  ales  celor  străini,  care  vor  avea  ast¬ 
fel  posibilitatea  să  cunoască  o  Biserică  şi  o  spiritualitate  de  excepţie, 
cea  „daco-romană“. 


Pr.  prol.  dr.  Mircea  Păcurariu 

Iurie  Colesnic.  BASARABIA  NECUNOSCUTA,  voi.  I,  Chişinău, 
1993,  320  p. 

Scriitor,  ziarist,  luptător  pentru  renaşterea  Basarabiei  româneşti, 
Iurie  Colesnic  prezintă  în  acest  volum  o  suită  de  medalioane  consa¬ 
crate  unor  personalităţi  româneşti  din  stânga  Prutului  —  ori  din  Mol¬ 
dova  liberă  care  au  trăit  în  Basarabia  —  militanţi,  prin  cuvânt  şi  fap¬ 
tă,  pentru  păstrarea  conştiinţei  de  neam  şi  pentru  realizarea  unirii  sta¬ 
tale  din  1918.  Pe  lângă  un  număr  însemnat  de  prozatori,  poeţi,  oameni 
politici,  artişti,  cartea  înfăţişează  şi  aspecte  din  viaţa  şi  activitatea 
unor  distinse  feţe  bisericeşti:  mitropoliţii  Gavriil  Bănulescu-Bodoni 
şi  Iosif  Marinescu,  episcopii  Melchisedec  Ştefănescu  (fost  o  vreme  la 
Ismail)  şi  Dionisi  Erhan,  preoţii  Constantin  Popovici,  directorul  Semi¬ 
narului  din  Chişinău,  compozitorul  şi  dirijorul  Mihail  Berezovschi,  po¬ 
etul  Alexie  Mateevici  şi  profesorul  Alexandru  Cristea,  cel  care  a  com¬ 
pus  melodia  pentru  cunoscuta  poezie  „Limba  noastră",  ziaristul  Gri- 
gore  Constantinescu.  Informaţiile  inedite  pe  care  le  oferă  autorul  în¬ 
tregesc  imaginea  pe  care  o  aveam  asupra  personalităţilor  culturale  şi 
eclesiastice  prezentate  în  această  carte,  o  adevărată  istorie  a  culturii 
româneşti  din  Basarabia  între  anii  1812 — 1918.  Autorul  ne  anunţă  că 
urmează  să  vadă  lumina  tiparului  şi  alte  volume,  în  care  vor  figura: 
mitropoliţii  Gurie  Grosu  al  Chişinăului  şi  Arsenic  Stadniţchi  al  Nov- 
gorodului,  preotul  Mihail  Ceachir,  profesorii  Nicolae  Popovschi,  Ius¬ 
tin  Frăţiman,  Gavriil  Musicescu  (toţi  cu  studii  teologice),  ardeleanul 
Onisifor  Ghibu,  militant  pentru  unirea  Basarabiei  cu  România,  mece¬ 
natul  Vasile  Stroescu  şi  alţii. 

Pr.  prof.  dr.  M ircea  Păcurariu 


Dr.  Ioan-Vasile  Leb:  ORTHODOXIE  UND  ALTKATHOLIZISMUS. 
EINE  HUNDERT  JAHRE  OKUMENISCHE  ZUSAMMENARBEIT  ( 1 870 — 
1970),  (Ortodoxie  şi  Vechi-Catolicism.  Un  secol  de  conciliere  ecume¬ 
nică).  Presa  universitară  clujeană,  Cluj-Napoca  1995,  262  p. 

Preotul  profesor  Dr.  Ioan-Vasile  Leb,  titularul  catedrei  de  Istoria 
Bisericii  Universale  la  Facultatea  de  Teologie  Ortodoxă  a  Universită¬ 
ţii  „Babeş-Bolyai“  din  Cluj-Napoca,  licenţiat  al  fostului  Institut  Teo¬ 
logic  Universitar  din  Sibiu,  cu  studii  de  doctorat  la  fostul  Institut  Teo¬ 
logic  Universitar  din  Bucureşti  şi  la  Facultatea  de  Teologie  Evanghe¬ 
lică  din  Heidelberg  (Germania),  şi-a  tipărit,  în  Editura  universitară  clu¬ 
jeană,  lucrarea  de  Doctorat  în  Teologie  pe  care  a  susţinut-o  în  urmă 
cu  nu  prea  mulţi  ani  la  facultatea  amintită,  lucrare  apreciată  favorabil 
şi  nostrificată  apoi  la  Institutul  Teologic  Universitar  din  Bucureşti. 

Desigur  că,  în  forma  de  faţă,  lucrarea  a  cunoscut  şi  unele  com¬ 
pletări  faţă  de  manuscrisul  prezentat  şi  susţinut  la  amintita  facultate 
pentru  obţinerea  titlului  de  Doctor  în  Teologie. 

Autorul  s-a  străduit,  în  această  lucrare,  să  facă  o  sinteză  a  con¬ 
tactelor,  discuţiilor  şi  rezultatelor  favorabile  dintre  Biserica  Ortodoxă 

şi  Biserica  Veche-Catolică,  născută  în  urma  hotărârilor  Conciliului 
Vatican  I  când  papa  Pius  al  IX-lea  (1846 — 1878),  prin  Bulla  din  18  iu¬ 
lie  1870,  intitulată  „Pastor  aeternusu  s-a  autoproclamat  ca  fiind  infai¬ 
libil  şi  că  ar  avea  jurisdicţie  neîngrădită  asupra  întregii  Biserici  creş¬ 
tine. 

Aceste  pretenţii  papale,  nejustificate,  au  stârnit  reacţii  vehemen¬ 
te  atât  în  rândul  unor  teologi  romano-catolici  cât  şi  în  rândul  cleru¬ 
lui  superior  din  această  Biserică.  Această  reacţie  a  fost  mai  vehemen¬ 
tă  în  mediul  german  decât  în  alte  ţări.  în  Germania  s-au  remarcat  ca 
opozanţi  istoricul  bisericesc  Ignaz  von  Dollinger  (1799 — 1890),  în  ju¬ 
rul  căruia  s-au  grupat  o  serie  de  teologi  catolici  renumiţi,  precum  şi 
o  parte  din  episcopat.  Dar  la  scurt  timp,  în  urma  presiunilor  papale, 
episcopatul  disident  a  recunoscut  hotărârile  conciliului  şi  s-a  supus 
acestora.  Astfel  a  rămas  în  opoziţie  doar  grupa  profesorilor  noncon- 
formişti.  Aceştia,  pentru  a-şi  reglementa  situaţia,  au  convocat  la  22 
aprilie  1871  primul  lor  Congres,  la  care  au  participat  peste  300  de  de¬ 
legaţi  din  Germania,  Elveţia  şi  Austria.  în  cadrul  acestuia  şi-au  reîn¬ 
noit  protestele  împotriva  hotărârilor  Conciliului  I  Vatican  şi,  cu  a- 
ceastă  ocazie,  au  hotărât  înfiinţarea  Bisericii  Vechi-Catolice.  Aceasta 
va  păstra  doctrina  catolică,  fără  înnoirile  aduse  de  Conciliul  I  Vatican. 

Dar  pentru  ca  această  nouă  Biserică  să-şi  păstreze  catolicitatea 
avea  nevoie  să  deţină  succesiune  apostolică  pe  temeiul  Sf.  Taine  a 
Hirotoniei.  Fiindcă  episcopii  disidenţi  au  acceptat  pretenţiile  papale 
şi  au  acceptat  hotărârile  conciliare,  comunitatea  vechi-catolicilor  şi-au 
asigurat  succesiunea  apostolică  primind  ajutor  în  acest  sens  de  la  Ar¬ 
hiepiscopia  din  Utrecht,  care  se  desprinsese  de  Roma  încă  din  sec.  al 
XVII-lea.  Deşi  episcopii  acestei  Arhiepiscopii  au  fost  excomunicaţi  de 
Roma,  şi-au  păstrat  totuşi  Taina  Hirotonie  ca  validă.  Primul  episcop 
vechi-catolic  în  persoana  prof.  Reinkens  a  primit  hirotonia  din  partea 
episcopului  Hermannus  Heykamp,  de  Deventer.  Astfel,  la  27  mai  1874, 
s-a  putut  întruni  primul  Sinod  al  episcopatului  german  al  vechi-cato¬ 
licilor. 

Pentru  a-şi  justifica  şi  consolida  poziţia  între  cele  două  tabere 
creştine  apusene  —  catolicism  şi  protestantism  —  vechii  catolici  s-au 
adresat  Bisericii  Ortodoxe  încă  de  la  începutul  existenţei  ei,  fiindcă 
o  considera  pe  aceasta  ca  pe  un  factor  istoric  firesc  în  strădaniile  lor 
de  a  regăsi  Biserica  creştină  primară,  ca  păstrătoare  a  credinţei  creş¬ 
tine  apostolice  şi  patristice  nealterată. 

Deoarece  conjuncturile  politice  şi  sociale  din  ţările  în  care  fiin¬ 
ţează  Biserica  Ortodoxă,  organizate  pe  criteriul  etnicităţii,  nu  erau  la 
fel  de  favorabile,  contactele  Bisericii  Vechi-Catolice  cu  Bisericile  Or¬ 
todoxe  naţionale  n-au  fost  unitare  ci  disparate;  cu  Biserica  Ortodoxă 
Rusă,  Greacă,  Română,  Sârbă,  Bulgară,  contacte  care  au  dus  la  un  oa¬ 
recare  consens  în  a  doua  jumătate  a  secolului  nostru,  dar  fără  să  se 
fi  pronunţat  un  consens  unanim. 

Cercetările  autorului  sunt  structurate  pe  următoarele  capitole: 

I.  Contacte  ortodoxe  şi  vechi  catolice  între  1871 — 1918. 


156 


REVISTA  TEOLOGICA 


II.  Tratative  de  unire  între  ortodocşi  şi  vechi-catolici  în  perioada 
1919—1931. 

III.  Probleme  dogmatice  dezbătute  între  ortodocşi  şi  vechi-cato¬ 
lici  în  perioada  1874 — 1931.  (Filioque,  Euharistie,  Hirotonia  vechi-ca- 
tolicilor,  Hirotonia  anglicanilor). 

IV.  Relaţiile  dintre  ortodocşi  şi  vechi-catolici  între  1931 — 1966. 

V.  Convorbirile  ortodoxe  —  vechi-catolice  de  la  Conferinţa  din 
Belgrad  din  1966  până  în  1970. 

în  încheiere,  autorul  este  de  convingerea  că  rezultatele  la  care  au 
ajuns  aceste  două  Biserici  ar  putea  constitui  o  punte  de  trecere  spre 
realizarea  unităţii  de  credinţă,  a  Bisericii  primare,  atunci  când  timpul 
şi  împrejurările  vor  deveni  favorabile. 

Lucrarea  in  sine  şi  bogata  bibliografie  citată  sunt  o  premiză  sigu¬ 
ră,  pentru  cititorii  de  limbă  germană,  care  doresc  să  cunoască  şi  să 
adâncească  această  problemă  de  mare  interes  ecumenic. 

Pr.  prof.  dr.  Sebastian  Şebu 


John  McManners  (ed.),  THE  OXFORD  ILLUSTRATED  HISTORY 
OF  CHRISTIANITY,  Oxford  University  Press,  Oxford,  New  York,  1992, 
724  p. 

Prin  volumul  de  faţă  s-a  pus  la  îndemâna  cititorului  din  lumea 
anglo-saxonă  o  istorie  scrisă  de  un  grup  de  autori,  specialişti  dintre 
cei  mai  cunoscuţi  din  Anglia  şi  S.U.A.,  între  care  profesorii  Henry  şi 
Owen  Chadwick  (Cambridge),  Henry  Mayr-Harting,  Maurice  Wiles 
(Oxford),  Martin  Marty  (Chicago).  Două  capitole  sunt  semnate  de  au¬ 
tori  ortodocşi:  „Creştinătatea  răsăriteană",  de  P.  S.  Episcop  Kallistos 
Ware  (profesor  la  Universitatea  din  Oxford)  şi  „Bisericile  Ortodoxe 
din  Europa  Răsăriteană"  (în  perioada  de  după  1800),  de  Pr.  Sergei 
Hackel,  (fost  cadru  didactic  al  Universităţii  Sussex,  în  prezent  vicar 
general  al  Arhiepiscopiei  Bisericii  Ortodoxe  Ruse  din  Marea  Britanie). 

Cititorul  ortodox  român  poate  fi  surprins  de  puţinătatea  datelor 
despre  Biserica  sa  şi  chiar  de  formularea  unora  dintre  acestea,  cum 
este  cazul  momentului  înfiinţării  Patriarhiei  Române;  „...  Biserica  ro¬ 
mânească  ca  atare  a  fost  o  creaţie  întru  totul  nouă,  formată  din  epar¬ 
hiile  munteană,  moldavă  şi  transilvană  ale  Patriarhiei  Constantinopo- 
lului  (reorganizată  ca  organism  autocefal  în  1885  şi  căreia  i  s-a  acor¬ 
dat  statut  patriarhal  în  1925)"  (p.  529 — 530).  Una  din  cauzele  inexacti¬ 
tăţilor  de  acest  fel  o  constituie  şi  lipsa,  aproape  totală,  în  spaţiul  cul¬ 
tural  occidental,  a  unor  tratate  fundamentale  privind  istoria  noastră. 

Cât  despre  rândurile  dedicate  României  de  Episcopul  John  V.  Tay- 
lor,  conform  căruia  aceasta  „este  încă  un  fief  feudal,  sub  conducere 
autocratică,  în  care  episcopi  ortodocşi  sunt  membri  ai  unui  parlament 
neputincios  şi  religia  este  tolerată  atâta  vreme  cât  susţine  guvernul" 
(p.  656),  trebuie  spus  că  surprinderea  este  şi  mai  mare  întrucât  ele  fac 

parte  dintr-un  volum  tipărit  în  1992  sub  aşa  de  înalte  auspicii,  rânduri 
copleşite,  de  fapt,  de  sute  de  pagini  de  înaltă  ţinută  ştiinţifică.  Afirma¬ 
ţiile  respective  se  referă,  foarte  probabil,  la  situaţia  de  dinainte  de 
1989,  şi  acest  lucru  ar  fi  trebuit  specificat.  Dar  şi  în  acest  caz  ele  su¬ 
feră  cel  puţin  de  unilateralitate,  pentru  că  şi  reprezentanţi  ai  altor 
confesiuni  au  făcut  parte  din  acel  parlament,  într-o  măsură  şi  mai  ma¬ 
re,  proporţional  cu  numărul  lor  de  credincioşi. 

Ilustrarea  volumului  conţine  reproduceri  ale  unora  din  cele  mai 
reprezentative  opere  şi  monumente  religioase,  între  care  şi  icoane  or¬ 
todoxe.  Foarte  utile  sunt  lista  bibliografică  (p.  667 — 685)  şi  Cronolo¬ 
gia  (p.  686—704). 

Pr.  prof .  Aurel  Jivi 


Owen  Chadwick,  A  HISTORY  OF  CHRISTIANITY,  Weidenfeld  & 
Nicholson,  London,  1995,  304  p. 

Cunoscutul  profesor  onorar  al  Universităţii  Cambridge,  Owen 
Chadwick,  a  scris  acest  volum  nu  ca  pe  un  tratat  savant  adresat  spe¬ 
cialiştilor  ci  l-a  destinat  unui  cerc  mai  larg  de  cititori,  pe  care  să-i  fa¬ 
miliarizeze  cu  momentele  principale  ale  istoriei  bimilenare  a  Bisericii 
Creştine.  Este  foarte  echilibrată  prezentarea  diferitelor  personalităţi  şi 
a  efectului  pe  care  credinţa  creştină  l-a  avut  asupra  vieţii  oamenilor, 
asupra  civilizaţiei  mondiale. 

Nu  este  uşor  a  cuprinde  două  mii  de  ani  de  istorie  creştină  în 
300  de  pagini,  dintre  care  aproape  jumătate  conţin  ilustraţii,  dar  au¬ 
torul  a  reuşit  acest  lucru  cu  multă  măiestrie  şi  într-un  stil  care  ni-1 
arată  pe  deplinul  cunoscător  al  problemelor  în  discuţie. 

Distribuirea  materialului,  desigur  în  ordine  cronologică,  ca  şi 
unele  teme  abordate  ar  putea  surprinde  pe  cei  obişnuiţi  cu  structura 
clasică  a  unor  astfel  de  lucrări. 

Adresându-se,  deci,  unui  cerc  larg  de  cititori,  profesorul  O.  Chad¬ 
wick  a  considerat  important  să  explice  acestora  cum  s-a  ajuns  în  se¬ 
colul  al  IV-lea,  în  timpul  papei  Siricius,  la  celibatul  preoţilor  în  Apus, 
In  contextul  apariţiei  şi  organizării  monahismului,  originea  rugăciu¬ 
nii  „Ave  Maria"  şi  a  rozariului,  stabilirea  erei  creştine  de  către  Dio- 
nisie  Exigul,  originar  din  Dobrogea  ca  şi  încercarea  revoluţionarilor 
francezi  la  1789,  a  lui  Lenin  şi  Mussolini  de  a  impune  un  alt  calendar, 
originea  veşmintelor  preoţeşti,  a  clopotelor  şi  a  icoanelor.  Importan¬ 
ţa  acestora  pentru  tradiţia  ortodoxă  este  subliniată  prin  subcapitolele 
dedicate  lor  (icoane,  iconostas,  iconoclasm).  Este  semnificativ  şi  fap¬ 
tul  că  cel  de  al  treilea  capitol,  dedicat  Bisericii  din  Răsărit  insistă  a- 
supra  catedralei  Sfânta  Sofia,  care  mai  mult  decât  orice  altceva  a  re¬ 
prezentat  simbolul  Bizanţului  şi  al  influenţei  acestuia  în  lumea  orto¬ 
doxă. 

In  spaţiul  restrâns  al  acestui  volum  s-a  găsit  loc  şi  pentru  teme 
mai  puţin  convenţionale  cum  sunt:  industria  şi  Bisericile,  socialism, 
conştiinţă  şi  război,  războiul  rece,  viaţa  religioasă  în  China  lui  Mao, 

Bisericile  independente  din  Africa,  problemele  cauzate  acolo  de  dife¬ 
rentele  lingvistice  şi  culturale  (cum  este,  de  pildă,  poligamia),  femeile 
preoţi,  ştiinţă  şi  religie. 

Ilustraţiile  de  foarte  bună  calitate  constituie  un  adevărat  album 
de  artă,  cu  reproduceri  ale  unor  capodopere  datorate  unor  artişti  ca 
Giotto,  Michelangelo,  Leonardo  da  Vinci,  El  Greco,  precum  şi  a  unora 
din  cele  mai  cunoscute  icoane  ortodoxe.  Pe  pagina  112  străluceşte  re¬ 
producerea  unui  fragment  din  pictura  exterioară  de  la  mănăstirea  Su- 
cevita,  însoţit  de  observaţia  autorului  volumului  că  „bisericile  româ¬ 
neşti  pictate  sunt  unice  în  întreaga  Creştinătate.  Intre  ilustraţii  se 
află  şi  fotografii  ale  unora  din  cele  mai  cunoscute  lăcaşuri  de  cult,  de 
la  catedrala  Sfânta  Sofia  din  Constantinopol  la  catedrala  de  cristal  din 
Los  Angeles. 

O  lucrare  a  unui  autor  savant,  care  se  citeşte  cu  uşurinţă  de  că¬ 
tre  oricine,  ale  cărei  ilustraţii  ajută  la  transmiterea  mesajului  cărţii. 

Pr.  prof.  A.  Jivi 

tvşnp*"*1?  ■  .  “ 

Nicolae  Bocşan,  Ioan  Lumperdean,  Ioan-Aurel  Pop,  „ETNIE  ŞI 
CONFESIUNE  IN  TRANSILVANIA  (SECOLELE  XIII— XIX)".  Fundaţia 
„Cele  trei  Crişuri"  Oradea,  1994,  188  p. 

Problematica  complexă  a  istoriei  Transilvaniei  în  perioada  medie¬ 
vală  şi  modernă  a  fost  subiectul  a  mii  de  lucrări  a  numeroşi  istorici 
atât  români  cât  şi  străini. 

In  acest  cadru  se  înscrie  şi  lucrarea  „Etnie  şi  confesiune  în  Tran¬ 
silvania  (secolele  XIII — XIX)“  alcătuită  cu  râvnă  şi  pasiune  de  către 
colectivul  format  din  istoricii:  Nicolae  Bocşan,  Ioan  Lumperdean  şi 
Ioan-Aurel  Pop.  Lucrarea  cuprinde  trei  părţi  fiecare  fiind  opera  unuia 
dintre  autori. 

In  prima  parte  „Etnie  şi  confesiune:  geneza  medievală  a  naţiunii 
române  moderne44,  Ioan-Aurel  Pop  tratează  legătura  de  nezdruncinat 
ce  a  existat  între  poporul  român  şi  Biserica  ortodoxă  pe  parcursul  is¬ 
toriei  începând  de  la  etnogeneză.  Se  arată  faptul  că  etnogeneza  popo¬ 
rului  român  a  fost  corelată  cu  hristogeneza,  poporul  român  apărând  pe 
scena  istoriei  „ca  popor  creştin"  singurul  popor  neolatin  de  credinţă 
ortodoxă.  Se  menţionează  de  asemenea  faptul  că  creştinismul  româ¬ 
nesc  a  gravitat  de  la  început  spre  spiritualitatea  răsăriteană  nu  numai 
de  la  venirea  slavilor,  aşa  cum  susţin  unii  istorici  filocatolici.  In  con¬ 
tinuare  se  prezintă  situaţia  românilor  din  Transilvania  după  cucerirea 
maghiară  când  pericolul  catolicismului  (din  secolul  al  XVI-lea  al  cal- 
vinismului)  era  corelat  cu  cel  al  deznaţionalizării  şi  maghiarizării.  în 
acest  context  se  arată  faptul  că  numai  păstrarea  credinţei  ortodoxe  a 
determinat  poporul  să  poată  să-şi  păstreze  şi  identitatea  naţională.  Se 
evidenţiază  de  asemenea  rolul  pe  care  l-a  avut  asupra  conştiinţei  na¬ 
ţionale  unirea  celor  trei  t^ri  româneşti  la  1601  sub  Mihai  Viteazul.  In 
încheiere  este  prezentată  situaţia  Transilvaniei  la  începutul  secolului 
al  XVIII-lea  tratându-se  şi  problema  unirii  cu  Biserica  Romano-Cato- 

lică,  autorul  susţinând  faptul  că  aceasta  „a  fost  o  soluţie  realistă,  ex¬ 
plicabilă  istoriceşte4*.  Adevărul  este  că  unirea  a  realizat-o  doar  Mitro¬ 
politul  Atanasie  şi  o  parte  a  clerului,  poporul  opunându-se  încă  de  la 
început. 

In  partea  a  doua  „Naţiune  şi  confesiune  în  secolul  al  XVIII-lea: 
opţiuni  şi  preocupări  pentru  reunificarea  ecleziastică  a  românilor  ar- 
deleniu,  Ioan  Lumperdean  prezintă  frământările  din  sânul  poporului 
român  din  Transilvania  în  secolul  al  XVIII-lea,  după  dezbinarea  Bise¬ 
ricii,  şi  încercările  de  refacere  a  unităţii  acesteia. 

Autorul  porneşte  de  la  cadrul  în  care  a  avut  loc  unirea  şi  anume 
de  la  faptul  că  după  cucerirea  Transilvaniei  habsburgii  doreau  atât  în¬ 
tărirea  elementului  catolic  în  detrimentul  elementului  reformat,  cât  şi 
dezbinarea  etnică  şi  confesională  a  Transilvaniei  conform  dictonu¬ 
lui  „divide  et  impera".  In  ce  priveşte  realizarea  unirii,  autorul  susţine 
greşit  faptul  că  „acţiunea  de  unire  cu  Biserica  Romei  a  fost  înfăptui¬ 
tă,  prin  actele  semnate  de  un  număr  restrâns  de  clerici  români  la  21 
martie  1697,  7  octombrie  1698,  5  septembrie  1700,  7  aprilie  1701  “,  ori 
este  cunoscut  faptul  că  academicianul  Silviu  Dragomir  a  demonstrat 
cu  argumente  ştiinţifice  faptul  că  toate  actele  care  vorbesc  despre 
realizarea  unirii  înainte  de  1701  sunt  falsuri  realizate  ulterior  de  ie¬ 
zuiţi.  In  continuare  se  prezintă  lupta  lui  Inochentie  Micu-Clain  şi  a 
reprezentanţilor  „Şcolii  ardelene"  pentru  afirmarea  naţiunii  române 
(trecându-se  cu  vederea  peste  lupta  poporului  ortodox).  în  încheiere 
se  prezintă  încercările  de  refacere  a  unităţii  Bisericii  de  la  sfârşitul  se¬ 
colului  al  XVIII-lea  şi  eşuarea  acestora  datorită  opoziţiei  Curţii  de 
la  Viena. 

In  partea  a  treia  „Naţiune  şi  confesiune  în  Transilvania  în  seco¬ 
lul  al  XlX-lea:  cazul  mitropoliei  române",  Nicolae  Bocşan  prezintă 
lupta  pentru  reînfiinţarea  Mitropoliei  Transilvaniei  în  secolul  al  XIX- 
lea.  Se  porneşte  de  la  lupta  pentru  episcopi  români  în  scaunele  or¬ 
todoxe  de  la  Sibiu  şi  Arad  încheiată  cu  succes  în  1810  şi  1829.  Este 
prezentată  de  asemenea  încercarea  de  reîntregire  a  Bisericii  române 
după  1848,  încercare  eşuată  datorită  înfiinţării  în  1853  a  Mitropoliei 
unite.  In  continuare  se  prezintă  lupta  ortodocşilor  condusă  de  Andrei 
Şaguna  pentru  refacerea  Mitropoliei  ortodoxe  şi  realizarea  acestui  de- 
zidedat  în  1864.  în  încheiere  se  evidenţiază  rolul  celor  două  instituţii 
în  lupta  ulterioară  a  poporului  român  pentru  afirmare  naţională. 

Lucrarea  prin  problemele  abordate  se  încearcă  a  fi  o  prezentare 
a  problemelor  etnice  şi  confesionale  a  Transilvaniei  într-o  manieră  a 
istoricului  laic  independentă  de  orice  influenţă  a  uneia  sau  alteia  din¬ 
tre  confesiuni.  Chiar  dacă  acest  lucru  nu  se  realizează  în  totalitate, 
totuşi  lucrarea  este  una  dintre  cele  mai  reprezentative  în  acest  do¬ 
meniu  al  istoriografiei  româneşti  de  după  1989. 

Maniera  ştiinţifică  în  care  este  prezentată  şi  bogata  bibliografie 
consultată  de  autori,  fac  din  ea  o  plăcută,  interesantă  şi  folositoare 
lectură  pentru  cei  doritori  să  o  parcurgă. 


Banciu  Liorean  Gheorghe, 

Ioan  Căpreanu,  BUCOVINA:  ISTORIE  ŞI  CULTURA  ROMÂ¬ 
NEASCA  (1775 — 1918),  Editura  Moldova,  Iaşi,  1995,  138  p. 

în  această  lucrare  autorul  expune  —  pe  baza  unor  documente  din 
Arhiva  Istorică  Centrală  a  României,  din  arhivele  din  Viena  şi  Lwow, 
a  presei  vremii  şi  a  numeroase  lucrări  apărute  de-a  lungul  vremii  — 
lupta  românilor  bucovineni  pe  tărâm  politic,  economic,  cultural  şi  bi¬ 
sericesc  împotriva  polticii  de  deznaţionalizare,  impusă  de  Curtea  im¬ 
perială  vieneză  între  anii  1775 — 1918,  pentru  dobândirea  libertăţii  şi  a 
independentei  în  scopul  realizării  unităţii  statale  a  întregului  neam 
românesc. 

Lucrarea  este  structurată  pe  cinci  capitole. 

In  capitolul  I  (p.  9 — 35),  autorul  prezintă  condiţiile  istorice  în  care 
Bucovina  —  având  un  teritoriu  de  10  441  km2  şi  o  populaţie  curat  ro¬ 
mânească,  aşezată  în  cinci  târguri  şi  352  sate  şi  cătune,  cu  răzeşi  ro¬ 
mâni  până  în  valea  Ceremuşului  şi  a  Colacinului,  la  graniţa  cu  Rega¬ 
tul  feudal  al  Poloniei  (p.  11)  —  a  fost  răpită  şi  anexată  de  către  Impe¬ 
riul  austriac  între  anii  1775—1776,  in  urma  păcii  de  la  Kuciuc  —  Kai- 
nargi  (1774).  In  acest  context,  în  pofida  opresiunilor  la  care  erau  su¬ 
puşi,  autohtonii  au  întreţinut  legături  permanente  economice,  cultu¬ 
rale  şi  bisericeşti  cu  Moldova  istorică,  rezistând  astfel  în  faţa  încer¬ 
cărilor  de  înlăturare  a  caracterului  românesc  al  Bucovinei.  „Lupta  na- 
tională-culturală  —  scrie  autorul  —  s-a  desfăşurat  în  condiţii  deose¬ 
bit  de  grele,  pentru  a  apăra  cu  succes  vechea  organizare  politică  şi 
drepturile  străvechi  ale  românilor  asupra  acestui  colt  al  pământului 
strămoşesc".  Pe  plan  religios,  „noua  stăpânire  austriacă  a  lovit  puter¬ 
nic,  încă  din  primii  ani  ai  ocupaţiei,  Biserica  ortodoxă  a  Bucovinei,  in¬ 
terzicând  orice  legătură  cu  Mitropolia  de  la  Iaşi.  Guvernul  Imperial 
de  la  Viena  a  hotărât  mutarea  reşedinţei  episcopiei  de  la  Rădăuţi  şi 
l-a  obligat  pe  Episcop  să  se  desfacă  şi  de  legăturile  sale  mitropolita¬ 
ne  cu  Moldova  şi  să  închine  eparhia  sa  mitropolitului  sârbesc  din  Car- 
lovât,  cu  care  românii  din  Bucovina  nu  aveau  nici  o  legătură",  (p.  23). 
Totodată  a  fost  desfiinţată  şi  Academia  Teologică  de  la  Putna,  condu¬ 
să  de  Vartolomeu  Măzăreanu,  în  locul  ei  deschizându-se  „o  şcoală  cle¬ 
ricală  elementară".  „Curmarea  legăturilor  cu  Moldova,  importul  de 
prelaţi  sârbi  din  Carlovăt,  desconsiderarea  şi  umilirea  clerului  româ¬ 
nesc  avură  drept  urmare  faptul  că  elementele  cele  mai  distinse  din 
rândurile  acestuia . . .  emigrară  din  Bucovina  pentru  a  se  stabili  în 
Moldova4*.  Intre  aceştia  s-au  aflat  arhimandritul  Vartolomeu  Măzărea- 
nul,  viitorul  episcop  de  Huşi,  Gherasim  Clipa  Barbovschi,  Meletie 
Brandaburul,  ajuns  episcop  la  Huşi  şi  Roman,  apoi  mitropolit  al  Mol¬ 
dovei  şi  Sucevei,  precum  şi  preotul  Andrei  din  Udeşti  care  „refuzând 
a  depune  jurământul  de  credinţă  faţă  de  noua  stăpânire,  fugi  peste 
cordonul  apropiat,  în  Moldova,  cu  tot  satul  după  dânsul44  (p.  23). 

Timp  de  doisprezece  ani,  între  1774 — 1786,  Bucovina  a  stat  sub 
administraţia  militară  austriacă,  al  cărei  caracter  era  „german  şi  sco¬ 
pul  ei  germanizator"  (p.  29).  De  aceea,  „politica  autorităţilor  de  ocu¬ 
paţie  in  direcţia  deznaţionalizării  românilor  s-a  afirmat  cu  mari  şi 

grave  implicaţii  şi  asupra  şcolilor  şi  tuturor  aşezămintelor  culturale" 
(p.  32).  In  acest  context  s-a  ajuns  ca  „singurii  reprezentanţi  ai  intelec¬ 
tualităţii"  şi  totodată  „factori  activi  păstrători  ai  limbii  şi  conştiinţei 
naţionale"  să  fie  „preoţii  din  biserici,  din  cele  nouă  mănăstiri  mari  de 
călugări  (Putna,  Voroneţul,  Sfântul-Ilie,  Moldoviţa,  Mănăstirea  Humo¬ 
rului,  Suceviţa,  Solea,  Dragomirna,  Ilişeşti),  de  la  cele  11  schituri  de 
călugări  şi  de  la  un  schit  de  maici,  la  Voloca,  pe  Ceremuş"  (p.  29). 

Cel  de  al  II-lea  capitol  se  intitulează  „ Revoluţia  de  la  1848  din 
Bucovina  şi  idealul  unităţii  naţional-statale  a  românilor*1  (p.  36 — 46). 
Autorul  arată  situaţia  politică  a  românilor  bucovineni,  obiectivele  şi 
rezultatele  luptei  revoluţionarilor  care  au  avut  în  fruntea  lor  pe  fraţii 
Eudoxiu,  Gheorghe  şi  Alecu  Hurmuzachi. 

In  capitolul  al  IlI-lea,  numit  „ Epoca  de  redeşteptare  naţională  de 
după  frământările  politice  din  anul  1848  in  Bucovina"  (p.  47 — 81),  au¬ 
torul  prezintă  acţiunile  post-revoluţionare  pentru  dezrobirea  politică 
a  Bucovinei  şi  pentru  afirmarea  conştiinţei  naţionale  româneşti,  la  ca¬ 
re  au  contribuit  membrii  familiei  Hurmuzachi,  revoluţionarii  din  toate 
teritoriile  româneşti,  intelectualii  români  bucovineni,  în  special  preo¬ 
ţii  —  singura  categorie  de  intelectuali  români  mai  numeroasă  din  rân¬ 
durile  cărora  s-a  evidenţiat  mitropolitul  Silvestru  Morariu,  preotul 
Andrei  Vasilovici  din  Cernăuţi,  Iraclie  Porumbescu  de  la  Stupea  şi 
alţii  —  care  iau  atitudine  împotriva  politicii  de  germanizare  şi  ruteni- 
zare  a  culturii  Bucovinei"  (p.  47). 

Capitolul  al  IV-lea  expune  „ Lupta  pentru  dreptul  la  Învăţătură  al 
românilor  şi  folosirea  limbii  naţionale  în  Bucovina  în  ultimele  dece¬ 
nii  ale  secolului  al  X/X-/ea",  desfăşurată  sub  auspiciile  societăţilor 
culturale:  Arboroasa,  Junimea,  Academia  Ortodoxă,  Armonia,  Socie¬ 
tatea  doamnelor  române  din  Bucovina,  Societatea  pentru  cultură,  Lu¬ 
mina,  Societatea  pedagogică  română  din  Bucovina,  Şcoala  română  din 
Suceava,  Societatea  „Ştefan  cel  Mare"  din  Rădăuţi,  Societatea  corală 
„Ciprian  Porumbescu"  de  la  Suceava  ş.  a.  (p.  82 — 91). 

In  încheiere  autorul  prezintă  „Mişcarea  cultural -politică  a  româ¬ 
nilor  din  primele  două  decenii  ale  secolului  al  XX-lea,  în  preajma  u- 
nirii  Bucovinei  cu  Româniau  (p.  91 — 134).  Toate  aceste  manifestări  des¬ 
făşurate  de  societăţile  studenţeşti  şi  culturale  au  avut  drept  scop  pri¬ 
mordial  menţinerea  trează  a  conştiinţei  unităţii  naţionale,  contribuind 
la  înrâurirea  maselor  populare  în  direcţia  unei  acţiuni  hotărâte  pentru 
eliberarea  Bucovinei  şi  unirea  cu  patria  mamă,  România.  Ele  şi-au  gă¬ 
sit  împlinirea  în  istorica  Declaraţie  a  Congresului  General  al  Bucovi¬ 
nei  din  15/28  noiembrie  1918,  de  „unire  necondiţionată  şi  pe  vecie  a 
Bucovinei,  în  vechile  ei  hotare  până  la  Ceremuş,  Colacin  şi  Nistru,  cu 
Regatul  Român*1  (p.  129). 

Prin  această  lucrare,  autorul  trezeşte  în  sufletele  cititorilor  amin¬ 
tirea  unor  fapte  istorice  memorabile,  săvârşite  în  trecutul  glorios  al 
poporului  nostru,  oferindu-le  un  „prilej  de  reculegere  şi  de  întărire 
sufletească  şi  trezind  în  conştiinţa,  în  adâncurile  gândirii  şi  simţirii 
noastre  româneşti  pioasă  recunoştinţă  faţă  de  memoria  acelora,  care, 

prin  jertfă  şi  cele  mai  ostenitoare  străduinţe,  au  contribuit  la  fericita 
şi  glorioasa  lor  înfăptuire"  (p.  132). 

Pavel  Cherescu 


ISTORIA  ROMÂNIEI.  PAGINI  TRANSILVANE.  Coordonator  acad. 
Dan  Berindei,  Centrul  de  studii  transilvane,  Fundaţia  Culturală  Româ¬ 
nă,  Cluj-Napoca,  1994,  383  p. 

Prezentul  volum  reuneşte  studiile  a  cincisprezece  istorici  şi  cer¬ 
cetători  care,  in  demersul  lor  istoriografie  dedicat  perioadei  cuprinse 
între  secolele  IX — XX  (respectiv  1918),  şi-au  propus  să  clarifice  anu¬ 
mite  aspecte  din  trecutul  românilor  transilvăneni  reliefând,  de  aseme¬ 
nea,  unitatea  întregului  neam  românesc  şi  legăturile  politice,  econo¬ 
mice  şi  bisericeşti  pe  care  acesta  le-a  întreţinut  cu  alte  naţionalităţi. 

Ioan  Aurel  Pop,  autor  al  studiului  intitulat  „Observaţii  privitoare 
la  structura  etnică  şi  confesională  a  Ungariei  şi  Transilvaniei  medie¬ 
vale  (sec.  IX — XIV)  (p.  5 — 44),  aprofundează  această  problematică  pe 
care,  în  ultimii  ani,  a  analizat-o  cu  claritate  şi  deosebită  profunzime 
intr-o  seamă  de  contribuţii  remarcabile  care  au  văzut  lumina  tiparu¬ 
lui  în  „Anuarul  Institutului  de  istorie  şi  arheologie  din  Cluj"  (XXVIII, 
1987 — 1988;  XXIX,  1989),  în  „Transylvanian  Review“  (II,  1993,  nr.  3) 
şi  în  voi.  „Etnie  şi  confesiune  în  Transilvania 44  (secolele  XIII — XIX), 
Oradea,  1994,  p.  5 — 63. 

Pe  baza  tradiţiei  cronistice  referitoare  la  structura  naţională  a 
Panoniei  şi  Transilvaniei  în  perioada  premaghiară,  a  mărturiilor  scri¬ 
se  privitoare  la  români  şi  la  importanţa  lor  până  în  secolul  al  XlV-lea 
precum  şi  a  datelor  relative  la  colonizarea  şi  includerea  unor  noi  po¬ 
pulaţii  în  Ungaria  arpadiană  în  secolele  XII — XIII,  autorul  evidenţia¬ 
ză  caracterul  multinaţional  al  teritoriului  invadat  de  maghiari  şi  după 
anul  1000  d.  Hr.  constituit  în  regatul  Ungariei. 

De  asemenea,  el  reliefează  şi  faptul  că,  din  punct  de  vedere  reli¬ 
gios  Ungaria,  recte  Transilvania,  se  prezintă  ca  state  pluriconfesiona- 
le,  predominant  creştine.  Din  secolul  al  XlII-lea  s-a  accentuat  con¬ 
fruntarea  dintre  catolici  şi  ortodocşi  —  papalitatea,  regalitatea  ma¬ 
ghiară  şi  ordinele  călugăreşti  fiind  „cele  trei  forţe  aliate  care  au  mi¬ 
litat  pentru  extinderea  catolicismului  în  centrul  şi  sud-estul  Europei" 
(p.  33).  In  acest  context  s-au  făcut  numeroase  presiuni  politice  şi  so¬ 
ciale  asupra  românilor  ortodocşi  transilvăneni,  pentru  atragerea  lor  la 
catolicism.  Rezistenţa  acestora  în  faţa  prozelitismului  catolic  se  dato¬ 
rează,  în  mare  măsură,  solidarităţii  etno-lingvistice  şi  ortodoxe  men¬ 
ţinute  cu  fraţii  lor  liberi  din  Ţara  Românească  şi  Moldova  (expuşi  a- 
celeiaşi  acţiuni  de  convertire  prin  politica  desfăşurată  de  regele  ma¬ 
ghiar  Ludovic  I)  care,  prin  înfiinţarea  mitropoliilor  supuse  jurisdic- 
ţional  şi  canonic  Patriarhiei  de  Constantinopol,  au  contracarat  politi¬ 
ca  regalităţii  maghiare. 

Concluzia  firească  a  autorului  este  că  „Ungaria  medievală  —  re¬ 
gat  cu  pretenţii  misionare,  cu  rolul  de  bastion  înaintat  al  credinţei 

creştine  apusene  —  a  fost  un  stat  multinaţional  şi  multiconfesional  în 
care  „catolicismul  nu  a  putut  cuprinde  oamenii  de  rând  (masa  popu¬ 
laţiei)  care  aveau  deja  o  credinţă  (în  general  tot  creştină)  deoarece  a 
acţionat  cu  mijloace  nepotrivite,  adesea  violente,  a  fost  vehiculat  în 
limbi  neînţelese  de  subiecţi,  a  pus  în  prim  plan  scopuri  politice  şi  eco¬ 
nomice  ..  ."  şi  pentru  că  „românii,  sârbii,  bulgarii,  rutenii,  etc.,  adică 
marea  masă  ortodoxă  din  regat,  aveau  în  afara  graniţelor  Ungariei 
medievale  un  puternic  sprijin  în  conaţionalii  lor,  de  aceeaşi  limbă  şi 
confesiune,  care-şi  formaseră  state,  adesea  puternice,  cuprinse  în  aria 
spiritualităţii  bizantine"  (p.  43 — 44). 

Studiul  profesorului  universitar  clujean  Nicolae  Edroiu  se  intitu¬ 
lează  „ Posesiunile  domnilor  Ţării  Româneşti  şi  Moldovei  în  Transil¬ 
vania  (secolele  XIV — XV/J.  Semnificaţii  politico-sociale  şi  cultural-is- 
toriceM  (p.  45 — 62).  După  cum  remarcă  autorul,  domnii  Ţării  Româneşti 
şi  ai  Moldovei  au  stăpânit  în  Transilvania  în  secolele  XV — XVI  peste 
300  de  sate.  Totodată,  în  această  perioadă  aveau  posesiuni  în  Tran¬ 
silvania  şi  rude  ale  domnilor  munteni  şi  moldoveni,  pretendenţi  la 
domnie  sau  foşti  demnitari  în  cele  două  ţări,  precum  şi  mulţi  boieri  (p. 
53).  Stăpânirea  acestor  domenii  de  către  domnii  Munteniei  şi  Moldo¬ 
vei  a  avut  efecte  benefice,  producându-se,  în  principal,  revigorarea 
vechilor  instituţii  politice  şi  juridice  locale  româneşti,  a  vieţii  cultu- 
ral-bisericeşti  a  românilor,  a  confesiunii  lor  ortodoxe  şi  organizării  ei 
ierarhice  (p.  57).  „Odată  cu  noua  stăpânire,  domnească,  românească 
şi  ortodoxă...14  au  rămas  „fără  suport  îngrădiri  mai  vechi  în  privin¬ 
ţa  practicării  cultului  religios  ortodox  de  către  românii  din  teritoriul 
comitatens,  domenial,  unde  s-a  instituit  nobilimea  maghiară-  (p.  58). 

De  asemenea,  Biserica  şi  religia  ortodoxă  a  românilor  din  satele  po¬ 
sesiuni  ale  domnilor  Ţării  Româneşti  şi  Moldovei  au  fost  protejate  de 
prigoana  bisericilar  oficiale  ale  Transilvaniei,  a  puterii  guvernante, 
dându-se  posibilitatea  construirii  unor  biserici  şi  mânăstiri  de  piatră 
şi  oferindu-se  sprijinul  pentru  organizarea  ierarhiei  ortodoxe  (p. 
60 — 61). 

Celelalte  studii  sunt  semnate  de  către:  Eugen  Denize  (Un  călător 
spaniol  în  Transilvania:  Bernardo  de  Aldana  —  mijlocul  secolului  al 
XVI-lea),  Ştefan  Ştefănescu  (Mihai  Viteazul.  între  „Respublica  chris- 
tianau  şi  monarhia  absolută),  Sarolta  Solcan  (Făgăraşul  în  istoria  ro¬ 
mânilor  —  secolele  XVI — XVII),  Costin  Feneşan  (Populaţia  din  Ma¬ 
rele  Principat  al  Transilvaniei  într-o  statistică  din  1772 — 1 773),  Ladis- 
lau  Gyemant  (Transilvania  între  anii  1690 — 1790),  Eva  şi  Iacob  Mârza 
(Polihistorul  Vasilie  Popp,  1789 — 1842),  Liviu  Maior  (1848.  Opţiuni 
programatice  româneşti  în  Transilvania),  Gelu  Neamţu  (Evenimentele 
de  la  Mihalţ  din  vara  anului  1848),  Ioan  Bolovan  (Contribuţii  privind 

situaţia  demografică  a  Transilvaniei  în  anii  1850 — 1910),  Alexandru 

Porţeanu  (Mişcarea  memorandistă  în  preocupările  diplomatice  şi  con- 

•  • 

sulare  ale  României  in  Austro-Ungaria),  Stelian  Mândruţ  ( Fenomenul 
radicalizării  mişcării  naţionale  române  din  Transilvania  în  anul  1910), 
Gheorghe  Iancu  ( Contextul  internaţional  al  pregătirii  Marii  Adunări 

n* 

Naţionale  de  Ia  1  Decembrie  1918)  şi  acad.  Ştefan  Pascu  (Desăvârşirea 
statului  naţional  unitar  român). 

După  cum  remarcă  acad.  Dan  Berindei  în  „Cuvânt  înainte",  „stu¬ 
diile  din  volum  vor  contribui,  neîndoielnic,  la  o  mai  profundă  cunoaş¬ 
tere  a  realităţilor  istorice,  la  înlăturarea  unor  neclarităţi  sau  false  in¬ 
terpretări,  la  reconstituirea  veridică  a  unor  elemente  istorice  hotărâ¬ 
toare11  (p.  7)  din  trecutul  Transilvaniei,  sădind  în  sufletele  cititorilor 
dragostea  faţă  de  neamul  românesc,  de  valorile  sale  perene. 

Diac.  P.  Cherescu 


Ilie  Fonta,  LIBERTATEA  RELIGIOASA  IN  LUMEA  CONTEMPO¬ 
RANA,  Bucureşti  1994,  304  p. 

Cartea  pe  care  o  prezentăm  umple  un  mare  gol  în  literatura  noas¬ 
tră  de  specialitate  privitoare  la  problema  complexă  a  raporturilor  din¬ 
tre  Biserică  (respectiv  culte)  şi  stat.  Este  un  mare  merit  al  autorului, 
Ministru-secretar  de  stat  al  Secretariatului  de  Stat  pentru  Culte,  că 
oferă  specialiştilor  români  acest  volum  ce  cuprinde  o  sinteză  a  celor 
mai  importante  documente  şi  legi  de  stat  cu  privire  la  regimul  juridic 
al  cultelor  în  diferite  state  ale  lumii.  Orice  specialist  român  care  este 
implicat  direct  sau  indirect  în  raportul  dintre  Biserică  (respectiv  cul¬ 
te)  şi  stat  nu  poate  avea  o  atitudine  corectă,  democratică  şi  româneas¬ 
că  fără  perspectiva  pe  care  o  oferă  această  carte.  Volumul  suplineşte 
o  muncă  substanţiala  pe  care,  altfel,  ar  fi  trebuit  s-o  depună,  în  mod 
necesar,  orice  cercetător  român  implicat  în  acest  domeniu. 

Volumul  este  structurat  în  cinci  capitole.  Capitolul  I  (p.  17 — 84) 

cuprinde  documente  ONU  privind  libertatea  religioasă,  începând  fi¬ 
resc  cu  Declaraţia  Universală  a  Drepturilor  Omului.  Primul  capitol  se 
încheie  cu  un  studiu  privind  drepturile  persoanelor  care  aparţin  mi¬ 
norităţilor  etnice,  religioase  şi  lingvistice,  studiu  ce  reprezintă  un  ra¬ 
port  al  Subcomisiei  de  luptă  împotriva  măsurilor  discriminatorii  şi 
pentru  protecţia  minorităţilor,  elaborat  în  colaborare  cu  soţia  auto¬ 
rului,  Maria  Fonta. 

Capitolul  II  (p.  85 — 108)  cuprinde  prevederi  constituţionale  pri¬ 
vind  libertatea  religioasă  din  25  de  state  ale  lumii,  iar  capitolul  III 
(p.  109 — 212)  prezintă  legi  ale  cultelor  şi  alte  acte  normative  privind 
libertatea  religioasă  din  diferite  ţări.  Acest  capitol,  prin  domeniul  la 
care  se  aplică  normele  pe  care  le  conţine,  are  un  caracter  preponde¬ 
rent  catolic  şi  (neo)protestant,  de  aceea,  considerăm  noi,  că  ar  fi  fost 
utilă  şi  redarea  unor  norme  cu  referire  la  organizarea  şi  funcţionarea 
Bisericii  Ortodoxe  din  alte  ţări  cu  tradiţie  democratică  (de  exemplu, 
aşa-numita  „Orthodoxes  Gesetz"  care  se  referă  la  organizarea  şi  func¬ 
ţionarea  Bisericii  Ortodoxe  în  Austria). 

Capitolul  IV  (p.  213 — 234)  cuprinde  două  sinteze  cu  privire  la  ra¬ 
portul  dintre  Biserica  Catolică  şi  viaţa  publică  şi  la  Numirea  episco- 
pilor  catolici,  sinteze  elaborate  (împreună  cu  Maria  Fonta)  după  lu¬ 
crările  unor  profesori  catolici  recunoscuţi  în  domeniu. 

Capitolul  V  (p.  235 — 301)  cuprinde  6  studii  cu  privire  la  constitu¬ 
ţiile  democratice  şi  viata  religioasă,  la  orele  de  religie  din  învăţămân¬ 
tul  de  stat,  la  regimul  juridic  al  asociaţiilor  religioase,  la  prozelitis¬ 
mul  religios,  la  frăţietatea  creştină  şi  la  libertatea  religioasă  din  Ro¬ 
mânia,  după  decembrie  1989.  Dintre  acestea  se  distinge  ultimul  studiu 
care  se  axează  pe  libertăţile  religioase  la  noi  în  tară  (prezentate  în 
număr  de  10)  şi  care-1  îndreptăţeşte  pe  autor  să  afirme  că  în  România 
s-au  creat  „condiţiile  necesare  continuării  procesului  de  asigurare  a 
drepturilor  şi  libertăţilor  religioase  la  un  nivel  comparativ  cu  standar¬ 
dele  internaţionale"  (p.  301). 

Volumul  se  încheie  cu  o  postfaţă  (p.  302 — 304)  semnată  de  Dr. 
Constantin  Cuciuc.  Acesta  afirmă  că  „Personalul  de  cult  şi  credincio¬ 
şii  consideră  legile  referitoare  la  viaţa  religioasă  o  încercare  de  stân- 
jenire  şi  limitare  a  libertăţii  credinţei".  Aici  se  cuvine  o  rectificare. 
Propoziţia  de  mai  sus  ar  trebui  să  înceapă  cu  „Unii  dintre...".  In  con¬ 
tinuare  autorul  postfeţei  condamnă  statul  totalitar  unde  viaţa  reli¬ 
gioasă  este  cu  totul  subordonată  celei  politice  şi,  cealaltă  extremă, 
statul  teocratic,  care  merge  „până  la  promovarea  preoţimii  în  funcţii 
politice  şi  juridice".  Aici  se  cuvine  din  nou  o  rectificare:  implicarea 
preoţilor  în  funcţii  publice  este  o  caracteristică  a  statului  democratic 
şi  nu  neapărat  teocratic.  De  pildă,  în  Germania,  la  ora  actuală,  doi 
prim-miniştrii  sunt  preoţi  evanghelici,  fapt  ce  nu  înseamnă  că  Germa¬ 
nia  ar  fi  teocratică,  ci  democratică. 

împreună  cu  autorul  Ilie  Fonta,  recomandăm  şi  noi  cartea  aceas¬ 
ta  tuturor  teologilor  preocupaţi  de  libertatea  religioasă  în  lumea  con¬ 
temporană.  De  atfel,  credem  că  volumul  prezentat  va  constitui  mult 
timp  o  referinţă  bibliografică  de  bază  pentru  viitoarele  studii  şi  cărţi 
în  domeniu. 

Pr.  Lect.  Irimie  Marga 


Donald  Guthrie,  NEW  TESTAMENT  THEOLOGY,  Inter-Varsity 
Press,  1064  p. 

Donald  Guthrie,  profesor  la  renumitul  London  Bible  College,  de¬ 
venise  celebru  prin  publicarea  unei  introduceri  în  Noul  Testament: 
„New  Testament  Introduction"  (1054  p.)  şi  a  numeroase  alte  lucrări. 

In  prefaţa  la  „New  Testament  Theology"  autorul  susţine  că  în 
Occident,  înainte  de  Reformă  nu  s-a  manifestat  un  interes  deosebit 
pentru  teologia  biblică.  Accentul  era  pus  în  întregime  de  Dogmatică, 
prin  care  se  exprima  învăţătura  tradiţională  a  Bisericii.  Prima  distinc¬ 
ţie  reală  între  Dogmatică  şi  Teologia  biblică  a  făcut-o  J.  P.  Gabler  în 
lucrarea  sa:  „Oratio  de  justo  discrimine  theologiae  biblicae  et  dogma- 
ticae  regundisque  recte  utriusque  finibus",  publicată  în  anul  1787.  Un 
eveniment  major  pentru  studiul  Teologiei  Noului  Testament  l-a  re¬ 
prezentat  editarea  în  anul  1897  a  lucrării:  „The  Task  and  Methods  of 
New  Testament  Theology"  în  care  autorul,  G.  Wrede,  încearcă  să  ar¬ 
gumenteze  importanţa  înţelegerii  textelor  Noului  Testament  din  per- 

spectivă  istorică.  Alţi  autori  în  domeniu:  A.  Schweitzer,  R.  Bultmann, 
H.  Conzelmann,  O.  Cullmann,  A.  Richardson,  E.  Stauffer,  J.  Jeremias, 
W.  G.  Kiimmel,  M.  Meinertz,  K.  H.  Schelke,  G.  E.  Ladd. 

Există  două  metode  în  Teologia  Noului  Testament: 

a.  împărţirea  textului  în  secţiuni  literare  şi  prezentarea  ideilor 
teologice  aferente 

b.  selectarea  temelor  majore,  identificarea  lor  în  scrierile  Nou¬ 
lui  Testament,  şi  o  sinteză  unificatoare. 

D.  Guthrie  o  foloseşte  pe  cea  de-a  doua,  nu  lipsită  de  dificultăţi, 
dar  având  marele  avantaj  de-a  oferi  cititorului:  „ceea  ce  spune  Noul 
Testament  despre  un  anumit  subiect  important14  (p.  72). 

Temele  cele  mai  importante,  devenite  titluri  ale  celor  zece  capi¬ 
tole  sunt: 

1.  Dumnezeu 

—  Dumnezeu  în  calitate  de  Creator,  Părinte  şi  împărat 

—  atributele  dumnezeieşti 

2.  Omul  şi  lumea  lui 

—  premizele:  Vechiul  Testament,  iudaismul  şi  elenismul 

—  lumea 

—  omul  în  sine 

—  omul  în  relaţie  cu  Dumnezeu 

3.  Hristologia 
—  Iisus  ca  om 

—  lipsa  de  păcat  a  omului  Iisus 

—  titlurile  hristologice:  Mesia,  Fiul  lui  David,  Slujitor,  Fiul  Omu¬ 
lui,  Domn,  Fiul  lui  Dumnezeu,  Logos,  sintagma:  „Eu  sunt...-, 

.  Adam  cel  din  urmă,  Dumnezeu 

—  imnurile  hristologice:  Filipeni  2,  6 — 11?  Coloseni  1,  15 — 20?  I 
Timotei  3,  16?  Evrei  1,  3;  I  Petru  3,  18 — 20 

—  evenimentele  hristologice:  Naşterea  din  Fecioară?  învierea? 
înălţarea 

4.  Misiunea  lui  Hristos 

—  împărăţia 

—  lucrările  mântuitoare  ale  lui  Hristos 

5.  Sfântul  Duh 

6.  Viaţa  creştină 

—  începutul 

—  harul 

—  noua  viaţă  în  Hristos 

—  sfinţire  şi  desăvârşire 

—  legea  în  viaţa  creştină 

7.  Biserica 

—  comunitatea  primară 

—  dezvoltarea  Bisericii 

8.  Eshatologia 

—  a  doua  venire  a  Domnului 

—  viaţa  după  moarte 

—  judecata 

—  raiul 

—  iadul 

9.  Etica  din  perspectiva  Noului  Testament 

10.  Sfânta  Scriptură 

Se  impun  câteva  precizări  în  legătură  cu  sintagma:  „Eu  sunt . .  .* 
enumerată  printre  titlurile  mesianice,  de  o  importanţă  deosebită,  prin 
trimiterea  la  textul  din  Ieşire  3,  14:  „Eu  sunt  Cel  ce  sunt“.  O  întâlnim 
de  şapte  ori  în  Evanghelia  scrisă  de  Sf.  Ap.  şi  Ev.  Ioan:  6,  35;  8,  12; 
10,  7;  10,  11;  11,  25;  14,  6;  15,  1.  Toate  metaforele  din  aceste  texte: 
pâinea  vieţii;  Lumina  lumii;  uşa;  Păstorul  cel  bun;  învierea  şi  viaţa; 
calea,  adevărul  şi  viaţa,-  viţa  sugerează  lucrările  dumnezeieşti:  de  a 
susţine  în  existenţă,  de  a  lumina,  de  a  admite,  de  a  purta  de  grijă,  de 
a  da  viaţă,  de  a  călăuzi  şi  de  a  face  roditor.  Numai  Cel  „prin  care  toa¬ 
te  s-au  făcut",  Logos-ul  dumnezeiesc,  despre  care  se  vorbeşte  în  pro¬ 
logul  Evangheliei  (a  IV-a),  Şi-ar  fi  putut  atribui  aceste  lucrări.  Expre¬ 
sia  în  discuţie  o  întâlnim  şi  în  Apocalipsă  22,  13:  „Eu  sunt  Alfa  şi  O- 
mega,  cel  dintâi  şi  Cel  de  pe  urmă,  începutul  şi  sfârşitul",  de  aseme¬ 
nea  2,  23:  „Eu  sunt  Cel  care  cercetez  rărunchii  şi  inimile". 

„New  Testament  Theology"  a  devenit  operă  de  referinţă  datorită 
tratării  exhaustive  şi  obiectivitătii  exprimate  şi  în  examinarea  unor 
teme  cum  ar  fi:  Naşterea  din  Fecioară,  învierea,  Biserica  primară,  Sf. 
Taine  şi  ierarhia  bisericească. 

Pr.  N.  MoşoJu 


Henry  Bettenson,  THE  EARLY  CHRISTIAN  FATHERS,  Oxford  U- 
niversity  Press,  1991,  310  p.,  THE  LATER  CHRISTIAN  FATHERS,  Ox¬ 
ford  University  Press,  1991,  294  p. 

Cele  două  volume  traduse  şi  publicate  în  limba  engleză  de  Hen¬ 
ry  Bettenson  cuprind  o  antologie  patristică  structurată  pe  autori  şi 
temele  doctrinare  majore  dezvoltate  în  operele  lor,  cum  ar  fi:  Dum¬ 
nezeu  Unul  în  Fiinţă,  Sfânta  Treime,  crearea  omului,  starea  primor¬ 
dială,  căderea  în  păcat,  originea  răului,  Providenţa,  Persoana  şi  ope¬ 
ra  Mântuitorului  împreună  cu  toate  temele  hristologice,  Persoana  şi 
opera  Sfântului  Duh,  Biserica,  ierarhia  sacramentală,  disciplina  biseri¬ 
cească,  Sfintele  Taine,  eshatologia. 

Primul  volum  include  selecţiuni  din  operele  Părinţilor  şi  scriito¬ 
rilor  bisericeşti:  Clement  Romanul,  Sf.  Ignatie,  Sf.  Iustin  Martirul  şi 
Filozoful,  Sf.  Irineu,  Tertulian,  Clement  Alexandrinul,  Origen,  Sf.  Ci- 
prian,  Sf.  Atanasie  şi  din  scrierile:  Didahia  şi  Epistola  către  Diognet, 
aşadar,  din  perioada  post-apostolică  până  în  epoca  primului  sinod  ecu¬ 
menic  (Niceea  325);  cel  de  al  doilea  volum:  Sf.  Chirii  al  Ierusalimului, 
Sf.  Ilarie  de  Poitiers,  Sf.  Vasile  cel  Mare,  Sf.  Grigorie  de  Nazians,  Sf. 
Grigorie  de  Nisa,  Teodor  de  Mopsuestia,  Sf.  Ioan  Hrisostomul,  Am¬ 
brozie,  Fer.  Ieronim,  Fer.  Augustin,  Sf.  Chirii  al  Alexandriei,  Teodoret 
de  Cir,  Leon  cel  Mare. 


168 


REVISTA  TEOLOGICA 


Lucrarea  a  cunoscut  unsprezece  ediţii  în  aproximativ  trei  decenii 
de  la  prima  apariţie,  fiind  de  fapt  un  manual  folosit  cu  predilecţie  de 
studenţii  Facultăţii  de  Teologie  a  Universităţii  din  Oxford,  unde  nu  se 
predă  Dogmatica  aşa  cum  suntem  noi  obişnuiţi,  ci  se  studiază  temele 
doctrinare  după  cum  reies  din  lucrările  Sf.  Părinţi  şi  scriitori  biseri¬ 
ceşti,  fără  a  se  face  apoi  o  sinteză  a  învăţăturii  de  credinţă.  La  fel  se 
procedează  şi  în  legătură  cu  epoca  modernă. 

Antologia  alcătuită  de  H.  Bettenson  este  un  mijloc  facil  de  ini¬ 
ţiere  în  gândirea  patristică,  iar  apariţia  unei  astfel  de  lucrări  în  lim¬ 
ba  română  este  de  stringentă  necesitate. 

Pr.  N.  Moşoiu 


Frank  Lake,  CLINICAL  THEOLOGY  —  A  THEOLOGICAL  AND 
PSYCHOLOGICAL  BASIS  TO  CLINICAL  PASTORAL  CARE,  Londra 
1994,  245  p. 

Prima  ediţie  din  1966  a  însemnat  încununarea  muncii  de  pionie¬ 
rat  desfăşurată  pe  parcursul  multor  ani.  Deşi  îşi  începe  cariera  ca  me¬ 
dic  misionar  în  India,  interesat  în  mod  special  de  parazitologie,  la  ce¬ 
rerea  societăţii  sale  misionare  Frank  Lake  se  va  specializa  în  psihia¬ 
trie.  In  anul  1958  a  inaugurat  o  serie  de  seminarii  de  „teologie  clini¬ 
că"  pentru  clericii  interesaţi  de  stabilirea  unui  raport  între  teologie  şi 
psihoterapie  şi  psihiatrie.  Activitatea  lui  a  luat  amploare,  devenind  o 
mişcare  de  formare  pastorală  foarte  importantă  în  Marea  Britanie.  A- 
junge  apoi  director  al  „Asociaţiei  de  Teologie  clinică"  (Clinical  Theo- 
logy  Association)  fondată  în  1962,  existând  cu  largi  perspective  şi  as¬ 
tăzi. 

Cartea  cuprinde  opt  capitole,  două  adaosuri,  glosar,  indicele  refe¬ 
rinţelor  biblice  şi  un  indice  general: 

1.  Oficiul  creştin  al  ascultării 

2.  Ciclul  dinamic  ca  un  model  în  teologie  şi  psihologie 

3.  înţelegerea  persoanelor  depresive 

4.  Depresia  —  consideraţii  practice 

5.  înţelegerea  personalităţii  isterice 

6.  înţelegerea  personalităţii  schizoide 

7.  înţelegerea  personalităţii  paranoice 

8.  Anxietatea  şi  reacţiile  defensive  asociate 

Trăsături  isterice  şi  schizoide 
înregistrarea  unui  caz  din  perspectivă  pastorală 

Nu  este  vorba  de  o  simplă  adaptare  a  terminologiei  şi  cunoştinţe¬ 
lor  medicale  la  necesităţile  îngrijirii  pastorale,  ci  se  oferă  structura  u- 
nei  terapii  „medical-teologice“  a  dezechilibrelor  psihice.  Se  recoman¬ 
dă  chiar  practicarea  „rugăciunii  lui  Iisus"  pentru  eliminarea  reacţiilor 
fobice  (p.  183 — 184). 

In  contextul  reintroducerii  asistenţei  religioase  în  spitale,  cartea 
iui  Frank  Lake  i-ar  putea  ajuta  pe  cei  implicaţi  în  această  misiune. 
Preotul  îşi  păstrează  slujirea  sa  specifică,  dar  să  nu  uităm  că  roadele 
Sfintelor  Taine  nu  apar  automat,  magic,  doar  prin  faptul  că  ritualul 
este  săvârşit  corect  (ex  opere  operato),  independent  de  ceea  ce  cred  şi 
simt  primitorii.  In  lumea  secularizată  în  care  trăim  este  dificil  de 
constatat  ce  relevanţă  au  actele  sacre  în  viaţa  celui  în  suferinţă.  Ar  fi 
benefic  ca  preotul  să  aibă  mai  întâi  un  dialog  cu  pacientul,  să  cu¬ 
noască  datele  esenţiale  din  biografia  sa,  să  înţeleagă  în  faţa  cărui  tip 
de  personalitate  se  află  şi  apoi,  câştigându-i  încrederea,  să-i  explice 
semnificaţia  sfintelor  slujbe  ale  Bisericii. 

Pr.  N.  Moşoiu 


Arhim.  Iustin  Popovitch,  PHILOSOPHIE  ORTHODOXE  DE  LA 
VERITE  DOGMATIQUE  DE  L'EGLISE  ORTHODOXE,  traducere  din 
limba  sârbă  de  Jean  Louis  Palierne,  cu  o  prefaţă  de  arhiep.  Athanasie 
Jevtitch  şi  o  introducere  de  P.  Patrie  Ranson,  volumul  I,  colecţia  La 
Lumiere  du  Thabor,  L'age  d'homme,  Paris  1992,  363  p. 

„Fost-a  om  trimis  de  la  Dumnezeu,  numele  său  era  Justin . . .  El  a 
venit  spre  mărturie  (martyrian)  ca  să  mărturisească  despre  Lumină." 

La  sfârşitul  acestui  veac  Dumnezeu  trimite  Bisericii  un  vestitor  al 
Evangheliei,  un  mărturisitor,  un  ascet,  un  mare  teolog,  pe  părintele 
Justin  Popovitch  (25  martie  1894  —  25  martie  1979).  Născut  în  ziua  de 
Buna  Vestire  şi  primind  la  Botez  numele  de  Blagoje  (Blago  vesnik  — 
anunţător  al  veştii  bune),  el  va  arăta  în  viaţa  şi  opera  sa  o  trăire  pro¬ 
fundă  şi  o  practicare  exemplară  a  Evangheliei,  o  mărturisire  vie  şi  ac¬ 
tuală  a  lui  Hristos,  Cel  răstignit  şi  înviat,  dovedind  că  îndumnezeirea 
omului  este  posibilă  datorită  „aplicabilităţii"  Evangheliei  la  viaţa  o- 
mului,  şi  datorită  umanităţii  adevărate,  divino-umanitatea,  pe  care  a- 
ceasta  o  conţine  şi  o  revelează. 

Opera  sa  imensă,  centrată  pe  misterul  negrăit  al  teantropiei,  cu¬ 
prinde  peste  40  de  volume,  dintre  care  30  au  fost  editate  în  limba  sâr¬ 
bă,  3  traduse  în  limba  greacă  şi  2  în  limba  franceză.  Cele  12  volume 
din  Vieţile  Sfinţilor ,  comentariile  la  epistolele  pauline  şi  ioaneice,  co¬ 
mentariile  la  Evangheliile  după  Matei  şi  loan,  Teologia  Sfântului  Sa - 
va,  ca  filozofia  vieţii  (1953),  Viaţa  Sfântului  Sava  şi  Sfântului  Simeon 
(1962),  Omul  şi  Dumnezeu-Omul  (1966),  Biserica  Ortodoxă  şi  ecume - 
nismul  (1978),  Calea  teandrică  (1980)  nu  sunt  decât  câteva  jaloane  din 
opera  sa  monumentală. 

Remarcabile  şi  definitorii  pentru  părintele  Justin  sunt  însă  cele  3 
volume  ale  Dogmaticii  sale  intitulate  „Filosofia  ortodoxă  a  adevăru¬ 
lui u  în  care  autorul  arată  adevăratul  sens  al  filosofiei  aşa  cum  a  fost 
ea  înţeleasă  în  literatura  patristică.  Marele  teolog  sârb  se  dovedeşte 
a  fi  un  filosof  după  modelul  protectorului  său  celest,  Sfântul  Iustin 
Martirul  şi  Filosoful,  pe  care  a  încercat  să-l  imite  atât  în  teologie,  ca 
filosofie  a  vieţii,  cât  şi  în  martiriu.  Părintele  Justin  Popovitch  îşi  cen- 

trează  întreaga  filosofie  nu  pe  problemele  omului  ci  pe  cele  legale  de 
Dumnezeu-Omul  şi  astfel  el  se  străduieşte  prin  toate  lucrările  sale, 
prin  toate  eforturile  sale  ascetice,  prin  întregul  său  mod  de  viaţă  să 
descrie  intr-un  mod  cât  mai  veridic  chipul  lui  Hristos  şi  să  fie  o  măr¬ 
turie  vie  a  Acestuia. 

Dogmatica  a  apărut  in  3  volume  —  primul,  în  1932,  cel  de  al  doi¬ 
lea  în  1935  şi  cel  de  al  treilea  după  mai  bine  de  50  de  ani  în  1978.  Lu¬ 
crarea  sa  preia  forma  „Dogmaticilor  clasice",  dar  se  distinge  net  faţă 
de  acestea  prin  viziunea  nouă,  interioara ,  duhovnicească  asupra  ade¬ 
vărurilor  revelate:  dogmele  nu  sunt  axiome  dezvoltate  într-un  sistem 
speculativ,  ci  ele  sunt  pentru  părintele  Justin,  expresia  eclesială  a  A- 
devărului  revelat.  In  Persoana  divino-umană  a  lui  Hristos  rezidă  uni¬ 
tatea  teologiei.  In  El  şi  prin  El,  dogmele  sunt  forţa  transfiguratoare  în 
Biserică,  ele  ajută  omului  să  atingă  îndumnezeirea,  ele  veghează  asu¬ 
pra  vieţii  duhovniceşti  şi  ele  devin  transparente  înţelegerii  umane 
prin  integrare  sacramentală  şi  ascetică  in  Trupul  lui  Hristos. 

Primul  volum  din  Dogmatica  sa  a  fost  scris  ca  un  manual  destinat 
predării  Teologiei  Dogmatice  în  universităţi,  şi,  de  aceea,  el  poartă 
amprenta  exigenţelor  academice,  materialul  fiind  structurat  în  capi¬ 
tole  şi  paragrafie  bine  delimitate.  După  inevitabilele  probleme  preli¬ 
minare,  referitoare  la  Dogmatica  —  ştiinţă  teologică,  volumul  conţi¬ 
ne  o  expunere  despre  Dumnezeu  în  Sine,  ca  Fiinţă  perfectă  şi  ca  Tre¬ 
ime  de  Persoane,  apoi  vorbeşte  despre  Dumnezeu  ca  şi  Creator  şi  Pro- 
niator  al  lumii. 

Al  doilea  volum  tratează  despre  Iisus  Hristos,  Dumnezeu-Omul  şi 
opera  Sa  de  mântuire.  Această  lucrare  este  atât  de  densă  şi  se  dife¬ 
renţiază  atât  de  net  de  orice  dogmatică  apărută  până  acum,  putând  fi 
pusa  alături  de  cartea  a  treia  a  „Dogmaticii"  Sfântului  Ioan  Damas- 
chin. 

Al  treilea  volum  este  o  urmare  directă  a  celui  precedent,  căci 
este  dedicat  cu  totul  eclesiologiei  —  problemelor  referitoare  la  Trupul 
iui  Hristos  extins  în  umanitate.  Părintele  Justin  expune  o  eclesiologie 
cu  totul  impregnată  de  triadologie,  hristologie,  pnevmatologie  şi  es- 
hatologie. 

Ceea  ce  distinge  primul  volum  de  celelalte  două,  este  forma  lui 
voit  orientată  „şcolară*4  —  ceea  ce  face  ca  această  lucrare  să  nu  fie 
cea  mai  reprezentativă  din  ansamblul  scrierilor  dogmatice  ale  părin¬ 
telui  Justin.  Târziu,  după  apariţia  lui,  autorul,  el  însuşi  nemulţumit, 
nu  atât  de  unele  erori  pe  care  probabil  le-a  găsit,  ci  mai  mult  de  o 
tratare  inadecvată  a  unor  probleme  capitale  ale  dogmaticii  în  confor¬ 
mitate  cu  exigenţele  unui  manual,  a  dorit  refacerea  şi  îmbunătăţirea 
acestui  volum.  Nu  a  mai  ajuns  să  o  facă  şi,  cu  toate  acestea,  lucrarea 
sa  nu  este  o  dogmatică  „şcolară",  ci  ea  este  cu  mult  mai  mult.  Ea  îl 
descoperă  pe  autor  ca  pe  un  autentic  teolog  neopatristic,  ca  pe  un  bun 
cunoscător  al  Scripturii,  ca  pe  un  pnevmatofor,  un  interpret  iniţiat  al 
tradiţiei,  un  ascet  format  prin  celebrare  cultică,  o  mărturie  vie  a  Ade¬ 
vărului  Evangheliei. 

Trăsătura  caracteristică  a  teologhisirii  părintelui  Justin  vizibilă  şi 

definitorie  şi  pentru  acest  prim  volum  este  hristocentrismul  ei:  în 
Dumnezeu-Omul  şi  cu  Dumnezeu-Omul,  omul  a  devenit  o  fiinţă  nouăr 
o  fiinţă  divino-umană  capabilă  de  îndumnezeire.  Taina  dumnezeirii  şi 
taina  umanităţii  s-au  unit  intr-o  mare  Taină ,  intr-un  Pan-Mister,  mis¬ 
terul  total  al  existenţei  a  tot  ceea  ce  a  existat,  va  exista  şi  ar  putea 
exista  vreodată .  (Pere  Justin  Popovitch,  De  L'Eglise,  La  Lumiere  du 
Thabor,  n.  30,  Paris  II,  1991,  p.  64). 

Fiul  lui  Dumnezeu  întrupat  a  unit  în  Sine  divinul  şi  umanul,  a 
unit  în  El  şi  prin  El  toate  planurile  de  existenţă,  El  este  Alfa  şi  Ome¬ 
ga,  toate  aspiră  spre  El  şi  sfârşesc  în  El,  toate  cresc  în  El  şi  prin  El 
ajung  la  plenitudine,  „la  măsura  vârstei  deplinătăţii  lui  Hristos“  (Efes. 
4,  13).  Simţind  pericolul  care  planează  asupra  civilizaţiei  europene  din 
cauza  refuzului  acceptării  realităţii  prezenţei  Dumnezeu-Omului  în 
istorie  şi  a  insensibilităţii  ei  spirituale,  a  „ne-simţirii14  ei,  părintele 
Justin  accentuează  în  opera  sa  semnificaţia  Persoanei  lui  Hristos  pen¬ 
tru  istorie,  pentru  om,  pentru  trecut,  prezent  şi  viitor:  „Iisus  Hristos, 
ieri  şi  azi  —  acelaşi  în  veac"  este  în  lucrarea  sa  punctul  de  plecare  şi 
sfârşitul  oricărui  discurs  dogmatic.  Perspectiva  de  tratare  a  adevăru¬ 
rilor  revelate,  în  acest  prim  volum  este  unică:  ele  sunt  înfăţişate  „şco¬ 
lăreşte",  în  ordinea  lor  consacrată  „de  programă"  dar  tratarea  lor  este 
făcută  din  perspectivă  hristologică .  Totul  porneşte  de  la  Hristos,  Care, 
obiectiv  a  împlinit  iconomia  mântuirii  noastre  şi  Care,  acum,  se  infu¬ 
zează,  îşi  extinde  Trupul  Său  pnevmatizat  în  umanitate  şi  vine  în  ma¬ 
ximă  intimitate  cu  noi  în  noi,  prin  harul  Sfântului  Duh.  Mângâietorul 
vine  şi  ne  face  după  chipul  lui  Hristos,  fii  adoptivi  ai  Tatălui.  Hristos, 
Cel  răstignit,  înviat  şi  înălţat  la  cer,  este  un  Model  viu  care  ne  confi¬ 
gurează  şi  îşi  imprimă  în  noi  Persoana  Sa.  în  Biserică,  prin  viaţa  sa¬ 
cramentală  şi  ascetică.  Aici  este  îpceputul  înţelegerii  dogmelor  în  or¬ 
todoxie:  aplicând  adevărurile  revelate  în  viaţă,  integrându-se  în 
Trupul  lui  Hristos,  murind  păcatului  şi  lumii,  trăind  în  Hristos  şi  prin 
Hristos  omul  ajunge  să  aibă  „Duhul  lui  Hristos-  şi  poate  spune  cu 
Sfântul  Apostol  Pavel  „Noi  însă  avem  gândul  lui  Hristos'4  (I  Cor.  2, 
16).  Omul  ajunge  astfel  în  Hristos  şi  prin  Hristos  la  o  înţelegere  fină, 
spirituală  a  adevărurilor  revelate. 

Din  această  perspectivă,  întreaga  dogmatică  a  părintelui  Justin 
este  în  ansamblu  o  mărturisire  de  credinţă,  o  doxologie  adusă  Dum¬ 
nezeu-Omului.  Departe  de  a  imita  stilul  ştiinţific  şi  rigid  apusean,  au¬ 
torul  exprimă  totul  într-un  limbaj  nou,  plin  de  putere  ca  un  reflex  al 
vieţii  în  Hristos  şi  ca  o  mărturie  a  experierii  divino-umanităţii.  Dog¬ 
matica  şi  asceza  sunt  inseparabile  şi  contopite  dau  naştere  filosofiei 
Sfântului  Duh:  „Filosof ia  adevărată  este  imitarea  lui  Dumnezeu  şi  ea 
este  arta  artelor  şi  ştiinţa  ştiinţelor,  o  spune  Sfântul  Ioan  Damaschin. 
Ca  ştiinţă  a  Sfântului  Duh,  ea  este  singura  ştiinţă  care  poate  invăţa 
pe  om,  această  creatură  muritoare  şi  egoistă,  cum  să  biruie  moartea 

în  sine  şi  în  jurul  său  şi  să  ajungă  la  nemurire.  De  aceea  filosof  ia  or¬ 
todoxă  este  arta  artelor  şi  ştiinţa  ştiinţelor *.  (Philosophie  Orthodoxe 
de  la  verite,  I,  p.  45). 

Ca  filosofie  a  Sfântului  Duh,  dogmatica  are  menirea  să  înfăţişeze 
adevărurile  despre  Dumnezeu  aşa  cum  au  fost  descoperite  prin  Reve¬ 
laţie  pentru  ca  oamenii  să  le  întrupeze  în  viaţa  lor  şi  să  ajungă  astfel 
la  sfinţenie,  la  fericirea  veşnică:  „Hrănindu-se  cu  adevărurile  veşnice 
ale  lui  Ilristos,  omul  îşi  eliberează  progresiv  conştiinţa  şi  voinţa  şi 
întreaga  viată  de  tot  ceea  ce  este  păcat,  de  tot  ceea  ce  este  egoism , 
de  tot  ceea  ce  este  trecător  şi  muritor .  Făcăndu-se  viu  prin  tot  ceea 
ce  este  sfânt,  imuabil,  absolut  şi  veşnic  omul  trăind  în  Hristos  şi  cen¬ 
trat  prin  Hristos  în  Biserică  prin  sfintele  nevoinţe  împlineşte  în  sine 
victoria  asupra  omului  vechi  prieten  al  păcatului,  egoist  antropocen¬ 
tric"  (Ibidem,  p.  47). 

Prin  aceasta  părintele  Justin  reuşeşte  să  surprindă  specificul  orto¬ 
doxiei:  „Ortodoxia  este  ortodoxie  prin  sfinţenie.  Siinţenia  este  viaţă 
in  Sfântul  Duh  prin  Sfântul  Duh.  Nu  există  ortodoxie  fără  sfinţenie, 
fără  lucrarea  sfinţitoare  a  Sfântului  Duh.  Teologia  ortodoxă  este  sin¬ 
gura  teologie  evanghelică  pentru  că  ea  este  de  la  Duhul  Sfânt,  ea  este 
de  la  Sfinţii  Apostoli ,  ea  este  de  la  Părinţii  prevmatofori.  intr-un  cu¬ 
vânt  ea  este  filosofie  a  Sfântului  Duh.“  (Ibidem,  p.  48). 

Prin  toate  aspectele  revelate,  Dogmatica  părintelui  Justin  Popo- 
vitch,  lucrare  biblică  şi  patristică,  clasică  şi  inovatoare  în  acelaşi  timp, 
se  arată  a  fi  unică  atât  ca  întindere  cât  şi  ca  densitate,  o  pledoarie 
pentru  sfinţenie,  o  mărturie  a  vieţii  în  Hristos  şi  se  impune  cititorului 
nu  atât  doar  prin  acurateţe  în  informaţie  cât  prin  supleţe  şi  fineţe  în 
exprimare  şi  densitate  poetică. 


Drd.  Ciprian  Streza 

